Sfântul sfinţit mucenic Haralambie, episcopul Magneziei, Grecia 
(1202) 
(10 februarie) 





Sfântul Haralambie (grec. Haralambos, Xapdiaurog), d. 202, este cel mai 
bătrân mucenic dintre cei prăznuiţi de creştini, având 113 ani. A fost episcop al 
cetăţii Magnezia din Asia mică. Pe vremea împăratului Septimiu Sever, când a 
fost declanşată o nouă perioadă de prigonire a creştinilor, a fost arestat din 
ordinul proconsulului Lucian al Magneziei, mărturisindu-şi în continuare 
credinţa în Hristos şi refuzând închinarea la zeii păgâni Haralambie a fost 
martirizat în anul 202. Canonizat, este prăznuit de toate bisericile creştine pe 
data de 10 februarie. 

Evanghelia şi Apostolul zilei 





Zis-a Domnul ucenicilor Săi: 

17. Aceasta vă poruncesc: să vă iubiţi unul pe altul. 

18. Dacă vă urăşte pe voi lumea, să ştiţi că pe Mine mai înainte decât pe voi 
M-a urât. 

19. Dacă aţi fi din lume, lumea ar iubi ce este al său; dar pentru că nu sunteţi 
din lume, ci Eu v-am ales pe voi din lume, de aceea lumea vă urăşte. 

20. Aduceţi-vă aminte de cuvântul pe care vi l-am spus: Nu este sluga mai 
mare decât stăpânul său. Dacă M-au prigonit pe Mine şi pe voi vă vor 
prigoni; dacă au păzit cuvântul Meu şi pe al vostru îl vor păzi. 

21. Iar toate acestea le vor face vouă din cauza numelui Meu, fiindcă ei nu 
cunosc pe Cel ce M-a trimis. 

22. De n-aş fi venit şi nu le-aş fi vorbit, păcat nu ar avea; dar acum n-au 
cuvânt de dezvinovăţire pentru păcatul lor. 

23. Cel ce Mă urăşte pe Mine, urăşte şi pe Tatăl Meu. 

24. De nu aş fi făcut între ei lucruri pe care nimeni altul nu le-a făcut păcat 
nu ar avea; dar acum M-au şi văzut şi M-au urât şi pe Mine şi pe Tatăl Meu. 
25. Dar (aceasta), ca să se împlinească cuvântul cel scris în Legea lor: "M-au 
urât pe nedrept". 

26. Iar când va veni Mângâietorul, pe Care Eu ÎI voi trimite vouă de la Tatăl, 
Duhul Adevărului, Care de la Tatăl purcede, Acela va mărturisi despre Mine. 
27. Şi voi mărturisiţi, pentru că de la început sunteţi cu Mine. 

1. Acestea vi le-am spus, ca să nu vă smintiţi. 

2. Vă vor scoate pe voi din sinagogi; dar vine ceasul când tot cel ce vă va 
ucide să creadă că aduce închinare lui Dumnezeu. 


Apostol 





8. Deci, nu te ruşina de a mărturisi pe Domnul nostru, nici de mine, cel pus în 
lanţuri pentru EI, ci pătimeşte împreună cu mine pentru Evanghelie după 
puterea de la Dumnezeu. 

9. El ne-a mântuit şi ne-a chemat cu chemare sfântă, nu după faptele noastre, 
ci după a Sa hotărâre şi după harul ce ne-a fost dat în Hristos lisus, mai 
înainte de începutul veacurilor, 

10. lar acum S-a dat pe faţă prin arătarea Mântuitorului nostru lisus Hristos, 
Cel ce a nimicit moartea şi a adus la lumină viaţa şi nemurirea, prin 
Evanghelie. 

11.Spre aceasta am fost pus eu propovăduitor şi apostol şi învăţător al 
neamurilor. 

12. Din această pricină şi Sufăr toate acestea, dar nu mă ruşinez, că ştiu în 
cine am crezut şi Sunt încredinţat că puternic este să păzească comoara ce mi- 
a încredinţat, până în ziua aceea. 

13. Ține dreptarul cuvintelor sănătoase pe care le-ai auzit de la mine, cu 
credinţa şi cu iubirea ce este în Hristos lisus. 

14. Comoara cea bună ce ţi s-a încredinţat, păzeşte-o cu ajutorul Sfântului 
Duh, Care sălăşluieşte întru noi. 

15. Tu ştii că toţi cei din Asia S-au lepădat de mine, între care Fighel şi 
Ermoghen. 

16. Domnul să aibă milă de casa lui Onisifor, căci de multe ori m-a însufleţit 
şi de lanţurile mele nu s-a ruşinat, 

17. Ci venind în Roma, cu multă osârdie m-a căutat şi m-a găsit. 

18. Să-i dea Domnul ca, în ziua aceea, el să afle milă de la Domnul. Şi cât de 
mult mi-a Slujit el în Efes, tu ştii prea bine. 

În această lună, ziua a zecea: Sfântul sfinţitul mucenic Haralambie, 
făcătorul de minuni (Minei) 





Vezi: La Tipic slujba Sfântului mucenic Haralambie este numai pe 4. lar noi 
urmând Mineielor greceşti i-am pus slujba cu Polieleu, ca cine va voi şi va avea 
evlavie către sfântul să-i cânte slujba după cum este de faţă, nefiind în post. 


La Vecernia mică 
După obişnuitul Psalm cântăm: Fericit bărbatul... Slava dintâi. 
La Doamne strigat-am..., Stihirile pe 6, glasul al 6-lea: 
Podobie: Toată nădejdea... 


Cu totul din tinereţe dându-te Stăpânului, pe Dânsul l-ai iubit, şi ai urmat urme- 
lor lui, şi curăţindu-te de toată înşelăciunea patimilor, te-ai îmbogățit cu dumne- 
zeiescul dar, a săvârşi vindecări, şi a lucra minuni prea mărite. Şi te-ai făcut mu- 
cenic, rămânând nemișcat de toate năvălirile muncilor, cu puterea celui ce s-a 
jertfit pe Cruce. Pe care neîncetat roagă-l pentru sufletele noastre. 


Cu piroane pironindu-ți-se fericitul tău trup cel prea tare şi nebiruit, pătimi- 
torule Haralambie, şi sufletul ţi l-ai păzit nestrămutat, şi cugetul nefurat, că din- 
lăuntru destul te aprindea dumnezeiasca dragoste, şi te îndemna să suferi tot 
felul de munci, mucenice purtătorule de chinuri, părtaşule al patimilor lui Hri- 
stos. Pe care cu îndrăzneală roagă-l pentru sufletele noastre. 

Nevoindu-te sfințitorule cuvioase, ai moştenit bucuria cea prea luminoasă şi mă- 
rirea cea mai presus de cinste, şi veselia cea veşnică, cinstite pătimitorule, prea 
viteazule ostaş, cel ce ai înecat de tot oştile şi taberele balaurului, cu curgerile 
sângiurilor tale, şi cu darul, prin rugăciune dumnezeiască, morţi ai înviat, şi cu 
îndrăzneală te rogi pentru sufletele noastre. 


Alte Stihiri, glasul al 4-lea: 
Podobie: Dat-ai semn celor ce... 


Datu-ţi-ai trupul tău, la munci pururea fericite; iar sufletul ţi l-ai păzit fără de 
prihană, neîntinat de tot păcatul, şi de păgânătatea călcătorilor de lege mun- 
citori; şi înălțându-ţi gândul mai presus, prea fericite Haralambie, către Stăpânul 
şi Făcătorul tău, te-ai învrednicit a locui în cămara cerească. 


Dat-ai robilor tăi pe sluga ta, Doamne, pe măritul Haralambie, vindecare fără de 
sminteală, a multe feluri de boli, şi mângâiere în primejdii şi în scârbe, şi prea 
mare surpător al înşelăciunii. Pentru aceasta slăvim rânduiala ta cea iubitoare de 
oameni, mult îndurate Doamne, şi Mântuitorule al sufletelor noastre. 


Darul care l-ai luat de la Dumnezeu, mai presus de cuget, purtătorule de ne- 
voințe Haralambie, darul vindecărilor, tuturor îl arăţi, şi nenumărată mulțimea 
minunilor, dăruirile tale propovăduiesc sfinte. Care cu adevărat mai presus de 
cuvânt şi de cuget ai câştigat mărite, de la Hristos Dumnezeul nostru, podoaba 
mucenicilor. 


Slavă..., glasul al 4-lea. 


Ca un preot prea legiuitor, ai jertfit lui Dumnezeu jertfă de laudă, lucrând cu 
sfințenie Stăpânului şi Ziditorului tău, a căruia patimi te-ai făcut râvnitor, de 
Dumnezeu cugetătorule Haralambie. Căci te-ai adus pe sineţi jertfă bineprimită, 
celui ce pentru tine s-a adus pe sineşi jertfă lui Dumnezeu şi Tatălui. Drept 
aceea în lăcaşurile cele cereşti, în Biserica celor întâi născuţi te veseleşti 
împreună cu dânsul. Căruia te şi rogi neîncetat, ca să ne izbăvim de mânie şi de 
scârbă, noi cei ce cinstim pomenirea ta cea întrutot prăznuită, şi cu dragoste 
fierbinte ne închinăm cinstitului tău cap, care izvorăşte minuni nenumărate, şi 
goneşte departe boala ciumei şi a lingoarei, dăruindu-ne nouă izbăvire şi vin- 
decare. 


Și acum... a Născătoarei 


Proorocul David, care pentru tine este al lui Dumnezeu părinte, cu cântare mai- 
nainte pentru tine a glăsuit, către cel ce a făcut ţie mărire: Stătut-a Impărăteasa 

de-a dreapta ta. Că pe tine Maică solitoare vieţii te-a arătat, Dumnezeu, care fără 
tată din tine a se face om bine a voit, ca iarăşi să zidească chipul său cel stricat 
de patimi, şi oaia cea rătăcită, din munte răpită, aflându-o, pe umeri ridicându-o 
la Tatăl să o aducă, şi după voia sa cu puterile cereşti să o împreuneze, şi să 
mântuiască Născătoare de Dumnezeu lumea, Hristos, cel ce are mare şi bogată 
milă. 


Vohod: Lumină lină a sfintei slave a Tatălui ceresc, Celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic 
eşti în toată vremea a fi lăudat de glasuri cuvioase, Fiul lui Dumnezeu, Cel ce 
dai viaţă, pentru aceasta lumea Te slăveşte. 


Prochimenul zilei, şi citirile. 
Paremiile 


Din proorocia lui Isaia citire: (Cap. 43, 9) 


Acestea zice Domnul: Toate neamurile s-au adunat împreună, şi se vor aduna 
boierii dintru ei. Cine le va vesti acestea întru dânşii? Sau cele din început cine 
auzite le va face vouă ? Aducă-şi mărturiile sale şi să se îndrepteze şi să asculte 
şi să zică adevărul, fiți mie mărturii şi eu sunt martor, grăieşte Domnul 
Dumnezeu, şi pruncul care am ales. Ca să ştiţi şi să credeţi şi să cunoaşteţi că eu 
sunt, mai-nainte de mine n-a fost alt Dumnezeu şi după mine nu va fi. Eu sunt 
Dumnezeu, şi nu este afară de mine Mântuitor, eu am vestit, şi am mântuit şi am 
defăimat, şi nu am fost întru voi străin. Voi mie mărturii şi eu martor Domnului 
Dumnezeu. Încă din început eu sunt şi nu este cine să scoată din mâinile mele. 
Face-voi, şi cine va întoarce aceasta. Aşa zice Domnul Dumnezeu, Cel ce 
mântuieşte pe noi sfântul lui Israil. 


De la înţelepciunea lui Solomon citire: (Cap. 3, 10) 


Sufletele drepţilor sunt în mâna lui Dumnezeu, şi nu se va atinge de dânsele 
munca, părutu-s-a întru ochii celor nepricepuţi a muri, şi s-a socotit pedepsire 
ieşirea lor, şi mergerea de la noi sfărâmare, iar ei sunt în pace. Că înaintea feţei 
oamenilor de vor lua şi muncă, nădejdea lor este plină de nemurire. Şi întru 
puţine fiind pedepsiţi, cu mari bunătăţi se vor dărui, căci Dumnezeu i-a ispitit pe 
dânşii şi i-a aflat luişi vrednici. Ca aurul în ulcea i-a lămurit pe ei şi ca o jertfă 
de ardere întreagă i-a primit, şi în vremea cercetării sale vor străluci şi vor fugi 
ca scânteile pe paie. Judeca-vor limbi şi vor stăpâni noroade şi va împărăţi într- 
înşii Domnul în veci. Cei ce nădăjduiesc spre dânsul vor înţelege adevărul. Şi 
credincioşi în dragoste vor petrece cu dânsul, că dar şi milă este întru sfinţii lui 
ŞI cercetare întru aleşii lui. 

De la înţelepciunea lui Solomon citire: (Cap. 5, 16) 


Drepţii în veci vor fi vii, şi de la Domnul plata lor şi purtarea de grijă pentru 
dânşii de la Cel Preaînalt. Drept aceea vor lua împărăţia podoabei şi stema 
frumuseții din mâna Domnului. Că cu dreapta sa va acoperi pe ei şi cu braţul 
său îi va apăra. Lua-va toată arma dragostea lui, şi va întări făptura cu arme spre 
izbânda vrăjmaşilor. Îmbrăca-va în loc de platoşă dreptatea, şi-şi va pune luişi 
coif judecata cea nefă-ţarnică. Lua-va pavăză nebiruită bunătatea, şi va ascuţi 
cumplită mânie întru sabie, şi va ridica război împreună cu dânsul lumea, asupra 
celor fără de minte. Merge-vor drept nimeritoare săgețile fulgerelor şi ca dintr- 
un arc bine încordat al norilor, la ţintă vor lovi. Şi din praştia mâniei cea 
zvârlitoare de pietre pline vor cădea grindine. Înfierbântase-va asupra lor apa 
mării şi apele cele mari repede vor curge. Stava împotriva lor Duhul puterii şi ca 
un vifor va vântura pe ei. Şi va pustii tot pământul fărădelegea şi răutatea va 
răsturna scaunele puternicilor. Ascultaţi dar împărați şi înţelegeţi, învăţaţi-vă 
judecătorii marginilor pământului. Luaţi în urechi cei ce stăpâniți mulțimi şi cei 
ce vă trufiți întru noroadele limbilor. Că de la Domnul s-a dat vouă stăpânirea şi 
puterea de la Cel Prea Înalt. 


La Litie 
Stihira hramului, şi a sfântului, glasul 1. 


Veseliţi-vă în Domnul cetățile Eladei, şi săltaţi bucurându-vă, ţinând în sânuri 
capul mucenicului Haralambie, ca pe o comoară de mult preţ şi nedeşertată. Cu 
care împreună şi noi, în toate zilele scoțând din el râuri de vindecări, ne 
mântuim de boala ciumei cea a tot pierzătoare, mulţumind lui Dumnezeu, 
purtătorului de grijă, şi Mântuitorului sufletelor noastre. 


Slavă..., glasul al 5-lea. 


Veniţi toţi iubitorii de mucenici, să ne ospătăm întru prea cinstită pomenirea 
purtătorului de chinuri, şi duhovniceşte să prăznuim; că astăzi prea cinstit 
praznicul lui Haralambie sfințitul mucenic, ne cheamă pe noi, punându-ne masă 
vitejiile luptelor lui, şi prea lăudat capul lui, care izvorăşte vindecări ca nişte 
râuri tuturor, celor ce cu credinţă se apropie de dânsul, şi scot dintr-însul 
tămăduiri, sufletelor şi trupurilor şi mântuire de cele rele, şi mare milă. 


Și acum..., a Născătoarei 


Pe tine te lăudăm binecuvântată ca pe o Maică a lui Dumnezeu; roagă-te să 
ne mântuim noi. 

La Stihoavnă 
Stihirile, glasul 1: 
Podobie: Prea lăudaţilor mucenici... 


Prea lăudate mucenice al lui Hristos, pătimitorule Hararalambie, tu în mijlocul 
priveliştii ai propovăduit pe Hristos Dumnezeu şi om; pentru aceea întărindu-te 
cu puterea Duhului, te-ai şi luptat împotriva luptătorilor vrăjmaşi, şi ai luat 
cunună; drept aceea toţi cinstim capul tău. 


Stih: Dreptul ca finicul va înflori, şi ca cedrul cel din Liban se va înmulți. 


Toată Elada cea cu numele lui Hristos numită, se făleşte astăzi, pentru că a câş- 
tigat capul tău, izvorând ca un izvor râurile tămăduirilor, şi bogăţie nesfârşită, şi 
dar nici odinioară deşertat, care goneşte boala ciumei cea mult stricăcioasă, de 
la oamenii cei ce te fericesc pe tine. 


Stih: Sfinților celor de pe pământul lui, minunate a făcut Domnul toate voile 
sale într-înşii. 


Înviind mort pin rugăciune, ai spăimântat pe necredincioşi, din care cei mai 
mulți i-ai adus la Hristos, prea fericite, şi în grabă tămăduind pe cel îndrăcit, ai 
scos pe Galina împărăteasa din înşelăciunea diavolului, şi o ai adus pe dânsa lui 
Hristos încununată, ca pe o fecioară muceniţă. 


Slavă..., glasul al 4-lea. 


Pe diamantul răbdării cel gânditor, pe prea viteazul nevoitor, care s-a încununat 
de dreapta a toate împăratului Dumnezeu, cu două cununi, cu a preoţiei şi cu a 
muceniciei, pe Haralambie cel pe mare între mucenici, să-l lăudăm fraţilor. Căci 
acesta surpând pe vrăjmaşul, mare semn de biruinţă a ridicat împotriva înşe- 
lăciunii; şi acum cere în ceruri de la Dumnezeu, ca să dea iertare de păcate şi 
mântuire de tot felul de boli, celor ce cu căldură năzuiesc la dânsul, şi sărută cu 
evlavie sfântul său cap, şi pomenirea sa cea de peste an cu dragoste o săvârşesc, 
şi prin el cer de la Dumnezeu curăţire şi mare milă. 


Și acum..., a Născătoarei 


De toate primejdiile păzeşte pe robii tăi, binecuvântată Născătoare de Dumne- 
zeu, ca să te slăvim pe tine, nădejdea sufletelor noastre. 

Troparul glasul al 4-lea: Arătatu-te-ai fericite Haralambie, ca un stâlp nemișcat 
Bisericii lui Hristos, şi sfeşnic lumii pururea luminos, strălucit-ai în lume prin 
mucenicie înțelepte, şi ai risipit întunecarea idolilor. Drept aceea roagă-te lui 
Hristos cu îndrăzneală, ca să ne mântuim noi. 


Slavă..., Și acum..., a Născătoarei 
Taina cea din veac ascunsă şi de îngeri neştiută, prin tine, Născătoare de Dum- 
nezeu, celor de pe pământ s-a arătat: Dumnezeu întrupându-Se, întru unire ne- 
amestecată, şi Crucea, de bunăvoie, pentru noi luând; prin care, înviind pe cel 
întâi zidit, a mântuit din moarte sufletele noastre. 

La Utrenie 
La Dumnezeu este Domnul.... Troparul de două ori. 
Slavă..., Și acum..., al Născătoarei. 
După întâia Catismă, Sedealna, glasul al 3-lea: 
Podobie: Pentru mărturisirea... 
Strălucit-ai cu faptele bunei credinţe, stins-ai înşelăciunea relei credințe Hara- 
lambie, ca un ostaş al lui Hristos, şi ai ruşinat taberele celor fărădelege, făcându- 
te purtător de biruință, prea fericite mucenice mărite, roagă-te lui Hristos 
Dumnezeu să ne dăruiască nouă mare milă. (de două ori) 
Slavă..., Și acum..., a Născătoarei 
Minune prea mare, Maică Fecioară cum ai ţinut în braţe, pe Cel ce ţine toate în 
palma lui? Şi cum ai hrănit cu lapte din sânii tăi pe Dătătorul de hrană, şi Zidi- 
torul firii? Fecioară prea curată, roagă-l pe Dânsul neîncetat, să ne dăruiască no- 
uă mare milă. 
După a doua Catismă, Sedealna glasul al 4-lea: 
Podobie: Arătatu-Te-ai astăzi lumii şi Lumina Ta, Doamne s-a însemnat peste 
noi care cu cunoștință Te lăudăm, venit-ai şi Te-ai arătat, Lumina cea ne- 
apropiată. 
Ca un luminător ai răsărit de la răsărit, şi ai luminat pe credincioşi cu strălucirile 


minunilor tale, sfințite mucenice Haralambie. Drept aceea cinstim dumne- 
zeieştile tale moaşte. (de două ori) 

Slavă..., Și acum..., a Născătoarei 


Moise pe tine rug purtător de foc te-a văzut, care ai ţinut Focul cel ce luminează 
sufletele, şi nu te-ai ars Preacurată, ci mai ales te-ai umplut de roua darului. 


După Polieleu, Sedealna glasul al 3-lea: 


Podobie: De frumuseţea fecioriei tale şi de prea luminată curăția ta Gavriil 
mirându-se, a strigat ţie, Născătoare de Dumnezeu: Ce laudă vrednică voi aduce 
ție? Sau cum te voi numi pe tine? Nu mă pricep şi mă minunez! Pentru aceasta, 
precum mi s-a poruncit, strig ţie: Bucură-te, ceea ce eşti plină de har. 


De curăţia vieţii tale mucenice şi de prea strălucită mucenicia ta, spăimântându- 
se Elada, strigă ţie veselindu-se: Astăzi cinstim capul tău cel cinstit. Zdrobeşte 
îngâmfările vrăjmaşilor noştri sfinte şi ne mântuieşte pe noi din primejdii şi din 
boli; cei ce te lăudăm pe tine. (de două ori) 


Slavă..., Și acum..., a Născătoarei 


Pe Născătoarea de Dumnezeu cea neispitită de nuntă, pe ceea ce a încăput în 
pântece pe cel neîncăput, şi a hrănit cu lapte pe Hrănitorul a toate, ceea ce 
singură a putut a mântui din blestem neamul omenesc, pe prea curata Stăpână, 
cu un glas să o lăudăm, strigând: Bucură-te, cea cu dar dăruită. 


Antifonul 1, al glasului al 4-lea. 


Prochimen, glasul al 4-lea: Dreptul ca finicul va înflori şi ca cedrul cel din 
Liban se va mări. 


Stih: Fund sădit în casa Domnului în curțile casei Dumnezeului nostru. 
Toată suflarea... 


Evanghelia de la Luca: Zis-a Domnul ucenicilor săi: Păziți-vă de oameni... 


12.Dar, mai înainte de toate acestea, îşi vor pune mâinile pe voi şi vă vor 
prigoni, dându-vă în sinagogi şi în temnițe, ducându-vă la împărați şi la 
dregători, pentru numele Meu. 

13.Și va fi vouă spre mărturie. 

14.Puneţi deci în inimile voastre să nu gândiţi de mai înainte ce veţi răs- 
punde; 

15. Căci Eu vă voi da gură şi înţelepciune, căreia nu-i vor putea Sta împotrivă, 
nici Să-i răspundă toţi potrivnicii voştri. 

16.Și veţi fi daţi şi de părinţi şi de fraţi şi de neamuri şi de prieteni, şi vor 
ucide dintre voi. 

17,Şi veţi fi urâţi de toţi pentru numele Meu. 

16.Şi păr din capul vostru nu va pieri. 

19.Prin răbdarea voastră veţi dobândi sufletele voastre. 


Miluieşte-mă, Dumnezeule, după mare mila Ta, şi după mulţimea îndurărilor 
Tale, şterge fărădelegea mea. Mai vârtos mă spală de fărădelegea mea, şi de 
păcatul meu mă curăţeşte. Că fărădelegea mea eu o cunosc, şi păcatul meu 
înaintea mea este pururea. Ţie Unuia am greşit, şi rău înaintea Ta am făcut, 
aşa încât drept eşti Tu întru cuvintele Tale şi biruitor când vei judeca Tu. Că 
iată întru fărădelegi m-am zămislit şi în păcate m-a născut maica mea. Că 
iată adevărul ai iubit, cele nearătate şi cele ascunse ale înţelepciunii Tale mi- 
qi arătat mie. Stropi-mă-vei cu isop şi mă voi curăţi, spăla-mă-vei şi mai 
vârtos decât zăpada mă voi albi. Auzului meu vei da bucurie şi veselie; 
bucura-se-vor oasele mele cele smerite. Întoarce faţa Ta de către păcatele 
mele, şi toate fărădelegile mele şterge-le. Inimă curată zideşte întru mine, 
Dumnezeule, şi Duh drept înnoieşte întru cele dinlăuntru ale mele. Nu mă 
lepăda de la faţa Ta, şi Duhul Tau cel Sfânt nu-L lua de la mine. Dă-mi mie 
bucuria măntuirii Tale, şi cu Duh stăpânitor mă întăreşte. Învăţa-voi pe cei 
fără de lege căile Tale, şi cei necredincioşi la Tine se vor întoarce. Izbăveşte- 
mă de vărsarea de sânge Dumnezeule, Dumnezeul mântuirii mele; bucura-se- 
va limba mea de dreptatea Ta. Doamne, buzele mele vei deschide şi gura mea 
va vesti lauda Ta. Că de-ai fi voit jertfă, Ți-aş fi dat; arderile de tot nu le vei 
binevoi. Jertfa lui Dumnezeu, duhul umilit; inima înfrântă şi Smerită 
Dumnezeu nu 0 va urgisi. Fă bine, Doamne, întru bunăvoirea Ta, Sionului, şi 
să se zidească zidurile Ierusalimului. Atunci vei binevoi jertfa dreptăţii, 
prinosul şi arderile de tot; atunci vor pune pe altarul Tău viței. 


Slavă... glasul al 2-lea. 


Pentru rugăciunile purtătorului de nevoinţe Haralambie, Milostive, curăţeşte 
mulțimea greşelilor noastre. 


Și acum... 


Pentru rugăciunile Născătoarei de Dumnezeu, Milostive, curăţeşte mulțimea 
greşelilor noastre. 

Stih: Miluieşte-ne, Dumnezeule, după mare mila ta şi după mulțimea îndu- 
rărilor Tale curăţeşte fărădelegile noastre. 


Şi Stihira glasul al 6-lea: Pe ostăşia cea de Dumnezeu încununată, a muce- 
nicului celui arătător de lumină, care s-a jertfit cu osârdie pentru Hristos, pe într- 
armarea cea sfințit aleasă, a sfințitului mucenic Haralambie, veniţi iubitorilor de 
mucenici să o cinstim, şi prea sfântă pomenirea sa, duhovniceşte săvârşindu-o, 
să strigăm către dânsul: Slobozeşte drept cinstitorul tău norod de groaza ciumei, 
şi ne mântuieşte pe noi de toată primejdia. 


Canoanele, Al Născătoarei de Dumnezeu al paraclisului cu Irmosul pe 6. Şi al 
Sfântului, repetându-l face 8 Stihiri. 


Canonul cel întâi 

Cântarea 1-a 

Irmos: Ca pe uscat umblând Israel, cu urmele prin adânc, pe prigonitorul 
Faraon văzându-l înecat, a strigat: lui Dumnezeu cântare de biruinţă să-l cân- 
tăm. 

Umblând cu bucurie prin locaşurile cereşti cele înţelegătoare, şi luminându-te cu 
lumină neînserată, izbăveşte-mă de patimi cu rugăciunile tale înțelepte, ca să te 
laud. 

Pomenirea ta cea purtătoare de lumină străluceşte daruri ca de soare, şi lumi- 
nează pe cei ce cu credinţă te cinstesc întru dânsa pe tine, cela ce eşti asemenea 


cu numele bucuriei celei prea luminate cu adevărat. 


Cu picăturile sângiurilor înecând marea cea sărată a necredinţei, te-ai făcut râu 
bu-nei credinţe a lui Hristos, adăpând cu adevărat Biserica totdeauna. 


A Născătoarei 

Viforul păcatelor, şi potrivnicele valuri ale cugetelor, şi împresurările patimilor, 
au venit asupra mea; mântuieşte-mă cu rugăciunea ta cea tare, Născătoare de 
Dumnezeu. 


Alt Canon al Sfântului 


facerea lui Nicodim monahul. 
Cântarea 1-a 

Irmos: Deschide-voi gura mea şi se va umplea de Duhul şi cuvânt răspunde-voi 
Impărătesei Maici; şi mă voi arăta luminat prăznuind şi voi cânta minunile ei, 
bucurându-mă. 


Dorind a lăuda pe cinstitul cap, şi luptele slugii tale, Doamne, cerem din 
înălțime dumnezeiască strălucire, prin care voi putea pe acestea cu cântări să te 
laud. 


Pe Sevir cel fără de Dumnezeu, pe leul cel ce răcnea, l-ai surpat Haralambie, 
împreună şi pe nebunul Crisp, înfruntând păgânătatea acestora. Pentru care te-ai 
încununat cu mâna Ziditorului tău. 


Slavă... 


Împărătească podoabă Biserica te-a câştigat, dumnezeiescule Haralambie, izgo- 
nitor dracilor, şi de tot felul de boli izbăvitor. Pentru aceasta prăznuieşte pome- 
nirea ta sfinte. 


Și acum..., a Născătoarei 


Pe Maria cea prea curată şi de Dumnezeu Născătoare să o lăudăm, muntele cel 
sfânt, năstrapa cea cu totul aurită, care a ţinut fireasca dumnezeiască mană, ceea 
ce hrăneşte pururea pe credincioşi cu darul. 


Catavasie: Deschide-voi gura mea... 
Cântarea a 3-a 


Irmos: Nu este sfânt precum Tu, Doamne Dumnezeul meu, care ai înălțat 
fruntea credincioşilor Tăi, Bunule şi ne-ai întărit pe noi pe piatra mărturisirii 
Tale. 


Nicicum nu este cu putinţă a povesti mulțimea minunilor, care ai făcut încă fund 
în viaţă, şi după ce te-ai mutat către Dumnezeu purtătorule de chinuri, vred- 
nicule de laudă. 


Intărindu-te cu putere dumnezeiască, ai surpat semeţia cea neputincioasă a celor 
fărădelege ca un ostaş tare Haralambie pătimitorule, ca un într-armat al dumne- 
zeieştii tabere. 


Curgând izvoare de sângiuri din trupul tău, toată văpaia necredinţei şi arderea de 
foc cea cumplită o au stins, şi ţie ţi-au pricinuit pârâul desfătări. 

A Născătoarei 


Pe Dumnezeu Sfântul sfinților ai născut Preasfântă, arătându-te prea curată, casă 
a sfinţeniei, şi singură uşă, prin care a trecut Hristos ca să mântuiască pe om. 


Alt Canon 
Irmos: Pe ai tăi cântăreţi, Născătoare de Dumnezeu, ceea ce eşti izvor viu şi 
îndestulat, care s-au împreunat ceată duhovnicească, întăreşte-i, în dumne- 
zeiască mărirea ta, de cununile măririi învrednicindu-i. 
Pe ai tăi cântăreți purtătorule de Dumnezeu, care cu credință s-au adunat în 
Biserică, să se închine capului tău celui dumnezeiesc şi cinstit, apără-i şi-i 
păzeşte de smintelile potrivnicului. 
Inviind pe tânărul cel mort şi dracilor izgonitor arătându-te, mulțimile oamenilor 
ai înspăimântat, şi lui Hristos le-ai adus prin sângele tău mucenice, răpindu-le 
din mâinile balaurului. 
Slavă... 
Veniţi mulțimea celor cu numele lui Hristos numiţi, să lăudăm cu credinţă pe 
mucenicul Domnului, şi cu cântări duhovniceşti, să încununăm prea cinstit 
capul lui, ca să aflăm dezlegare de greşeli. 
Și acum..., a Născătoarei 
Incăpând în pântecele tău pe Fiul lui Dumnezeu, Dumnezeu Cuvântul, cel 
neîncăput în toată lumea, în braţele tale l-ai purtat Fecioară Maică curată, 
scăparea creştinilor. 
Condac, glasul al 4-lea: 
Podobie: Arătatu-Te-ai astăzi lumii şi Lumina Ta, Doamne s-a însemnat peste 
noi care cu cunoștință Te lăudăm, venit-ai şi Te-ai arătat, Lumina cea ne- 


apropiată. 


Făcutu-te-ai preoţilor strălucit purtător de lumină, şi părinților laudă, şi cinste 
veselitoare sfințite mucenice Haralambie. Că tu păzeşti de vătămare pe robii tăi. 


Sedealna, glasul al 3-lea: 


Podobie: Pentru mărturisirea... 

Stâlp nemişcat al Bisericii, sfeşnic nestins al lumii, te-ai arătat purtătorule de 
chinuri Haralambie, şi strălucind mai luminat decât soarele, izgoneşti întu- 
nericul idolilor, mucenice slăvite. Roagă pe Hristos Dumnezeu, să ne dăruiască 
mare milă. 


Slavă..., 
Altă Sedealnă, glasul 1: 


Podobie: Mormântul Tău, Mântuitorule, ostașii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, Cel ce ai înviat din mormânt la 
Unul Dumnezeul nostru. 


Cetele credincioşilor adunându-se, cu bună credinţă să lăudăm după vrednicie 
pe mucenicul lui Hristos, pe Haralambie cel mare, pe apărătorul bunei credinţe 
cel de diamant, şi pe surpătorul necredincioşilor, pe cel ce a propovăduit, 
Dumnezeu a toată lumea, pe Hristos Dumnezeu şi om. 


Și acum..., a Născătoarei 

Marie, ceea ce eşti locaş cinstit al Stăpânului, ridică-ne pe noi cei căzuţi în pră- 
pastia cumplitei deznădăjduiri, şi a greşelilor, şi a necazurilor. Că tu eşti 
mântuirea păcătoşilor, şi ajutătoare, şi folositoare tare şi mântuieşti pe robii tăi. 
Cântarea a 4-a 

Irmos: Hristos este puterea mea, Dumnezeu şi Domnul, cinstita Biserică cu 
dumnezeiască cuviinţă cântă strigând; din cuget curat întru Domnul să prăz- 


nuim. 


Frumos te-ai făcut, ungându-te cu sângele cinstitei mucenicii şi cu podoabe o ai 
luminat pe ea Haralambie, podoaba şi întărirea pătimitorilor. 


Idolii dracilor i-ai zdrobit, purtătorule de Dumnezeu, cu bărbăția ta, arătându-te 
pe sineţi locaş Sfântului Duh, stâlp şi pildă a răbdării celei adevărate. 


Ridicând mâinile în sus mărite, părtinitorii întunericului coastele tale zgârâiau 
cu unghiile, pricinuindu-ţi ție desfătarea cea veşnică şi adevărată. 


A Născătoarei 

Tăria mea şi lauda Hristos Domnul, cel ce a răsărit din tine, pentru mulţimea 
bunătăţii Preacurată, şi ne-a izbăvit pe noi din călcarea poruncii celei de demult. 


Alt Canon 


Irmos: Cel ce şade în Slavă pe Scaunul Dumnezeirii, pe norul cel uşor, a venit 
lisus, cel cu totul dumnezeiesc, din prea curata Fecioară şi a mântuit pe cei ce 
strigă: Slavă puterii Tale, Doamne. 


Cela ce şade în slavă, pe scaunul Dumnezeirii, te-a primit pe tine ca pe un 
porumb cu aripi aurite, zburând la cereştile locașuri, ca un nebiruit şi prea mărit 
nevoitor. 


Strălucindu-te cu dumnezeiască lumină, mucenice mărite, fără de temere ai 
stătut înaintea scaunelor celor fărădelege, şi pe Hristos cu slobozenie l-ai măr- 
turisit Dumnezeu desăvârşit cu firea omenească îmbrăcat. 


Slavă... 


Mare cu adevărat, şi prea mult cinstită comoară s-a arătat cinstitului tău cap 
Haralambie nebiruitule, multe feluri de boli, şi ciuma izgonind, cu dumne- 
zeiască puterea Duhului. 


Și acum..., a Născătoarei 


Pe prea curata Maria Născătoarea de Dumnezeu să o lăudăm, care întru curăție a 
născut pe Soarele dreptăţii, uşa cea cerească, care bagă înlăuntru împărăteştilor 
dumnezeieşti locaşuri, pe cei ce o prea slăvesc pe ea. 


Cântarea a 5-a 


Irmos: Cu dumnezeiască strălucirea Ta, Bunule, sufletele celor ce aleargă la 
Tine cu dragoste, mă rog, luminează-le; ca să Te vadă Cuvinte al lui Dumnezeu 
pe Tine, Adevăratul Dumnezeu, cel ce îi chemi din negura greşelilor. 


Râvnind dumnezeieştii patimi mucenice al lui Hristos, celui ce pentru noi a 
suferit patimi, cu vitejie răbdai pironirile cuielor celor de peste tot trupul, prea 
mărite. 


Necuvântarea celor ce goneau credinţa îndreptându-o Cuvântul cel dimpreună 
fără de început cu Tatăl, a pus cuvântare în dobitoacele cele fără cuvânt, care 
învățau să te dezlege din legături, prea înțelepte. 

Pătrunzându-te cu frigări, ai rănit inima celui rău vrăjmaş al pământenilor, cu 
sulița bărbăției şi a răbdării tale, cugetătorule de Dumnezeu Haralambie, 
vrednicule de laude. 


A Născătoarei 


Cu dumnezeiască lumina ta prea bună, îndreptează la lumină sufletul meu, cel 
întunecat de dulceţi, şi mă povăţuieşte spre calea mântuirii ceea ce una ai născut 
pe Mântuitorul Hristos. 

Alt Canon 


Irmos: Spăimântatu-s-au toate de dumnezeiască mărirea ta; că tu, Fecioară, ne- 
ispitită de nuntă, ai avut în pântece pe Dumnezeu cel peste toate şi ai născut Fiu 
pe cel fără de ani, cel ce dăruieşte pace tuturor celor ce te laudă pe tine. 


Spăimântatu-s-au toţi de dumnezeiască slava ta; căci prea cinstit capul tău, bo- 
lile vindecă, dracii izgonește; şi tuturor credincioşilor ce năzuiesc, le dăruiești 
vindecare, şi mântuire de cele rele. 


Bolile trupeşti, şi sufleteşti, contenesc, Haralambie, prin închinăciunea dumne- 
zeiescului tău cap, şi prin cinstirea cea cu cucernicie. Căci Hristos ni l-a dăruit 
nouă pe acesta vindecător, şi izbânditor împotriva relelor. 


Slavă... 

Spăimântatu-s-au dracii, şi elinii cei fără de Dumnezeu, văzând cumplit tăiate şi 
spânzurate de trupul tău mâinile ducelui celui prea semeţ şi ocărâtor. Iar tu ca un 
următor lui Hristos, iarăşi l-ai făcut sănătos pe acesta. 

Și acum..., a Născătoarei 

Cuvântul cel ipostatnic al lui Dumnezeu, ca ploaia pe lână, în pântecele tău s-a 
pogorât Curată, cu totul fără prihană, şi toată firea omenească o a izbăvit, ceea 
ce era uscată de arsura căderii. 

Cântarea a 6-a 

Irmos: Marea vieţii văzând-o înălțându-se de viforul ispitelor, la limanul Tău 


cel lin alergând, strig către Tine: scoate din stricăciune viaţa mea, Mult Mi- 
lostive. 

Luminător te-ai făcut, cu lumina pătimirilor tale, îndreptând la lumină marginile 
pământului, mărturisind numele lui Hristos înaintea tiranilor, purtătorule de 
chinuri al Domnului Haralambie, vrednicule de laudă. 


Infierbântându-te de focul dumnezeieştii dragoste, cu rourarea credinţei, ai stins 
focul celor rău credincioşi, arătând necredincioşilor minunile lui Hristos, vred- 
nicule de minune. 


Dorind viaţa cea nemuritoare, ai omorât săltările trupului cele spre păcat Hara- 
lambie, şi cu rugăciunea ai înviat morţi, slăvind pe cel ce în toate te-a prea 
mărit. 
A Născătoarei 
Clătinându-mă de potrivnicele năvăliri ale patimilor, Maică a lui Dumnezeu 
întăreşte-mă, ca una ce ai născut izvorul nepătimirii, căci către tine am năzuit, 
care eşti scăparea cea mare a oamenilor. 

Alt Canon 
Irmos: Înţelepţii de Dumnezeu, care faceţi acest praznic dumnezeiesc şi cu totul 
cinstit, al Maicii lui Dumnezeu, veniţi să batem din palme, slăvind pe Dumne- 


zeu, cel ce s-a născut dintr-însa. 


Săvârşind acest dumnezeiesc şi prea cinstit praznic, al prea fericitului, veniţi să 
sărutăm prea cinstit capul lui, şi să luăm izbăvire de cele rele. 


Având izvor de tămăduiri cinstit capul tău, Haralambie, cu căldură alergăm, în- 
chinăciune dându-i, şi lăudând pe Dumnezeu cel ce te-a mărit pe tine. 


Slavă... 


Prea mare dar ai luat de la Dumnezeu, nevoitorule prea viteazule, mucenice Ha- 
ralambie. Căci a făcut Domnul capul tău arătat izvor de tămăduiri. 


Și acum..., a Născătoarei 
Focul Dumnezeirii s-a sălăşluit întru tine, curată dumnezeiască Mireasă, şi n-a 


ars pântecele tău, prea fericită, ci mai vârtos l-a rourat şi l-a luminat. 
Condac glasul al 4-lea: 

Podobie: Arătatu-Te-ai astăzi lumii şi Lumina Ta, Doamne s-a însemnat peste 
noi care cu cunoştinţă Te lăudăm, venit-ai şi Te-ai arătat, Lumina cea ne-apro- 
piată. 


Ca o comoară de mult preţ, a câştigat Biserica capul tău, sfinţite mucenice păti- 
mitorule, purtătorule de biruinţă Haralambie. Drept aceea se şi bucură, slăvind 
pe Ziditorul. 


Icos: Pe într-armatul cel tare, pe ostaşul lui Hristos, şi pe marele între mucenici, 
pe Haralambie cel slăvit, adunându-ne să-l lăudăm. Căci pentru Hristos, şi 
pentru adevăr luminos s-a luptat şi a propovăduit arătat credinţa cea ortodoxă, 
înşelăciunea idolilor a surpat, pe împăratul cel prea fărădelege I-a înfruntat, şi i 
s-a tăiat capul bucurându-se, şi veselindu-se. Drept aceea a luat cunună din 
dreapta celui Preaînalt şi s-a făcut împreună cetăţean cu îngerii. Pentru aceea 
adunarea ortodocşilor sărutând prea cinstitul lui cap, şi încununându-l cu laude, 
şi mântuindu-se de multe rele şi boli, se bucură, prea slăvind pe Ziditorul. 


Sinaxar 


Întru această lună, în 10 zile, pomenirea Sfântului sfinţitului mucenic Hara- 
lambie. 


Stih: Haralambie prin sabie te-ai învrednicit. 

De negrăite străluciri şi bucurii muceniceşti negrăit. 
Întru a zecea zi a lui februarie. 

I s-a tăiat grumazul lui Haralambie. 


Sfântul sfinţitul mucenic Haralambie a fost în vremile împărăției lui Sevir, 
ighemonul Lucian în cetatea Magnesiei, şi era preot creştinilor, învățând calea 
dreptăţii, şi propovăduind credinţa lui Hristos, se osândi de către tiranii cei mai 
sus zişi, şi îl dezbrăcară de veşmintele cele preoțești. De aceea îi despuiară toată 
pielea trupului de viu, şi văzându-l ighemonul că răbda muncile, pornindu-se cu 
mânie se apucă să-l strujească cu mâinile lui, şi îndată i se tăiară mâinile ighe- 
monului, şi spânzurau de trupul mucenicului. lar sfântul făcând rugăciune îl 
vindecă. 


Aceasta văzând muncitorii cărora le era numele Porfirie şi Vaptos, se lepădară 
de idoli şi crezură în Hristos. 


Asemenea şi trei femei de acelea ce priveau acolo, pe care pe toţi învățând 
ighemonul să-i prindă, şi muncindu-i fără de omenie şi fără de milă, le-au tăiat 
capetele. Că măcar că s-a şi tămăduit, de către sfântul, însă tot a rămas păgân 
fără de credinţă. 

Tot în această zi, Sfinţii mucenici Porfirie şi Vaptos, care au muncit pe 
Sfântul Haralambie, de sabie s-au săvârşit. 


Stih: Porfirie şi Vaptos împreună de sabie se săvârşesc. 
Şi prin nevoinţă obştească porfiră îşi vopsesc. 


Tot în această zi, Sfintele trei femei ce au crezut prin Sfântul Haralambie, 
care de sabie s-au săvârşit. 


Stih: Femeile câte trei către sabie fiind îmbărbătate. 
Bărbătesc numărul de trei le face arătate. 


Tot în această zi, pomenirea Sfintelor muceniţe şi fecioare: Enata, Valentina, 
şi Pavel. 


Stih: Ca o arvună tinerilor două fecioarei, 

Mirele către văpaie le dă îndrăzneală mare. 

Acest Pavel cu adevărat este prieten lui Hristos, 

Carele pentru dragostea lui Hristos grumazul la sabie şi-a supus. 


Din aceste două fecioare, Enata era din pământul Gaza; iar Valentina din Ceza- 
reea. Deci stând la judecata ighemonului Firmilian, fost-a adusă înaintea sa, 
viteaza fecioară Enata, şi fiind întrebată de se leapădă de Hristos, şi neplecându- 
se; a fost spânzurată pe un lemn, şi zgâriată pe coaste cu căngi, nu odată ci de 
multe ori. 


lar cinstita Valentina, şi ea fecioară fiind, şi nesuferind să vadă neomenia şi 
cruzimea ighemonului, s-a înfățişat şi ea la dânsul, şi îndată i s-a poruncit ca să 
jertfească; căci era acolo lângă judecătorie un jertfelnic. Şi fiind adusă sfânta 
lângă dânsul, l-a izbit cu picioarele, şi l-a surpat împreună cu focul ce era pe el. 
Iar tiranul mâniindu-se, atâta de cumplit a bătut pe sfânta pe coaste, încât nu se 
poate spune; apoi deznădăjduindu-se despre amândouă fecioarele, a hotărât să le 
ardă cu foc, şi aşa şi-au luat cununile muceniciei. 


După acestea a intrat la luptă Sfântul Pavel, şi după ce mai întâi a suferit feluri 
de munci, şi din toate a fost păzit nevătămat cu darul lui Hristos, apoi a fost 
osândit la moarte de sabie; pentru care mulțumind lui Dumnezeu, şi făcând 
rugăciune pentru cei de o credinţă, a primit tăierea cinstitului său cap, şi aşa şi-a 
duhul în mâinile lui Dumnezeu. 


Tot în această zi, pomenirea celui dintru Sfinţi părintelui nostru Anastasie 
arhiepiscopul Constantinopolului. 

Stih: Anastasie întinzând drumul mai depărtat, 
Ridicându-se de pe pământ, către Cel Preaînalt a alergat. 


Tot în această zi, pomenirea prea cuviosului părintelui nostru Zinon. 


Stih: Zinon căutând cele veselitoare ale Edenului. 
Spre veselie avea dezlegarea trupului. 


Acest cuvios părintele nostru Zinon era din Cezareea Capadociei, fiu de părinți 
bogați şi măriţi, numărat între purtătorii de cărțile împărăteşti. Şi după ce a 
murit Valent împăratul, îndată lepădând brâul cel ostăşesc, şi aflând, un mor- 
mânt mare (căci multe de acestea are muntele Antiohiei) a intrat într-însul, şi 
curăţea sufletul prin sihăstreştile osteneli, neavând sfeşnic, nici ladă, nici masă, 
nici aşternut;, căci aşternutul său era o grămăjoară de fân pusă peste pietre. 
Haina sa era o rasă veche, hrana o pâine pentru două zile; şi apa de departe sin- 
gur şi-o aducea. Acesta prin asemenea osteneli, mult dar a luat de la Dumnezeu. 
Căci, făcându-se asupra părților acelora năvălirea isaurilor, multe junghieri se 
făceau sihaştrilor de către aceia. Iar el cu singură rugăciunea, a întunecat vede- 
rile acelora; şi nu multă vreme după aceasta vieţuind prin osteneli s-a mutat 
către cerescul sfârşit. 


Tot în această zi, pomenirea icoanei Preasfintei de Dumnezeu Născătoarei, 
Stăpânei noastre celei din Areovind. 


Stih: Pe singură Fecioara pururea se cuvine a cinsti nespus, 
Pe pricinuitoarea cinstei tuturor celor de sus. 


Cu ale lor sfinte rugăciuni, Doamne, miluieşte-ne, şi ne mântuieşte pe noi, 
Amin. 


Cântarea a 7-a 


Irmos: Tinerii lui Avraam oarecând în Babilon, văpaia cuptorului au călcat, cu 
laude cântând: Dumnezeul părinţilor noştri, bine eşti cuvântat! 


Chinuindu-te cu muncile, şi cu focul topindu-te mucenice al lui Hristos, decât 
aurul te-ai arătat mai lămurit, şi prinos sfinţit cu adevărat te-ai făcut. 


Cu roua rugăciunilor tale, s-a stins cuptorul celor fărădelege, înțelepte, şi te-ai 
mântuit, cântând celui ce te-a zidit: Bine eşti cuvântat Doamne Dumnezeul 
părinților noştri. 

Cu lungirea chinurilor, te-ai arătat copac cu ramuri înalte, umbrind pe cei cre- 
dincioşi, ce sunt aprinşi de văpaia păcatului, care strigau: Bine eşti cuvântat 
Doamne Dumnezeul părinților noştri. 


A Născătoarei 


Ceea ce ai primit bucuria întru prea curatul tău pântece, prea curată, umple 
inima mea de bucurie, gonind întunecarea patimilor, pururea Fecioară. 


Alt Canon 


Irmos: N-au slujit făpturii cugetătorii de Dumnezeu, ci numai Făcătorului; ci, 
groaza focului bărbăteşte înfruntând-o, se bucurau cântând: Prea lăudate Dum- 
nezeul părinților noştri şi Doamne, bine eşti cuvântat! 


Lăudămu-te pe tine strigând, bucură-te mărite mucenice Haralambie; căci 
dumnezeiesc capul tău, tu ni l-ai dăruit nouă, ca o fântână ce izvorăşte bogăţie 
nefurată, veselind sufletele celor ce cu credinţă te slăvesc pe tine. 


Mărim nevoinţele şi luptele tale, dumnezeiescule mare mucenice al lui Hristos. 
Căci capiştile idoleşti ai surpat, şi ai făcut nelucrătoare îngâmfarea drăcească, 
prea fericite vitejeşte. 


Slavă... 

Ca un luceafăr pururea prea strălucitor, a strălucit nouă capul tău, care apă- 
rându-ne de întunericul înşelăciunii, de primejdii şi de scârbe, ne mântuieşte de 
pierzătoarele boli, şi ne dăruieşte sănătate. 

Și acum..., a Născătoarei 

Răsărit-a din pântecele tău tuturor oamenilor, marele şi neînseratul Soare, şi pe 
toți i-a luminat cu lumina cunoștinței, pe cei ce strigă: Binecuvântat este 
Preacurată, rodul pântecelui tău. 

Cântarea a 8-a 

Irmos: Din văpaie cuvioşilor rouă ai izvorât, şi Jertfa dreptului cu apă o ai ars; 


că toate le faci, Hristoase, cu singură voirea. Pe Tine te prea înălțăm întru toţi 
vecii. 

Cu curgerile sângiurilor stropindu-te, cu podoaba rănilor înfrumuseţându-te 
fiind împodobit frumos cu diadema cea de biruinţă, stai înaintea lui Dumnezeu, 
mucenice. 


Mulţimile muncilor nu au acoperit bărbăţia şi vitejia ta mucenice, nici 
împotrivirea gonacilor credinţei nu a întunecat răbdarea ta cea prea minunată, 
cugetătorule de Dumnezeu. 


Preot, şi mucenic nebiruit, ostaş viteaz, şi stâlp nemișcat, reazem credincioşilor, 
apărător credinţei cu adevărat te-ai arătat, de Dumnezeu cugetătorule purtătorule 
de chinuri. 


A Născătoarei 


Cela ce a făcut toate cu voie dumnezeiască, voind s-a sălăşluit în pântecele tău 
Preacurată, vrând să ne înnoiască pe noi, cei ce am fost stricaţi; pe care bine-l 
cuvântăm întru toţi vecii. 

Alt Canon 


Irmos: Pe tinerii cei binecredincioşi, în cuptor, naşterea Născătoarei de Dumne- 
zeu i-a mântuit, atunci fiind închipuită, iar acum plinită, pe toată lumea ridică 
să-Ţi cânte Ţie: pe Domnul, lucrurile, lăudaţi-L şi-L prea înălțaţi întru toţi vecii. 


Mare ajutor dreptslăvitorilor şi izbăvitor din primejdii te-ai arătat prea înțelepte 
Haralambie. Căci mântuieşti pururea pe toţi cei ce aleargă la cinstit capul tău, şi 
cer dezlegare de cele rele, şi prea înalță pe Hristos în veci. 


Biruit-ai în privelişte pe Sevir, fiind întărit ca un diamant oarecare, şi ca un stâlp 
neclintit mărite Haralambie, şi pe Hristos l-ai propovăduit Dumnezeu şi om, şi 
cu totul nu te-ai plecat fericite, la măgulirile cele pierzătoare de suflet ale uci- 
gaşilor. 


Binecuvântăm pe Tatăl, şi pe Fiul şi pe Sfântul Duh, Domnul. 

Dezleagă lanţurile greşelilor mele, a celui ce laud Haralambie capul tău, care 
pururea izvorăşte râuri de vindecări, dăruindu-mi mie iertare de păcate, şi 
mântuire de cumplita boală; celui ce te laud pe tine întru toți vecii. 

Și acum..., a Născătoarei 

Aflându-te pe tine Mirele tău, Stăpână dumnezeiască Mireasă, trandafir în spini, 


şi floare prea mirositoare în văi, şi crin prea curat, de sus întru tine s-a sălăşluit, 
şi a umplut de miros toată lumea, care te prea înalţă întru toţi vecii. 

Cântarea a 9-a 


Irmos: Pe Dumnezeu a-L vedea nu este cu putință oamenilor, spre Care nu 
cutează a căuta Oştile îngereşti; iar prin tine Preacurată S-a arătat oamenilor 
Cuvântul Intrupat. Pe care mărindu-L cu Oştile cerești, pe tine te fericim. 


Nici focul, nici sabia, nici moartea, nici goana, nici scârba, nici foamea, nici 
primejdia, nici scornirea de tot felul de munci n-au putut cu adevărat să te 
despartă de dragostea celui ce te-a zidit, pătimitorule, vrednicule de minune. 


Cu zgârieturile unghiilor, lepădând hainele omorârii, te-ai împodobit pe sineți 
cu podoabele cele de sânge, purtătorule de chinuri. Pentru aceasta bucurându-te, 
stai înaintea Stăpânului şi Dumnezeului tuturor cu îndrăzneală, mucenice nebi- 
ruite. 


Pomenirea ta a răsărit în lume plină de bucurie, şi dătătoare de strălucire dumne- 
zeiască, gonind iarna patimilor, şi pe toţi luminându-i, care prăznuindu-o să 
aflăm iertare de greşeli, cu rugăciunile tale. 


A Născătoarei 


Viforul patimilor mă tulbură, şi întreitele valuri ale celor rele mă îneacă Prea- 
curată, ca una ce ai născut pe Mântuitorul Hristos, tinde-mi mână de ajutor şi 
mă mântuieşte, ceea ce singură eşti părtinitoare celor ce cu credinţă te fericesc. 


Alt Canon 


Irmos: Tot neamul pământesc să salte cu duhul, fiind luminat şi să prăznuiască 
firea minţilor celor fără de trup, cinstind sfânta prăznuire a Maicii lui Dumnezeu 
şi să strige: Bucură-te, prea fericită Născătoare de Dumnezeu, curată, pururea 
Fecioară. 


Toţi credincioşii să năzuim la capul cinstitului mucenic; căci Stăpânul tuturor, 
prea mare dar a dat acestuia. Pentru care izgoneşte draci, conteneşte boli, şi 
dăruieşte tuturor celor ce-l ating, sănătate, întărire şi milă. 


Pământul şi Cerul se înspăimântează astăzi de minunile marelui mucenic. Căci 
taberele drăceşti se izgonesc, şi bolnavilor se dă întărire trupului, şi boala 


ciumei conteneşte cu atingerea capului tău prea mărite. 


Slavă... 

Să stăm cu evlavie în casa Dumnezeului nostru, şi să ne închinăm cinstitului 
cap, cel cu adevărat dumnezeiesc şi vrednic de laudă, care s-a roşit prin sângele 
dumnezeiescului mucenic, săvârşind minuni prea slăvite, ca cel ce s-a încununat 
de mâna ţiitorului a toate. 


Și acum..., a Născătoarei 


Cântări de laudă de la noi primeşte dumnezeiască Mireasă, de Dumnezeu 
dăruită, Maica Dumnezeului nostru, şi Darul tău dă-ni-l nouă robilor tăi, celor 
ce cu evlavie te cinstim. lar pe Hristos cel ce negrăit l-ai născut, milostiv fă-l 
nouă Fecioară. 


Luminânda 
Podobie: Femei auziţi glas... 


Dumnezeieşte aprinzându-te de dragostea Împăratului a toate, vitejeşte ai surpat 
pe şarpele cel mândru, şi pe tiranul cel neomenit, pe Sevir cel fără minte l-ai 
înfruntat, o Haralambie fericite, şi ai luat plată de la Stăpânul tuturor. (de două 
Or1) 


Slavă..., Și acum..., a Născătoarei 


Marie, ceea ce eşti scăparea şi lauda creştinilor, păzeşte, acoperă pe robii tăi, 
nevătămaţi de toată stricăciunea, şi ne scoate din primejdii şi din toate 
întâmplările pe noi, cei ce cu dragoste te lăudăm pe tine, aducând rugăciunile 
tale către Fiul şi Dumnezeul tău. 


La Laude 
Stihirile pe 4, glasul 1: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nă- 
dejdile noastre, după Dumnezeu, întru tine le-am pus, Născătoare de Dumne- 
zeu. 


Fii cei din Elada veniți acum adunându-vă, şi sărutați toţi prea cinstit capul 
dumnezeiescului Haralambie, care în privelişte a propovăduit pe Hristos, şi a 
înfruntat înşelăciunea necredincioşilor şi a slăvit pe Ziditorul. (de două ori) 

Număratu-te-ai acum cu îngerii cei cereşti, de trei ori fericite Haralambie, şi 
stând înaintea PreaSfintei Treimi, te rogi neîncetat pentru noi, cei ce cu credință 
cinstim prea cinstit capul tău, şi cerem mântuire de cele rele. 


Pomenirea cea întrutot prăznuită a dumnezeiescului Haralambie prea luminoasă, 
şi prea slăvită a răsărit în toată Biserica. Pentru aceea prăznuieşte luminos fiind 
prea cinstit capul tău care a propovăduit pe Hristos, ca pe un Dumnezeu şi om. 


Slavă..., glasul al 5-lea. 


Cinstitul tău cap, dumnezeiescule Haralambie, ca un alabastru plin revarsă 
tămăduiri, ca un mir de mult preţ, şi cu bune miresme, minunat umple pe cre- 
dincioşi, şi mântuieşte de cele rele, pe cei ce cu credinţă se apropie de el şi 
încetând înşelăciunea şi bolile cele de multe feluri, şi boala ciumei, dăruiește tu- 
turor sănătate şi întărire, pace şi mare milă. 


Și acum..., a Născătoarei 
Fericimu-te pe tine Născătoare de Dumnezeu Fecioară, şi te slăvim credincioşii 
după datorie, ceea ce eşti cetate neclintită, zid nesurpat, folositoarea cea tare, şi 
scăparea sufletelor noastre. 
Slavoslovia cea mare 
Ecteniile şi Otpustul. 
Ceas întâi şi cel desăvârşit Otpust. 

La Liturghie 
Fericirile din Canonul Sfântului, Cântarea a 3-a, şi a 6-a pe 8. Prochimen, glasul 
al 7-lea. Veseli-se-va dreptul de Domnul... Suh: Auzi Dumnezeule glasul meu... 
Apostol către Timotei : Fiule Timotei, întăreşte-te în Darul... Aliluia, glasul al 4- 
lea. Dreptul ca finicul va înflori. Evanghelia de la Ioan : Zis-a Domnul: Acestea 
poruncesc vouă... Chinonicul: Intru pomenire veşnică va fi... 


Extras din: Mineul pentru luna februarie, ediția din 1929. 


https://sites.google.com/site/ortodox007/Mineiele-Bisericii-Ortodoxe/Mineiul-pe- 
februariettancora 10f 

Canon de rugăciune către Sfântul sfinţit mucenic Haralambie, făcătorul de 
minuni (1) 





Troparul Sfântului sfințit mucenic Haralambie, făcătorul de minuni, glasul al 
4-lea: Arătatu-te-ai, înţeleptule Haralambie, ca un stâlp neclintit al Bisericii lui 
Hristos şi ca un sfeşnic pururea luminos al Lumii, strălucit-ai în lume prin 
mucenicie, fericite şi ai risipit întunecimea idolilor. Drept aceea roagă-te lui 
Hristos cu îndrăzneală, ca să ne mântuiască pe noi. 


Cântarea 1 

Irmos: Ca pe uscat umblând Israel, cu urmele prin adânc, pe prigonitorul 
Faraon văzându-l înecat, a strigat: lui Dumnezeu cântare de biruinţă să-l cân- 
tăm. 

Stih: Sfinte sfinţite mucenice Haralambie, roagă-te lui Dumnezeu pentru noi. 
Umblând cu bucurie prin Locaşurile Cereşti cele înţelegătoare şi luminându-te 
cu Lumina cea neînserată, izbăveşte-mă de patimi, cu rugăciunile tale, înţe- 


leptule, ca să te laud pe tine. 


Stih: Sfinte sfinţite mucenice Haralambie, roagă-te lui Dumnezeu pentru noi. 

Pomenirea ta, cea purtătoare de lumină, străluceşte daruri ca de soare şi 
luminează pe cei ce întru dânsa cu credinţă te cinstim pe tine, cel asemenea cu 
numele bucuriei celei prea luminate, cu adevărat. 


Stih: Sfinte sfinţite mucenice Haralambie, roagă-te lui Dumnezeu pentru noi. 


Cu picăturile sângelui înecând marea cea sărată a necredinţei, râu mare de 
evlavie te-ai făcut lui Hristos, adăpând cu adevărat Biserica, pururea. 


Stih: Preasfântă Născătoare de Dumnezeu, miluieşte-ne pe noi. 

Furtunile păcatelor şi valurile cele potrivnice ale cugetelor şi primejdiile 
patimilor au venit asupra mea; ci, cu rugăciunea ta cea tare, izbăveşte-mă, Năs- 
cătoare de Dumnezeu. 


Cântarea a 3-a 


Irmos: Nu este sfânt precum Tu, Doamne Dumnezeul meu, care ai înălţat frun- 
tea credincioşilor Tăi, Bunule şi ne-ai întărit pe noi pe piatra mărturisirii Tale. 


Stih: Sfinte sfinţite mucenice Haralambie, roagă-te lui Dumnezeu pentru noi. 
Nicidecum nu este cu putinţă a povesti mulțimea minunilor pe care le-ai făcut, 
încă fiind în viaţă şi după ce te-ai mutat către Dumnezeu, purtătorule de 
biruinţă, mucenice, vrednicule de laudă. 

Stih: Sfinte sfinţite mucenice Haralambie, roagă-te lui Dumnezeu pentru noi. 
Întărit fiind cu putere dumnezeiască, ai surpat semeţia cea neputincioasă a celor 
fărădelege, ca un tare ostaş, ca un într-armat al dumnezeieştii tabere, Sfinte 
Haralambie, luptătorule. 


Stih: Sfinte sfinţite mucenice Haralambie, roagă-te lui Dumnezeu pentru noi. 


Izvoare de sânge scurgându-se din trupul tău, fericite, au stins toată văpaia 
necredinţei şi arderea de foc cea cumplită; iar ție ţi-au mijlocit pârâul desfătării. 


Stih: Preasfântă Născătoare de Dumnezeu, miluieşte-ne pe noi. 
Pe Dumnezeu, Sfântul Sfinţilor, L-ai născut Preasfântă, arătându-te casă prea 


curată a sfinţeniei şi singura poartă prin care a trecut Hristos, ca să mântuiască 
pe om. 

Cântarea a 4-a 

Irmos: Hristos este puterea mea, Dumnezeu şi Domnul, cinstita Biserică cu 
dumnezeiască cuviință cântă strigând; din cuget curat întru Domnul să prăz- 
nuim. 


Stih: Sfinte sfinţite mucenice Haralambie, roagă-te lui Dumnezeu pentru noi. 


Frumos te-ai făcut, ungându-te cu sângele cinstitei mucenicii şi cu podoabe ai 
luminat-o pe ea, Sfinte Haralambie, podoaba şi întărirea luptătorilor. 


Stih: Sfinte sfinţite mucenice Haralambie, roagă-te lui Dumnezeu pentru noi. 


Pe idolii demonilor i-ai zdrobit cu bărbăţia ta, purtătorule de biruinţă, arătându- 
te pe tine însuţi locaş al Sfântului Duh, stâlp şi pildă a răbdării celei adevărate. 


Stih: Sfinte sfinţite mucenice Haralambie, roagă-te lui Dumnezeu pentru noi. 


Ridicând mâinile în sus, mărite, apărătorii întunericului scrijeleau cu ghiare de 
fier coastele tale, mijlocindu-ţi ţie adevărata desfătare veşnică. 


Stih: Preasfântă Născătoare de Dumnezeu, miluieşte-ne pe noi. 

Tăria şi Lumina mea este Hristos Domnul, cel ce a răsărit din tine, întrecând 
orice măsură, pentru mulțimea bunătăţii, Preacurată şi ne-a izbăvit pe noi de 
călcarea poruncii celei de demult. 

Cântarea a 5-a 

Irmos: Cu dumnezeiască Strălucirea Ta, Bunule, sufletele celor ce aleargă la 
Tine cu dragoste, mă rog, luminează-le; ca să Te vadă Cuvinte al lui Dumnezeu 
pe Tine, Adevăratul Dumnezeu, cel ce îi chemi din negura greşelilor. 


Stih: Sfinte sfinţite mucenice Haralambie, roagă-te lui Dumnezeu pentru noi. 


Urmând întocmai dumnezeieştii Patimi a lui Hristos, cel ce pentru noi a suferit 
patimi, mucenice, cu tărie ai răbdat pironirile cuielor peste tot trupul. 


Stih: Sfinte sfinţite mucenice Haralambie, roagă-te lui Dumnezeu pentru noi. 
Cuvântul cel împreună fără de început cu Tatăl, îndreptând nebunia prigo- 


nirilor, a insuflat în chip vădit cuvânt celor fără de înţelegere, care spuneau să te 
dezlege din legături, prea înţeleptule. 

Stih: Sfinte sfinţite mucenice Haralambie, roagă-te lui Dumnezeu pentru noi. 


Cu frigări fund străpuns ai rănit cu lancea bărbăției şi a răbdării tale inima 
cumplitului vrăjmaş al pământenilor, înţelepțite de Dumnezeu, pătimitorule, 
vrednicule de laudă. 


Stih: Preasfântă Născătoare de Dumnezeu, miluieşte-ne pe noi. 

Cu dumnezeiască lumina ta, Ceea ce eşti bună, îndreptează la lumină sufletul 
meu cel întunecat de plăceri şi mă povăţuieşte spre calea mântuirii, ceea ce 
singură ai născut pe Mântuitorul Hristos. 

Cântarea a 6-a 

Irmos: Marea vieţii văzând-o înălțându-se de viforul ispitelor, la limanul Tău 
cel lin alergând, strig către Tine: scoate din stricăciune viața mea, Mult Mi- 
lostive. 

Stih: Sfinte sfinţite mucenice Haralambie, roagă-te lui Dumnezeu pentru noi. 
Luminător te-ai făcut cu lumina patimilor tale, îndreptând la Lumină marginile 
pământului; mărturisit-ai numele lui Hristos înaintea tiranilor, purtătorule de 
biruinţă al Domnului, Sfinte Haralambie, vrednicule de laudă. 

Stih: Sfinte sfinţite mucenice Haralambie, roagă-te lui Dumnezeu pentru noi. 
Înflăcărându-te de focul dragostei dumnezeieşti, cu rourarea credinței ai stins 
focul celor nelegiuiţi, arătând necredincioşilor minunile lui Hristos, vrednicule 
de laudă. 

Stih: Sfinte sfinţite mucenice Haralambie, roagă-te lui Dumnezeu pentru noi. 
Dorind după Viaţa cea nemuritoare, ai omorât săltările trupului cele spre păcat, 
mucenice Haralambie şi cu rugăciunea pe morţi ai înviat, lăudând pe Cel ce în 
toate te-a slăvit pe tine. 

Stih: Preasfântă Născătoare de Dumnezeu, miluieşte-ne pe noi. 
Clătinându-mă de potrivnicele năvăliri ale patimilor, întăreşte-mă, Maică a lui 


Dumnezeu, ca ceea ce ai născut pe Izvorul nepătimirii; căci către tine am scăpat, 
ceea ce eşti scăparea cea mare a oamenilor. 

Condac, glasul al 4-lea: Arătatu-Te-ai astăzi lumii şi Lumina Ta, Doamne s-a 
însemnat peste noi care cu cunoştinţă Te lăudăm, venit-ai şi Te-ai arătat, 
Lumina cea neapropiată. 


Făcutu-te-ai preoților strălucit purtător de lumină şi părinților laudă şi cinste 
înveselitoare, Sfinte sfinţite mucenice Haralambie. Că tu păzeşti de vătămare pe 
robii tăi. 

Condac, glasul al 4-lea: Arătatu-Te-ai astăzi lumii şi Lumina Ta, Doamne s-a 
însemnat peste noi care cu cunoştinţă Te lăudăm, venit-ai şi Te-ai arătat, Lu- 
mina cea neapropiată. 

Ca o comoară de mult preţ a câştigat Biserica al tău cap, Sfinte sfinţite mu- 
cenice, pătimitorule şi purtătorule de biruință, Haralambie. Drept aceea se şi 
bucură, slăvind pe Ziditorul. 


Cântarea a 7-a 


Irmos: Tinerii lui Avraam oarecând în Babilon, văpaia cuptorului au călcat, cu 
laude cântând: Dumnezeul părinților noştri, bine eşti cuvântat! 


Stih: Sfinte sfinţite mucenice Haralambie, roagă-te lui Dumnezeu pentru noi. 


Fiind supus la chinuri şi topindu-te, purtătorule de biruinţă al lui Hristos, ai 
ajuns mai curat decât aurul şi prinos sfinţit cu adevărat te-ai făcut. 


Stih: Sfinte sfinţite mucenice Haralambie, roagă-te lui Dumnezeu pentru noi. 
Cu roua rugăciunilor tale, înţeleptule, s-a stins cuptorul celor fărădelege şi te-ai 
izbăvit, cântând Celui ce te-a zidit: Binecuvântat eşti Doamne Dumnezeul pă- 
rinților noştri. 

Stih: Sfinte sfinţite mucenice Haralambie, roagă-te lui Dumnezeu pentru noi. 
Cu prelungirea chinurilor tale, copac cu frunziş des te-ai arătat, umbrind pe 
credincioşii ce sunt aprinşi de văpaia păcatului, care strigau: Binecuvântat eşti 
Doamne Dumnezeul părinților noştri. 


Stih: Preasfântă Născătoare de Dumnezeu, miluieşte-ne pe noi. 


Ceea ce ai primit bucurie în prea curatul tău pântece, prea curată, umple de 
bucurie inima mea, alungând întunecarea patimilor, pururea Fecioară. 

Cântarea a 8-a 

Irmos: Din văpaie cuvioşilor rouă ai izvorât, şi jertfa dreptului cu apă o ai ars; 
că toate le faci, Hristoase, cu singură voirea. Pe tine te prea înălțăm întru toți 
vecii. 

Stih: Sfinte sfinţite mucenice Haralambie, roagă-te lui Dumnezeu pentru noi. 


Cu valurile sângelui fiind stropit, cu podoaba rănilor înfrumusețat şi frumos 
împodobit cu diademă de biruinţă, stai înaintea lui Dumnezeu, mucenice. 


Stih: Sfinte sfinţite mucenice Haralambie, roagă-te lui Dumnezeu pentru noi. 

Mulţimile chinurilor nu au acoperit bărbăţia şi vitejia ta mucenice şi nici 
împotrivirea prigonitorilor nu a întunecat răbdarea ta cea prea luminată, de 
Dumnezeu înţelepţite. 

Stih: Sfinte sfinţite mucenice Haralambie, roagă-te lui Dumnezeu pentru noi. 

Preot şi mucenic nebiruit, ostaş viteaz şi stâlp neclintit, sprijin credincioşilor şi 
vrăjmaş nelegiuirii, cu adevărat te-ai arătat, purtătorule de biruinţă, de Dumne- 
zeu înţelepțite. 

Stih: Preasfântă Născătoare de Dumnezeu, miluieşte-ne pe noi. 

Cel ce a făcut toate cu voia cea dumnezeiască, voind S-a Sălăşluit în pântecele 
tău, Preacurată, vrând să ne înnoiască pe noi, cei ce am fost stricaţi; pe Acela II 
prea înălţăm întru toţi vecii. 

Cântarea a 9-a 

Irmos: Pe Dumnezeu a-L vedea nu este cu putință oamenilor, spre Care nu 
cutează a căuta Oştile îngereşti; iar prin tine Preacurată S-a arătat oamenilor 
Cuvântul Intrupat. Pe care mărindu-L cu Oştile cerești, pe tine te fericim. 

Stih: Sfinte sfinţite mucenice Haralambie, roagă-te lui Dumnezeu pentru noi. 

Nici focul, nici sabia, nici moartea, nici prigoana, nici întristarea, nici foamea, 
nici primejdia şi nici născocirea a tot felul de chinuri, n-au putut, cu adevărat, să 


te despartă de dragostea Celui ce te-a zidit, pătimitorule, vrednicule de laudă. 


Stih: Sfinte sfinţite mucenice Haralambie, roagă-te lui Dumnezeu pentru noi. 

Cu scrijelirile ghearelor de fier lepădând hainele trupului, te-ai împodobit pe 
tine cu podoabele sângelui, purtătorule de biruinţă; pentru aceasta bucurându-te, 
stai cu îndrăzneală înaintea Stăpânului şi Dumnezeului tuturor, nebiruite mu- 
cenice. 


Stih: Sfinte sfinţite mucenice Haralambie, roagă-te lui Dumnezeu pentru noi. 


Pomenirea ta, Sfinte sfinţite mucenice Haralambie, a răsărit lumii prilej de 
bucurie şi de dumnezeiască strălucire, alungând iarna patimilor şi pe toți 
luminându-i; pe care prăznuind-o, să aflăm iertare de greşeli, cu rugăciunile 
tale. 


Stih: Preasfântă Născătoare de Dumnezeu, miluieşte-ne pe noi. 


Viforul patimilor mă tulbură şi întreitele valuri ale necazurilor mă îneacă; ci, 
Preacurată, ca una ce ai născut pe Mântuitorul Hristos, întinde-mi mână de 
ajutor şi mă miluieşte, ceea ce singură eşti ocrotitoarea celor ce cu credinţă te 
fericesc pe tine. 


Sedelna, glasul al 3-lea. Podobie: Pentru mărturisirea... 


Stâlp neclintit al Bisericii şi sfeşnic nestins al lumii te-ai arătat, purtătorule de 
biruinţă Sfinte Haralambie şi strălucind mai luminat decât soarele, goneşti întu- 
nericul idolilor. Mucenice mărite, roagă pe Hristos Dumnezeu să ne dăruiască 
nouă mare milă. 


Sedelna, glasul 1. Podobie: Mormântul Tău, Mântuitorule, ostaşii străjuindu-l, 
morți s-au făcut de strălucirea îngerului ce s-a arătat, care a vestit femeilor 
Învierea. Pe Tine Te mărim, Pierzătorul stricăciunii, la Tine cădem, Cel ce ai 
înviat din mormânt la Unul Dumnezeul nostru. 


Cetele credincioşilor adunându-ne, cu evlavie să lăudăm, după vrednicie, pe 
mucenicul lui Hristos, pe Sfântul Haralambie cel mare, pe apărătorul dreptei 
credinţe, pe diamantul şi supărătorul nelegiuiţilor, pe cel ce a propovăduit 
Dumnezeu a toată lumea pe Hristos Dumnezeu Omul. 


Sedelna Preasfintei Născătoare de Dumnezeu, glasul 1. Podobie: Mormântul 
Tău, Mântuitorule, ostaşii străjuindu-l, morți s-au făcut de strălucirea îngerului 
ce s-a arătat, care a vestit femeilor Învierea. Pe Tine Te mărim, Pierzătorul 
stricăciunii, la Tine cădem, Cel ce ai înviat din mormânt la Unul Dumnezeul 
nostru. 

Marie, ceea ce eşti locaş prea cinstit al Stăpânului, ridică-ne pe noi cei căzuţi în 
prăpastia cumplitei deznădăjduiri şi a greşelilor şi a necazurilor. Că tu eşti 
mântuirea păcătoşilor şi ajutătoarea şi apărătoare tare şi miluieşti pe robii tăi. 

Canon de rugăciune către Sfântul sfinţit mucenic Haralambie, făcătorul de 
minuni (2) 





Troparul Sfântului sfințit mucenic Haralambie, făcătorul de minuni, glasul al 
4-lea: Arătatu-te-ai, înţeleptule Haralambie, ca un stâlp neclintit al Bisericii lui 
Hristos şi ca un sfeşnic pururea luminos al Lumii, strălucit-ai în lume prin 
mucenicie, fericite şi ai risipit întunecimea idolilor. Drept aceea roagă-te lui 
Hristos cu îndrăzneală, ca să ne mântuiască pe noi. 

Cântarea 1 

Irmos: Deschide-voi gura mea... 


Stih: Sfinte sfinţite mucenice Haralambie, roagă-te lui Dumnezeu pentru noi. 


Dorind a lăuda cinstitul cap şi luptele slujitorului tău, Doamne, cer dumne- 
zeiască strălucire din Înălţime, prin care voi putea să-l laud pe acesta, cu cântări. 


Stih: Sfinte sfinţite mucenice Haralambie, roagă-te lui Dumnezeu pentru noi. 
Pe Sever, cel fără de Dumnezeu, leul cel ce răcnea, împreună cu nebunul de 
Crisp i-ai surpat, Sfinte mucenice Haralambie, lepădându-te de păgânătatea lor. 


Pentru care te-ai încununat de mâna Ziditorului tău. 


Slavă Tatălui şi Fiului şi Sfântului Duh. 


e Xp e XP Xe e XP XP e XP XP e e Xe e e Xe XP e XP XP e Xe XP e e Xe XE e Xe XP eX XX 
pp e e e e e e e e 2 e e e e e e e e e e e e e ee eX 


k*kkhkkrkkhkhkkhkhkhkhkkhkhkikhkyikikiky 


khkkhkkkhhkkhkhkhkhkkhkhkihkhkhkhkihkyihkhkyikyk 


Sp Xp e Xe e Xe e XP De e e e e e e De e e e e e E De e e e e e e e e e XX 


Împărătească podoabă Biserica te-a câştigat, dumnezeiescule Haralambie şi 
demonilor izgonitor şi a tot felul de boli izbăvitor. Pentru aceasta prăznuieşte 
sfântă pomenirea ta, sfinte. 


Şi acum şi pururea şi în vecii vecilor. Amin (a Născătoarei). 

Pe Maria cea prea curată şi de Dumnezeu Născătoare, muntele cel sfânt, 
năstrapa cea cu totul de aur, care a purtat dumnezeiasca mană cea firească, ceea 
ce hrăneşte pururea pe credincioşi cu harul, să o lăudăm. 

Catavasia: Deschide-voi gura mea şi se va umplea de Duhul şi cuvânt răs- 
punde-voi Împărătesei Maici; şi mă voi arăta luminat prăznuind şi voi cânta 
minunile ei, bucurându-mă. 

Cântarea a 3-a 

Irmos: Pe ai tăi cântăreţi... 

Stih: Sfinte sfinţite mucenice Haralambie, roagă-te lui Dumnezeu pentru noi. 

Pe ai tăi cântăreți, purtătorule de Dumnezeu, care cu credinţă s-au adunat în 
Biserică să se închine ţie şi capului tău cel dumnezeiesc şi cinstit, apără-i şi-i 
păzeşte de smintelele potrivnicului. 

Stih: Sfinte sfinţite mucenice Haralambie, roagă-te lui Dumnezeu pentru noi. 

Inviind pe tânărul cel mort şi demonilor izgonitor arătându-te, mulțimile oame- 
nilor ai înspăimântat şi lui Hristos le-ai adus prin sângele tău mucenicesc, 
smulgându-le din mâinile balaurului. 

Slavă Tatălui şi Fiului şi Sfântului Duh. 

Veniţi, mulțime a celor numiţi cu numele lui Hristos, să lăudăm cu credinţă pe 
mucenicul Domnului şi cu cântări duhovniceşti să încununăm prea cinstitul său 
cap, ca să aflăm dezlegarea de greşeli. 

Şi acum şi pururea şi în vecii vecilor. Amin (a Născătoarei). 

Incăpând în pântecele tău pe Fiul lui Dumnezeu, Dumnezeu Cuvântul, cel 


Neîncăput în toată lumea, în braţele tale L-ai purtat Fecioară Maică prea curată, 
scăparea creştinilor. 

Catavasia: Pe ai tăi cântăreţi, Născătoare de Dumnezeu, ceea ce eşti izvor viu şi 
îndestulat, care s-au împreunat ceată duhovnicească, întăreşte-i, în dumne- 
zeiască mărirea ta, de cununile măririi învrednicindu-i. 

Cântarea a 4-a 

Irmos: Cel ce şade în Slavă... 

Stih: Sfinte sfinţite mucenice Haralambie, roagă-te lui Dumnezeu pentru noi. 
Cel ce şade în Slavă pe Scaunul Dumnezeirii, te-a primit pe tine ca pe un 
porumbel cu aripi mărite, zburând către Cereştile Locaşuri ca un nebiruit şi 
slăvit pătimitor. 

Stih: Sfinte sfinţite mucenice Haralambie, roagă-te lui Dumnezeu pentru noi. 
Strălucit fiind de Slava lui Dumnezeu, mucenice slăvite te-ai aflat fără de teamă 
înaintea scaunelor de judecată ale celor fărădelege şi pe Hristos cu îndrăzneală 
L-ai propovăduit Dumnezeu desăvârşit cu firea omenească îmbrăcat. 


Slavă Tatălui şi Fiului şi Sfântului Duh. 


Mare comoară cu adevărat şi prea fericită s-a arătat cinstitul tău cap, nebiruite 
Haralambie, care alungă tot felul de boli şi molima ciumei, cu puterea Duhului. 


Şi acum şi pururea şi în vecii vecilor. Amin (a Născătoarei). 

Pe prea curata Maria, Născătoarea de Dumnezeu să o lăudăm, pe cea care întru 
curăție a născut pe Soarele dreptăţii, Poarta cea cerească, prin care intră întru 
Impărăţia lui Dumnezeu cei ce o prea măresc pe dânsa. 

Catavasia: Cel ce şade în Slavă pe Scaunul Dumnezeirii, pe norul cel uşor, a 
venit lisus, cel cu totul Dumnezeiesc, din prea curata Fecioară şi a mântuit pe 
cei ce strigă: Slavă puterii Tale, Doamne. 

Cântarea a 5-a 


Irmos: Spăimântatu-s-au toate... 


Stih: Sfinte sfinţite mucenice Haralambie, roagă-te lui Dumnezeu pentru noi. 

Spăimântatu-s-au toţi de dumnezeiască mărirea ta; căci prea cinstitul tău cap 
îndepărtează bolile, pe demoni alungă şi tuturor credincioşilor ce aleargă la el, 
le dăruieşte vindecare şi izbăvire de rele. 

Stih: Sfinte sfinţite mucenice Haralambie, roagă-te lui Dumnezeu pentru noi. 
Bolile trupeşti şi sufleteşti contenesc, Sfinte sfințite mucenice Haralambie, prin 
căderea la pământ înaintea dumnezeiescului tău cap şi prin cinstirea lui cu 
sfințenie; căci Hristos ni l-a dăruit nouă vindecător şi mijloc de izbăvire din 
necazuri. 

Slavă Tatălui şi Fiului şi Sfântului Duh. 

Spăimântatu-s-au demonii şi elinii cei fără de Dumnezeu, văzând mâinile 
îndrăzneţului defăimător ighemon, tăiate cumplit şi spânzurate de trupul tău; iar 
tu, ca un următor al lui Hristos, l-ai făcut iarăşi pe el sănătos. 

Şi acum şi pururea şi în vecii vecilor. Amin (a Născătoarei). 

Cuvântul lui Dumnezeu cel Ipostatnic, ceea ce eşti fără de prihană, S-a pogorât 
ca ploaia pe lână în pântecele tău, Preacurată şi a mântuit toată firea omenească 
ce era uscată de arsura căderii. 

Catavasia: Spăimântatu-s-au toate de Dumnezeiască mărirea ta; că tu, Fecioară, 
neispitită de nuntă, ai avut în pântece pe Dumnezeu cel peste toate şi ai născut 
Fiu pe Cel fără de ani, cel ce dăruieşte pace tuturor celor ce te laudă pe tine. 
Cântarea a 6-a 

Irmos: Înţelepţii lui Dumnezeu... 


Stih: Sfinte sfinţite mucenice Haralambie, roagă-te lui Dumnezeu pentru noi. 


Săvârşind acest dumnezeiesc şi prea cinstit praznic al prea fericitului Hara- 
lambie, veniţi să sărutăm prea cinstitul lui cap şi să primim izbăvire de necazuri. 


Stih: Sfinte sfinţite mucenice Haralambie, roagă-te lui Dumnezeu pentru noi. 
Având izvor de tămăduiri cinstitul tău cap, Sfinte Haralambie, cu căldură aler- 
găm, căzând la pământ înaintea lui şi lăudând pe Dumnezeu, cel ce te-a slă-vit 


pe tine. 


Slavă Tatălui şi Fiului şi Sfântului Duh. 

Mare har ai luat de la Dumnezeu, prea viteazule luptător, mucenice Haralambie; 
că a făcut Domnul capul tău izvor bogat de tămăduiri. 


Şi acum şi pururea şi în vecii vecilor. Amin (a Născătoarei). 


Focul Dumnezeirii S-a Sălăşluit întru tine, prea curată, dumnezeiască Mireasă şi 
n-a ars pântecele tău, prea fericită, ci mai vârtos l-a rourat şi l-a luminat. 


Catavasie: Inţelepţii de Dumnezeu, care faceţi acest praznic dumnezeiesc şi cu 
totul cinstit, al Maicii lui Dumnezeu, veniți să batem din palme, slăvind pe 
Dumnezeu, cel ce s-a născut dintr-însa. 


Condac, glasul al 4-lea: Arătatu-Te-ai astăzi lumii şi Lumina Ta, Doamne s-a 
însemnat peste noi care cu cunoştinţă Te lăudăm, venit-ai şi Te-ai arătat, Lu- 
mina cea neapropiată. 


Făcutu-te-ai preoților strălucit purtător de lumină şi părinților laudă şi cinste 
înveselitoare, Sfinte sfinţite mucenice Haralambie. Că tu păzeşti de vătămare pe 
robii tăi. 

Condac, glasul al 4-lea: Arătatu-Te-ai astăzi lumii şi Lumina Ta, Doamne s-a 
însemnat peste noi care cu cunoştinţă Te lăudăm, venit-ai şi Te-ai arătat, Lu- 
mina cea neapropiată. 

Ca o comoară de mult preţ a câştigat Biserica al tău cap, Sfinte sfințite mu- 
cenice, pătimitorule şi purtătorule de biruinţă, Haralambie. Drept aceea se şi 
bucură, slăvind pe Ziditorul. 

Cântarea a 7-a 

Irmos: N-au slujit făpturi... 

Stih: Sfinte sfinţite mucenice Haralambie, roagă-te lui Dumnezeu pentru noi. 
Te lăudăm pe tine strigând: bucură-te, slăvite mucenice Haralambie; că ne-ai 
dăruit dumnezeiescul tău cap, ca o fântână ce izvorăşte bogăţie neîmpuţinată, 
care veseleşte sufletele celor ce cu credinţă te măresc pe tine. 

Stih: Sfinte sfinţite mucenice Haralambie, roagă-te lui Dumnezeu pentru noi. 
Mărim nevoinţele şi luptele tale, dumnezeiescule mare mucenic al lui Hristos; 


că ai surpat altarele idoleşti şi vitejeşte ai nimicit îngâmfarea demonilor, prea 
fericite. 

Slavă Tatălui şi Fiului şi Sfântului Duh. 

Ca un luceafăr pururea strălucitor a răsărit nouă capul tău, care ferindu-ne de în- 
tunericul înşelăciunii, de primejdii şi de necazuri, ne izbăveşte de pierzătoarele 
boli şi ne dăruieşte sănătate. 

Şi acum şi pururea şi în vecii vecilor. Amin (a Născătoarei). 

Răsărit-a tuturor oamenilor, din pântecele tău, pe marele şi neînseratul Soare 
care a luminat, cu lumina cunoştinţei, pe toţi cei ce strigă: Binecuvântat este 
Preacurată, Rodul pântecelui tău. 

Catavasia: N-au slujit făpturii cugetătorii de Dumnezeu, ci numai Făcătorului; 
ci, groaza focului bărbăteşte înfruntând-o, se bucurau cântând: Prea lăudate 
Dumnezeul părinţilor noştri şi Doamne, bine eşti cuvântat! 

Cântarea a 8-a 

Irmos: Pe tinerii cei binecredincioşi... 

Stih: Sfinte sfinţite mucenice Haralambie, roagă-te lui Dumnezeu pentru noi. 
Mare ajutor ortodocşilor şi izbăvitor din primejdii te-ai arătat, prea înțeleptule 
Haralambie. Că izbăveşti pururea pe toţi cei ce aleargă la cinstitul tău cap şi cer 
dezlegare de rele, prea înălțând pe Hristos în veci. 

Stih: Sfinte sfinţite mucenice Haralambie, roagă-te lui Dumnezeu pentru noi. 
Împotrivitu-te-ai lui Sever, la locul de chinuri, fiind întărit ca un diamant şi ca 
un stâlp neclintit, mărite mucenice Haralambie şi pe Hristos L-ai propovăduit 
Dumnezeu şi Om şi nu te-ai plecat nicidecum, fericite, la măgulirile cele 
pierzătoare de suflet ale ucigaşilor. 

Binecuvântăm pe Tatăl şi pe Fiul şi pe Sfântul Duh, Domnul. 

Dezleagă lanţurile greşealelor mele, celui ce laud, Sfinte Haralambie, capul tău, 
care izvorăşte pururea ape de vindecări, dăruindu-mi mie, celui ce te laud pe 


tine, întru toţi vecii, scăpare de ispite şi izbăvire de boala cea cumplită. 


Şi acum şi pururea şi în vecii vecilor. Amin (a Născătoarei). 

Aflându-te pe tine Mirele tău, Stăpână dumnezeiască Mireasă, trandafir în spini 
şi floare bine mirositoare în văi şi crin prea curat, de sus întru tine S-a Sălăşluit 
şi a umplut de mireasmă toată lumea, care te prea înalţă întru toţi vecii. 


Catavasie: 


Să lăudăm, să binecuvântăm şi să ne închinăm Domnului, cântându-l şi prea 
înălțându-L pe Dânsul întru toţi vecii. 


Pe tinerii cei binecredincioşi, în cuptor, naşterea Născătoarei de Dumnezeu i-a 
mântuit, atunci fiind închipuită, iar acum plinită, pe toată lumea ridică să-Ţi 
cânte Ție: pe Domnul, lucrurile, lăudaţi-L şi-L prea înălţaţi întru toţi vecii. 


Cântarea a 9-a 
Irmos: Tot neamul pământesc... 
Stih: Sfinte sfinţite mucenice Haralambie, roagă-te lui Dumnezeu pentru noi. 


Toţi credincioşii să mergem la capul cinstitului mucenic; că Stăpânul tuturor a 
dat acestuia har prea mare prin care pe demoni îi îndepărtează, bolile le 
conteneşte şi dăruieşte tuturor celor ce se ating de el sănătate, întărire şi mare 
milă. 


Stih: Sfinte sfinţite mucenice Haralambie, roagă-te lui Dumnezeu pentru noi. 


Pământul şi cerul se înspăimântează astăzi de minunile marelui mucenic; căci 
taberele demonilor sunt alungate, bolnavilor li se dă întărire trupească şi boala 
ciumei conteneşte cu atingerea de capul tău, mărite. 


Slavă Tatălui şi Fiului şi Sfântului Duh. 


Să stăm cu evlavie în Casa Domnului nostru şi să cădem înaintea cinstitului cap, 
cel cu adevărat sfânt şi vrednic de laudă, care s-a înroşit prin sângele dumne- 
zeiescului mucenic şi face minuni uimitoare, ca unul ce a fost încununat de 
mâna Atotţiitorului. 


Şi acum şi pururea şi în vecii vecilor. Amin (a Născătoarei). 


Cântări de laudă primeşte de la noi, dumnezeiască Mireasă, ceea ce eşti de 
Dumnezeu cu har dăruită, Maica Dumnezeului nostru şi harul tău dăruieşte-l 
nouă, robilor tăi, celor ce cu evlavie te cinstim. lar pe Hristos, pe care în chip de 
negrăit L-ai născut, Milostiv dăruieşte-ne-L nouă, Fecioară. 

Catavasie: Tot neamul pământesc să salte cu duhul, fiind luminat şi să prăz- 
nuiască firea minţilor celor fără de trup, cinstind sfânta prăznuire a Maicii lui 
Dumnezeu şi să strige: Bucură-te, prea fericită Născătoare de Dumnezeu, curată, 
pururea Fecioară. 


Sedelna, glasul al 3-lea. Podobie: Pentru mărturisirea... 


Stâlp neclintit al Bisericii şi sfeşnic nestins al lumii te-ai arătat, purtătorule de 
biruință Sfinte Haralambie şi strălucind mai luminat decât soarele, goneşti 
întunericul idolilor. Mucenice mărite, roagă pe Hristos Dumnezeu să ne dă- 
ruiască nouă mare milă. 


Sedelna, glasul 1. Podobie: Mormântul Tău, Mântuitorule, ostaşii străjuindu-l, 
morți s-au făcut de strălucirea îngerului ce s-a arătat, care a vestit femeilor 
Învierea. Pe Tine Te mărim, Pierzătorul stricăciunii, la Tine cădem, Cel ce ai 
înviat din mormânt la Unul Dumnezeul nostru. 


Cetele credincioşilor adunându-ne, cu evlavie să lăudăm, după vrednicie, pe 
mucenicul lui Hristos, pe Sfântul Haralambie cel mare, pe apărătorul dreptei 
credinţe, pe diamantul şi supărătorul nelegiuiților, pe cel ce a propovăduit 
Dumnezeu a toată lumea pe Hristos Dumnezeu Omul. 


Sedelna Preasfintei Născătoare de Dumnezeu, glasul 1. Podobie: Mormântul 
Tău, Mântuitorule, ostaşii străjuindu-l, morți s-au făcut de strălucirea îngerului 
ce s-a arătat, care a vestit femeilor Învierea. Pe Tine Te mărim, Pierzătorul 
stricăciunii, la Tine cădem, Cel ce ai înviat din mormânt la Unul Dumnezeul 
nostru. 


Marie, ceea ce eşti locaş prea cinstit al Stăpânului, ridică-ne pe noi cei căzuţi în 
prăpastia cumplitei deznădăjduiri şi a greşelilor şi a necazurilor. Că tu eşti 
mântuirea păcătoşilor şi ajutătoarea şi apărătoare tare şi miluieşti pe robii tă 

Acatistul Sfântului mare mucenic Haralambie 








Rugăciunile începătoare 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem ie, ca unui Stăpân, noi păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă, binecuvântată Născătoare de Dumnezeu, 
Fecioară, ca să nu pierim cei ce nădăjduim întru tine, ci să ne mântuim prin 
tine din nevoi, că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Intru-una Sfântă Sobornicească şi apostolească Biserică, 
Mărturisesc un botez întru iertarea păcatelor, 
Aştept învierea morţilor şi viaţa veacului ce va să fie. Amin ! 


SR o e 


Acatistul Sfantului Haralambie - Arhidiacon Vlad Rosu: 
https://www.youtube.com/watch ?v=cgk9pu00DJk 


&&& 

Condacul 1 

Alesule din ceata arhiereilor, mare mucenice Haralambie, dorind a-ţi aduce 
cântări de laudă simţindu-mă nevrednic şi cu împuţinarea graiului omenesc, tu 
care porți nume întocmai cu darul dat de la Prea puternicul Dumnezeu, a fi 
luminător de bucurie, luminează-mi cugetul şi dă putere graiului meu ca întru 
bucurie să-ţi cânt ţie: Bucură-te, Sfinte Haralambie, mare mucenice al lui 
Hristos! 


Icosul 1 

A cinsti cărunteţele tale cele adânci şi sfinte, bine este, deoarece întru vechimea 
vârstei şi a sfinţeniei tale te-ai arătat viteaz răbdător tuturor chinurilor ce ai 
suferit de la păgâni. Tu ai înmulţit ceata mucenicilor, tu ai adăugat numărul 
apostolilor şi al propovăduitorilor lui lisus Hristos; ţie dar se cuvine, după 
vrednicie, să-ţi cânte toţi ortodocşii creştini unele ca acestea: 

Bucură-te, vrednicule şi bunule între arhierei Haralambie; 

Bucură-te, cel ce ai sfinţit şi ai cinstit bătrânețile; 

Bucură-te, podoaba arhiereilor şi luminătorul cetății Magnesiei; 

Bucură-te, învățătorul cuvântului lui Dumnezeu spre calea mântuirii; 

Bucură-te, povăţuitorul cel bun care ai arătat păgânilor calea mântuirii; 
Bucură-te, strălucitorul cel drept care ai îndemnat la credinţă duhurile tiranilor; 
Bucură-te, mucenice, cel ce ai adus la credinţa adevărată pe cei necredincioşi; 
Bucură-te, cel ce ai adus la pocăință sufletească pe cei păcătoşi; 

Bucură-te, următor al apostolilor şi al proorocilor celor luminaţi de Duhul Sfânt; 
Bucură-te, purtătorule de chinuri Haralambie, care ai dat sfaturi bune prin 
cuvânt; 

Bucură-te, că tu ai îndepărtat rătăcirile păgânilor; 

Bucură-te, că tu ai luminat nedumerirea credincioşilor; 

Bucură-te, Sfinte Haralambie, mare mucenice al lui Hristos! 


Condacul al 2-lea 

Văzând, Sfinte mucenice Haralambie, că prin chinurile tale ai dobândit viaţa cea 
cerească şi veşnică de la viaţa cea vremelnică, văzând că tu ai primit cu bucurie 
de la Stăpânul lumii dreapta credinţă să o împarţi la cei ascultători cuvintelor lui 

Hristos, s-au îndemnat binecredincioşii a-ţi aduce ţie laudă de mulţumire şi a 
cânta lui Dumnezeu într-un glas: Aliluia! 


Icosul al 2-lea 

Glăsuind popoarele că tu eşti luminat, prin puterea dumnezeiască, cu lumina 
cunoștinței adevărului, au cunoscut totodată că şi faptele tale cele sufleteşti sunt 
spre mântuirea neamului omenesc; pentru că ai stat ca un adevărat ostaş 
mărturisitor al lui Hristos şi propovăduitor al învăţăturii Sale. De aceea ca pe o 
piatră neclintită a credinţei arătându-te binecredincioşilor, au venit a-ţi cânta ţie 
aceste cântări: 

Bucură-te, răbdătorule de chinuri ce ai suferit de la păgâni; 

Bucură-te, mângâietorule, că prin răbdarea ta ai făcut între ei minuni; 

Bucură-te, cel ce te-ai chinuit pentru dragostea lui Hristos; 

Bucură-te, cel ce te-ai jertfit în lume ca un adevărat credincios; 

Bucură-te, moștenitorul vieţii celei veşnice; 

Bucură-te, propovăduitorul credinţei, bunule mucenice; 

Bucură-te, că prin pedeapsa trupului ai dobândit fericirea Raiului; 

Bucură-te, că prin smerenia sufletului ai biruit osânda iadului; 

Bucură-te, cel ce ai suferit pe trupul tău piroanele păgânilor; 

Bucură-te, cel ce prin răbdarea ta ai dobândit pocăinţa oamenilor; 

Bucură-te, cel ce te-ai arătat biruitor vrăjmaşilor; 

Bucură-te, cel ce prin minunile tale ai adus veselie credincioşilor; 

Bucură-te, Sfinte Haralambie, mare mucenice al lui Hristos! 


Condacul al 3-lea 

De înţelegerea dummezeirii sufletul tău fiind luminat, ca un adevărat viteaz al 
Mântuitorului Hristos ai stat, pentru că ai răspuns închinătorului de idoli 
Luchian ighemonul, că tu asculți numai de dreptele şi mântuitoarele porunci ale 
Împăratului Hristos, iar nu de idolii cei fără de suflet care duc poporul la 
pierzare, pentru aceea binecredincioşii au venit cu îndoită umilință cântând 
împreună cu tine lui Dumnezeu: Aliluia! 


Icosul al 3-lea 

leşind glas de bucurie din gura creştinilor, când au văzut că nu ţi s-a întâmplat 
nici o durere trupească prin despuierea trupului tău, ce ai suferit de la acel tiran, 
au adeverit totodată că scăparea şi izbăvirea ta este venită prin puterea 
Mântuitorului lumii, pentru că în numele Său ai suferit acele pedepse fără vreo 
vătămare. Pentru aceea binecredincioşii cu umilință aduc ţie aceste cântări: 
Bucură-te, cel ce prin puterea dumnezeiască ai depărtat durerea trupească; 
Bucură-te, cel ce ai biruit pe tiranii care au îndrăznit să te chinuiască; 

Bucură-te, că tu ai primit în loc de odihnă chinurile celor ce te chinuiau; 
Bucură-te, logodnicul tuturor mucenicilor; 

Bucură-te, vorbitorule cu îngerii şi prieten al apostolilor; 

Bucură-te, cel ce ai înălţat crucea credincioşilor; 

Bucură-te, cel ce ai luminat cugetul păcătoşilor; 

Bucură-te, stâlpul cel tare pe care s-a sprijinit credinţa; 
Bucură-te, pomul cel plin de rod prin care s-a dobândit credinţa; 
Bucură-te, izbăvitorule de ciumă şi de foamete; 

Bucură-te, tămăduitorule de răni şi boli; 

Bucură-te, Sfinte Haralambie, mare mucenice al lui Hristos! 


Condacul al 4-lea 

Zicând ostaşii şi toţi slujitorii ighemonului către mai-marii poporului că tu ai 
dorit mai mult necinstea osârdiei în loc de cinste, iar cârligele cu care ei te 
chinuiau s-au tocit cu totul şi numai au zgâriat trupul tău fără a-l fi vătămat cu 
nimica, toţi s-au mirat între ei de răbdarea chinuirii tale iar binecredincioşii, 
slăvind pe Dumnezeu pentru facerile Sale de bine, s-au silit a-l cânta Lui: 
Aliluia! 


Icosul al 4-lea 

Aratându-se mai tiran unul dintre căpeteniile păgânilor între ostaşii cei ce te 
chinuiau, dreptule mucenice şi văzând că nicidecum n-ai căpătat vreo vătămare 
trupească din osânda la care erai supus, a îndrăznit acel tiran cu batjocură a 
smulge cârligele din mâna chinuitorilor şi pornindu-se iute cu mânie a sfâşia 
mai cu putere trupul tău, îndată a venit urgia dumnezeiască asupra lui, căci i s- 
au tăiat mâinile de la coate, stând spânzurate de trupul tău şi căzând jos, la 
pământ, cerea zadarnic ajutor ighemonului. lar tot poporul grăia către tine unele 
ca acestea: 

Bucură-te, minunea cea adevărată a credincioşilor; 

Bucură-te, cel ce ai dat închinare păcătoşilor; 

Bucură-te, îngrozitorul semeţiei osânditorului; 

Bucură-te, cel ce ai potolit gândul rău al vrăjmaşului; 

Bucură-te, că ai biruit pe cel nelegiuit; 

Bucură-te, că ai smerit pe cel nesocotit; 

Bucură-te, bucuria minunilor tale; 

Bucură-te, veselia chinurilor tale; 

Bucură-te, propovăduitorul adevărului; 

Bucură-te, luminătorul cugetului; 

Bucură-te, părintele celor smeriţi; 

Bucură-te, mijlocitorul celor pocăiţi; 

Bucură-te, Sfinte Haralambie, mare mucenice al lui Hristos! 


Condacul al 5-lea 
Când a văzut poporul că ighemonului Luchian i s-a întors gura la ceafă, pentru 
că a îndrăznit a scuipa faţa ta cea sfântă, toată cetatea Magnesiei s-a spăimântat 


k*kkhkkrkkhkhkkhkhkhkhkkhkhkikhkikikiky 


e Xp e e e e e e e e De e e e e e e e e e e e e e e e e e e e XX 


khkkhkkhhkhkhkkhkhkhkkhhkhkhkikhkhkihkyikyik 


Sp Xp e Xe e Xe e XP e Xe e e e e e e e e e e e XP De e e Xe e e E e e e XX 


de o minune ca aceasta şi într-un glas se ruga ţie să o mântuieşti, iar 
binecredincioşii cântau lui Dummezeu: Aliluia! 


Icosul al 5-lea 

Lăudându-se numele tău, Haralambie, în toată cetatea Magnesiei şi în Asia, 
pentru ca mai apoi, după rugăciunile tale către Dumnezeu, ai dat tămăduire 
ighemonului Luchian şi tiranului Luciu, care ţi-au cerut iertare de greşalele lor 
şi s-au pocăit, îndată au alergat mulţi din popor la credinţa cea adevărată şi 
botezându-se în numele Sfintei Treimi, au grăit într-un glas: "Mare este Dumne- 
zeul milelor şi al îndurărilor” pentru aceasta aducem ţie aceste cântări: 
Bucură-te, cel ce ai adus la credință pe împotrivitori; 

Bucură-te, cel ce ai fost lor tămăduitor; 

Bucură-te, minunatule între Sfinţi care ai făcut pe păgâni a se boteza; 

Bucură-te, duhovnicescule părinte, care ai adus pe oameni prin botez a se lu- 
mina; 

Bucură-te, cel ce te-ai învrednicit pe bolnavi a tămădui; 

Bucură-te, cel ce te-ai silit pe păcătoşi a milui; 

Bucură-te, cel ce ai dat şchiopilor şi ologilor însănătoşire; 

Bucură-te, cel ce ai vindecat de orbire; 

Bucură-te, că tu pe cei întinaţi de păcate i-ai curăţit,; 

Bucură-te, că tu pe diavoli i-ai izgonit; 

Bucură-te, că, prin rugăciunile tale, morţii au înviat; 

Bucură-te, că, prin suferinţele tale, darul sfinţeniei ai câştigat; 

Bucură-te, Sfinte Haralambie, mare mucenice al lui Hristos! 


Condacul al 6-lea 

Mărturisind însuşi ighemonul despre minunile tale către Sever împăratul, acesta 
s-a mâniat foarte asupra idolilor lui, pentru că n-au putut sta împotriva acelor 
minuni iar tu, ca un biruitor asupra lor, prin statornica ta credinţă, ai câştigat 
nemărginite daruri cereşti. Pentru aceea, o lăudatule sfinte, primeşte mulțţumirea 
binecredincioşilor care cu bucurie cântă lui Dumnezeu: Aliluia! 


Icosul al 6-lea 

Nouă şi înfricoşătoare minune ai săvârşit, sfinte, când ai fost din nou chinuit de 
tirani după porunca lui Sever, pentru ca primind cu veselie piroanele bătute 
peste tot trupul tău şi fiind tras de barbă şi aşezat pe un cal ca să te ducă de la 
Magnesia la Antiohia, la cincisprezece stadii în cale, prin gura calului glas mare 
s-a auzit, blestemând pe slugile diavolului ca să te dezlege de legăturile cu care 
erai cuprins pentru aceea tot poporul cântă ţie: 

Bucură-te, strălucite arhiereule, pentru noua răbdare de chinuri ce ai avut; 
Bucură-te, mucenicule Sfinte, pentru noua minune ce ai săvârşit; 

Bucură-te, părinte, că prin gura calului pentru tine s-a vorbit; 

Bucură-te, Sfinte că, şezând pe cal, l-ai îmblânzit,; 

Bucură-te, că tu pe toţi trimişii lui Sever i-ai umilit; 

Bucură-te, că tu pe slujitorii diavolului i-ai îngrozit; 

Bucură-te, cel ce ai stins văpaia tiranilor; 

Bucură-te, cel ce ai îngrozit furia ucigaşilor; 

Bucură-te, că toate chinurile tale ce ai primit s-au potolit; 
Bucură-te, cel ce ca un trandafir cu multă mireasmă ai înflorit; 
Bucură-te, părinte, cel ce ca om multă osândă ai pătimit; 

Bucură-te, Sfinte, cel ce ca un viteaz toate aceste chinuri le-ai biruit; 
Bucură-te, Sfinte Haralambie, mare mucenice al lui Hristos! 


Condacul al 7-lea 

Ostaşii lui Sever, văzând minunile tale cele puternice, n-au îndrăznit să te mai 
chinuiască şi pe cale cu linişte te-au dus la Antiohia ca să împlinească porunca. 
Acolo Sever, cu diavolească pornire s-a înfuriat iar asupra ta, dând poruncă ca 
să-ți înfigă o frigare arsă în piept. Dar multa lor osteneală cu nimic nu te-a 
vătămat, pentru că focul s-a stins şi oamenii cei împărăteşti au ostenit. De aceea, 
o prea puternice Sfinte, împreună cu tine cântăm lui Dumnezeu cu umilinţă: 
Aliluia! 


Icosul al 7-lea 

În furia lui, pierzând Sever răbdarea, dacă a văzut el însuşi această minune, a 
cercat cu viclenie a te îmblânzi şi a te cerceta cu ce putere faci aceste minuni. 
lar el, luând de la tine răspuns, că în credinţa lui Hristos Dumnezeu nădăj- 
duieşti, te-a ispitit a cere să înviezi morţii şi să izbăveşti pe cei stăpâniți de 
diavoli. Atunci tu, dreptule părinte, primind dar şi putere de la Dumnezeu, ai 
arătat în faţa acestui necredincios încă o minune, că şi pe mortul ce ţi l-a adus l- 
ai înviat, pe cel stăpânit de diavol l-ai izbăvit şi însuşi satana s-a înspăimântat şi 
a ieşit din om, strigând către tine, cu rugăminte, ca să nu-l chinuieşti fără de 
vreme. Pentru aceasta tot poporul cu umilință cântă ţie unele ca acestea: 
Bucură-te, mare mucenice Haralambie, făcătorule de minuni; 

Bucură-te, mare mucenice Sfinte, izbăvitorule de nebuni; 

Bucură-te, cel ce pe diavol din om cu un singur cuvânt l-ai izgonit; 

Bucură-te, cel ce pe satana pe loc tu l-ai zdrobit; 

Bucură-te, că însuşi el a dat glas de rugăminte, mărturisindu-te pe tine om 
dumnezeiesc; 

Bucură-te, că tu cu aceste minuni ai ruşinat pe Sever şi pe Crips eparhul de 
neamul idolesc; 

Bucură-te, că însuşi împăratul Sever, văzând acea minune a zis: "Mare este 
Dumnezeul creştinilor"; 

Bucură-te, că tu ai făcut atunci pe mulți din popor a crede în Hristos Dumnezeul 
milelor şi al puterilor; 

Bucură-te, izbăvitorule de tot soiul de necazuri şi boli; 

Bucură-te, că tu toate vicleşugurile şi pornirile diavolului omori; 

Bucură-te, că înşişi îngerii cereşti te numesc alesul lui Dumnezeu; 
Bucură-te, că toţi creştinii pământeşti cinstesc numele tău; 
Bucură-te, Sfinte Haralambie, mare mucenice al lui Hristos! 


Condacul al 8-lea 

A răsărit lumina cea adevărată a cunoștinței celei sufleteşti din rodul ostenelilor 
tale, Haralambie, care ai fost osândit cu multe feluri de chinuri şi toate le-ai 
biruit prin credinţa ta cea puternică către Dumnezeu. Acea lumină îndată s-a 
răspândit peste închinătorii la idoli şi mulți din aceştia crezând în numele Sfintei 
Treimi, s-au botezat în numele Tatălui şi al Fiului şi al Sfântului Duh. Pentru 
aceea, lăudând noi vrednicia ta cea sufletească, împreună cu tine cântăm lui 
Dumnezeu: Aliluia! 


Icosul al 8-lea 

Împăratul Sever, socotind mai apoi că tu faci cu farmece acele minuni, ţi-a 
poruncit să jertfeşti idolilor lui pentru ca să te scape de grozavele sale chinuri, 
însă tu, ca un om dumnezeiesc, cunoscând rătăcirea sa, ai răspuns că pe cât 
trupul tău se zdrobeşte cu bătăile, pe atât se bucură întru tine duhul tău. Atunci 
Sever, mâniindu-se din nou, a poruncit să te omoare, bătându-te cu pietre şi 
arzând cu făclii aprinse barba şi obrazul tău iar tu, cu vitejia cea sufletească, ai 
întors focul asupra slujitorilor împăratului şi i-ai pârlit pe ei. Pentru aceasta noi 
creştinii cu bucurie cântăm ţie aceste cântări: 

Bucură-te, dumnezeiescule Sfinte, care ai biruit a lui Sever rătăcire; 

Bucură-te, bunule părinte, care ai răspuns lui cu milostivire; 

Bucură-te, cel ce ai primit pedepse grele în loc de odihnă trupească; 

Bucură-te, cel ce ai socotit bătăile drept bucurie sufletească; 

Bucură-te, viteazule ostaş, care ai îndreptat focul asupra duşmanilor tăi; 
Bucură-te, vrednicule sutaş, care ai scăpat trupul tău de tiranii cei răi; 

Bucură-te, cel ce te-ai arătat ca un stâlp neclintit bisericii lui Hristos; 

Bucură-te, cel ce te-ai arătat ca un sfeşnic pururea luminos; 

Bucură-te, înțelepte mucenice care ai risipit intunecarea idolilor; 

Bucură-te, strălucite Haralambie care ai potolit durerea păcătoşilor; 

Bucură-te, comoara cea nepreţuită a cereştilor cununi; 

Bucură-te, Sfinte Haralambie, mare mucenice al lui Hristos! 


Condacul al 9-lea 

Trecând, bunule părinte, fără vreo vătămare trupească acele chinuri ce ţi-au dat 
păgânii, ai dobândit prin aceasta lauda tuturor apostolilor şi bucuria mu- 
cenicilor, căci te-ai învrednicit a fi cu ei părtaş dumnezeieştii cununi prin care s- 
a întărit neamul creştinesc. Pentru aceea, o lăudatule sfinte, primeşte de la noi 
laudă de mulțumire, ca împreună cu tine să cântăm lui Dumnezeu: Aliluia! 


Icosul al 9-lea 

Ucigaşul şi nelegiuitul Sever, înțelegând mai la urmă că puterea şi minunile tale 
sunt venite de la Hristos, Mântuitorul lumii, a îndrăznit dimpreună cu slujitorii 
săi a cârti şi a huli chiar împotriva lui Dumnezeu. Atunci pentru o asemenea 
cutezare, a venit asupra lor arătare cerească, pentru că pământul s-a cutremurat 
şi fulgere şi trăznete au cuprins pe Sever şi pe Crips, eparhul său, ca să cunoască 
puterea lui Dumnezeu. Pentru aceea îndrăznim şi te rugăm, Sfinte mare 
mucenice Haralambie, fii apărătorul nostru de toate primejdiile şi ne întăreşte 
şi pe noi în credinţa Sfintei Treimi ca să nu cădem în primejdia păgânilor. 
Aşa, Sfinte mare mucenice, mijloceşte către Dumnezeu ca să ne miluiască 
după mare mila Sa, pentru ca să putem cânta unele ca acestea: 

Bucură-te, cel ce ai dobândit puterea minunilor tale de la Mântuitorul; 
Bucură-te, cel ce ai avut mărirea faptelor tale de la Ziditorul; 

Bucură-te, cel ce întru Hristos te-ai jertfit şi întru EI te-ai Sfinţit; 

Bucură-te, cel ce întru Domnul te-ai întărit şi prin EI ai biruit; 

Bucură-te, că pe tiranii tăi i-ai osândit, ca să te cunoască de om dumnezeiesc; 
Bucură-te, că pe duşmanii tăi i-ai umilit, ca să te cinstească de părinte sufletesc; 
Bucură-te, că prin tine s-a înnoit izvorul bunătăţilor şi al îndurărilor; 

Bucură-te, că prin tine s-a vestit pomul milelor şi al dreptăţilor; 

Bucură-te, că însuşi Sever, împăratul şi Crips, eparhul, te-au rugat să-i scapi de 
pedeapsa lui Dumnezeu trimisă lor; 

Bucură-te, că împăratul şi eparhul au lăudat credinţa creştinilor; 

Bucură-te, cel ce ai primit dumnezeieşti daruri pentru creştini; 

Bucură-te, cel ce ai primit bunătăți pentru pământeni; 

Bucură-te, Sfinte Haralambie, mare mucenice al lui Hristos! 


Condacul al 10-lea 

Fierbinţi au fost rugăciunile tale către Dumnezeu, dreptule mucenice, pentru că, 
mijlocind pentru iertarea şi tămăduirea duşmanilor tăi, Sever împăratul şi Crips 
ispravnicul, i-ai scăpat pe ei din osânda în care erau căzuţi şi slobozindu-i în 
pace, le-ai dat sfătuire bună ca să nu mai greşească. Drept aceea, cunoscând şi 
noi păcătoşii facerile tale de bine, bunule Sfinte, venim către tine cu umilinţă a 
te ruga să ne izbăveşti şi pe noi din toate nevoile şi necazurile pentru ca 
împreună cu tine să cântăm lui Dumnezeu: Aliluia! 


Icosul al 10-lea 

Darul dumnezeiesc a fost asupra ta, lăudatule părinte, pentru că, învrednicindu- 
te a aduce la credinţa cea adevărată pe fiica împăratului Sever, anume Galini, ea 
insăşi a stat mărturisitoare şi propovăduitoare bunătăţilor cereşti şi a îndemnat 
pe tatăl ei să se lepede de tirania păgânătăţii, ca să dobândească întru Hristos 
milostivirea bunătăţii. Pentru aceasta, o lăudatule Sfinte, primeşte de la noi cu 
bucurie a-ţi aduce aceste cântări: 

Bucură-te, cel ce prin rugăciunile tale ai scăpat de la pedeapsă pe vrăjmaşii tăi; 
Bucură-te, cel ce prin mijlocirile tale ai slobozit în pace pe cei ce erau în nevoi; 

Bucură-te, cel ce i-ai sfătuit pe ei ca să nu mai greşească; 

Bucură-te, cel ce i-ai îndemnat pe ei ca să se pocăiască; 

Bucură-te, că tu ai adus la adevărata credinţă pe fiica împăratului Sever, anume 
Galini; 

Bucură-te, că tu ai întărit a ei cunoştinţă şi ai învăţat-o în Dommul a se povăţui; 
Bucură-te, că ea însăşi a îndemnat pe tatăl ei să se lepede de tirania păgânătății; 
Bucură-te, că tot ea l-a chemat la Hristos, ca să câştige milostivirea bunătăţii; 
Bucură-te, cel ce ai luminat cugetul celor întunecaţi; 

Bucură-te, cel ce ai dobândit pocăinţa celor deşteptaţi; 

Bucură-te, viţă care ai odrăslit pentru întărirea neamului creştinesc; 

Bucură-te, roada prin care ai primit harul dumnezeiesc pentru tămăduirea 
neamului omenesc; 

Bucură-te, Sfinte Haralambie, mare mucenice al lui Hristos! 


Condacul al 11-lea 

În vis văzând fiica împăratului Sever că ea şedea într-o grădină cu pomi bine 
mirositori şi cu fântâni înfrumuseţate şi tot prin vis văzând că pe tatăl ei şi pe 
Crips ispravnicul i-a gonit de acolo păzitorul grădinii, a alergat cu grăbire la 
tine, bunule părinte, rugându-te ca să-i tâlcuieşti acel vis. lar tu, ca un izvor al 
cunoştinţe, preţuind râvna cea adevărată a binecredincioasei fiice a împăratului, 
îndată i-ai dat povăţuirea cea sufletească, căci ai numit grădină Raiul drepţilor şi 
păzitorul Raiului ai socotit că este însuşi Hristos; căci EI a aşezat în Rai pe cei 
credincioşi şi a izgonit de acolo pe cei necredincioşi. Pentru aceea, noi cu 
umilință cântăm Lui: Aliluia! 


Icosul al 11-lea 

Trecând treizeci de zile de la înfricoşătoarea pedepsire primită de la Dumnezeu, 
împăratul s-a răzvrătit iarăşi împotriva lui Hristos, Dumnezeul pe care însuşi Îl 
mărturisise. Şi chemându-te după aceea ca să jertfeşti idoliior lui spre a scăpa de 
pedeapsa sa, ai stat şi aici vitejeşte împotrivitor păgânătății sale, căci i-ai 
răspuns că mari şi nepricepute sunt cuvintele sale. Atunci el, mâniindu-se din 
nou, ţi-a pus spre batjocură frâu şi zăbale în gură şi te-a tras prin toată cetatea ca 
şi cum ai fi fost o ființă fără grai. lar tu, mucenicule sfinte, făcând rugi către 
Dumnezeu, ai scăpat şi din aceasta. Pentru aceea noi cei binecredincioşi aducem 
cu mulțumire laudă biruinţei tale şi voim a-ţi cânta într-un glas unele ca acestea: 
Bucură-te, tâlcuitorul visului credincioasei întru Hristos; 

Bucură-te, propovăduitorul Raiului celui frumos; 

Bucură-te, viteazule împotrivitor cuvintelor păgâneşti; 

Bucură-te, dreptule mângâietor sfaturilor sufleteşti; 

Bucură-te, că tu ai întărit în credinţă pe Galini, fiica împăratului, de a sfărâmat 
idolii cei turnaţi; 

Bucură-te,că prin tine s-a risipit necuviinţa slujitorilor idoleşti celor înrădă- 
cinaţi; 

Bucură-te, că însăşi Galini a înfruntat pe tatăl ei de la închinarea păgânătăţii; 
Bucură-te, că însăşi ea a îmbrăţişat şi a apărat neamul creştinesc; 

Bucură-te, că ai lăsat spre pomenire fapte duhovniceşti; 

Bucură-te, că ai dobândit spre răsplătire dragoste îngerească; 

Bucură-te, Sfinte părinte, de roada bunătăţilor tale; 

Bucură-te, cuviosule mucenice, de faptele minunilor tale; 

Bucură-te, Sfinte Haralambie, mare mucenice al lui Hristos! 


Condacul al 12-lea 

Şezând tu, strălucitule sfinte, rezemat de stâlpul cel uscat al casei văduvei unde 
te-a trimis Sever, ca să fii pus spre batjocură, ai arătat acolo încă o minune, căci 
stâlpul acela, înverzind, a înfrunzit şi a făcut atâtea ramuri încât a acoperit casa. 
Atunci văduva, cunoscând puterea cea dumnezeiască, a căzut la picioarele tale 
închinându-se şi zicându-ți să mergi de la casa ei căci este nevrednică să fii 
aproape de ea. lar tu, minunatule părinte, răspunzând cu blândeţe să nu se 
teamă, ci să creadă în Domnul că este foarte milostiv şi lăudat, ai îndoit după 
aceea minunile tale, căci a doua zi acel pom a înflorit şi a rodit, iar vecinii 
văduvei, văzând asemenea minune, s-au mirat foarte. Şi văduva, întărindu-se în 
credință, după râvna sa şi cunoscând că acele minuni le-ai făcut cu darul şi 
puterea Mântuitorului Hristos, îndată s-a botezat în numele Sfintei Treimi, 
izbăvindu-se de toate răutățile sale. Pentru aceea toţi dreptslăvitorii creştini vin 
cu bucurie să cânte lui Dumnezeu: Aliluia! 


Icosul al 12-lea 

Psalmul lui David cu bucurie l-ai cântat, sfinte, când erai dus la locul osândei, 
spre pierzare, ca să ţi se taie capul, după porunca lui Sever, ca să nu mai abaţi pe 
păgâni din rătăcirea de care erau cuprinşi şi aşa ai zis în cale: "Mila şi judecata 
Ta voi cânta Ție, Doamne; cânta-voi şi voi merge cu pricepere, în cale fără 
prihană, când vei veni către mine". lar către sfârşit, ridicând ochii şi mâinile tale 
către ceruri, ai mulțumit cu smerenie Dumnezeului milelor şi al îndurărilor 
pentru mântuirea ta, zicând: "Pomeneşte-mă Doamne întru împărăția Ta”. 
Atunci cerurile deschizându-se, S-a arătat Domnul puterilor cu mulțime de 
îngeri asupra ta şi te-a chemat pe tine în locaşurile drepţilor ca pe un prieten 
iubit care ai fost chinuit în lume pentru dragostea Sa, dându-ţi totodată dar de 
tămăduire asupra celor ce vor cinsti în lume şi vor prăznui numele tău, ca să fie 
scăpaţi de toate bolile şi nevoile lor, iar mai ales de năpraznica boală a ciumei. 
Pentru aceea, o lăudatule sfinte, primeşte cu bucurie a-ţi cânta ţie aceste cântări: 
Bucură-te, strălucite arhiereule, că ai înverzit şi ai rodit stâlpul cel uscat al 
văduvei; 

Bucură-te, strălucitule mucenice, că ai potolit şi ai smerit pe păgânul cel înfuriat 
al cetăţii; 

Bucură-te, cel ce ai adus la credinţa cea adevărată pe văduva care trăia în 
desfrâu; 

Bucură-te, cel ce ai adus la pocăinţa cea dorită pe păgâna care era în nebunie; 
Bucură-te, că prin minunile tale ai deşteptat în ea cuvântul adevărului; 
Bucură-te, că prin sfaturile tale ai câştigat şi asupra sa darul botezului; 
Bucură-te, bunule Sfinte, care ai săvârşit în viaţa ta destule minuni; 

Bucură-te, dreptule părinte, care ai mântuit mulțime de păgâni prin chinurile 
tale; 

Bucură-te, cel ce te-ai învrednicit a vedea cerurile deschise şi frumuseţea cea 
nemărginită a slavei dumnezeieşti; 

Bucură-te, cel ce ai primit glasul Domnului puterilor şi bucuria cea negrăită a 
cetelor cereşti, 

Bucură-te, comoara cea nepreţuită cu care s-a încununat cinstitul tău cap, când 
s-a tăiat de păgâni; 

Bucură-te, podoaba cea neaşteptată cu care s-a îmbrăcat măritul tău trup când s- 
a despărțit de tiran; 

Bucură-te, Sfinte Haralambie, mare mucenice al lui Hristos! 


Condacul al 13-lea (de 3 ori) 

O, întru tot lăudate Sfinte Haralambie, primeşte de la noi aceste cântări ce cu 
umilință le aducem înaintea ta şi ne izbăveşte pe noi din toate nevoile şi 
necazurile ca un bun şi de oameni iubitor. Căci deşi suntem nevrednici 
milostivirii tale pentru păcatele noastre cele multe şi grele, pe care le săvârşim 
în tot timpul vieţii noastre şi în tot ceasul, însă cunoscând bunătatea ta cea mare 
pe care o ai arătat asupra celor ce te cinstesc pe tine şi asupra celor ce se 
pocăiesc cu credință întru numele Domnului, năzuim cu fierbinți lacrimi a 
mărturisi înaintea ta că am greşit. De aceea ne rugăm ţie ca să fu mijlocitorul 
nostru către prea puternicul Dumnezeu, pentru iertarea păcatelor noastre, pentru 
mântuirea noastră de toate bolile şi de toate primejdiile şi pentru întărirea 
noastră în credinţa cea adevărată ca să nu mai greşim. Aşa, strălucite Sfinte, 
rugămu-te pe tine ca să ne aperi pe noi de toate răutăţile, după făgăduinţa ta, 
căci toţi te cinstim şi prăznuim numele tău, cântând lui Dumnezeu: Aliluia! 


Apoi iarăşi se zice: 


Icosul 1 

A cinsti cărunteţele tale cele adânci şi sfinte, bine este, deoarece întru vechimea 
vârstei şi a sfinţeniei tale te-ai arătat viteaz răbdător tuturor chinurilor ce ai 
suferit de la păgâni. Tu ai înmulţit ceata mucenicilor, tu ai adăugat numărul 
apostolilor şi al propovăduitorilor lui lisus Hristos; ţie dar se cuvine, după 
vrednicie, să-ţi cânte toţi ortodocşii creştini unele ca acestea: 

Bucură-te, vrednicule şi bunule între arhierei Haralambie; 

Bucură-te, cel ce ai sfinţit şi ai cinstit bătrâneţile; 

Bucură-te, podoaba arhiereilor şi luminătorul cetății Magnesiei; 

Bucură-te, învățătorul cuvântului lui Dumnezeu spre calea mântuirii; 

Bucură-te, povăţuitorul cel bun care ai arătat păgânilor calea mântuirii; 
Bucură-te, strălucitorul cel drept care ai îndemnat la credinţă duhurile tiranilor; 
Bucură-te, mucenice, cel ce ai adus la credinţa adevărată pe cei necredincioşi; 
Bucură-te, cel ce ai adus la pocăință sufletească pe cei păcătoşi; 

Bucură-te, următor al apostolilor şi al proorocilor celor luminaţi de Duhul Sfânt; 
Bucură-te, purtătorule de chinuri Haralambie, care ai dat sfaturi bune prin 
cuvânt; 

Bucură-te, că tu ai îndepărtat rătăcirile păgânilor; 

Bucură-te, că tu ai luminat nedumerirea credincioşilor; 

Bucură-te, Sfinte Haralambie, mare mucenice al lui Hristos! 


Condacul 1 

Alesule din ceata arhiereilor, mare mucenice Haralambie, dorind a-ţi aduce 
cântări de laudă simţindu-mă nevrednic şi cu împuţinarea graiului omenesc, tu 
care porți nume întocmai cu darul dat de la Prea puternicul Dumnezeu, a fi 
luminător de bucurie, luminează-mi cugetul şi dă putere graiului meu ca întru 
bucurie să-ţi cânt ţie: Bucură-te, Sfinte Haralambie, mare mucenice al lui 
Hristos! 

Acatistul Sfântului sfinţit mucenic Haralambie 


[Preotul, după ce își pune epitrahilul şi felonul, deschide dvera și dă obișnuita 
bine-cuvântare din faţa Sfintei Mese, zicând: Binecuvântat este Dumnezeul 
nostru, totdeauna, acum şi pururea și în vecii vecilor. 

Strana: Amin.] 


Dacă nu este preot de faţă, în locul binecuvântării de mai sus, diaconul, 
monahul sau mireanul, va rosti: Pentru rugăciunile Sfinților părinților noştri, 


Doamne lisuse Hristoase, Dumnezeul nostru, miluieşte-ne pe noi. Amin. 


Apoi se rostesc rugăciunile începâtoare: 

Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le împlineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de față, zice: Că a Ta este Împărăţia, şi puterea, şi slava: a 
Tatălui şi a Fiului şi a Sfântului Duh, acum şi pururea şi în vecii vecilor. 
Strana: Amin. ] 


Dacă nu va fi preot de faţă, diaconul, monahul sau mireanul, va rosti: Pentru 
rugă-ciunile Sfinților Părinților noştri, Doamne lisuse Hristoase, Dumnezeul 
nostru, miluieşte-ne pe noi. Amin. 


Apoi se zic troparele de umilinţă: 
Miluieşte-ne pe noi, Doamne, miluieşte-ne pe noi, că nepricepându-ne de nici 


un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 

Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
Suntem poporul Tău, toți lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Simbolul credinţei 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi Să cădem la Hristos Impăratul nostru Dumnezeu. 
Veniţi să ne închinăm, şi să cădem la însuşi Hristos Impăratul şi Dumnezeul 
nostru. 

Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept 
înaintea Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu- 
m-a să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de 
la mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea 
pe care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun 
Să mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta 
scoate din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Aliluia, aliluia, aliluia, slavă Ţie, Dumnezeule! (de 3 ori). 


Şi îndată se cântă, pe glasul al 3-lea: Dumnezeu este Domnul şi S-a arătat 
nouă. Bine este cuvântat Cel ce vine întru numele Domnului. (de 3 ori), apoi: 


Tropar, glasul al 4-lea: Arătatu-te-ai, înțelepte Haralambie, ca un stâlp neclintit 
al Bisericii lui Hristos, şi ca un sfeşnic pururea luminos. Strălucit-ai în lume prin 
mucenicie, fericite, şi ai risipit întunecimea idolilor. Pentru aceea, roagă-te lui 
Hristos cu îndrăzneală, să ne mântuiască pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. al Născătoarei-Invierii, acelaşi glas: 


Taina cea din veac ascunsă şi de îngeri neştiută, prin tine, Născătoare de 
Dumnezeu, celor de pe pământ s-a arătat, Dumnezeu întrupându-Se întru unire 
neamestecată şi crucea de bunăvoie pentru noi primind; prin care, înviind pe cel 
dintâi zidit, a mântuit din moarte sufletele noastre. 

Apoi: Doamne, miluieşte ! (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

16. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 

19, Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Condacele şi icoasele 


Condacul 1 

Alesule din ceata preoților, mare mucenice Haralambie, cel ce porţi nume întoc- 
mai cu darul primit de la Dumnezeu, de a fi luminător de bucurie, nouă, celor ce 
dorim aţi aduce cântări de laudă dar nevrednici suntem şi neputincioşi în cu- 

vinte, luminează-ne cugetul şi dă-ne putere graiului ca să-ţi cântăm: Bucură-te, 
Sfinte Haralambie, mare mucenice al lui Hristos! 


Icosul 1 

A cinsti cărunteţile tale cele adânci şi sfinte, bine este, deoarece întru vechimea 
vârstei şi a sfinţeniei tale te-ai arătat viteaz răbdător tuturor chinurilor de la 
păgâni. Tu ai înmulțit ceata mucenicilor, tu ai adăugat numărul apostolilor şi al 
propovăduitorilor lui lisus Hristos; ţie, dar, se cuvine, după vrednicie, să-ţi cânte 
toți ortodocşii creştini unele ca acestea: 

Bucură-te, preot vrednic, strălucind cu blândeţile; 

Bucură-te, cel ce ai sfinţit şi ai cinstit bătrâneţile; 

Bucură-te, al cetății Magnezia luminător; 

Bucură-te, spre calea mântuirii învăţător; 

Bucură-te, cel ce la Hristos pe păgâni i-ai chemat; 

Bucură-te, cel ce ai îndemnat la credinţă chiar pe împărat; 

Bucură-te, cel ce ai adus la adevăr pe cei necredincioşi; 

Bucură-te, cel ce ai călăuzit la pocăință pe cei păcătoşi; 

Bucură-te, următor al prorocilor luminaţi de Duhul Sfânt; 

Bucură-te, cel ce ai dat sfaturi bune prin cuvânt; 

Bucură-te, cel ce ai îndepărtat rătăcirile celor răi; 

Bucură-te, cel ce ai luminat înţelegerea păstoniților tăi; 

Bucură-te, Sfinte Haralambie, mare mucenice al lui Hristos! 


Condacul 2 

Văzând, Sfinte Haralambie, că tu ai primit cu bucurie de la Stăpânul Hristos 
dreapta credinţă şi o împarţi prin cuvânt celor ascultători, s-au îndemnat toţi cei 
binecredincioşii aţi aduce laudă de mulţumire şi a cânta lui Dumnezeu într-un 
glas: Aliluia! 


Icosul 2 

Văzând popoarele că tu eşti luminat, prin puterea dumnezeiască, de lumina 
cunoaşterii adevărului, au cunoscut totodată că şi faptele tale sunt spre mân- 
tuirea semenilor; pentru că ai stat ca un adevărat ostaş mărturisitor al lui Hristos 
şi propovăduitor al învăţăturii Lui. De aceea, ca pe o piatră neclintită a credinţei 
văzându-te, cei binecredincioşii au venit aţi cânta: 

Bucură-te, cel ce ai chemat la lumina credinţei pe păgâni; 

Bucură-te, cel ce propovăduirea ai întărit-o prin minuni; 

Bucură-te, cel ce te-ai lăsat întemnițat pentru dragostea lui Hristos; 

Bucură-te, cel ce te-ai purtat în lume ca un adevărat credincios; 

Bucură-te, moştenitor cu duhul al pământului făgăduinţei; 

Bucură-te, propovăduitor luminat al credinţei; 

Bucură-te, cel ce prin răbdare ai dobândit fericirea Raiului; 

Bucură-te, cel ce prin smerenie ai stins văpaia iadului; 

Bucură-te, diamant, neclintit de amenințările tiranilor; 
Bucură-te, cel ce ai dobândit pocăinţa oamenilor; 

Bucură-te, cel ce te-ai arătat biruitor păgânilor; 

Bucură-te, cel ce prin minuni ai adus veselie creştinilor; 
Bucură-te, Sfinte Haralambie, mare mucenice al lui Hristos! 


Condacul 3 

De cunoaşterea Sfintei Treimi sufletul tău fiind luminat, ca un adevărat viteaz al 
Mântuitorului Hristos ai stat, răspunzând închinătorului de idoli Luchian dregă- 
torul, că tu asculți numai de dreptele şi mântuitoarele porunci ale Împăratului 
Hristos şi nu cinsteşti idolii cei fără de suflet; pentru aceea, credincioşii cântau 
împreună cu tine lui Dumnezeu: Aliluia! 


Icosul 3 

Nici o durere trupească nu ai simţit prin despuierea trupului tău, sfinte, do- 
vedind că scăparea şi izbăvirea ta este venită prin puterea lui Hristos, Mân- 
tuitorul lumii, pentru că în numele Său ai suferit chinurile. Drept aceea, cu umi- 
linţă aducem ţie aceste cântări: 

Bucură-te, cel ce prin putere de sus nu ai simţit durerea trupească; 

Bucură-te, cel ce ai biruit pe tiranii care au îndrăznit să te chinuiască; 

Bucură-te, cel ce ai primit chinurile ca pe o desfătare; 

Bucură-te, cel ce în vremea pătimirii înălţai lui Hristos cântare; 

Bucură-te, părtaş al îngerilor; 

Bucură-te, urmaş al apostolilor; 

Bucură-te, stâlp tare, sprijinitor al credinţei; 

Bucură-te, pom plin de roadele nevoinţei; 

Bucură-te, cel ce ai înălţat fruntea credincioşilor; 

Bucură-te, cel ce ai luminat cugetul păcătoşilor; 

Bucură-te, cel ce de molima ciumei pe toţi îi fereşti; 

Bucură-te, cel ce vindecare celor bolnavi dăruieşti; 

Bucură-te, Sfinte Haralambie, mare mucenice al lui Hristos! 


Condacul 4 
Zicând ostaşii către dregător că tu ai dorit mai mult necinstea osândei în loc de 
cinste, iar cârligele cu care ei te chinuiau s-au tocit cu totul şi numai au zgâriat 
trupul tău fără al fi vătămat cu nimic, toți s-au mirat de răbdarea chinuirii tale; 
iar cei credincioşi, slăvind pe Dumnezeu pentru binefacerile arătate ţie, Îi cân- 
tau: Aliluia! 


Icosul 4 

Arătându-se mai mânios, unul dintre căpetenii şi văzând că nicidecum n-ai 
căpătat vreo vătămare trupească din osânda la care erai supus, a îndrăznit a 
smulge cârligele din mâna chinuitorilor şi pornindu-se a sfâşia trupul tău, îndată 

a venit urgia dumnezeiască asupra lui, că i s-au tăiat de o sabie nevăzută mâi- 
nile. Atunci el, căzând la pământ, cerea zadarnic ajutor dregătorului, iar popo- 
rul, privind acestea, cu uimire grăia către tine: 

Bucură-te, privirea cea de bucurie credincioşilor; 

Bucură-te, cel ce ai mustrat neomenia păcătoşilor; 

Bucură-te, cel ce ai întors întru ruşine semeţia osânditorului; 

Bucură-te, cel ce ai potolit gândul rău al prigonitorului; 

Bucură-te, cel ce ai biruit pe cel nelegiuit; 

Bucură-te, cel ce l-ai smerit pe cel nesocotit; 

Bucură-te, vistierie a minunilor; 

Bucură-te, primitor al pătimirilor; 

Bucură-te, propovăduitor al Cuvântului; 

Bucură-te, luminător al cugetului; 

Bucură-te, părinte al celor ce se smeresc; 

Bucură-te, mijlocitor al celor ce se pocăiesc; 

Bucură-te, Sfinte Haralambie, mare mucenice al lui Hristos! 


Condacul 5 
Când dregătorul Luchian, din mânie şi răutate, a îndrăznit a scuipa faţa ta cea 
sfântă, îndată de pedeapsă a fost lovit, că i s-a întors gura spre ceafă, încât toată 
cetatea Magneziei s-a spăimântat de o minune ca aceasta, iar cei bine credin- 
cioşi, nădăjduind întoarcerea păgânilor prin aceste minuni, cântau lui Dumne- 
zeu: Aliluia! 


Icosul 5 

Prin rugăciunile tale către Dumnezeu, Sfinte Haralambie, ai dat tămăduire dre- 
gătorului Luchian şi căpeteniei Luciu, care ţi-au cerut iertare de greşelile lor, 
pocăindu-se. Atunci, văzând minunile vindecării lor, mulți din popor au venit la 
credinţa cea adevărată şi au primit botezul în numele Sfintei Treimi, strigând: 
„Mare este Dumnezeul milelor şi al îndurărilor”; pentru aceasta şi noi cântăm 
ție: 

Bucură-te, cel ce ai adus la credinţă pe prigonitori; 

Bucură-te, cel ce ai fost lor tămăduitor; 

Bucură-te, apostol minunat, care ai făcut pe păgâni a se boteza; 

Bucură-te, duhovnicesc părinte, care ai adus pe oameni a se lumina; 

Bucură-te, cel ce te-ai învrednicit pe bolnavi ai tămădui; 

Bucură-te, cel ce te-ai silit pe păcătoşi ai milui; 

Bucură-te, cel ce ai dat şchiopilor şi ologilor însănătoşire; 

Bucură-te, cel ce ai vindecat pe cei cuprinşi de orbire; 

Bucură-te, curăţitor al celor întinaţi de păcate; 

Bucură-te, izgonitor al duhurilor necurate; 

Bucură-te, cel ce, prin rugăciunile tale, morţi au înviat; 

Bucură-te, cel ce, prin suferinţe, darul sfinţeniei ai câştigat; 

Bucură-te, Sfinte Haralambie, mare mucenice al lui Hristos! 


Condacul 6 

Mărturisind însuşi dregătorul despre minunile tale către împăratul Sever, acesta 
s-a mâniat foarte asupra idolilor lui, pentru că n-au putut sta împotriva acelor 
minuni; iar tu, ca un biruitor asupra lor, prin statornica ta credinţă, ai câştigat 
nemărginite daruri cereşti. Pentru aceea, sfinte, primeşte mulţumirea bine cre- 
dincioşilor care cu bucurie cântă lui Dumnezeu: Aliluia! 


Icosul 6 

Nouă şi înfricoşătoare minune ai săvârşit, sfinte, când ai fost iarăşi chinuit de 
tirani, după porunca lui Sever, pentru că, primind cu veselie piroanele bătute 
peste tot trupul tău şi fiind tras de barbă şi aşezat pe un cal ca să fii dus la 
Antiohia, la cincisprezece stadii în cale, prin gura calului glas mare s-a auzit, ca 
să te dezlege de legăturile cu care erai cuprins; pentru aceea tot poporul cântă 
ție: 

Bucură-te, cel ce o nouă răbdare de chinuri ai avut; 

Bucură-te, cel ce o nouă minune ai făcut; 

Bucură-te, părinte, cel pentru care gura necuvântătorului a vorbit; 

Bucură-te, sfinte, cel ce, şezând pe cal, l-ai îmblânzit,; 

Bucură-te, cel ce pe toți trimişii lui Sever i-ai uimit; 

Bucură-te, cel ce pe slujitorii diavolului i-ai îngrozit; 

Bucură-te, cel ce ai stins văpaia tiranilor; 

Bucură-te, cel ce ai domolit furia ucigaşilor; 

Bucură-te, cel în care dragostea de Dumnezeu s-a vădit; 

Bucură-te, cel ce ca un trandafir cu bună mireasmă ai înflorit; 

Bucură-te, cel ce ca om multă osândă ai pătimit; 

Bucură-te, cel ce ca un viteaz toate chinurile le-ai biruit; 

Bucură-te, Sfinte Haralambie, mare mucenice al lui Hristos! 


Condacul 7 

Ostaşii lui Sever, văzând minunile tale cele mari, n-au îndrăznit să te mai chi- 
nuiască şi pe cale cu linişte te-au dus la Antiohia ca să împlinească porunca. 
Acolo Sever, cu diavolească pornire s-a înfuriat, iar asupra ta, dând poruncă să- 
ți înfigă o ţepuşă arsă în piept. Dar multa lor osteneală cu nimic nu te-a vătă- 
mat, pentru că focul s-a stins şi slujitorii cei împărăteşti au ostenit. De aceea, 
împreună cu tine cântăm lui Dumnezeu: Aliluia! 


Icosul 7 

În furia lui, pierzând Sever răbdarea, dacă a văzut el însuşi această minune, a 
încercat cu viclenie a te îmblânzi şi a te cerceta cu ce putere faci acestea. Iar el, 
luând de la tine răspuns, că în credinţa lui Hristos Dumnezeu nădăjduieşti, te-a 
ispitit a cere să înviezi morţii şi să izbăveşti pe cei stăpâniți de diavoli. Atunci 

tu, dreptule părinte, primind har şi putere de la Dumnezeu, ai arătat în faţa împă- 
ratului necredincios alte minuni, că şi pe mortul adus înaintea ta l-ai înviat, pe 
cel îndrăcit l-ai izbăvit şi diavolul a ieşit din om, strigând să nu-l chinuieşti fără 
de vreme. Pentru aceasta, tot poporul cu evlavie cânta ţie unele ca acestea: 
Bucură-te, mare făcător de minuni; 

Bucură-te, purtător al cereştilor cununi; 

Bucură-te, cel ce l-ai vindecat pe cel demonizat; 

Bucură-te, cel ce pe satana îndată l-ai alungat; 

Bucură-te, cel mărturisit ca om dumnezeiesc; 

Bucură-te, văditor al vicleşugului diavolesc; 

Bucură-te, cel ce l-ai înduplecat pe împărat a zice: „Mare este Dumnezeul creş- 
tinilor”; 

Bucură-te, cel ce i-ai făcut pe credincioşi a lăuda pe Domnul puterilor; 
Bucură-te, cel ce întru Hristos toate le poţi; 

Bucură-te, cel ce în iubirea ta îi cuprinzi pe toţi; 

Bucură-te, cel ce mustri pe cei păcătoşi spre îndreptare; 

Bucură-te, cel ce dai credincioşilor binefaceri cu îmbelşugare; 

Bucură-te, Sfinte Haralambie, mare mucenice al lui Hristos! 


Condacul 8 

A răsărit lumina cea adevărată a cunoștinței sufleteşti din rodul ostenelilor tale, 
Sfinte Haralambie, care ai îndurat multe feluri de chinuri şi pe toate le-ai biruit 
prin credinţa ta cea puternică în Dumnezeu. Acea lumină îndată s-a răspândit 
peste închinătorii la idoli şi mulți din aceştia crezând, în numele Sfintei Treimi 
s-au botezat. Pentru aceea, împreună cu tine cântau lui Dumnezeu: Aliluia! 


Icosul 8 

Împăratul Sever, socotind mai apoi că tu cu farmece săvârşeşti acele minuni, ţi-a 
poruncit să jertfeşti idolilor lui, ca să scapi de grozavele chinuri; însă tu, ca un 
om dumnezeiesc, cunoscând rătăcirea sa, ai răspuns că pe cât trupul tău se zdro- 
beşte, pe atât se bucură întru tine duhul tău. Atunci Sever, mâniindu-se din nou, 
a poruncit să fii bătut cu pietre şi să-ţi fie arse barba şi obrazul cu făclii aprinse; 
dar, prin puterea lui Dumnezeu, focul s-a întors asupra slujitorilor împăratului. 
Pentru aceasta noi, creştinii, minunându-ne, cântăm ţie: 

Bucură-te, cel ce ai biruit a lui Sever rătăcire; 

Bucură-te, cel ce i-ai răspuns lui cu milostivire; 

Bucură-te, cel ce ai primit pedepse grele în loc de odihnă trupească; 

Bucură-te, cel ce ai socotit bătăile drept bucurie sufletească; 

Bucură-te, viteaz ostaş, care ai îndreptat focul asupra duşmanilor tăi; 

Bucură-te, vrednic sutaş, care ai scăpat trupul tău de tiranii cei răi; 

Bucură-te, cel ce te-ai arătat ca un stâlp neclintit Bisericii lui Hristos; 

Bucură-te, cel ce te-ai arătat ca un sfeşnic pururea luminos; 

Bucură-te, mucenic strălucit care ai risipit întunecimea idolilor; 

Bucură-te, cel ce ai potolit durerea din sufletele păcătoşilor; 
Bucură-te, cel ce lui Hristos o nouă turmă aduni; 

Bucură-te, comoara cea nepreţuită a cereştilor cununi; 
Bucură-te, Sfinte Haralambie, mare mucenice al lui Hristos! 


Condacul 9 

Răbdând acele chinuri de la păgâni cu credinţă nezdruncinată, ai dobândit în ce- 
ruri şedere de-a dreapta lui Hristos, lauda apostolilor şi bucuria mucenicilor, 
căci te-ai învrednicit a fi cu ei părtaş dumnezeieştii cununi şi a fi rugător pentru 
creştini, cântând cu mulţumire lui Dumnezeu: Aliluia! 


Icosul 9 

Nelegiuitul Sever, înțelegând mai pe urmă că tăria şi minunile tale se împlinesc 
cu puterea lui Hristos, a îndrăznit dimpreună cu slujitorii săi a cârti şi a huli 
chiar împotriva lui Dumnezeu. Atunci, pentru o asemenea cutezare, a venit asu- 
pra lor arătare cerească, pentru că pământul s-a cutremurat şi fulgere şi trăznete 
au cuprins pe Sever şi pe Crisp, dregătorul său, ca să cunoască puterea lui 
Dumnezeu. Pentru aceasta noi te rugăm, sfinte, să fii apărătorul nostru de toate 
primejdiile ca să-ţi putem cânta unele ca acestea: 

Bucură-te, cel ce ai dobândit puterea minunilor de la Mântuitorul; 

Bucură-te, cel ce ai avut mărirea faptelor tale de la Ziditorul; 

Bucură-te, cel ce pentru Hristos te-ai jertfit, şi întru EI te-ai sfințit; 

Bucură-te, cel ce întru Domnul te-ai întărit şi prin EI ai biruit; 

Bucură-te, cel pe care tiranii te-au cunoscut om dumnezeiesc; 

Bucură-te, cel pe care duşmanii te-au cinstit apoi ca pe un părinte sufletesc; 
Bucură-te, cel prin care ni s-a arătat izvorul bunătăţii; 

Bucură-te, cel prin care s-a vestit împlinirea dreptăţii; 

Bucură-te, cel pe care împăratul şi dregătorul său te-au rugat să-l scapi de pe- 
deapsa trimisă lor; 

Bucură-te, cel prin care aceia au lăudat credinţa creştinilor; 

Bucură-te, cel ce ne împarţi daruri dumnezeieşti; 

Bucură-te, cel ce ne dăruieşti şi cele de nevoie vieţuirii pământeşti; 

Bucură-te, Sfinte Haralambie, mare mucenice al lui Hristos! 


Condacul 10 

Fierbinţi au fost rugăciunile tale către Dumnezeu, sfinţite mucenice, pentru 
iertarea şi tămăduirea duşmanilor tăi, Sever împăratul şi Crisp, încât i-ai scăpat 
pe ei din osânda în care erau căzuţi şi le-ai dat sfătuire bună ca să nu mai gre- 
şească. Drept aceea, cunoscând şi noi păcătoşii binefacerile tale, venim către 
tine cu umilință, rugându-te să ne izbăveşti şi pe noi din toate nevoile şi neca- 
zurile, ca împreună cu tine să cântăm lui Dumnezeu: Aliluia! 


Icosul 10 

Harul dumnezeiesc a fost asupra ta, părinte, învrednicindu-te a aduce la credinţa 
cea adevărată pe fiica împăratului Sever, numită Galini, care s-a făcut mărturi- 
sitoare a bunătăţilor cereşti şi a îndemnat pe tatăl ei să se lepede de tirania păgâ- 
nătăţii, ca să dobândească întru Hristos mila cea veşnică. Pentru aceasta, sfinte, 
primeşte de la noi aceste cântări: 

Bucură-te, cel ce, rugându-te, ai scăpat de la pedeapsă pe vrăjmaşii tăi; 
Bucură-te, cel ce cu milă i-ai izbăvit în pace pe cei aflaţi în nevoi; 

Bucură-te, cel ce i-ai sfătuit pe ei să nu mai greşească; 

Bucură-te, cel ce i-ai îndemnat pe ei să se pocăiască; 

Bucură-te, cel ce ai adus la Hristos pe fiica împăratului Sever, numită Galini; 
Bucură-te, cel ce ai învăţat-o întru Domnul bine a vieţui; 

Bucură-te, cel prin care Galini şi-a îndemnat tatăl să se lepede de idolatrie; 
Bucură-te, cel prin care împăratul a fost chemat să aleagă fericita veşnicie; 
Bucură-te, luminător al celor întunecaţi; 

Bucură-te, mângâietor al celor întristaţi,; 

Bucură-te, viţă care ai odrăslit pentru întărirea neamului creştinesc; 

Bucură-te, roadă duhovnicească spre tămăduirea neamului omenesc; 

Bucură-te, Sfinte Haralambie, mare mucenice al lui Hristos! 


Condacul 11 

Văzând în vis fiica împăratului Sever că şedea ea într-o grădină prea frumoasă şi 
privea cum pe tatăl ei şi pe Crisp dregătorul i-a izgonit de acolo Păzitorul gră- 
dinii, deşteptându-se ea, a alergat cu grăbire la tine, Sfinte Haralambie, rugându- 
te să-i tâlcuieşti acel vis. lar tu, îndată i-ai arătat că acea minunată grădină este 
Raiul drepţilor, şi păzitorul Raiului, care a aşezat întru lumină pe cei credincioşi 
şi i-a izgonit de acolo pe cei răi, este însuşi Hristos Domnul, căruia cântai: 
Aliluia! 


Icosul 11 

Trecând treizeci de zile de la înfricoşătoarea pedeapsă primită de la Dumnezeu, 
împăratul s-a răzvrătit iarăşi împotriva lui Hristos, Dumnezeul pe care însuşi Îl 
mărturisise. Deci, chemându-te să jertfeşti idolilor, ai stat vitejeşte împotrivitor 
păgânătăţii sale. Atunci el, mâniindu-se din nou, ţi-a pus spre batjocură frâu şi 
zăbale şi te-a tras prin toată cetatea ca şi cum ai fi fost un necuvântător. lar tu, 
sfinte, rugându-te, nevătămat ai fost păzit; pentru care noi aducem cu mulţumire 
laudă biruinţei tale, zicând: 

Bucură-te, cel ce ai tâlcuit visul fetei de împărat; 

Bucură-te, propovăduitor al Raiului celui minunat; 

Bucură-te, viteaz biruitor al învățăturilor păgâneşti; 

Bucură-te, cel ce ai dat fiecăruia sfaturi duhovniceşti; 

Bucură-te, cel ce ai înduplecat pe Galini a sfărâma idolii cei turnaţi; 

Bucură-te, cel prin care slujitorii idoleşti au fost înlăturați; 

Bucură-te, cel ce ai îndemnat-o pe Galini a primi lumina botezului; 

Bucură-te, cel prin care ea a îmbrăţişat Evanghelia Domnului; 
Bucură-te, săvârşitor de fapte duhovniceşti; 

Bucură-te, următor al vieţuirii îngereşti; 

Bucură-te, privind roada bunătăţilor tale; 

Bucură-te, văzând urmarea minunilor tale; 

Bucură-te, Sfinte Haralambie, mare mucenice al lui Hristos! 


Condacul 12 

Poruncind împăratul Sever să fii pus spre batjocură, ai fost legat de stâlpul cel 
uscat al casei unei văduve păgâne, unde ai arătat încă o minune, că stâlpul acela, 
înverzind, a înfrunzit şi a făcut atâtea ramuri încât a acoperit casa. Atunci vădu- 
va, cunoscând puterea lui Dumnezeu, a căzut la picioarele tale, pocăindu-se de 
păcatele ei; iar tu, părinte, i-ai spus să nu se teamă, ci să creadă în Mântuitorul 
Hristos. Încă mai mult, a doua zi, acel pom a înflorit şi a rodit, iar păgânii s-au 
înspăimântat, însă văduva, întărindu-se în credinţă, îndată s-a botezat în numele 
Sfintei Treimi, căreia cântai: Aliluia! 


Icosul 12 

Când erai dus la locul de osândă, ca să ţi se taie capul, după porunca lui Sever, 
psalmul lui David cu bucurie l-ai cântat, sfinte, grăind: „Mila şi judecata Ta voi 
cânta Ţie, Doamne; cânta-voi şi voi înţelege, mergând pe cale fără prihană. 
Când vei veni la mine?”. lar către sfârşit, ai zis: „„Pomeneşte-mă, Doamne, întru 
împărăţia Ta”. Atunci cerurile deschizându-se, ţi S-a arătat Hristos Dumnezeu 
cu mulțime de îngeri şi te-a chemat în locaşurile drepţilor ca pe un prieten iubit 
care ai fost chinuit în lume pentru dragostea Sa, dându-ţi şi darul de a tămădui 
pe cei cuprinşi de boli, iar mai ales de năpraznica molimă a ciumei. Pentru 
aceea, sfinte, primeşte de la noi cântările acestea: 

Bucură-te, cel ce ai făcut să rodească stâlpul cel uscat; 

Bucură-te, cel ce ai adus la credinţă pe văduva care trăia în păcat; 

Bucură-te, propovăduitor al cuvântului adevărului; 

Bucură-te, Evanghelie vie a Mântuitorului; 

Bucură-te, cel prin care Dumnezeu a lucrat minuni; 

Bucură-te, cel ce ai adus la pocăință pe păgâni; 

Bucură-te, cel ce ai văzut cerurile deschise şi arătarea slavei dumnezeieşti; 
Bucură-te, cel ce ai auzit glasul Domnului înconjurat de cetele îngereşti; 
Bucură-te, primitor al neveştejitei cununi de biruinţă; 

Bucură-te, ostaş al lui Hristos, învingător prin credință; 

Bucură-te, doctor fără de arginţi al neputinţelor trupului; 

Bucură-te, rugător pentru noi spre mântuirea sufletului; 

Bucură-te, Sfinte Haralambie, mare mucenice al lui Hristos! 


Condacul 13 

O, întru tot lăudate, sfințite mare mucenice Haralambie, primeşte de la noi ace- 
ste cântări de laudă şi cere de la Mântuitorul Hristos să ne dăruiască pocăință şi 
îndreptare vieţii, întărire în dreapta credinţă, apărare de boli şi de primejdii, 
râvnă pentru săvârşirea faptelor bune şi mântuire sufletelor noastre în ceasul 
Judecăţii, ca în veci, împreună cu tine să cântăm cu bucurie Preasfintei Treimi: 
Aliluia! 


Acest Condac se zice de trei ori, apoi se zic Icosul 1 şi Condacul 1. 


Icosul 1 

A cinsti cărunteţile tale cele adânci şi sfinte, bine este, deoarece întru vechimea 
vârstei şi a sfinţeniei tale te-ai arătat viteaz răbdător tuturor chinurilor de la pă- 
gâni. Tu ai înmulţit ceata mucenicilor, tu ai adăugat numărul apostolilor şi al 
propovăduitorilor lui lisus Hristos; ţie, dar, se cuvine, după vrednicie, să-ţi cânte 
toți ortodocşii creştini unele ca acestea: 

Bucură-te, preot vrednic, strălucind cu blândețţile; 

Bucură-te, cel ce ai sfinţit şi ai cinstit bătrâneţile; 

Bucură-te, al cetății Magnezia luminător; 

Bucură-te, spre calea mântuirii învăţător; 

Bucură-te, cel ce la Hristos pe păgâni i-ai chemat; 

Bucură-te, cel ce ai îndemnat la credinţă chiar pe împărat; 

Bucură-te, cel ce ai adus la adevăr pe cei necredincioşi; 

Bucură-te, cel ce ai călăuzit la pocăință pe cei păcătoşi; 

Bucură-te, următor al prorocilor luminaţi de Duhul Sfânt; 

Bucură-te, cel ce ai dat sfaturi bune prin cuvânt; 

Bucură-te, cel ce ai îndepărtat rătăcirile celor răi; 

Bucură-te, cel ce ai luminat înţelegerea păstoniților tăi; 

Bucură-te, Sfinte Haralambie, mare mucenice al lui Hristos! 


Condacul 1 

Alesule din ceata preoţilor, mare mucenice Haralambie, cel ce porţi nume în- 
tocmai cu darul primit de la Dumnezeu, de a fi luminător de bucurie, nouă, celor 
ce dorim aţi aduce cântări de laudă dar nevrednici suntem şi neputincioşi în cu- 
vinte, luminează-ne cugetul şi dă-ne putere graiului ca să-ţi cântăm: Bucură-te, 
Sfinte Haralambie, mare mucenice al lui Hristos! 


După citirea Acatistului, rostim rugăciunea: Cuvine-se, cu adevărat, să te 
fericim pe tine, Născătoare de Dumnezeu, cea pururea fericită şi prea nevi- 
novată şi Maica Dumnezeului nostru. Ceea ce eşti mai cinstită decât Heruvimii 
şi mai slăvită, fără de asemănare, decât Serafimii, care, fără stricăciune, pe 
Dumnezeu - Cuvântul ai născut, pe tine, cea cu adevărat Născătoare de Dumne- 
zeu, te mârim. 


k*kkhkkrkkhkhkkrhkhkhkhkkhkhkikhkyikikiky 


e Xp e e Xe e e e e e e e e e e e e e e e e e e e e E ee e eX 


kkkhkkkhkhkhkkhkhkhkkhhhkhkkhkyhkihkyihkyikyk 


Xp Xp e Xe e Xe e XP De Xe e e e e e e e e e e e De e e e e e e e e XX 


[Dacă este preot, acesta rostește Ectenia întreită, după care face otpustul obiş- 
nuit. ] 


In lipsa preotului, după rugăciunea către Maica Domnului, zicem: Pentru rugă- 
ciunile Sfinților părinţilor noştri, Doamne lisuse Hristoase, Dumnezeul nostru, 
miluiește-ne pe noi! Amin! 


SR o 2 


Viaţa Sfântului sfințit mucenic Haralambie 


Sfântul mucenic Haralambie atrăit în vremea împărăției lui Septimiu Sever 
(193-211) şi s-a făcut vestit cu puterea credinţei sale şi cu râvna în propo- 
văduirea lui Hristos. EI era preot al creştinilor din Magnezia, în Asia Mică. 


In acea vreme era mai mare al cetăţii păgânul dregător Luchian. Deci, acesta, 
nesuferind cuvintele şi râvna propovăduirii bătrânului preot Haralambie, care 
avea atunci vârsta de 113 ani, a poruncit ostaşilor să fie prins. 


Fiind dus la judecată înaintea lui Luchian, sfântul a mărturisit fără frică pe 
Hristos; drept aceea, dregătorul a poruncit să fie dezbrăcat de hainele sale şi, 
după ce I-au jupuit tot trupul cu unghii de fier, i-au tăiat fâşii de piele de pe trup. 
Iar Sfântul Haralambie, grav rănit, a zis: „Mulţumesc vouă, fraților, că, strujind 
trupul meu cel vechi şi bătrân, m-aţi înnoit, îmbrăcându-mi sufletul cu haina cea 
nouă a suferințelor pentru Hristos”. 


Văzând cei de faţă răbdarea mucenicului în atâtea chinuri şi neîncetatele lui ru- 
găciuni pentru toţi, mulți dintre ei, bărbaţi şi femei, s-au lepădat de idoli şi au 
crezut în Hristos; iar dregătorul, cercetându-i şi chinuindu-l fără milă pe aceştia, 
a poruncit să li se taie capetele. 


Apoi sfântul a fost legat şi dus la Antiohia, înaintea împăratului. Şi acolo, ma- 
rele mucenic a îndurat felurite chinuri şi a făcut multe minuni. Atunci însăşi fata 
împăratului, Galini, auzind de tăria de suflet cu care Sfântul Haralambie a răb- 
dat cele mai grele chinuri, a crezut în Hristos şi s-a botezat. 


Deci, istovit de atâtea cumplite chinuri pe care a trebuit să le îndure, Sfântul 
Haralambie a fost osândit la moarte prin sabie. Dar mai înainte de a fi dus să i se 


taie capul, s-a mutat la Domnul, la 10 februarie în anul 202. 


Pentru rugăciunile lui, Hristoase Dumnezeule, miluieşte-ne pe noi. Amin. 

Acatistul Sfântului mucenic Haralambie 





prăznuire la 10 februarie 


La Sfânta Mânăstire Frăsinei are o părticică de oseminte - Sfinte moaşte pe 
Sfânta Masă, la Sfânta Biserică de jos. Se câteşte Acatistul şi se face colivă de 
pomenire. Este considerat sfântul ce „tămăduiește toate bolile şi în special cele 
cu duhuri rele și potoleşte patimile și vrăjmăşiile”. Astfel, cei ce au trebuinţă în 
acest sens îi fac Acatistul mai des şi cer atingerea de Sfintele moaşte. 


Rugăciunile începătoare 
În numele Tatălui și al Fiului şi al Sfântului Duh, Amin. 
Slavă Ţie, Dumnezeul nostru, Slavă Ţie ! 
Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
Sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a 
Tatălui şi a Fiului şi a Sfântului Duh, acum şi pururea şi în vecii vecilor. ] 


Strana: Amin. 

Dacă nu este preot de faţă, diaconul, monahul sau mireanul rosteşte: Pentru ru- 
găciunile Sfinților părinților noştri, Doamne lisuse Hristoase, Fiul lui Dumne- 
zeu, miluieşte-ne pe noi. Amin. 

Apoi troparele de umilinţă, glasul 6: 

Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 

Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 


Suntem poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Apoi: 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


După obişnuitul început se zice Troparul din Minei, apoi: 


Condacul 1 

Ție, celui bătrân cu anii, dar cu dârzenia neîmpuţinată, care și prin jertfa muce- 
niciei ai strălucit, şi noi cinstirea cuvenită îți aducem, cu laudele cele de mai jos: 
Bucură-te, Sfinte Haralambie, bătrânul mucenic al lui Hristos! 


Icosul 1 

Mare este taina părintească, de la care toate se nasc şi în care toate se întorc, 
căreia totul i se închină şi cu care toate se îmbrățișează, pe care ai avut-o, Sfinte 
ierarhe Haralambie. 

Bucură-te, slujire până la bătrâneţe; 

Bucură-te, împlinire peste ani şi vremi; 

Bucură-te, vrednicule arhiereu Haralambie; 

Bucură-te, podoaba chipului creştin; 

Bucură-te, strălucirea de duh sfânt; 

Bucură-te, lucrarea vieţii întregi; 

Bucură-te, câştigarea chipului de părinte; 

Bucură-te, al apostolilor urmaş; 

Bucură-te, al Bisericii lui Hristos vestitor; 

Bucură-te, nume de mare renume; 

Bucură-te, părinte între Sfinţii părinți; 

Bucură-te, Sfinte Haralambie, bătrânul mucenic al lui Hristos! 


Condacul al 2-lea 
Bine ai păstorit Biserica din cetatea Magneziei, şi lumina lui Hristos ai aprins în 
inimile multor credincioşi, care cântau: Aliluia! 


Icosul al 2-lea 

Deodată furtuna prigoanei păgâne s-a pornit fără milă, semănând moartea peste 
tot, dar tu, ca un bun păstor, ai fost primul ce ai ieşit în apărare. 
Bucură-te, bunule păstor ce-şi apără turma; 

Bucură-te, păstorul ce-şi pune sufletul pentru oi; 

Bucură-te, următorul marelui păstor Hristos; 

Bucură-te, că, asemenea Lui, jertfă te-ai adus; 

Bucură-te, bătrân, dar viteaz neînfricat; 

Bucură-te, că anii mulți biruinţa nu ţi-au micşorat; 

Bucură-te, înfocatul apărător al Bisericii; 

Bucură-te, credință mai tare decât slăbiciunea firii; 

Bucură-te, puternic mărturisitor; 

Bucură-te, iubire de Dumnezeu neîmpuţinată; 

Bucură-te, chipul sfânt al bătrânului de mare cinste; 

Bucură-te, Sfinte Haralambie, bătrânul mucenic al lui Hristos! 


Condacul al 3-lea 

Ighemonul Luchian gândea că va batjocori bătrâneţea ta, și va aduce în derâdere 
pe toți creştinii, dar cu uimire s-a lovit de o dârzenie de piatră, a cântării de: 
Aliluia! 


Icosul al 3-lea 

Tu, slabule bătrân, i-ai apărut mai mare ca un munte, ce l-a înfricoşat, de nu mai 
ştia cu ce să te muncească. 

Bucură-te, bătrâneţe sfințită; 

Bucură-te, bătrâneţe tot aşa de dârză ca la tinereţe; 
Bucură-te, tăria pietrei Hristos; 

Bucură-te, temelia de stâncă a Bisericii creştine; 
Bucură-te, că chinurile muceniceşti și mai tare te-au făcut; 
Bucură-te, cel căruia şi Cerul ţi s-a deschis; 

Bucură-te, cel care viaţa veşnică ai dobândit; 

Bucură-te, că moartea spre viaţă ai prefăcut-o; 

Bucură-te, suferință a focului nemuririi; 

Bucură-te, jertfa Iubirii neclintite; 

Bucură-te, arhiereu şi mucenic; 

Bucură-te, Sfinte Haralambie, bătrânul mucenic al lui Hristos! 


Condacul al 4-lea 
Zeii se dovedeau înşelători, idolii de asemenea, mincinoși, şi aşa păgânii prigo- 
nitori se temeau de tine şi de credincioşii tăi ce cântau: Aliluia! 


Icosul al 4-lea 

Nici o îngrozire, nici o muncire nu te-au clintit din tăria credinței, şi aşa tu, bă- 
trânule iubitor de Dumnezeu, te-ai arătat chipul sfinţeniei depline. 
Bucură-te, chipul de părinte întreg; 

Bucură-te, bătrâneţe înţelepciunea toată; 

Bucură-te, bătrâneţe, tăria peste fire; 

Bucură-te, bătrâneţe, chipul tainei de sus; 

Bucură-te, bătrâneţe, cinstirea ultimă; 

Bucură-te, bătrâneţe, chipul închinării; 

Bucură-te, bătrâneţe, chipul rodirii; 

Bucură-te, bătrâneţe, chipul împlinirii; 

Bucură-te, bătrâneţe, chipul odihnei; 

Bucură-te, bătrâneţe, chipul încununării; 

Bucură-te, bătrâneţe, chipul cel mai sfânt de pe pământ; 
Bucură-te, Sfinte Haralambie, bătrânul mucenic al lui Hristos! 


Condacul al 5-lea 
Iubirea lui Hristos s-a arătat în tine și prin multe minuni, că nevătămat ai rămas 
în toate muncile păgâne, cântând: Aliluia! 


Icosul al 5-lea 

Cârligele ascuţite în trupul tău slab se înfigeau, dar bărbăţia ta şi mai mare se 
arăta, încât mulţi cu uimire la credinţa creştină au trecut. 
Bucură-te, cel cu puterea dumnezeiască întărit; 
Bucură-te, că prin Hristos toate le-ai suferit, 

Bucură-te, că ai rămas neabătut; 

Bucură-te, că ai biruit toată înfricoşarea; 

Bucură-te, că şi Îngerii se mirau; 

Bucură-te, că şi păgânii în taină te cinsteau; 

Bucură-te, că pe mulţi creştini i-ai dobândit; 

Bucură-te, că pe mulţi ai luminat; 

Bucură-te, că mulți asemenea te-au urmat; 

Bucură-te, părinte născător de fii duhovniceşti; 
Bucură-te, părinte, chipul de adânc al lumii; 

Bucură-te, Sfinte Haralambie, bătrânul mucenic al lui Hristos! 


Condacul al 6-lea 
Boala ciumei peste tot se răspândea, dar tu, ca un părinte, cu rugăciunea către 
Domnul Hristos ai oprit-o, ca un iubitor de oameni, cântând: Aliluia! 


Icosul al 6-lea 

Și păgânii sub ocrotirea ta alergau, nădăjduind şi ei în tăria credinței creştine, 
mai mare decât a zeilor şi idolilor lor. 

Bucură-te, biruitorul tiraniei păgâne; 

Bucură-te, şi biruitorul bolilor de moarte; 

Bucură-te, milostive, pentru toată lumea; 

Bucură-te, părinte al tuturor, fără deosebire; 

Bucură-te, ajutătorul în toate nevoile; 

Bucură-te, de toate rănile tămăduitorule; 

Bucură-te, părinte, iubire fără margini; 

Bucură-te, brațele primitoare; 

Bucură-te, braţele părintești mereu chemătoare; 

Bucură-te, dragoste ce trece peste toate; 

Bucură-te, dăruire care toate le iartă; 

Bucură-te, Sfinte Haralambie, bătrânul mucenic al lui Hristos! 


Condacul al 7-lea 
Celui ce te-a scuipat în faţă i s-a întors gura la spate şi îngrozit te ruga să-l izbă- 
veşti, iar tu cu milostivire l-ai tămăduit, în cântarea de: Aliluia! 


Icosul al 7-lea 

Mulţi s-au botezat, de se temeau păgânii că le vor pieri idolii, nemaiştiind cum 
să te oprească de la credinţa ta. 

Bucură-te, minunea credinţei creştine; 

Bucură-te, strălucirea arhierească şi mucenicească; 

Bucură-te, îmblânzirea şi a celor răi; 

Bucură-te, smerirea şi a celor ucigași; 

Bucură-te, vădirea vicleniilor diavolești; 

Bucură-te, alungarea duhurilor rele; 

Bucură-te, descoperirea celor ascunse şi vătămătoare; 

Bucură-te, mustrătorul celor nesimţitori; 

Bucură-te, că ierți pe cei ce cer iertare; 

Bucură-te, că îndemni la pocăinţa cea bună; 

Bucură-te, părinte, iubirea peste toate; 

Bucură-te, Sfinte Haralambie, bătrânul mucenic al lui Hristos! 


Condacul al 8-lea 

Pe cel mort l-ai înviat şi ai scos pe diavolul din cel posedat, şi aşa toţi s-au 
încredinţat că adevărată este propovăduirea creştină, în cântarea de: Aliluia! 


Icosul al 8-lea 

Erau întunecaţi slujitorii idoleşti şi împietriţi cu inima, şi aşa cu multă răutate te- 
au muncit, dar lumina lui Hristos din tine i-a biruit. 

Bucură-te, făclia luminii lui Hristos; 

Bucură-te, că ai zguduit păgânătatea; 

Bucură-te, că ai clătinat iadul cel vechi; 

Bucură-te, că ai risipit negura păgână; 

Bucură-te, că ai înseninat Cerul; 

Bucură-te, că Pământul l-ai curățit; 

Bucură-te, că blestemul păcatului l-ai şters; 

Bucură-te, că prin sângele mucenicesc l-ai spălat; 

Bucură-te, că Raiul l-ai rezidit; 

Bucură-te, că Împărăţia lui Dumnezeu te-ai făcut; 

Bucură-te, că adevărata credinţă ai adeverit; 

Bucură-te, Sfinte Haralambie, bătrânul mucenic al lui Hristos! 


Condacul al 9-lea 
Te-au ars cu făclii, barba cea albă ţi-au smuls, fără chip te-au lăsat, dar, o, mi- 
nune, chipul tău şi mai înfrumusețat se arăta tuturor celor ce cântau: Aliluia! 


Icosul al 9-lea 

N-au putut păgânii să zdrobească trupul tău cel bătrân, că ai rămas ca aurul prin 
foc încercat. 

Bucură-te, făptuitorul vitejiei creştine; 

Bucură-te, chipul înalt al Crucii lui Hristos; 

Bucură-te, jertfă bineplăcută; 

Bucură-te, jertfă ce a învins moartea; 

Bucură-te, Învierea cea pentru veșnicie; 

Bucură-te, crucea cea veselitoare; 

Bucură-te, crucea ce a învins suferinţa; 

Bucură-te, că ai rămas pentru toți „marele bătrân”; 

Bucură-te, că şi pentru noi ești „înţelepciunea cea mare”; 
Bucură-te, şi pentru noi tăria de scăpare; 

Bucură-te, părinte la care mereu putem alerga; 

Bucură-te, Sfinte Haralambie, bătrânul mucenic al lui Hristos! 


Condacul al 10-lea 
Pe Galini, fiica împăratului Sever ai câștigat-o la credinţa creştină, ca pe o mie- 
luşea trimisă la păstorul Hristos, spre marea cântare de: Aliluia! 

Icosul al 10-lea 

Așa, părinte Sfinte Haralambie, cu multe daruri şi tu la Cer te-ai ridicat şi la 
picioarele lui Hristos le-ai pus, ca un vrednic lucrător de cele sfinte. 
Bucură-te, pomul bine crescut al pământului; 

Bucură-te, că ai rodit din plin; 

Bucură-te, că din acestea şi noi ne hrănim; 

Bucură-te, că mereu din ele alte roade se fac; 

Bucură-te, că ogorul tău mereu rodește; 

Bucură-te, că ai umplut pământul cu sfinţenia ta; 

Bucură-te, nume de mare cinstire; 

Bucură-te, nume înfricoşat demonilor; 

Bucură-te, nume plăcut credincioşilor; 

Bucură-te, sfântul ajutorului grabnic; 

Bucură-te, părintele care mereu ne deschizi braţele iubitoare; 
Bucură-te, Sfinte Haralambie, bătrânul mucenic al lui Hristos! 


Condacul al 11-lea 
Părintele nostru cel bun, cu îndrăznire la tine venim, ca la un părinte ce toate le 
are şi toate le dăruieşte, şi pe toate le poate, şi cântăm: Aliluia! 


Icosul al 11-lea 

Chip de icoană ne eşti, Sfinte Haralambie, că unde este zugrăvirea ta este şi bi- 
necuvântarea credinţei tale de mare tărie, prin care şi noi scăpăm de mulțimea 
răutăţilor. 

Bucură-te, cel de trei ori părinte; 

Bucură-te, părinte pentru toţi oamenii; 

Bucură-te, părinte duhovnicesc; 

Bucură-te, părintele - bătrânul cel mare; 

Bucură-te, cinstirea cea întreagă; 

Bucură-te, taina binecuvântării; 

Bucură-te, taina naşterii de fu duhovnicești; 

Bucură-te, taina bunătăţii fără oprire; 

Bucură-te, unirea Cerului cu Pământul; 

Bucură-te, unirea făpturii cu Făcătorul; 

Bucură-te, sfinţenia chipului lui Hristos; 

Bucură-te, Sfinte Haralambie, bătrânul mucenic al lui Hristos! 


Condacul al 12-lea 
Comoară de mare preţ ne sunt și sfintele tale moaște, iar numele tău ne-a rămas 


mărgăritarul prin care străluceşte lumina lui Hristos, în cântarea de: Aliluia! 


Icosul al 12-lea 

Ca şi odinioară, cu multele tale minuni şi pe noi ne sprijină, Sfinte părinte Hara- 
lambie, că şi noi cu multe răutăți păgâneşti ne luptăm şi adesea deznădăjduim. 
Bucură-te, grabnicul nostru ajutător; 

Bucură-te, braţe părintești mereu primitoare; 

Bucură-te, bunătate de toate iertătoare; 

Bucură-te, al bolilor noastre tămăduitor; 

Bucură-te, alungarea duhurilor rele; 

Bucură-te, potolirea patimilor trupești; 

Bucură-te, încetarea asupririlor; 

Bucură-te, iubire și milă; 

Bucură-te, omul lui Dumnezeu; 

Bucură-te, dragoste de cer; 

Bucură-te, dăruire dumnezeiască; 

Bucură-te, Sfinte Haralambie, bătrânul mucenic al lui Hristos! 


Condacul al 13-lea (de trei ori) 

Părinte Haralambie, bătrânul cel sfințit al lui Hristos, arhiereu și mare mucenic 
al Bisericii, şi noi te rugăm să nu te scârbeşti de neputinţele noastre, şi ne fii 
grabnicul ajutător în toate nevoile, ca să cântăm: Aliluia! 


Se citesc apoi din nou: 


Icosul 1 

Mare este taina părintească, de la care toate se nasc şi în care toate se întorc, 
căreia totul i se închină şi cu care toate se îmbrățișează, pe care ai avut-o, Sfinte 
ierarhe Haralambie. 

Bucură-te, slujire până la bătrânețe; 

Bucură-te, împlinire peste ani şi vremi; 

Bucură-te, vrednicule arhiereu Haralambie; 

Bucură-te, podoaba chipului creştin; 

Bucură-te, strălucirea de duh sfânt; 

Bucură-te, lucrarea vieţii întregi; 

Bucură-te, câştigarea chipului de părinte; 

Bucură-te, al apostolilor urmaş; 

Bucură-te, al Bisericii lui Hristos vestitor; 

Bucură-te, nume de mare renume; 

Bucură-te, părinte între Sfinţii părinți; 

Bucură-te, Sfinte Haralambie, bătrânul mucenic al lui Hristos! 


Condacul 1 

Ție, celui bătrân cu anii, dar cu dârzenia neîmpuţinată, care și prin jertfa muce- 
niciei ai strălucit, şi noi cinstirea cuvenită îţi aducem, cu laudele cele de mai jos: 
Bucură-te, Sfinte Haralambie, bătrânul mucenic al lui Hristos! 

Paraclisul Sfântului sfinţit mucenic Haralambie 


SE SFINȚI! 
HAR: 





[Preotul: face obişnuitul început, zicând: Binecuvântat este Dumnezeul nostru.] 
Citeţul: Amin. Slavă Ţie, Dumnezeul nostru, slavă Ţie! 
Rugăciunile începătoare 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 

Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi Să cădem la Hristos Impăratul nostru Dumnezeu. 
Veniţi să ne închinăm, şi Să cădem la însuşi Hristos Impăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept 
înaintea Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu- 
m-a să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de 
la mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea 
pe care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun 
Să mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta 
scoate din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine 
întru numele Domnului. (de 3 ori), apoi: 


Troparul: Arătatu-te-ai, fericite Haralambie, ca un stâlp nemişcat Bisericii lui 
Hristos şi sfeşnic lumii pururea luminos, strălucit-ai în lume prin mucenicie, 
înțelepte şi ai ridicat întunecarea idolilor, drept aceea roagă-te lui Hristos cu 
îndrăzneală, ca să ne mântuim noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Nu vom tăcea nicicând, de Dumnezeu Născătoare, a spune pururea puterea ta 
noi, nevrednicii, că de nu ai fi stat tu înainte rugându-te, cine ne-ar fi scăpat pe 
noi de atâtea primejdii, sau cine ne-ar fi păzit pe noi până acum slobozi ? Noi de 
la tine, Stăpână, nu ne vom depărta, că tu mântuieşti pe robii tăi pururea din 
toate nevoile. 


1. Miluieşte-mă, Dumnezeule, după mare mila Ta 

2. Și după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

6. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 

19, Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Canonul Sfântului sfinţit mucenic Haralambie 





Cântarea | 


Irmos: Apa trecându-o ca pe uscat şi de răutatea egiptenilor izbăvit, israeli- 
teanul striga: Izbăvitorului şi Dumnezeului nostru să-l cântăm. 


Stih: Sfinte sfinţite mucenice Haralambie, roagă-te lui Dumnezeu pentru noi. 


Povara multor fărădelegi purtând, nu aflu odihnă pe calea mântuirii, însă pe 
cărările laudelor dumnezeieşti îndreptează-mă Sfinte Haralambie, ca unul ce te- 
ai arătat rază mărturisitoare a Soarelui dreptăţii, luminând pe cei dintru întu- 
nericul neştiinţei. 

Stih: Sfinte sfinţite mucenice Haralambie, roagă-te lui Dumnezeu pentru noi. 


Inaintea tiranilor fiind adus, ai stat cu îndrăzneală mărturisind pe Hristos, cel ce 
a ruşinat puterea potrivnicului şi ne revarsă nouă prin tine daruri de tămăduiri. 


Slavă Tatălui şi Fiului şi Sfântului Duh. 

Pielea trupului jupuindu-ţi-se, îngerii îmbrăcau sufletul tău în veşmânt şi mai 
luminat, iar noi cei lipsiţi de haina faptelor bune, fiind goi şi flămânzi de 
mântuire, alergăm către tine cu nădejde, ca să ne dăruieşti acoperământul gân- 


durilor smerite. 


Şi acum şi pururea şi în vecii vecilor. Amin. 


Maica Vieţii, ca dintr-o cămară prea sfinţită din tine a ieşit Stăpânul a toată 
suflarea, pe care roagă-L să învieze sufletul meu cel omorât cu păcatele. 


Cântarea a III-a 


Irmos: Tu eşti tăria celor ce aleargă la Tine, Doamne, Tu eşti lumina celor întu- 
necaţi şi pe Tine Te laudă duhul meu. 


Stih: Sfinte sfinţite mucenice Haralambie, roagă-te lui Dumnezeu pentru noi. 
Cu cârlige de fier carnea ta a fost ruptă pentru Cel ce răni şi lovituri a răbdat de 
la mâinile celor pe care cu mâna Sa i-a zidit, iar acum ridicând tu mâinile la 
rugăciune, doboară cârligele multor ispite ale celui meşteşugăreţ întru răutate. 
Stih: Sfinte sfinţite mucenice Haralambie, roagă-te lui Dumnezeu pentru noi. 
Doi soldaţi, văzând răbdarea ta cea multă în chinuri, au mărturisit pe Hristos, iar 
noi mărtuisindu-te mare făcător de minuni, cerem acoperământul rugăciunilor 
tale arhiereşti şi binecuvântare pe căile păcii. 

Slavă Tatălui şi Fiului şi Sfântului Duh. 

Alte trei femei au slăvit pe Hristos, văzându-te pe tine, Sfinte, icoană a răbdării 
Stăpânului şi cununa muceniciei au luat, rugându-se acum împreună cu tine 


pentru întărirea noastră în răbdare. 


Şi acum şi pururea şi în vecii vecilor. Amin. 

Uşa pocăinţei deschide-mi mie, celui ce am alunecat în păcate multe şi cu 
gânduri smerite luminează-mi mintea cea greu întunecată de patimi. 


Apoi aceste stihiri: 


Mânia lui Lucian ai smerit, căci mâinile sale tăindu-i-se nevăzut de îngeri, au 
rămas atârnate de trupul tău. Noi, căutând prin gânduri smerite, a ne apropia de 
uşa milostivirii tale Sfinte, ieşi în întâmpinarea noastră şi izgoneşte pe vrăjmaşii 
nevăzuţi, care pururea ne necăjesc, întinzându-ne cursele morţii sufleteşti. 


Maica Adevărului, ca o carte ai purtat pe Cuvântul cel nescris de mână ome- 
nească, iar acum scrie în cartea vieţii noastre cuvânt de iertare, ca să luăm de la 
Mântuitorul mare milă. 


Sedealna: Faţa ta cea prea luminată defăimându-o Lucian prin scuipare, mânia 
dumnezeiească l-a ajuns, căci capul i s-a întors la ceafă, dar venind întru 
umilință, din dragostea ta cea nebiruită l-ai vindecat. Şi pe noi, cei ce ne măr- 
turisim greşelile înaintea ta, ne întoarce de pe căile rătăcirii, ca să slujim Dom- 
nului cu credinţă. 


Cântarea a IV-a 

Irmos: Sfatul cel neurmat şi dumnezeiesc al întrupării Tale celei de sus, celei 
din Fecioară, proorocul Avacum socotindu-l a strigat: Slavă puterii Tale, Doa- 
mne ! 

Stih: Sfinte sfinţite mucenice Haralambie, roagă-te lui Dumnezeu pentru noi. 
La pocăință l-ai adus pe Lucian şi prin botez l-ai logodit pe EI, Mirelui Ceresc, 
iar acum sufletele noastre întunecate de păcat le înfăţişează lui Hristos spre 
îndreptare, ca să ne izbăvim de osânda cea veşnică. 

Stih: Sfinte sfinţite mucenice Haralambie, roagă-te lui Dumnezeu pentru noi. 
Pe morți ai înviat cu puterea Mântuitorului, iar acum sufletul meu omorât de 
săgeata păcatului îl înviază cu puterea rugăciunii tale şi îl ridică la lucrarea 
faptelor bune. 

Slavă Tatălui şi Fiului şi Sfântului Duh. 

Pe cel orb ai vindecat numai cu a ta luminată rugăciune, iar acum cu razele 


acesteia luminează şi ochii sufletului meu celui de mult timp adormit în păcate 
cumplite. 

Şi acum şi pururea şi în vecii vecilor. Amin. 

Maica Vieţii, întoarce-mă de pe căile morţii întru care am ajuns prin păcat şi ca 
pe fiul cel rătăcitor mă ridică din porţile întristării, ducându-mă în cămara 
milostivirii Tatălui Ceresc. 


Cântarea a V-a 


Irmos: Negura sufletului meu, Mântuitorule, risipeşte-o cu lumina poruncilor 
Tale şi mă luminează ca un singur Împărat al păcii. 


Stih: Sfinte sfinţite mucenice Haralambie, roagă-te lui Dumnezeu pentru noi. 
Ostaşii cetei fără de omenie trimişi de Sever foarte te-au chinuit, dar ţie ţi-a 
sporit plata de la Hristos pentru răbdare, întru care mă întăreşte şi pe mine, cel 
greu muncit de patimile cele cumplite. 

Stih: Sfinte sfinţite mucenice Haralambie, roagă-te lui Dumnezeu pentru noi. 
Piron de fier au înfipt asupritorii în trupul tău pentru Cel pironit pe Cruce, dar ai 
pironit pe vrăjmaşul nevăzut cu răbdarea ta, iar acum întăreşti pe toți cei 
răstigniți pe crucea răbdării necazurilor. 

Slavă Tatălui şi Fiului şi Sfântului Duh. 

Faţa ta ce strălucea ca soarele, fiind luminată de Însuşi Soarele dreptăţii cu 
lumină taborică a fost arsă de nelegiuiţi, dar focul mâniei dumnezeieşti i-a ajuns 
pe ei, de care păzeşte-ne pe noi, cei greşiți, punându-ne înaintea chipuri de 
pocăință şi dobândind pentru noi iertare de la Hristos. 


Şi acum şi pururea şi în vecii vecilor. Amin. 


Intinde-mi mână de ajutor şi mă scoate din marea nelegiuirilor mele, ca întru 
corabia rugăciunii să călătoresc spre limanurile cele line ale mântuirii. 


Cântarea a VI-a 
Irmos: Rugăciunea mea voi înălța către Domnul şi Lui voi spune mâhnirile 
mele, că sufletul meu s-a umplut de răutăţi şi viaţa mea s-a apropiat de iad. Dar 


ca lona mă rog: Dumnezeule, din stricăciune scoate-mă. 


Stih: Sfinte sfinţite mucenice Haralambie, roagă-te lui Dumnezeu pentru noi. 

Cu puterea rugăciunii tale ai scos pe demon din cel îndrăcit, iar acum pe cei 
tulburaţi de duhurile necurate, îi scoţi din mâna celui viclean, arătându-i 
îndreptaţi înaintea lui Hristos. 

Stih: Sfinte sfinţite mucenice Haralambie, roagă-te lui Dumnezeu pentru noi. 
Precum ai înviat pe un tânăr, plecându-te poruncii împăratului pământesc şi 
făcând rugăciune la Împăratul cel Ceresc, roagă-te Stăpânului tuturor să ridice 
sufletele noastre din moartea cea pricinuită de multele păcate. 

Slavă Tatălui şi Fiului şi Sfântului Duh. 

Fiica împăratului cu inimă curată a primit cunoştinţa adevărului, fiind dezlegată 
din legătura înşelăciunii pentru aceasta, pe idoli a sfărâmat, iar acum se roagă 
să se sfarme cursele vrăjmaşilor nevăzuţi pentru cei ce te cinstesc pe tine. 


Şi acum şi pururea şi în vecii vecilor. Amin. 


Eva căzând în groapa neascultării în adâncul iadului a ajuns, iar noi avându-Te 
pe Tine ridicare, ne izbăvim din adâncul păcatelor noastre. 


Apoi aceste stihiri: 
Flăcările ai întors împotriva celor ce te necăjeau, iar acum cu flăcările rugăciunii 
tale arde materia gândurilor mele celor rele şi mă luminează spre alergarea cu 


credinţă pe calea înţelepciunii. 


Preacurată, care, prin cuvânt negrăit ai născut pe Cuvântul în zilele cele mai de 
apoi, roagă-te Lui, ca una ce ai îndrăznire de Maică. 


Condac: Ca o comoară de mult preţ Biserica a câştigat capul tău, sfinţite 
mucenice, pătimitorule şi purtătorule de biruință, Haralambie, drept aceea se şi 
bucură, mărind pe Zaditorul. 
Prochimen, glas 4: Cinstită este înaintea Domnului, moartea cuviosului Său. 
Stih: Fericit bărbatul cel ce se teme de Domnul... 

Evanghelia după Matei: 
Zis-a Domnul ucenicilor Săi: Toate Mi-au fost date de către Tatăl Meu şi 


nimeni nu cunoaşte pe Fiul, decât numai Tatăl, nici pe Tatăl nu-L cunoaşte 
nimeni, decât numai Fiul şi cel căruia va voi Fiul să-i desopere. Luaţi jugul 

Meu asupra voastră şi învăţaţi-vă de la Mine, că sunt blând şi smerit cu 
inima, şi veţi găsi odihna sufletelor voastre căci jugul Meu e bun şi povara 
Mea e uşoară. 


Slavă Tatălui şi Fiului şi Sfântului Duh. glasul al 2-lea 


Pentru rugăciunile prea cuviosului Tău, Milostive, curăţeşte mulţimea gre- 
şelilor noastre. 


Şi acum şi pururea şi în vecii vecilor. Amin. 


Pentru rugăciunile Născătoarei de Dumnezeu, Milostive, curăţeşte mulțimea 
greşalelor noastre. 


Apoi stihira glas 6 (forma glasului 2): 


Podobie: Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 


Stih: Miluieşte-ne, Dumnezeule, după mare mila Ta şi după mulțimea 
îndurărilor Tale curăţeşte fărădelegile noastre. 


Pe cei ce huleau pe Stăpânul lumii fulgerele mâniei dumnezeieşti 1-au ajuns, dar 
prin rugăciunea ta ai coborât iarăşi pacea, pe care roagă-te să o dobândească cei 
ce te cinstesc pe tine. 


[Diaconul (iar în lipsa lui, preotul ) rosteşte rugăciunea: Mântuieşte, Dumnez- 
eule, poporul Tău şi binecuvântează moştenirea Ta, cercetează lumea Ta cu 
milă şi cu îndurări, înalţă fruntea creştinilor ortodocşi şi trimite peste noi milele 
Tale cele bogate; pentru rugăciunile prea curatei Stăpânei noastre Născătoarei 
de Dumnezeu şi pururea Fecioarei Maria; cu puterea cinstitei şi de viaţă 
făcătoarei Cruci, cu ocrotirile cinstitelor, cereştilor netrupeşti Puteri; pentru 
rugăciunile cinstitului, măritului prooroc, Înaintemersătorului şi Botezătorului 
Ioan; ale Sfinţilor, măriților şi întru tot lăudaţilor apostoli; ale tuturor sfinților 
sfințiților ierarhi; ale sfinţilor, măriților şi bunilor biruitori mucenici, ale prea 
cuvioşilor şi de Dumnezeu purtătorilor Părinților noştri, ale Sfinților (N), a 
căror pomenire o săvârşim, ale Sfântului ierarh Spiridon, ale sfinţilor şi drep- 
ților dumnezeieşti părinţi loachim şi Ana şi pentru ale tuturor sfinţilor; rugămu- 
ne, Mult-milostive Doamne, auzi-ne pe noi păcătoşii, care ne rugăm Ţie, şi ne 
miluieşte pe noi. ] 


[Strana: Doamne, miluieşte (de 12 ori).] 

Cântarea a VII-a 

Irmos: Chipului celui de aur neînchinându-se tinerii lui Avraam, s-au lămurit ca 
aurul în topitoare că, în cuptorul cel de foc, ca într-o cămară luminată, dănţuiau, 
cântând: Binecuvântat eşti, Dumnezeul părinţilor noştri! 

Stih: Sfinte sfinţite mucenice Haralambie, roagă-te lui Dumnezeu pentru noi. 

Împăratul cel cu totul întunecat la minte iarăşi a dat după o vreme ordin să fi 
chinuit, dar tu ai slăvit pe Hristos în inima ta, uitându-te mai înainte la cununa 
răsplătiriui pentru pătimire. 

Stih: Sfinte sfinţite mucenice Haralambie, roagă-te lui Dumnezeu pentru noi. 

Cu sabie capul ţi s-a tăiat pentru Cel ce capetele vrăjmaşilor nevăzuţi a zdrobit 


cu puterea smereniei Sale, iar acum roagă-te să fim noi izbăviţi din cursele celor 
cu minte întunecată de răutate. 


Slavă Tatălui şi Fiului şi Sfântului Duh. 

Cerurile s-au deschis şi Mântuitorul cu cetele de îngeri ţi s-au arătat cu 
rugăciunea ta ca şi cu o cheie deschide cerul inimii noastre, ca Să vedem 
strălucind pe Soarele dreptăţii, Cel ce cu razele milostivirii Sale ne povăţuieşte 
pe toți în pământul pocăinţei. 


Şi acum şi pururea şi în vecii vecilor. Amin. 


Alungă pe cei ce tulbură pacea sufletului meu, ca Una ce ai orbit ochii duhurilor 
răutăţii şi ai primit glasuri îngereşti de laudă spre slava lui Dumnezeu. 


Cântarea a VIII-a 

Irmos: În văpaie de foc stau Ție înainte heruvimii şi serafimii, Doamne şi toată 
zidirea cântare frumoasă cântă Ție: Lăudaţi-L, binecuvântaţi-L şi-L prea înălțaţi 
întru toţi vecii ! 

Stih: Sfinte sfinţite mucenice Haralambie, roagă-te lui Dumnezeu pentru noi. 

Mai înainte de moartea ta cea mucenicească te-ai rugat pentru cei ce te vor 
cinsti pe tine, iar noi alergând la acoperământul rugăciunii tale, cerem să ne 


scoţi din viforul ispitelor, aşezându-ne la limanul păcii lui Hristos. 


Stih: Sfinte sfinţite mucenice Haralambie, roagă-te lui Dumnezeu pentru noi. 

Ca unul ce stai întru slavă înaintea Împăratului tuturor şi aduci jertfe de 
rugăciuni pentru cei ce te cinstesc pe tine, nu ne uita nici pe noi, cei ţinuţi în 
legăturile multor neputinţe, strălucindu-ne lumina înţelepciunii. 

Binecuvântăm pe Tatăl şi pe Fiul şi pe Sfântul Duh, Dumnezeu. 

Numele lui Hristos s-a prea slăvit întru tine, căci cu smerenie ai răbdat chinurile 
şi înălţimea iubirii de vrăjmaşi lumii ai arătat şi pe mine, cel ce m-am făcut 


vrăjmaş Domnului prin călcarea poruncilor Lui, mă aşează la masa împăcării. 


Și acum şi pururea şi în vecii vecilor. Amin. 


Ploaia milostivirii Tale să ude şi pământul cel secetos al inimii mele, ca să mă 
îndrevnicesc a culege roadele gândurilor dumnezeieşti, Stăpâna mea. 


Cântarea a IX-a 

Irmos: Eva adică, prin păcatul neascultării, blestem înăuntru a adus, iar tu 
Fecioară de Dumnezeu Născătoare, prin odrasla purtării în pântece, lumii bine- 
cuvântare ai înflorit pentru aceasta toţi te slăvim. 

Stih: Sfinte sfinţite mucenice Haralambie, roagă-te lui Dumnezeu pentru noi. 

Cu blândeţe te pleci spre rugăciunile celor greşiți şi pocăință tuturor soleşti, iar 
acum nu înceta a mijloci pentru noi întoarcere în cămara Cuvântului, dintru care 
am plecat ascultând sfatul chemării celui viclean. 

Stih: Sfinte sfinţite mucenice Haralambie, roagă-te lui Dumnezeu pentru noi. 

Ca un arhiereu eşti slăvit neîncetat de glasurile îngereşti şi ca un mucenic şi mai 
mult străluceşti întru slavă, picurând tuturor raze de mângâiere sufletească spre 
întărire pe cărarea mântuirii. 


Slavă Tatălui şi Fiului şi Sfântului Duh. 


Vindecă patimile inimii mele celei trufaşe şi din vasul rugăciunii tale mă adapă, 
pe mine, cel însetat în călătoria prin deşertul acestei lumi pline de ispite. 


Şi acum şi pururea şi în vecii vecilor. Amin. 

Cu adierile rugăciunii Tale, îndreptează corabia minţii mele către limanurile 
cele mai bune ale pocăinţei, ca să nu pier eu neîndreptat întru adâncurile 
fărădelegilor mele, prea curată Fecioară. 


Apoi: Cuvine-se cu adevărat să te fericim pe tine Născătoare de Dumnezeu, 
cea pururea fericită şi prea nevinovată şi Maica Dumnezeului nostru. Ceea ce 
eşti mai cinstită decât Heruvimii şi mai Slăvită fără de asemănare decât 
Serafimii, care fără stricăciune pe Dumnezeu Cuvântul ai născut, pe tine, cea 
cu adevărat Născătoare de Dumnezeu, te mărim. 


Apoi aceste stihiri, glas 8, podobie: " Ceea ce eşti mai cinstită”. 


Bucură-te, lauda cea prea înaltă a purtătorilor de chinuri ierarhi, oglinda muce- 
nicilor şi vasul cel prea luminat întru care s-a odihnit darul lui Hristos, nu înceta 
a te ruga pentru mântuirea celor ce te cinstesc pe tine cu credinţă. 


Pentru dragostea lui Hristos ai răbdat năvala chinurilor de multe feluri şi pe 
mulți ai adus la lumina cunoştinţei de Dumnezeu, pe care roagă-L să ne scoată 
din adâncul înşelăciunii cu ancora rugăciunii tale. 


Capul tău cel minunat, împodobit de îngeri cu diademă cerească, l-ai dăruit 
Bisericii ca pe o comoară izvorâtoare de bogăţiile minunilor, de care nu mă lipsi 
nici pe mine, cel ce am sărăcit cumplit duhovniceşte prin alergarea pe căile 
păcatelor. 


Cu cântări dumnezeieşti să împodobim praznicul mucenicului prea luminat al 
lui Hristos, căci acesta mânia prigonitorilor a înfruntat şi a rămas neclintit pe 
piatra credinţei, defăimând pe idolii cei mincinoşi. 


Și acum Sfinte sfințite mucenice Haralambie, întinde mână de ajutor celor din 
primejdii şi ridicând mâinile tale la rugăciune opreşte viforul patimilor, ca de 
acum înainte cu înţelepciune să petrecem cealaltă vreme a vieţii noastre şi să 
luăm cununa mântuirii. 


Luminează sufletul meu cel întunecat de păcat, ca unul ce ai fost numit cu nume 
prea strălucit şi ai mărturisit pe Soarele dreptăţii ca izvor al luminării tuturor. 


Cetele puterilor netrupeşti, cu Botezătorul, cu apostolii lui Hristos, cu Sfântul 
Sfinţit mucenic Haralambie şi cu Născătoarea de Dumnezeu Maria, faceţi 
rugăciune ca să ne mântuim. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Și după ecfonis cântăm Troparul, glas 4: 


Podobie: Degrab ne întâmpină pe noi mai înainte până ce nu ne robim, când 
vrăjmaşii Te hulesc pe Tine şi ne îngro-zesc pe noi, Hristoase Dumnezeul 
nostru. Pierde cu Crucea Ta pe cei ce se luptă cu noi, ca să cunoască cât poate 
credinţa dreptmăritorilor creştini, pentru rugăciunile Născătoarei de Dumnezeu, 
Unule, lubitorule de oameni. 


De asuprirea bolilor şi de îndrăzneala cea trufașă a vrăjmaşilor mei mă păzeşte 
fericite mucenice Haralambie, îndreptând paşii gândului meu pe căile bine- 
cuvântate ale Luminii. 


Apoi cântăm această stihiră glas 2: 


Podobie: Când de pe lemn, mort Te-ai po-gorât, cel din Arimateea pe Tine, 
viaţa tuturor, cu smirnă şi cu giulgiu Te-a înfăşurat, Hristoase şi cu dragoste s-a 
îndemnat a săruta, cu inima şi cu buzele, trupul Tău cel nestricat. Însă fiind 
cuprins de frică, se bucura strigând către Tine: Slavă smereniei Tale, iubitorule 
de oameni! 

Vreme în care ne închinăm icoanei sfântului: Stând cu îndrăzneală înaintea 
Celui ce cercetează adâncurile inimilor cu privirea Sa dumnezeiască şi prea 
luminată, roagă-te să-mi trimită mie raza darului Său cu care să risipesc tot 
întunericul cugetelor răutăţii. 


Stăpână, primeşte rugăciunile robilor tăi şi ne izbăveşte pe noi de toată nevoia 
şi necazul. 


Toată nădejdea mea spre tine o pun, Maica lui Dumnezeu, păzeşte-mă sub 
acoperământul tău. 


Sursa: 


https://www.erestinortodox.ro/comunitate/group_discussion_view.php?group_id=857& 
grouptopic_id=7107 

Paraclisul Sfântului Haralambie (10 februarie) 





Care este foarte folositor şi apărător de înfricoşata boala ciumei; încă şi de alte 
boale este apărător, la cei ce cu credinţă şi cu fierbinte dragoste îl vor citi, şi-l 
vor asculta. 

Preotul face începutul: Blagoslovit este Dumnezeul nostru... 


Iar de nu este preot, zicem: Pentru rugăciunile Sfinţilor părinţilor noştri... 


Slavă Ţie Dumnezeul nostru, slavă Ţic. 


*hkhkkhkkehkhkhkhkkkhhkhkhkhkhkhkhkhkihhkyk 


e Xe Xp e e Xe 2 Pe e e e Xe XP e e XP e XP e e e e 2 e e e e e e eX e 


Arătatu-te-ai, fericite Haralambie, ca un stâlp neclătit Bisericii lui Hristos şi 
sfeşnic lumii pururea luminos, strălucit-ai în lume prin mucenicie înțelepte şi ai 
risipit întunecarea idolilor. Drept aceea roagă-te lui Hristos cu îndrăzneală, să ne 
mântuim noi. (de 2 ori.) 


Slavă Tatălui şi Fiului şi Sfântului Duh. Și acum şi pururea şi în vecii ve- 
cilor. Bogorodişna: 


Taina cea din veac ascunsă şi de îngeri neştiută, prin tine Născătoare de 
Dumnezeu celor de pe pământ s-au arătat, Dumnezeu întru împreunare 
neamestecată întrupându-Se, şi Crucea de bună voie pentru noi luând, prin care 
înviind pe cel întâi zidit, a mântuit din moarte sufletele noastre. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

6. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 

19, Fă bine, Doamne, întru bună voirea Ta, Sionului şi să se zidească zidurile 
Ierusalimului. 


*kkkkkhkkhkhkhkhkhkhkhkhkhkhkhkikikikyk 


xp e e XP e e Xe e e Xe e e e e e e e e e Xe e e e e e e E e e e e eX 


khkkhkkkhkhkkhkhkhkhkkhkhkihkhkhkhkihkyihkhkyikyk 


Xp Xp e Xe e Xe e XP De Xe e e e e e e e e e e e XP e Xe e e e e e e e e XX 


20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Canonul Sfântului Haralambie 
Cântarea 1 


Irmos: Simţitorul Faraon cu toată oastea lui a fost înecat, iar Israel prin mijlocul 
Mării trecând striga: Domnului să-l cântăm, că cu slavă S-au proslăvit. 


Stih: Sfinte mare mucenice Haralambie roagă-te lui Dumnezeu pentru noi. 
Dănţuind cu bucurie prin Lăcaşurile cereşti cele înţelegătoare, şi luminându-te 
cu Lumină neînserată, izbăveşte-mă de patimi cu rugăciunile tale înțelepte, ca să 
te laud pe tine. 

Stih: Sfinte mare mucenice Haralambie roagă-te lui Dumnezeu pentru noi. 
Pomenirea ta cea purtătoare de lumină, străluceşte daruri ca de soare, şi 
luminează pe cei ce cu credinţă te cinstesc întru dânsa pe tine, cela ce eşti 
asemenea cu numele bucuriei celei prea luminate cu adevărat. 


Slavă Tatălui şi Fiului şi Sfântului Duh. 


Capul cel prea cinstit şi luptele Doamne, ale robului Tău Haralambie a le slăvi 
poftind, Lumină dumnezeiască cer de sus, celor ce vor acestea a le cânta. 


Şi acum şi pururea şi în vecii vecilor. Amin. 

Pe Maria cea curată şi de Dumnezeu Născătoarea, să o lăudăm: muntele cel 
sfânt, năstrapa cea de aur, ce a ţinut înlăuntru Mana cea dumnezeiască din fire, 
ce hrăneşte pe credincioşi cu Darul. 

Cântarea 3 

Irmos: Nu este Sfânt precum Tu Doamne Dumnezeul meu, care ai înălţat 
cornul credincioşilor Tăi Bunule, şi ne-ai întărit pe noi pe piatra mărturisiri 


Tale. 


Stih: Sfinte mare mucenice Haralambie roagă-te lui Dumnezeu pentru noi. 

Pe ai tăi cântăreţi, de Dumnezeu purtătorule, cu credință adunându-se în Sfânta 
Biserică, să se închine dumnezeiescului şi sfințitului tău cap, păzeşte-i de 
ispitele vrăjmaşului. 


Stih: Sfinte mare mucenice Haralambie roagă-te lui Dumnezeu pentru noi. 


Pe cel tânăr mort fund, înviindu-l te-ai arătat izgonitor dracilor, mulțimea 
oamenilor ai spăimântat, şi la Hristos i-ai adus prin sângele muceniciei, răpindu- 
1 din mâinile balaurului. 


Slavă Tatălui şi Fiului şi Sfântului Duh. 


Veniţi a creştinilor mulțime, pe mucenicul Domnului cu credinţă să-l lăudăm, şi 
să încununăm prea cinstit capul lui cu cântări duhovniceşti, ca să aflăm 
dezlegare greşalelor. 


Şi acum şi pururea şi în vecii vecilor. Amin. 


Pe Fiul lui Dumnezeu, Dumnezeu Cuvântul, cel ce în toată lumea este neîn- 
căput, întru al tău pântece L-ai încăput, şi în braţele tale Maică Fecioară curată 
L-ai purtat, ceea ce eşti scăparea creştinilor. 


Catavasia: Mântuieşte din nevoi pe robii tăi Preasfântă Născătoare de Dumne- 
zeu, şi sfinte mare mucenice Haralambie, că noi după Dumnezeu toți la voi 
năzuim, ca către cei ce sunteţi calzi folositori, şi grabnici ajutători. 


Caută cu milostivire cu totul lăudată Născătoare de Dumnezeu, spre necazul cel 
cumplit al trupului meu, şi vindecă durerea sufletului meu. 


Doamne miluieşte-ne (de 12 ori) 
Sedealna, glasul 3: 


Podobie: De frumuseţea fecioriei tale şi de prea luminată curăția ta Gavriil 
mirându-se, a strigat ţie, Născătoare de Dumnezeu: Ce laudă vrednică voi aduce 
ție? Sau cum te voi numi pe tine? Nu mă pricep şi mă minunez! Pentru aceasta, 
precum mi s-a poruncit, strig ţie: Bucură-te, ceea ce eşti plină de har. 


De curăţenia vieţii tale slăvite Haralambie, şi de lumina muceniciei tale, 
spăimân- tându-se Elada, strigă ţie veselindu-se: astăzi cinstim al tău prea cinstit 
cap, sfărâmă mândriile vrăjmaşului, sfinte şi ne mântuieşte pe noi de primejdiile 
boalei ciumei, cei ce te cinstim pe tine. 

Slavă Tatălui şi Fiului şi Sfântului Duh. Și acum şi pururea şi în vecii ve- 
cilor. Bogorodişna: 


Pe tine cea neispitită de nuntă de Dumnezeu Născătoare, care ai încăput în 
pântecele tău pe Cel neîncăput, şi ai hrănit cu lapte pe Hrănitorul tuturor; însă 
numai tu singură ai putut să mântuieşti din blestem neamul omenesc. Pentru 
aceasta lăudându-te strigăm: bucură-te cea plină de Dar. 


Cântarea 4 


Irmos: Hristos este puterea mea Dumnezeu şi Domnul, cinstita Biserică cu 
dumnezeiască dulceaţă te cântă, din cuget curat întru Domnul prăznuind. 


Stih: Sfinte mare mucenice Haralambie roagă-te lui Dumnezeu pentru noi. 


Frumos te-ai făcut ungându-te cu sângele muceniciei celei sfinte, şi cu fru- 
museţe pe aceasta ai luminat Haralambie, frumuseţea şi întărirea mucenicilor. 


Stih: Sfinte mare mucenice Haralambie roagă-te lui Dumnezeu pentru noi. 


Idolii dracilor ai zdrobit cu vitejia ta, purtătorule de biruinţă, arătându-te lăcaş 
Duhului Sfânt, şi icoană, şi pildă suferirii celei adevărate. 


Slavă Tatălui şi Fiului şi Sfântului Duh. 

Luminându-te de lumina lui Dumnezeu mucenice slăvite, înaintea celor nele- 
giuitori judecători ai stătut nesfut şi pe Hristos cu slobozenie L-ai pro-povăduit 
Dumnezeu desăvârşit, în firea oamenilor îmbrăcându-se. 

Şi acum şi pururea şi în vecii vecilor. Amin. 

Pe cea curată Maria Născătoarea de Dumnezeu să o slăvim, care a născut pe 
Soarele dreptăţii, uşa cea cerească, care duce pe cei ce o slăvesc, la împărăţia lui 
Dumnezeu. 

Cântarea 5 

Irmos: Cu dumnezeiască strălucirea Ta Bunule, sufletelor celor ce aleargă la 
tine cu credință, mă rog luminează-le, ca să Te vadă Cuvinte al lui Dumnezeu, 


pe Tine adevăratul Dumnezeu, cel ce chemi din negura greşalelor. 


Stih: Sfinte mare mucenice Haralambie roagă-te lui Dumnezeu pentru noi. 

Spăimântatu-s-au toţi de dumnezeiasca ta slavă, că capul tău cel prea cinstit, 
boalele izgoneşte, goneşte dracii, şi tuturor credincioşilor ce aleargă la tine 
mântuire dăruieşte, şi izbăvire de răutăţi. 

Stih: Sfinte mare mucenice Haralambie roagă-te lui Dumnezeu pentru noi. 
Mare şi cu multă bogăţie comoară adevărată, s-a arătat cinstitul tău cap, birui- 
torule Haralambie, tămăduind multe feluri de boale, şi boala ciumei cu puterea 
Duhului Sfânt. 

Slavă Tatălui şi Fiului şi Sfântului Duh. 

Spăimântatu-s-au dracii, şi elinii, şi păgânii văzând mâinile tăiate şi sângerate 
spânzurând de trupul tău, ale domnului celui foarte îndrăzneţ spre sudălmi: iar 
tu ca un următor lui Hristos pe acesta iarăşi l-ai însănătoşit. 

Şi acum şi pururea şi în vecii vecilor. Amin. 

Tu Maică a lui Dumnezeu prea bună, sufletul meu cel întunecat de pofte, mă rog 
luminează-l, şi la calea mântuirii povăţuieşte-l, ceea ce numai tu ai născut Ca- 
lea mântuirii, pe Hristos Mântuitorul lumii. 


Cântarea 6 


Irmos: Marea vieţii văzând-o înălțându-se de viforul ispitelor, la limanul tău cel 
lin alergând strig către Tine: scoate din stricăciune viaţa mea, mult Milostive. 


Stih: Sfinte mare mucenice Haralambie roagă-te lui Dumnezeu pentru noi. 
Viaţa cea nemuritoare poftind Haralambie, ai omorât pornirile trupului cele 
pătimitoare, şi cu rugăciunea, morţii ai înviat, slăvind pe Cel ce te-a slăvit întru 
toate. 


Stih: Sfinte mare mucenice Haralambie roagă-te lui Dumnezeu pentru noi. 


Această dumnezeiască şi prea cinstită sărbătoare săvârşindu-o a prea fericitului, 
veniţi să sărutăm prea cinstitul capul lui, şi să luăm mântuire de cele rele. 


Slavă Tatălui şi Fiului şi Sfântului Duh. 


Foarte mare dar ai luat de la Dumnezeu biruitorule viteazule, mucenice 
Haralambie, că capul tău Domnul izvor de tămăduiri adevărat a făcut. 

Şi acum şi pururea şi în vecii vecilor. Amin. 


Pe mine cel ce mă clătesc de împotrivnicele insuflări ale patimilor, întăreşte-mă 
Maica lui Dumnezeu, că ai născut Izvorul nepătimirii, că la tine am scăparea cea 
mare a oamenilor. 


Catavasia: Mântuieşte din nevoi pe robii tăi Preasfântă Născătoare de Dumne- 
zeu, şi sfinte mare mucenice Haralambie, că noi după Dumnezeu toţi la voi 
năzuim, ca către cei ce sunteţi calzi folositori, şi grabnici ajutători. 


Caută cu milostivire cu totul lăudată Născătoare de Dumnezeu, spre necazul cel 
cumplit al trupului meu, şi vindecă durerea sufletului meu. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste 
noi care cu cunoştinţă Te lăudăm, venit-ai şi Te-ai arătat, Lumina cea neapro- 
piată. 


Comoară nepreţuită a câştigat Biserica prea cinstitul tău cap, dumnezeiescule 
mucenice, purtătorule de biruinţă Haralambie; pentru aceea se şi veseleşte 
slăvind pe Ziditorul. 


Icos: Pe cel tare în arme ostaş al lui Hristos, şi marele între mucenici, Hara- 
lambie cel prea slăvit; că pentru Hristos Adevărul luminat s-a muncit, pra- 
voslavia credinţei înaintea tuturor a propovăduit; rătăcirea bozilor a doborât, şi 
pe împăratul cel prea nelegiuit l-a mustrat, şi 1 s-a tăiat capul bucurându-se şi 
veselindu-se. Pentru aceea şi încununare a luat din dreapta Celui Preaînalt, şi 
locuitor împreună cu îngerii s-a făcut şi Biserica pravoslavnicilor prea cinstit 
capul acestuia sărutându-l, şi cu bune laude încununându-l, de multe feluri de 
boale şi alte răutăți mântuindu-se, se bucură slăvind pe Ziditorul. 


Apoi Antifoanele glasului 4: 
Din tinerețile mele... 
Și: Dreptul ca finicul va înflori, şi ca cedrul cel din Liban se va înmulți. 


Stih: Răsădiţi fiind în casa Domnului în curțile casei Dumnezeului nostru vor 
înflori. 


Şi iarăşi: Dreptul ca finicul va înflori, şi ca cedrul cel din Liban se va înmulți. 

Evanghelia de la Luca 


În vremea aceea, stâtut-a Iisus la loc şes, şi mulţimea ucenicilor Lui cu Dânsul, 
şi mulţime multă de oameni din toată Iudeea şi din Ierusalim, şi de lângă Marea 
Tirului, şi a Sidonului, care venise să-L audă pe EI şi să se tămăduiască, de 
neputinţele sale. Şi cei ce se chinuiau de duhuri necurate, şi se vindecau şi tot 
norodul căutau să se atingă de EI, că putere ieşea dintr-Însul, şi tămăduia pe toţi. 


Iar EI ridicându-şi ochii Săi spre ucenicii Săi a zis: Fericiţi sunteţi săracilor, că a 
voastră este Împărăţia lui Dumnezeu; Fericiţi sunteţi care flămânziţi acuma, că 
vă veţi sătura; Fericiţi sunteţi care plângeţi acuma, că veţi râde; Fericiţi veţi fi 
când vă vor urî pe voi oamenii, şi când vă vor despărți pe voi, şi vă vor 
batjocuri, şi vor lepăda numele vostru ca un rău pentru Fiul Omenesc. Bucuraţi- 
vă întru acea zi şi vă veseliţi că plata voastră în Ceruri multă este. 


Slavă Tatălui şi Fiului şi Sfântului Duh. 


Pentru rugăciunile Sfântului mucenic Haralambie Milostive, curăţeşte mulţimea 
păcatelor noastre. 


Miluieşte-mă Dumnezeule după mare mila Ta, şi după mulțimea îndurărilor 
Tale curăţeşte fărădelegile noastre. 


Și Stihira aceasta pe glasul 6: Cea de Dumnezeu încununată tabără a minu- 
natului mucenic, celuia ce s-a jertfit pentru Hristos cu dragoste, prea cinstită 
aleasă sărutare a Sfântului mucenic Haralambie, veniţi, o iubitorilor de mucenici 
să o cinstim, şi prea cinstită pomenirea lui duhovniceşte săvârşindu-o, să stri- 
găm către dânsul cu căldură: slobozeşte pe norodul tău cel pravoslavnic, de în- 
fricoşata boală ciumei, şi ne mântuieşte de toată primejdia. 


Doamne, miluieşte (de 12 ori) 
Cântarea 7 


Irmos: Cela ce ai ascultat rugăciunea cuvioşilor Tăi coconi, şi văpaia focului o 
ai prefăcut în rouă, bine eşti cuvântat Doamne Dumnezeul părinţilor noştri. 


Stih: Sfinte mare mucenice Haralambie roagă-te lui Dumnezeu pentru noi. 
Te slăvim strigând bucură-te slăvite mucenice Haralambie, că sfântul tău cap I- 


ai dăruit nouă, ca o fântână ce izvorăşte bogăţie nesfârşită, care veseleşte sufle- 
tele, celor ce cu credinţă te slăvesc. 

Stih: Sfinte mare mucenice Haralambie roagă-te lui Dumnezeu pentru noi. 

Ca un luminător de-a pururea prea luminat a răsărit nouă capul tău, din rătăcire 
întunecată a nevoilor, şi a mâhnirilor ridicându-ne pe noi; mântuieşte-ne de 
boalele cele stricătoare, şi ne dăruieşte sănătate. 

Slavă Tatălui şi Fiului şi Sfântului Duh. 

Mărim minunile tale cuvioase, mare mucenice al lui Hristos Haralambie, şi 
luptele tale; că închinăciunile idolilor ai surpat, şi ai potolit cu vitejia ta, 
mândria diavolilor, fericite. 

Şi acum şi pururea şi în vecii vecilor. Amin. 

Răsărit-a marele şi neînseratul Soare la toţi oamenii, din pântecele tău, şi pe toţi 
i-a luminat cu lumina cunoştinţei, cei ce strigă: Preacurată Bine este cuvântat 
Rodul pântecelui tău. 


Cântarea 8 


Irmos: Cuvioşii Tăi coconi în cuptor, Heruvimilor se închipuia, cântare întreit 
sfântă cântând: binecuvântaţi şi prea înălţaţi întru toţi vecii pe Domnul. 


Stih: Sfinte mare mucenice Haralambie roagă-te lui Dumnezeu pentru noi. 
Preot şi mucenic nebiruit, şi ostaş viteaz, şi stâlp neclătit, tăria credincioşilor, şi 
împotrivnic păgânătăţii cu adevărat te-ai arătat de Dumnezeu chibzuite purtă- 
torule de biruinţă Haralambie. 

Stih: Sfinte mare mucenice Haralambie roagă-te lui Dumnezeu pentru noi. 
Stătut-ai în lupta Sevirului tare ca un diamant, şi stâlp neclătit slăvite Haralam- 
bie şi pe Hristos, Dumnezeu şi Om L-ai propovăduit, şi nicidecum fericite, nu 
te-ai supus la ale iubitorului de mânie înşelătoare amăgiri. 

Binecuvântăm pe Tatăl, pe Fiul, şi pe Sfântul Duh, Domnul. 

Dezleagă-mi lanţurile greşelilor mele, ale celuia ce-ţi slăvesc capul tău Hara- 
lambie, cel ce izvorăşte de-a pururea izvorul tămăduirilor, dăruindu-mi iertare 


păcatelor, şi mântuire boalei celei rele, celui ce te Slăvesc întru toţi vecii. 


Şi acum şi pururea şi în vecii vecilor. Amin. 

Trandafir între spini aflându-te pe tine, şi floare cu multe bune miresme în văi, 
şi crin foarte alb, Stăpână Mireasă a lui Dumnezeu: Mirele tău de sus a locuit 
întru tine, şi a umplut de miros pe ceia ce te înalță întru toţi vecii. 


Și Irmos: Cuvioşii Tăi coconi în cuptor... 
Cântarea 9 
Irmos: Pe Dumnezeu a-L vedea nu este cu putinţă oamenilor, spre carele nu 
cutează a căuta oștile îngereşti, iar prin tine Preacurată s-a arătat oamenilor 
Cuvântul întrupat: pe carele mărindu-L cu oștile cereşti, pe tine te fericim. 
Stih: Sfinte mare mucenice Haralambie roagă-te lui Dumnezeu pentru noi. 
Nici focul, nici sabia, nici moartea, nici izgonirea, nici mâhnirea, nici foametea, 
nici primejdia, nici meşteşugirea a multor pedepse n-au putut să te despartă de 
adevărată dragostea a Celui ce te-a făcut, mucenice vrednicule de minune. 
Stih: Sfinte mare mucenice Haralambie roagă-te lui Dumnezeu pentru noi. 
Toţi credincioşii să ne apropiem de capul sfântului mucenic, că Cel ce stă- 
pâneşte toate a dăruit lui dar mare: pentru aceea izgoneşte dracii, încetează boa- 
lele, şi dăruieşte tuturor celor ce se ating uşurare, tărie şi milă. 
Slavă Tatălui şi Fiului şi Sfântului Duh. 
Pământul şi Cerul se spăimântează de aceste minuni ale mucenicului: că mul- 
țimile dracilor se izgonesc, şi celor bolnavi se dă tărie trupului, şi boala ciumei 
se încetează cu apropierea capului tău, slăvite. 
Şi acum şi pururea şi în vecii vecilor. Amin. 
Laudă de la noi primeşte de Dumnezeu Născătoare, cea plină de daruri Maica 
Dumnezeului nostru: şi dăruieşte darul tău nouă, păcătoşilor robilor tăi ce te slă- 
vim cu osârdie. lar pe Hristos carele nespus L-ai născut, fă-L nouă milostiv 
Fecioară. 

Svetlina 
Dumnezeieşte aprinzându-te de dragostea Impăratului ceresc, pe şarpele cel 


mândru cu vitejia l-ai doborât fericite şi pe tiranul cel cumplit pe Sevir nebunul 
l-ai mustrat o, Haralambie! Şi cunună ai luat de la Stăpânul tuturor. 

Marie lauda creştinilor şi scăparea, păzeşte, acoperă pe robii tăi nevătămaţi de 
toată stricăciunea, şi ne izbăveşte pe noi de toate primejdiile, şi întâmplarea rea, 
cei ce cu dragoste te slăvim, prin rugăciunile tale cele către Fiul tău şi Dumne- 
zeu. 


La Mvalite 


Toată Elada coconi veniţi, şi vă adunaţi de sărutați toți prea cinstitul cap al 
dumnezeiescului Haralambie, ce a propovăduit în luptă pe Hristos, şi a mustrat 
rătăcirea nelegiuirilor, şi pe Ziditorul L-a mărit. (de 2 ori) 


Cu cereştii îngeri acum împreună numărându-te, şi stând lângă Sfânta Treime 
prea fericite, te rogi pentru noi cei ce cinstim cu credinţă prea cinstitul tău cap, 
şi cerem mântuire de cele rele, şi de cumplite primejdii. 


Marea luminat şi prea cinstit au răsărit în toată Elada, prea prăznuita pomenire a 
dumnezeiescului Haralambie pentru că luminat prăznuieşte prea cinstitul cap, că 
a propovăduit pe Hristos, Dumnezeu şi Om desăvârşit. 


Slavă Tatălui şi Fiului şi Sfântului Duh. 


Ca un alabastru plin, cinstit capul tău prea slăvite, revarsă înaintea tuturor 
tămăduiri, şi ca un mir de mult preţ minunat, umple de miros pe toţi credincioşii 
şi fereşte de răutăţi pe cei ce se apropie de el cu credinţă; rătăcirea cea împuţită 
şi toate boalele le depărtează, şi ciuma cea năpraznică şi stricătoare contenindu- 
0, bucurie dăruieşte tuturor, şi de la Dumnezeu cere pace, şi sufletelor noastre 
mare milă. 


Şi acum şi pururea şi în vecii vecilor. Bogorodişna: 


Fericimu-te pe tine prea curată, ceea ce ai scos pe oameni din adâncul răutăţii, şi 
al deznădăjduirii; cu cântări te slăvim dumnezeiască Mireasă, pe tine cea 
pururea fericită, şi slăvim naşterea ta cea negrăită şi prea cinstită, că ai născut pe 
Mântuitorul lumii şi ai izbăvit de blestemul strămoşilor omenirea. 


Bine este a se mărturisi Domnului... 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Troparul sfântului: Arătatu-te-ai, înţeleptule Haralambie, ca un stâlp neclintit al 
Bisericii lui Hristos şi ca un sfeşnic pururea luminos al Lumii, strălucit-ai în 
lume prin mucenicie, fericite şi ai risipit întunecimea idolilor. Drept aceea roa- 
gă-te lui Hristos cu îndrăzneală, ca să ne mântuiască pe noi. 


Doamne miluieşte-ne de 40 de ori şi otpustul. 


(Extras din cartea: Paraclise pentru fiecare zi a săptămânii din cărțile vechi 
pe slovă chirilică transcrise de maica Justina Popovici Kirios) 


k*kkhkkrhkkhkhkkrhkkhkhkkhkhkikhkyikikik 


e Xp e e e e e e e e De e e e e e e e e e e e e E e e E e e e e eX 


kkhkkhkkhkhkkhkhkhkhkkhhkikhkhkhihkhkhkyik 


Sp Xp e Xe e Xe e XP De e e e e e e De e e e e e XP De e e e e e E e e e XX 


Canon paraclis către Sfântul sfinţitul mucenic Haralambie, făcătorul de 
minuni a cărui pomenire o săvârşim pe 10 februarie 





Canon paraclis către Sf. sfințit muc. Haralambie - partitură: 


https://www.academia.edu/45288911/Canon_paraclis_c9% C4% 83tre_Sf% C3% A2ntul_s 
fin % C5% A3itul mucenic Haralambie _f% C4% 83c 9% C4% 33torul de _ minuni a c%C 


4% 83rui_pomenire_0_s% C4% 83v % C3% A2r % C5%9Fim_pe_10_februarie 
https://archive.org/details/paraclisul-sf-haralambie/mode/2up 
https://www2.slideshare.net/steaemy 1/paraclisul-sf-haralambie 


Tropar, glas 4: Veniţi toți credincioşii la purtătorul de chinuri cu cuget de sme- 
renie să cădem şi să zicem sfințite mucenice slăvite Haralambie scapă-i de toată 
boala pe cei ce aleargă la tine, apără-i de primejdii şi de rele, părinte cu rugă- 
ciunile tale către Hristos, că pe tine ocrotitor cu toţii te-am câştigat. (de 2 ori) 


Canonul 
Cântarea I, glas 8 
Irmos: Pe Faraon cel ce era purtat în carele de război, l-a cufundat toiagul lui 
Moise, cel ce a făcut minuni de demult, lovind în chipul Crucii şi despărțind 
marea. Şi pe Israel cel fugărit, care mergea pe picioare, l-a mântuit, pe cel ce 


cânta cântare lui Dumnezeu. 


Stih: Sfinte a lui Dumnezeu, roagă-te pentru noi. 

Cu ale tale rugăciuni către Hristos, mucenice cinstite din primejdii izbăveşte-ne 
şi de răutatea cumplită de toată împresurarea şi de ruşinea păcatului şi osândirea 
cea veşnică sfințite mucenice Haralambie. 


Stih: Sfinte a lui Dumnezeu, roagă-te pentru noi. 

Al tuturora Împărat şi Domn strălucirea sufletului tău mai înainte văzându-o, a 
împodobit-o minunat cu preoția părinte, apoi cu harul muceniciei desăvârşindu- 
o în ceruri, pe tine te-a sălăşluit. 

Slavă Tatălui şi Fiului şi Sfântului Duh. 

Dumnezeieşte de slavă învrednicindu-te în Ceruri locuieşti cu îngerii sfinte şi cu 
cetele Sfinţilor, ci roagă-te Domnului cu îndrăznirea ce ai spre Dânsul să ne 
izbăvească de certarea Lui, de împietrire şi toată primejdia. 

Şi acum şi pururea şi în vecii vecilor. Amin. 

Mai presus de cuvânt pe Dumnezeu lumii L-ai născut şi ale Cerurilor înţe- 
legătoare Oştiri cu frumuseţea ta Fecioară le-ai luminat prea curată, ci 
luminează-ne şi pe noi risipindu-ne tot întunericul. 

Cântarea a III-a 

Irmos: Doamne, cel ce ai făcut cele de deasupra Crugului Ceresc şi ai zidit 
Biserica, Tu pe mine mă întăreşte întru dragostea Ta, Cel ce eşti marginea 
doririlor şi credincioşilor întărire, unule lubitorule de oameni. 

Stih: Sfinte a lui Dumnezeu, roagă-te pentru noi. 

Cu râvnă te lăudăm mucenice Haralambie, pe toți degrabă izbăveşte-i din 
primejdii şi tulburări cu rugăciunea ta către Domnul, părinte la mântuire ducân- 
du-i pe cei ce te cinstesc. 

Stih: Sfinte a lui Dumnezeu, roagă-te pentru noi. 

Făcătorul a toate şi Dumnezeul minunilor ţi-a dăruit ţie harul tămăduirilor, pe 
care tu l-ai cerut pentru Hristos nevoindu-te şi pe care luându-l robilor tăi dă- 


ruieşte-ni-l. 


Slavă Tatălui şi Fiului şi Sfântului Duh. 

Prin pronia cea de sus de la Dumnezeu, ai fost dat fericite părinte, celor ce te 
cinstesc pentru aceasta alungă vătămarea şi boala, dăruindu-ne nouă harul dum- 
nezeiesc. 


Şi acum şi pururea şi în vecii vecilor. Amin. 


Ca pe Maica lui Dumnezeu şi a făpturilor laudă, te cântăm cu credinţă toţi feri- 
cindu-te, ci izbăveşte Fecioară din nevoia potrivnică pe cei ce te laudă pe tine 
cea mai presus de cuvânt. 


Stihiri: 


Izbăveşte mucenice pe cei ce te laudă cu rugăciunile tale către Hristos de nepu- 
tință şi de toată primejdia. 


Şi al Născătoarei de Dumnezeu. 


Cântarea a IV-a 


Irmos: Tu eşti tăria mea, Doamne, Tu, şi puterea mea, Tu, Dumnezeul meu, Tu, 
bucuria mea, Cel ce n-ai părăsit sânurile părinteşti şi a noastră sărăcie ai 
cercetat-o. Pentru aceasta, cu proorocul Avacum strig către Tine: Slavă puterii 
Tale, lubitorule de oameni. 


Stih: Sfinte a lui Dumnezeu, roagă-te pentru noi. 

Tu mucenice, puterea şi ajutorul meu, ocrotitorul şi sprijinirea mea ai dobândit 
către Dumnezeu multă îndrăznire pentru Hristos, nevoindu-te pentru aceasta 
toată boala alungându-o dăruieşte credincioşilor milă şi harul dumnezeiesc. 
Stih: Sfinte a lui Dumnezeu, roagă-te pentru noi. 

Dându-te întreg muceniceştilor chinuri minunate preote şi tăria şi armele chi- 
nuitorilor lesne biruind cu dumnezeiască putere, îmbrăcându-te, cununa ce- 
rească ai luat. Fericite toată întristarea alung-o rugămu-ne. 

Slavă Tatălui şi Fiului şi Sfântului Duh. 

Fu milostiv sfinţite mucenice Haralambie, fericite robilor tăi pururea dăruind 


har îmbelşugat cu rugăciunile tale, gonind degrabă smintelile şi de cerescul dar 
învrednicindu-i părinte, vătămarea şi boala alungă-le. 

Şi acum şi pururea şi în vecii vecilor. Amin. 

Taina ta cea mai presus de cuvânt cugetându-o, prea curată Fecioară de Dumne- 
zeu Născătoare, cu bucurie cetele cereşti se înfricoşează nici cum pricepându-o, 
ci prea curată Stăpână de neputinţa trupească şi de durere degrab izbăveşte-ne. 
Cântarea a V-a 

Irmos: Pentru ce m-ai lepădat de la faţa Ta, Cel ce eşti lumină neapusă? Că m-a 
acoperit întunericul cel vrăjmaş pe mine, ticălosul. Ci, Te rog, întoarce-mă şi la 
lumina poruncilor Tale îndreptează căile mele. 

Stih: Sfinte a lui Dumnezeu, roagă-te pentru noi. 

Lăudate Părinte pe Dumnezeul a toate lumii L-ai vestit, chinuindu-ţi-se trupul 
de Dumnezeu purtătorule, căruia roagă-te să ne păzească totdeauna, de toată 
boala şi răutăţile de acum. 

Stih: Sfinte a lui Dumnezeu, roagă-te pentru noi. 

Dobândindu-te, sfinte către Dumnezeul a toate, fierbinte rugător pururea sfinţite 
ne rugăm izbăveşte-ne din nevoi de cumplita boală care degrab ne împresoară şi 
de necazuri şi toată primejdia. 

Slavă Tatălui şi Fiului şi Sfântului Duh. 

Dezlegări de greşale dăruindu-le celor ce te cinstesc cu rugăciunile tale muce- 
nice, alungă rugămu-ne toată vătămarea şi răutatea şi durerea învrednicindu-ne 
slavei celei cereşti. 

Şi acum şi pururea şi în vecii vecilor. Amin. 

Preacurată Fecioara pe Dumnezeul a toate în pântece L-ai purtat, căruia te roagă 
că toate le poţi câte le voieşti, deci de toată boala şi de gheenă izbăveşte-i pe toţi 
şi de munca cea veşnică. 

Cântarea a VI-a 

Irmos: Rugăciunea mea voi înălța către Domnul şi Lui voi spune mâhnirile 
mele; că sufletul meu s-a umplut de răutăţi şi viaţa mea s-a apropiat de iad. Dar 


ca lona mă rog: Dumnezeule, din stricăciune scoate-mă. 


Stih: Sfinte a lui Dumnezeu, roagă-te pentru noi. 

Cu sfinţenie ţi-ai petrecut viaţa, pe Dumnezeu sfințite lumii vestindu-L, iară 
apoi înțelepte părinte muceniceşte la Ceruri te-ai ridicat cu rugăciunea ta către 
Hristos, de toată boala acum izbăveşte-ne. 


Stih: Sfinte a lui Dumnezeu, roagă-te pentru noi. 


Biserică a Duhului celui PreaSfânt cunoscându-te, lăudăm credincioşii toată ne- 
voia şi boala şi răul şi năprasnica moarte alungă-le, sfinţite Haralambie, Izbă- 
vitorului lumii rugându-te. 


Slavă Tatălui şi Fiului şi Sfântului Duh. 


Ştiind noi toți îndrăznirea către Hristos ce ai dobândit fericite părinte te lăudăm 
cu credinţă şi-ţi cerem urgia ciumei alungă-o de la noi rugându-te lui Dumne- 
zeu, sfințite mucenice Haralambie. 


Şi acum şi pururea şi în vecii vecilor. Amin. 


Ca ceea ce pe Dumnezeu cel necuprins L-ai încăput în pântece Preacurată, 
roagă-L şi acum către noi să Se-ndure cu dumnezeiască milostivirea Lui şi să ne 
facă moştenitori bucuriei şi slavei celei cereşti. 


Prochimen, glas 4: Dreptul ca finicul va înflori şi cedrul Libanului se va în- 
mulți. (de 2 ori) 


Nu ne părăsi pe noi întru adâncul greşalei Sfinte Haralambie, ci degrab alungă- 
ne toată împietrirea că pierim sfinţite, cei ce suntem ţinuţi în întunericul pă- 
catelor de care izbăveşte-ne grabnic mucenice şi preote rugându-te Stăpânului 
cu îndrăznirea ce ai spre Dânsul, ne rugăm fericite auzi-ne pe noi robii tăi, cei 
smeriţi şi ne scapă de întristări şi necazuri pururea. 


Cântarea a VII-a 


Irmos: Tinerii evrei în cuptor au călcat văpaia cu îndrăzneală şi focul în rouă |- 
au schimbat, strigând: Binecuvântat eşti Doamne, Dumnezeule, în veci! 


Stih: Sfinte a lui Dumnezeu, roagă-te pentru noi. 
Mântuieşte părinte pe cei ce ţi se roagă de toată împresurarea şi de viforul 
potrivnic, cu rugăciunile tale pe toți cei care strigă: Bine eşti cuvântat Doamne 


Dumnezeule întru toţi vecii. (de 2 ori) 


Slavă Tatălui şi Fiului şi Sfântului Duh. 

Sfinte sfințite mucenice te roagă pentru cei ce te cinstesc pe tine de durere şi 
boală scăpându-i pe cei ce strigă: Bine eşti cuvântat, Doamne Dumnezeule întru 
toți vecii. 

Şi acum şi pururea şi în vecii vecilor. Amin. 

Născut-ai, prea lăudată Marie, pe Cel fără de ani Stăpânul a toate pe care ca pe 
un fiu pentru noi, pururea roagă-L de boală şi tot necazul ca un Bun să ne 
mântuiască. 

Cântarea a VIII-a 

Irmos: Pe Cel ce în muntele sfânt ... 

Stih: Sfinte a lui Dumnezeu, roagă-te pentru noi. 

Dumnezeiescul Haralambie se roagă Ție, Unuia Împăratul Slavei să se risi- 
pească toată durerea şi patima, de la cei ce-i cântă şi-l laudă pe dânsul după 
vrednicie. 

Stih: Sfinte a lui Dumnezeu, roagă-te pentru noi. 

Dumnezeule şi Stăpâne a toate închinat cu frică în Trei Ipostasuri, pentru rugă- 
ciunile Sfântului Haralambie, îndură-Te spre cei care ţi cântă şi Te prea înalță 
pe Tine întru toţi vecii. 

Slavă Tatălui şi Fiului şi Sfântului Duh. 

Dumnezeule Părinte, Fiule, Duhule pentru rugăciunile mucenicului izbăveşte 
de vrăjmaşi şi de toată împresurarea potrivnică, pe cei care Îţi cântă şi Te prea 
înalţă pe Tine întru toți vecii. 

Şi acum şi pururea şi în vecii vecilor. Amin. 

De Dumnezeu Născătoare şi pururea fecioară, Mântuitorului neîncetat te roagă 
să ne izbăvească din necazuri şi dintru toată primejdia, pe cei ce cu credinţă Il 
lăudăm de a pururi ca pe Dumnezeul cel peste toate. 


Cântarea a IX-a 


Irmos: Înfricoşatu-s-a de aceasta cerul şi marginile pământului s-au minunat, că 
Dumnezeu S-a arătat oamenilor trupeşte şi pântecele tău s-a făcut mai desfătat 

decât cerurile. Pentru aceasta, pe tine, Născătoare de Dumnezeu, începătoriile 
cetelor îngereşti şi omeneşti, te măresc. 


Stih: Sfinte a lui Dumnezeu, roagă-te pentru noi. 


Văzând în tine harul dumnezeiesc lucrând mai presus de fire s-au spăimântat cei 
ce nebuneşte chinuiau, că în văzduh s-au atârnat Sfinte mucenice al lui Hristos 
şi mâinile degrabă tăiatu-s-au părinte şi stâlpul casei flori a odrăslit. 


Stih: Sfinte a lui Dumnezeu, roagă-te pentru noi. 


Slăvite mucenice a lui Hristos toată molima alungându-o cu harul tău, roagă-te 
Stăpânului tuturor şi izbăveşte-ne pe noi de tot meşteşugul diavolesc, de pizmă 
şi urgie şi pâră mincinoasă şi de pedeapsa cea veşnică. 


Slavă Tatălui şi Fiului şi Sfântului Duh. 


Treimii Celei fără de început şi mai presus de ființă închinându-te cu îngerii, 
scapă mucenice a lui Hristos de întâmplarea potrivnică şi de răutatea vrăj- 
maşului pe cei ce-ţi se roagă sfinţite mucenice de Dumnezeu cugetătorule. 


Și acum şi pururea şi în vecii vecilor. Amin. 


Stăpână peste îngeri şi muritori şi peste toată zidirea, Fecioară scapa-i degrab pe 
cei ce cu dragoste te cinstesc de răutatea patimii şi de bântuiala celui viclean pe 
Domnul cuprinzându-L cu dragoste de Maică, moştenitori făcându-i Împărăției 
Lui. 


Apoi: Cuvine-se cu adevărat să te fericim pe tine Născătoare de Dumnezeu, 
cea pururea fericită şi prea nevinovată şi Maica Dumnezeului nostru. Ceea ce 
eşti mai cinstită decât Heruvimii şi mai Slăvită fără de asemănare decât 
Serafimii, care fără stricăciune pe Dumnezeu Cuvântul ai născut, pe tine, cea 
cu adevărat Născătoare de Dumnezeu, te mărim. 


Megalinariile: 


Sfântului sfinţitului mucenic veniţi credincioşii cu osârdie să-i cântăm, că pururi 
se roagă Treimii nezidite, durerea cea trupească grabnic gonindu-o. 


Știind făcătorule de minuni, darul vindecării ce îl ai de la Dumnezeu strigăm 
către tine: auzi-ne părinte şi dă-ne sănătate cu rugăciunea ta. 

Şezând lângă tronul lui Dumnezeu, mijloceşte sfinte pentru toţi care te cinstim, 
rugându-L pe Domnul să caute cu milă şi să ne izbăvească de munca cea veş- 
nică. 


Toţi pe Haralambie să-l cinstim, lauda cea scumpă a sfinţiţilor mucenici stri- 
gându-i: părinte înduplecă-L pe Domnul spre noi să Se îndure cu mijlocirea ta. 
Veniţi iubitorii de mucenici să întocmim cântare făcătorului de minuni stri- 
gându-i cu toţii: pe robii tăi fereşte-i de ciumă şi de boală şi toată patima. 


Slujitorul tainelor lui Hristos, Sfinte mucenice Haralambie, îți strigăm roagă-te 
în ceruri Stăpânului a toate ca să ne ierte toate fărădelegile. 


Apoi cele două ale Maicii Domnului. Troparul sfântului, gals 4; 


Stâlp neclintit Bisericii lui Hristos, Sfinte Haralambie şi lumu sfeşnic nestins 
te-ai arătat fericite, strălucit-ai în lume prin mucenicie, risipit-ai părinte întu- 
nericul idolilor pentru aceasta cu îndrăznire roagă-te lui Hristos să ne mân- 
tuiască pe noi. 


La miruire, glas 2 podobie: Când de pe lemn, mort Te-ai pogorât, cel din Ari- 
mateea pe Tine, viaţa tuturor, cu smirnă şi cu giulgiu Te-a înfăşurat, Hristoase şi 
cu dragoste s-a îndemnat a săruta, cu inima şi cu buzele, trupul Tău cel nestricat. 
Însă fiind cuprins de frică, se bucura strigând către Tine: Slavă smereniei Tale, 
iubitorule de oameni! 


Tuturor le ajuţi fericite celor ce la tine aleargă, cerând mijlocirea ta Sfințite mu- 
cenice Haralambie, pentru aceasta dar şi acum îndurate miluieşte-ne pe noi 
grabnic izbăvindu-ne de întâmplarea cea rea sfinte, de toată întristarea, de 
neputinţa trupească şi osândirea cea veşnică. 


Tropare pe larg din cântarea a IX-a: 


Treimii Celei fără de început şi mai presus de ființă închinându-te cu îngerii, 
scapă mucenice a lui Hristos de întâmplarea potrivnică şi de răutatea vrăj- 
maşului pe cei ce-ţi se roagă sfinţite mucenice de Dumnezeu cugetătorule. 


Stăpână peste îngeri şi muritori şi peste toată zidirea Fecioară, scapă-i degrab pe 
cei ce cu dragoste te cinstesc, de răutatea patimii şi de bântuiala celui viclean pe 
Domnul cuprinzându-L cu dragoste de Maică, moştenitori făcându-i Împărăției 
Lui. 

Imnografie 


Sf. Haralambie 
http: //dositeea.blogspot.cof 





te, 


Fresca din Catedrala mitropolitană din Tesalonic, Grecia 

Tropar: Arătatu-te-ai, fericite Haralambie, ca un stâlp nemişcat Bisericii lui 
Hristos şi sfeşnic lumii pururea luminos, strălucit-ai în lume prin mucenicie, 
înțelepte şi ai ridicat întunecarea idolilor, drept aceea roagă-te lui Hristos cu 
îndrăzneală, ca să ne mântuim noi. 


Condac: Ca o comoară de mult preţ Biserica a câştigat capul tău, sfințite 
mucenice, pătimitorule şi purtătorule de biruință, Haralambie drept aceea se şi 
bucură, mărind pe Zaditorul. 


Condac: Făcutu-te-ai preoților strălucit purtător de lumină şi părinţilor laudă şi 
cinste înveselitoare, sfinte sfințite mucenice Haralambie că tu păzeşti de vătă- 
mare pe robii tăi. 


Icos: Pe într-armatul cel tare, pe ostaşul lui Hristos şi marele între mucenici, pe 
Haralambie cel mărit, adunându-ne, să-l lăudăm că pentru Hristos şi pentru 
adevăr s-a luptat în chip strălucit şi a propovăduit lămurit credinţa ortodoxă, 
înşelăciunea idolilor a surpat, pe împăratul cel nelegiuit l-a înfruntat şi capul i s- 
a tăiat, bucurându-se şi veselindu-se. Drept aceea cunună a luat din dreapta 
Celui prea înalt şi a ajuns cetăţean împreună cu îngerii, pentru aceasta adunarea 
ortodocşilor sărutând prea cinstitul lui cap şi încununându-l cu laude şi izbă- 
vindu-se de multe necazuri şi boli, se bucură prea slăvind pe Ziditorul. 

Veniţi toți iubitorilor de mucenici, să ne ospătăm întru prea cinstita sărbătoare a 
purtătorului de biruinţe şi duhovniceşte să prăznuim; că astăzi ne cheamă prea 
cinstitul praznic al sfântului sfinţit Haralambie, punându-ne înainte, ca pe o 
masă, vitejiile lui şi prea cinstitul său cap, din care izvorăsc, ca nişte râuri, vin- 
decări tuturor celor ce cu credinţă se apropie de dânsul şi scot dintr-însul tămă- 
duiri sufletelor şi trupurilor li scăpare de cele cumplite şi mare milă. (Din 
Stihirile sfântului ce se cântă la Litie) 


Pomenirea ta, Haralambie, a răsărit lumii prilej de bucurie şi de dumnezeiască 
strălucire, alungând iarna patimilor şi pe toţi luminându-i; pe care prăznuind-o, 
să aflăm iertare de greşale, cu rugăciunile tale. (Din Canonul sfântului ce se 
citeşte la Utrenie) 


Dat-ai robilot Tăi pe slujitorul Tău, Doamne, pe slăvitul Haralambie, vindecare 
fără de grşeală a multor feluri de boli, mângâiere în nenorociri şi în întristări şi 
mare surpător al înşelăciunii. Pentru aceasta slăvim iconomia Ta cea iubitoare 
de oameni, mult îndurate Doamne şi Mântuitorul sufletelor noastre. (Dintre 
Stihirile ce se cântă la Vecernie) 


Cinstitul tău cap, dumnezeiescule Haralambie, revarsă tămăduire ca un alabastru 
plin de mir de mult preţ; şi cu bune miresme minunat umple pe credincioşi şi 
izbăveşte de cele rele pe toţi cei ce cu credinţă se apropie de dânsul, şi făcând să 
înceteze înşelăciunea şi bolile cele de multe feluri şi molima ciumei, dăruieşte 
tuturor sănătate şi întărire, pace şi mare milă. (Din Stihirile sfântului ce se cântă 
la Utrenie) 


Slujba Sfântului sfințitului mucenic Haralambie: 
https://www2.slideshare.net/steaemy1/partitura-febr-10/steaemy1/partitura-febr-10 


https://www.academia.edu/45288993/Slujba_Sf% C3% A?2ntului_sfin % C5% A3itului_m 
ucenic Haralambie 


https://archive.org/details/partitura-febr-10/mode/2up 

Vieţile Sfinţilor - Pătimirea Sfântului sfinţitului mucenic Haralambie, 
episcopul cetăţii Magnesiei şi a celor ce au pătimit cu dânsul 





Impărăţind Domnul nostru lisus Hristos, se risipea slujba care se făcea dia- 
volilor şi se strica închinarea idolească, pe vremea lui Sever, păgânul împărat al 
Romei. 

Aceste cuvinte grăind sfântul episcop, a fost prins de cei necredincioşi şi adus la 
judecată şi întrebare înaintea ighemonului Luchian şi a lui Luchie. Înaintea lor 
grăind acelea, ighemonul a zis: "Din prisosința inimii tale scoate gura ta 
cuvinte fără de socoteală, nealegând binele de rău, dar să nu socoteşti, o, 
bunule bătrân, că pentru acele cuvinte nu vei fi chinuit. De aceea, ascultă sfatul 
nostru, câştigă-ţi obiceiurile ce se cuvin la nişte bătrâneţi ca ale tale şi să-ţi 
alegi o socoteală mai sănătoasă, apoi să te apropii cu jertfe de zei, ca să nu 
punem pe tine chinurile pe care niciodată nu le-ai cunocut”. 


Sfântul Haralambie a răspuns: 





Mâniindu-se judecătorii, începură a pregăti cumplite chinuri şi ziseră: "Jer/feşte 
zeilor, o răule bătrân”. 


Dar Sfântul Haralambie răspunse: 

Atunci judecătorii au poruncit să ia de pe dânsul sfintele veşminte şi dezbrăcând 
pe sfântul bărbat, cel cu chip îngeresc, au început a-l tortura, iar torturile erau 
într-acest fel: doi slujitori l-au spânzurat şi l-au strujit cu unghiile de fier până ce 
i-au rupt toată pielea de la cap până la picioare. 


Iar sfântul, fiind rănit cu totul, a zis către prigonitori: 





Zicând sfântul acestea, a căzut 
spaimă peste amândoi slujitorii care îl torturau şi au zis către judecători: 
"Necinstea făcută de voi omului acestuia se preface în cinste, iar torturile, întru 
răcorire. Oare nu este acesta Însuşi Hristos, Care, luând asemănarea bătrânului 
bărbat, a venit să cerceteze Asia, ca să întoarcă pe locuitorii e1? Căci strujindu- 
se trupul lui cel mai tare ca fierul, cu unghii de fier, acelea se topesc, iar trupul 
rămâne fără vătămare". 


Acestea grăind slujitorii, ighemonul a scrâşnit din dinţi şi a zis către dânşii: "O, 
slujitori răi şi leneşi la împlinirea poruncii, nu faceţi cele ce vi s-au poruncit, ci 
apăraţi cu cuvinte pe cel osândit la chinuri”. 


Slăbind slujitorii, au început a mărturisi şi a prea mări puterea lui Hristos, 
care întărea pe pătimitor şi amândoi au fost tăiaţi pentru numele lui Hristos, 
iar numele lor este Porfirie şi Vaptos. Asemenea şi trei femei, privind la 
pătimirea mucenicului au crezut în Hristos şi prea măreau pe sfântul şi prea 
puternicul său nume, deci şi pe ele le-au tăiat îndată. 


Atunci Luchie s-a sculat de la locul său, a luat singur uneltele de tortură şi a 
început a-l chinui pe Sfântul Haralambie, strujindu-i tare trupul. Dar îndată i s- 
au rupt mâinile din coate, ca tăiate de o sabie, apoi s-au lipit şi atârnau de trupul 
mucenicului. Luchie, căzând fără mâini la pământ, striga: "Omul acesta este 
fermecător. Ajută-mi, o, ighemoane". 

lar ighemonul, alergând şi văzând mâinile aceluia agăţate de trupul mu- 
cenicului, a scuipat în faţa acestuia şi îndată capul ighemonului s-a sucit înapoi. 


Magnezienii, fiind cuprinşi de mare frică, au rugat pe sfânt, zicându-i: "Lasă 
mânia şi întoarce dumnezeiasca pedeapsă, că îţi este poruncit să nu răsplăteşti 


rău cu rău”. 


Iar Sfântul Haralambie le-a răs 





Atunci toţi strigară către Dumnezeu, zicând: "Să nu ne pierzi pe noi, cei care Ţi- 
am greşit Ție, Doamne. lartă-ne pe noi o, Dumnezeule, căci acum ai pedepsit pe 
boierii noştri, ca să ne aduci la lumină şi să ne faci vrednici vieţii veşnice”. 
Atunci a crezut în Hristos o mulţime de lume. 


Luchie a zis: "Omule al lui Dumnezeu, îngere al Domnului, miluieşte-mă pe 
mine, căci mă doare cumplit! lată, mâinile mele te îngreuiază, fiind agăţate de 
trupul tău. Deci rânduieşte-le la locul lor, ca să scapi de greutate şi cu să mă 
izbăvesc de durere; iar de vei face aceasta, voi crede şi cu în Dumnezeul tău”. 


Sfântul a făcut rugăciuni către Dumnezeu, zicând: 

Atunci un glas s-a auzit din nori, zicând: 





Și îndată se tămăduiră Luchie şi Luchian, ighemonul. Apoi Luchie a căzut la 
picioarele mucenicului, cerând Sfântul Botez, pe care l-a şi câştigat, iar ighe- 
monul s-a lăsat de prigonirea creştinilor, până ce va înştiinţa pe împărat. 


Într-acea vreme, mulţi alergând la sfânt, s-au botezat, mărturisindu-şi păcatele 
şi cei bolnavi de diferite neputinţe primeau tămăduiri. 


Luchian, ighemonul, ducându-se la împăratul Sever, care era atunci în Antiohia 
Pisidiei, i-a spus toate cele ce s-au făcut în Magnesia, zicând: "S-a arătat un om 
între noi, din adunarea galilienilor, care îi întoarce pe toți de la zei, iar 
bolnavilor le dă sănătate. Şi Luchie, tămăduindu-se, a crezut în Hristos şi toată 
Magnesia a primit credinţa lui, iar cu, însănătoşindu-mă, am venit aici, să spun 
acestea împărăției tale”. 


Sever, auzind acestea, s-a umplut de mânie şi a strigat: "O, veşnici zei cei 
necinstiți de oamenii necredincioşi, de ce s-a întărit pe pământ acea grăire a 
mincinoşilor?" Apoi îndată a trimis trei sute de ostaşi plini de neomenie şi 
cruzime să prindă pe Sfântul Haralambie şi punând multe răni pe dânsul, să-l 
aducă din Magnesia în Antiohia. 

Mergând ostaşii şi prinzând pe mucenicul lui Hristos, i-au bătut piroane de fier 
ascuţite în tot trupul, iar barba lui cea lungă împletind-o ca pe o funie au pus-o 
pe grumajii săi, de care trăgeau pe sfântul pe cale, ducându-l la împărat. 





Mergând cale de 15 stadii de la cetatea Magnesia, un cal ce mergea pe partea 
dreaptă, întorcându-se spre ostaşi, a vorbit cu glas ca de om, grăind: "O, de 
trei ori blestemaţilor, slujitori diavoleşti, nu vedeţi pe Hristos Dumnezeu şi pe 
Sfântul Duh, care este în omul acesta? Pentru ce îi faceţi acestea o, 
împietriților cu inima? Dezlegaţi pe cel ce nu puteți să-l legaţi, ca singuri Să 
vă sloboziţi din legături”. 


La cuvântul acesta ca de om, ce s-a grăit de cal, ostaşii s-au înfricoşat, dar 
împlinind împărăteasca poruncă, trăgeau pe mucenic spre Antiohia. 


Diavolul, închipuindu-se în om bătrân, a stat înaintea împăratului Sever, zicând: 
"Vai mie, o împărate, eu sunt împărat al Sciţilor, iată a venit în stăpânirea mea 
un om, anume Haralambie, vrăjitor mare, care toată oastea a întors-o de la mine 
şi poporul s-a lipit de dânsul. Eu, de toţi fiind părăsit, am venit să-ţi spun 
acestea ca să nu ţi se întâmple şi ţie ceva”. Acestea grăindu-le diavolul, Sfântul 
Haralambie, târât de ostaşi, s-a adus înaintea împăratului. 


Văzându-l împăratul, îndată i-a înfipt în piept trei ţepuşe lungi şi a poruncit ca 
aducând lemne, să aprindă foc şi să ardă pe mucenic încet, ca să nu moară 
îndată, ci să-l chinuiască cât mai mult. 

Dar fiind ars sfântul, o femeie care stătea acolo, vrând să facă plăcerea împă- 
ratului, a luat spuză fierbinte şi a turnat peste capul sfântului mucenic, precum şi 
pe faţa şi pe barba sa, zicând: "Mori, bătrânule, mori, că mai bine este a muri, 
decât a ne sminti pe noi cu înşelăciunile tale". 


Femeia aceea era soţia împăratului şi a zis către dânsa sora ei: "Oare nu te temi 
tu de Dumnezeu, ticăloaso, că împlinind voia împăratului, mânii pe Dumnezeu? 
Nu-ţi va ajuta ţie Sever când se va mânia Hristos asupra ta!" Şi, întorcându-se 
către mucenic, a zis: "Omule al lui Dumnezeu, cinstite sunt bătrânețele tale şi 
Dumnezeu este cu tine şi eu vreau să cred în EI şi să mă izbăvesc de păcatele 
mele”. 


După aceasta, stingându-se focul şi slujitorii slăbind, iar sfântul fiind nevătămat 
de arderea focului, împăratul a zis: "Să se dezlege omul acela de tortură şi să-mi 
răspundă". 


Mucenicul, fiind adus mai aproape de dânsul, i-a zis împăratul: "Omule, în 
această zi de dimineaţă, vorbind cu împăratul sciților m-am mâniat pe tine şi te- 
am necinstit, iar tu răbdând chinurile, vei fi cinstit de noi. Însă să-mi răspunzi la 
ce te voi întreba: Mulţi ani ai?" 


Sfântul Haralambie a răspuns: 


Impărarul Sever a zis: "De ai trăit atâţia ani, cum de n-ai venit până acum, în 
pricepere, ca să poţi cunoaşte pe dumnezeii cei fără de moarte?" 

uns-a sfântul: 





Zis-a împăratul: "Ai avut femeie sau nu?" 


Răspuns-a sfântul: 


Impăratul a zis: "Ştii să înviezi morții?". 


si ntul a săpun: "Nu este în puterea omenească un lucru ca acesta, ci într- 


Şi a poruncit împăratul ca să aducă un om îndrăcit de multă vreme, pe care de 
35 de ani îl chinuia diavolul, izgonindu-l prin pustietăţi şi prin munți, 
aruncându-l în păduri şi bălți şi în crăpăturile pământului ca să-l piardă. 


Aducând aproape pe omul acela, îndată diavolul, simțind buna mireasmă a 
sfântului, a strigat: "Rogu-mă ţie, robul lui Dumnezeu, nu mă chinui mai înainte 
de vreme, ci porunceşte-mi cu cuvântul şi voi ieşi! lar de vei voi, apoi îţi voi 
spune cum am intrat în omul acesta”. Deci a poruncit sfântul ca să spună 
diavolul aceasta, şi îndată el a început a spune: "Vrând omul acesta ca să fure pe 
aproapele său, a zis în mintea sa: de nu voi ucide mai întâi pe moştenitor, nu voi 
putea să iau moştenirea lui. Ucigând pe aproapele, mergea să-i răpească 
bunătăţile lui, iar eu aflându-l într-un loc ca acesta, am intrat în el şi de 35 de ani 
locuiesc aici”. 


Sfântul Haralambie a zis diavolului: 
Și îndată a ieşit diavolul, iar omul a rămas sănătos. Atunci 
împăratul a zis: 


După trei zile a murit un tânăr şi poruncind împăratul să aducă pe cel mort 
înaintea sa, a zis către Sfântul Haralambie: "Roagă-te Dumnezeului tău să 
învieze pe acest mort". 


Sfântul, rugându-se, a înviat pe cel mort şi mulţi din popor crezură în Hristos, 
văzând nişte minuni ca acelea, iar împăratul era în mare mirare. 


Atunci se afla la împărat un eparh, anume Crisp. Acela a sfătuit pe împărat 
zicând: "Să pierzi pe omul acesta de pe pământ, că este vrăjitor şi face minuni 
cu farmecele". 

Împăratul, crezând cuvintele lui Crisp şi schimbându-se din gândul cel bun, a 
zis către mucenic: "Jertfeşte idolilor, Haralambie, ca să scapi de mâinile 
ucigaşilor”. 


Sfântul a răspuns: 


Apoi, mâniindu-se împăratul, a poruncit să bată pe sfânt cu pietre peste gură, iar 
cei ce-l băteau ziceau: "Supune-te împăratului, ca să nu piei în deşert". 


Împăratul a zis către slujitori: "Luaţi făclii aprinse, ardeţi-i barba şi pârliţi-i 
faţa”. 





Slujitorii, punând făclule în barba sfântului, un foc mare a ieşit din barbă şi, 
întorcându-se către cei ce stăteau împrejur, a ars ca la 70 de păgâni. 


Umplându-se de mânie, Sever a zis: "Bine mi-a spus împăratul sciţilor că eşti 
vrăjitor, Haralambie, şi voieşti ca şi de la mine să se întoarcă ostaşii”. 


Apoi, către boierii săi a zis: "Nu-mi spuneți cine este Hristos, în Care crede 
Haralambie?". 


Eparhul Crisp a zis: "Hristos este Fiul Mariei, Cel născut din desfrânare". 


Iar un oarecare Aristarh a zis lui Crisp: "Nu bârfi, căci de unde ai cunoscut taina 
aceea? De unde ştii cine a fost Maria şi cine Hristos?" 

Crisp zise cu mânie: "Diavole, mai înţelept eşti tu decât mine?" 
Răspuns-a Aristarh: "Inţeleg mai bine decât tine”. 
Impăratul Sever a zis către Aristarh: "O, cap rău, grăieşti împotriva mea”. 


Răspuns-a Aristarh: "Nicidecum, împărate, nu împotriva ta, nici a nimănui, ci 
pentru Hristos grăiesc". 


Împăratul, arzând de mânie, a luat un arc şi încordându-l, a azvârlit săgeata spre 
înălțime, zicând: "Vino aici, Hristoase, pogoară-Te pe pământ, Jos, să-Ţi pui 
corturile Tale, că iată gătesc asupra Ta război! Am destule puteri ca să stau 
împotriva "Ta! Pogoară-Te şi stai puţin aproape de mine, iar de nu, apoi voi 
surpa cerurile, voi stinge soarele şi te voi prinde cu mâinile!" 


Nişte hule ca acestea zicând împăratul, cu îndrăzneală şi fără de ruşine asupra 
lui Hristos Dumnezeu, s-a cutremurat pământul şi frică mare a căzut peste toţi, 
căci, mâniindu-se Dumnezeu în cer, pământul se clătina ca o frunză şi se auzeau 
de sus din nori glasuri înfricoşate, fulgere şi tunete şi au murit de frică mulți 
oameni. Împăratul, cu Crisp eparhul, erau legaţi cu nevăzute legături şi 
spânzurați în văzduh. 


Apoi, a strigat împăratul către mucenic, zicând: "Haralambie, acestea le sufăr 
pentru păcatele mele. Cu dreptate primesc pedeapsa, dar zi tu un cuvânt către 
Dumnezeul tău, ca să mă izbăvesc din chinurile acestea şi voi scrie numele 
Dumnezeului tău ca şi pe al tău în toată cetatea, ca să se slăvească, pentru că 
sunt lovit cu mare furie de Hristos al tău”. 


Atunci a venit acolo fiica împăratului, anume Galini şi a zis către tatăl său: 
"Crede în Dumnezeu şi te vei izbăvi din legăturile cele nevăzute cu care eşti 
legat, pentru că Dumnezeu, care te-a legat, este veşnic şi neatins". Apoi, 
căzând fericita Galini înaintea mucenicului, a zis: "Mă rog ţie, robul lui 
Dumnezeu, roagă-te lui Hristos Dumnezeu şi dezleagă pe tatăl meu din 
legăturile nevăzute”. Rugându-se sfântul, a încetat înfricoşata mânie a lui 
Dumnezeu, iar împăratul şi eparhul, liberându-se de pedeapsă, au zis: "Stăpâne 
al cerului şi Ziditorule al pământului, Cel ce locuieşti în cer, miluieşte-ne, caută 
cu milostivire pe pământ”. 


Apoi s-a dus împăratul cu eparhul şi cu toţi boierii în palatele sale şi au petrecut 
trei zile, neieşind de frica cea dumnezeiască şi de groaznica certare ce li se 
întâmplase. 

In acea vreme, fiicei împăratului i S-a făcut o vedenie, pe care a spus-o 


văzând, mă rog ţie să-mi spui tâlcul ei. 


Sfântul Haralambie i-a răspuns: "Tâlcuirea visului tău este: 





După acea înfricoşată pedepsire ce s-a făcut, trecând 30 de zile, împăratul s-a 
răzvrătit iarăşi şi lăsând pe Dumnezeu, a Cărui mână tare a cunoscut-o, s-a 
întors la idoli. Deci, chemând pe mucenic i-a zis: "Haralambie, ascultă sfatul 
meu şi te închină zeilor, ca să fiu cinstit”. 





Mâniindu-se împăratul, i-a zis: "Cap nepriceput, zici că ale mele cuvinte sunt 
nepricepute şi nebune?". Atunci a poruncit să pună la gura lui undiţa şi să-l 
poarte de gât prin toată cetatea. 

Fiica împăratului, apropiindu-se de tatăl său, a zis: "Ce faci o, tată, de ce 
chinui pe dreptul acesta? Pentru ce te tu legi de cursele diavoleşti şi lăsând 
cele bune, alegi cele rele? De ce voieşti moartea şi lepezi viaţa? Pentru ce te 
scoli cu mânie tiranică asupra robului lui Hristos? Ascultă, tată, glasul meu 
şi precum te sârguieşti la rău, tot aşa sârguitor să fii spre bine: căci cel ce 
seamănă rele, rele va secera, iar cel ce seamănă întru bună credinţă, va 
secera cele bune. Adu-ţi aminte de pedeapsa lui Dumnezeu ce a fost peste tine, 
când erai legat şi spânzurat în văzduh, cu nevăzute legături. Pe Dumnezeu 
Cel adevărat L-ai mărturisit şi fiind dezlegat din legături, acum ÎI laşi? Mulţi 
puternici, fiind pedepsiţi, cunosc puterea Aceluia, dar scăpând de pedeapsă, 
iarăşi ÎL uită”. 


Acestea auzindu-le, împăratul nu s-a îndreptat, ci, mai aspru făcându-se, i-a 
spus: "Jertfeşte zeilor, Galino!" 


Ea, întorcându-se către dânsul i-a răspuns: "Voi face ceea ce voieşti, tată”. 


Împăratul, bucurându-se, a zis: "Să se dezlege Haralambie, de vreme ce fiica 
mea jertfeşte zeilor”. Fiind adus Haralambie, împăratul i-a zis: "lată, s-a 
schimbat fiica mea, Galini, de la credinţa ta la a noastră şi voieşte să jertfească 
zeilor". Deci vino şi tu, Haralambie, cu dânsa, în capiştea zeilor noştri şi fă ceea 
ce noi dorim". Tăcând Haralambie, împăratul socotea că se învoieşte. 


Apoi fiica împăratului a mers în capiştea lui Dia şi a lui Apolon şi a zis 
slujitorilor: "Căindu-mă, am venit să rog pe zeii pe care i-am mâniat, crezând 
în Hristos". 


Deci, strigară slujitorii: "Mare Dia, puternice Apolon, făcătorii cerului, domnii 
domnilor, căutaţi spre doamna Galini şi miluiţi-o pentru Sever împăratul". 


Fericita Galini, intrând în capiştea idolească, a chemat pe slujitori şi le-a zis: 
"Pe care să-l surp mai întâi: pe Dia, pe Iraclie sau pe Apolon?'". 


Zis-au slujitorii: "Nu, doamnă, nici unuia să nu-i gândeşti rău nici să 
batjocoreşti pe mântuitorii noştri, ca să nu se mânie şi să clatine cerul şi să 
răstoarne pământul”. 


Atunci, fericită Galini, apucând pe idolul Dia, i-a zis: "Dacă tu eşti zeu, apoi 
cum n-ai înţeles că am venit să te răstorn?”. Şi zicând aceasta, l-a surpat; iar 
el, căzând la pământ, S-a Sfărâmat în trei bucăţi. Asemenea, apucând şi pe 
Apolon, i-a zis: "Şi tu, satano, gârbovitule bătrân, să cazi la pământ, făcându- 
te praf”. Apoi a Sfărâmat pe ceilalţi zei, care erau acolo. 

Şi-au alergat slujitorii la Sever, zicând: "Stăpâne, împărate, a pierit nădejdea 
noastră, acum şi soarele se va stinge şi lumea va pieri, că au murit zeii”. 


Impăratul a zis: "Ce sunt cuvintele acestea?" 

Răspuns-au slujitorii: "Galinia, fiica ta, a sfărâmat pe zei”. 

Zis-a împăratul: "Mergeţi şi chemaţi în această noapte 50 de meşteri şi înnoind 
idolii, să-i puneţi în capiştea lor, apoi să ziceţi că au înviat din morţi, precum şi 


galileenii spun despre Hristos al lor, că a înviat din morți”. 


Slujitorii, cu sârguință făcând aşa, au mers a doua zi la fiica împăratului, 
zicându-i: "Vino la capişte, stăpână, să vezi pe zei înviaţi”. 


Apoi a zis fericita Galinia: "Au înviat zeii? voi merge să-i văd”. Intrând în 
capişte, a văzut pe idoli din nou ciopliţi şi a zis: "Mare minune am văzut”. 


Iar slujitorii ziseră: "Cu adevărat, mare minune; pentru că ieri, fiind necinstiţi şi 
batjocoriţi, acum strălucesc cu mai mare cinste şi slavă”. 


Fericita Galinia a zis: "'Pe zeii cei noi mai cu înlesnire îmi este a-i răsturna 
decât pe cei vechi”. Deci, a zis către idolul Dia: "Ţie îţi zic Dia, cela ce ai 
înviat din morţi, să te duci iarăşi la cei morţi”. Aceasta zicând-o, iarăşi a 


sfărâmat pe idoli. 


Atunci, slujitorii, umplându-se de mânie, au spus iarăşi împăratului despre 
sfărâmarea idolilor. 


Împăratul, punând de faţă pe fiica sa, i-a zis: "De ce ai sfărâmat pe idoli?" 


Ea a răspuns: "De vreme ce voi Sunteţi amăgiți cu deşartă părere, îi numiţi 
zei pe când ei sunt materie neînsufleţită ". 


Impăratul a zis: "Jertfeşte idolilor, sămânță necurată, iar nu fiică a mea”. 


Iar Galinia a răspuns, batjocorindu-l: "Acum am jertfit, precum am ştiut, iar 
de voieşti şi celorlalţi zei ai tăi, voi face asemenea”. 


Mâniindu-se împăratul, a lăsat pe fiica sa şi, întorcându-se către mucenicul 
Haralambie cu iuţime, l-a dat la o femeie văduvă spre batjocură. 

Intrând Sfântul în casa văduvei, s-a lipit lângă un stâlp, ce era lângă casă şi 
îndată stâlpul cel uscat a odrăslit şi a crescut copac mare, acoperind cu 
ramurile sale toată casa văduvei. 


Văzând femeia o minune ca aceea, S-a înfricoşat şi a zis: "leşi de la mine, 
omule, că nu Sunt vrednică a primi pe un asemenea bărbat, pentru că 
socotesc că tu eşti Hristos sau înger sau prooroc sau apostol. Pleacă de la 
mine, mă rogu ţie, că nu sunt vrednică să intri sub acoperământul meu". 


Sfântul i-a zis ei: 


A doua zi, văzând vecinii copacul cel înalt şi cu multă frunză care acoperea cu 
umbra sa casa văduvei, ziceau între dânşii: "Ce este această minune?” 


Unii ziceau: "Fiindcă a intrat acolo Haralambie, pentru aceea a odrăslit stâlpul şi 
a crescut copac mare”. 


Și, intrând, găsiră pe sfânt şezând şi învățând pe văduvă, grăind astfel către 
dânsa: 







Deci ziseră lui oamenii care veniseră: "Pentru ce nu ne spui nouă de ești Tu 
Hristos cu adevărat?" 


Răspuns-a Sfântul Haralambie: 


Atunci femeia, luând îndrăzneală, a strigat cu glas mare: 
Y "Bucură-te, Haralambie, care totdeauna luminezi lumea cu lumina cea 
nestinsă. 
Y Bucură-te Haralambie, cel mare cu darul; 
Y Bucură-te Haralambie, sfeşnicule cel prea luminos, pentru că mulți 
prin învăţătura ta s-au apropiat de Hristos!" 


Acestea grăindu-le femeia, toți au căzut la picioarele Sfântului Haralambie, 
mărturisind pe Hristos, iar cu inimile crezând Într-însul, au primit 
mântuitorul Botez. 

În altă zi, a poruncit împăratul ca să aducă pe mucenic la judecată şi alergând 
înainte, cei ce crezuseră în Hristos au spus împăratului minunea ce se făcuse, 
cum a odrăslit stâlpul cel uscat şi s-a făcut copac mare. 

Mirându-se împăratul de aceea, Crisp, eparhul, i-a spus: "Stăpâne împărate, de 
nu vei porunci ca degrab să ucidă cu sabia pe vrăjitorul acela, toţi se vor amăgi 
de minunile făcute de dânsul şi lăsând pe zeii noştri şi pe noi, vor merge în urma 
lui”. 


Atunci, împăratul a hotărât asupra sfântului judecată de sabie, despre care 
auzind Sfântul Haralambie, a cântat cu bucurie psalmul lui David: "Milă şi 
judecată voi cânta Ție, Doamne; cânta-voi şi voi înţelege în cale fără prihană, 
când vei veni către mine"; apoi a mai zis şi un alt psalm până în sfârşit. 


Ajungând cu veselie la locul în care avea să-şi sfârşească nevoinţa, a zis: 






Astfel rugându-se el, s-au deschis cerurile şi S-a pogorât la dânsul Domnul cu 
mulțimea sfinţilor îngeri, pe un scaun de smarald cu foarte mare podoabă, şi 
e dânsul Domnul, zicând către mucenic: 


Sfântul Haralambie a spus: 

Astfel rugându-se sfântul, Domnul i-a is: "Fie după cererea ta, viteazul meu 
Deci s-a dus Domnul cu îngerii Săi la cer şi i-a urmat sufletul 
Sfântului mucenic Haralambie. 


Atunci ostaşii, ducându-se la împărat, i-au spus despre slava mucenicului şi cum 
i s-a arătat Domnul şi că a murit fără tăiere de sabie şi au văzut sufletul lui 
suindu-se la ceruri. Atunci a căzut împăratul în mare mirare şi frică, iar fericita 
Galinia, fiica lui, a cerut de la dânsul trupul mucenicului şi luându-l, l-a învelit 
în pânze curate şi subțiri şi l-a uns cu aromate şi mir de mare preţ şi l-a pus în 
raclă de aur, slăvind pe Dumnezeu. Împăratul s-a temut să judece şi să facă rău 
fiicei sale, pentru că vedea pe Dumnezeu care era cu dânsa. Deci a lăsat-o să 
vieţuiască în dreapta credinţă creştinească, după voia ei. 


Acestea toate s-au făcut în acel timp când era Sever în Antiohia, iar întru noi 
împărăţind Domnul nostru lisus Hristos. Acesta este nebiruitul Mare Mucenic 
Haralambie, arhiereul lui Dumnezeu, care mijloceşte pentru toată lumea, 
care a pătimit în ziua a zecea a lunii februarie şi totdeauna stă de-a dreapta 
scaunului lui Dumnezeu, rugându-se 










după Sfântul Simeon Metafrast 

Sinaxar - Pomenirea Sfântului sfinţitului mucenic Haralambie 





În această lună (februarie), ziua a zecea, pomenirea Sfântului sfinţitului 
mucenic Haralambie şi a celor ce au crezut şi s-au săvârşit împreună cu el: 
Porfiriu şi Vaptos, care s-au săvârşit de sabie şi sfintele trei femei muceniţe 
care s-au omorât de sabie pentru că au crezut în Hristos, prin Sfântul 
Haralambie. 


Sfântul mucenic Haralambie, episcopul Magnesiei, împreună cu martirii Porfirie 
şi Vaptos şi cele trei Muceniţe au suferit în anul 202. 


Sfântul Haralambie, episcopul Magnesiei (Asia Mică) a răspândit cu succes 
credinţa în Mântuitorul Hristos, călăuzindu-i pe oameni pe calea mântuirii. 
Vestea despre practicile lui Haralambie a ajuns la urechile ighemonului Lucian 
şi a comandantului de armată Luchie, care l-au arestat pe sfânt şi l-au adus în 
fața judecății, unde el şi-a mărturisit credinţa în Hristos, refuzând închinarea la 
idoli. 

În ciuda vârstei înaintate (sfântul avea 113 ani), aceştia l-au supus la torturi 
inimaginabile. I-au rupt carnea cu cârlige de fier şi l-au jupuit de piele, timp în 


care sfântul le mulțumea torționarilor sâi, spunând: === 





Văzând că sfântul rabdă durerile fără să scoată vreun cuvânt rău, doi soldaţi, 
Porfirie şi Vaptos au crezut în Hristos şi au fost omorâţi prin tăierea capului cu 
sabia. La fel, alte trei femei care au văzut puterea sfântului de a îndura chinurile, 
L-au lăudat pe Hristos şi au fost imediat martirizate. 


Luchie a turbat de mânie la vederea celor întâmplate şi a apucat el instrumentele 
de tortură, începând să-l rănească pe sfântul martir, când deodată mâinile i-au 
căzut ca secerate de sabie, rămânându-i atârnate de corpul sfântului. Apoi 
guvernatorul l-a scuipat în faţă pe sfânt şi gura i s-a întors la ceafă. Luchie l-a 
implorat pe sfânt să-l salveze cu rugăciunile sale şi să se milostivească de el, iar 
martirul în bunătatea sa s-a rugat pentru cei doi şi s-au vindecat pe loc. La 
vederea acestor minuni, mulți din cei prezenţi au trecut la creştinism, printre 
care şi Luchie, care a căzut la picioarele sfântului episcop şi l-a rugat să-l 
boteze. 

Luchie i-a spus despre cele întâmplate împăratului Septimiu Sever (193-211), 
care se afla atunci în Antiohia (vestul Asiei Mici). Împăratul a ordonat să fie 
adus Sfântul Haralambie la el în Antiohia. Soldaţii i-au legat barba în jurul 
gâtului şi l-au tras de ea pe drum. 





Apoi i-au înfipt un piron de fier în trup dar împăratul nu s-a mulțumit şi le-a 
cerut să-l chinuie şi mai mult, arzându-l încetul cu încetul. Dar Dumnezeu l-a 
ocrotit pe sfânt şi acesta a rămas nevătămat. 


La cererea păgânului împărat, ca să-i dovedească puterea Dumnezeului sâu, 
Sfântul Haralambie a făcut multe şi mari minuni cu harul lui Dumnezeu, înviind 
din morţi un tânâr şi izgonind diavolul dintr-un om chinuit de 35 de ani, astfel 
încât mulţi oameni au crezut în Hristos Mântuitorul. 

Chiar şi fuca împăratului, Galinia, a trecut la creştinism zdrobind cu mâinile ei 
pe idoli, de două ori la rând, într-un templu păgân. 





Impăratul a mai dat ordin să-i zdrobească sfântului gura cu pietre şi să-i ardă 
barba dar sfântul a întors flăcările asupra chinuitorilor săi. 





Plin de râutate drăcească Septimiu Sever împreună cu un eparh numit Crisp au 
hulit numele lui Dumnezeu, îndrăznind să-L provoace pe Dumnezeu şi să-L 
cheme să vină pe pământ să-i înfrunte pe ei, cei puternici. 

Atunci Domnul a dat un cutremur înfricoşâtor, ridicându-i pe cei doi păgâni în 
aer şi nu i-a lăsat pe pământ până când Sfântul Haralambie nu s-a rugat pentru 
ei. N-a trecut mult şi după ce şi-a revenit din sperietură, împăratul a dat din nou 
ordine să-l tortureze pe sfânt. 


În cele din urmă, Sfântul Haralambie a fost condamnat la tăierea capului cu 
sabia. În timpul rugăciunii dinainte de moarte, cerurile s-au deschis şi sfântul a 
văzut pe Mântuitorul şi pe îngerii săi. Sfântul martir i-a cerut lui Dumnezeu să 
aibă grijă de locul unde vor rămâne moaştele sale, ca acel loc să nu sufere 
niciodată de foame sau boli, să aibă prosperitate, pace, abundență de fructe, 
roade şi vin, iar sufletele oamenilor din acel loc să fie mântuite. Domnul i-a 
promis că o să-i îndeplinească dorinţele şi S-a ridicat la cer împreună cu sufletul 
martirului Haralambie. 





Din mila Domnului, sfântul a murit înainte de a fi executat. Galinia a îngropat 
trupul martirului cu multă onoare. 


În hagiografia şi iconografia greacă Sfântul Haralambie este reprezentat ca 
preot, pe când sursele ruseşti îl prezintă ca episcop. 


k*kkhkkrkkhkhkkrhkkhkhkkhkhkikhkikikiky 


e Xp e e e e e e e e 2 e e e e e e e e e e e e E e E ee e eX 


kkhkkhkkhkhkkhkhkhkhkkhhkikhkhkhihkhkhkyik 


e Xe Xp e Xe Xe 2 Pe e e e Xe XP e e Xe e XP e e e e 2 e e e e e e e eX e e 


Sinaxar - Sfântul sfinţit mucenic Haralambie - 10 februarie 

https:/www.trinitas.tv/sfantul-sfintit-mucenic-haralambie-10-februarie/ 

Sfântul Sfinţit Mucenic Haralambie a fost episcop al cetății Magnezia din Asia 
Minor. Aici, deși era la o vârstă foarte înaintată de peste o sută de ani, îşi 
desfăşura cu dedicație activitatea sa de propovăduire a Cuvântului dumnezeiesc 
şi de păstorire a comunităţii creştinilor din zonă. 

Înţelepciunea şi virtutea sa atrăgea foarte multă lume la credința creştină. Acest 
lucru era interzis de către autoritățile politice romane care nu priveau cu ochi 
îngăduitori creștinismul. Dimpotrivă, uciderea creştinilor era permisă prin lege 
deoarece existau interdicții legate de prezenţa acestora în imperiu. 

Înflorirea comunităţii creştinilor şi creşterea numărului celor care îl acceptau pe 
Hristos ca Dumnezeu şi Mântuitor l-a adus pe Sfântul Haralambie în atenția lui 
Lucius, guvernatorul militar local. Sfântul a fost arestat şi supus Judecăţii. 
Pentru că Haralambie nu a acceptat să renunțe la credința sa şi pentru că Lucius 
avea nevoie să dea un exemplu prin care să descurajeze convertirile la 
creştinism, sfântul a fost supus unor torturi inumane. Nu au fost înduplecaţi de 
vârsta sa. 

Curajul şi rezistența îndurătoare a bătrânului episcop a determinat convertirea 
unora dintre cei care îl torturau sau care asistau în mulțime la aceste înfiorătoare 
scene. Toţi cei ce sau convertit, mărturisind public faptul că şi ei sunt de o 
credinţă cu Haralambie, au fost ucişi pe loc şi sunt prăznuiţi de către Biserică tot 
astăzi. 

Lucius, înfuriat de faptul că nu reuşeşte să dea o lecție mulțimilor, loveşte el 
însuşi pe Sfânt însă, prin rânduiala lui Dumnezeu, pentru că răul pe care voia să- 
| facă se întoarce împotriva lui, cere iertare și tămăduire Sfântului. Văzând 

mulțimea semnelor minunate ale martirajului lui Haralambie Lucius se 
converteşte şi cere să fie botezat. 

Toate aceste evenimente i-au fost raportate împăratului Septimiu Sever care se 
afla atunci în Antiohia Pisidiei. L-au adus la el pe Sfântul Haralambie. 

După ce l-au chinuit din nou, Sfântul a fost decapitat. Înainte de acest moment a 
înălțat rugăciuni pentru iertarea persecutorilor săi, pentru pace şi pentru 
bunăstarea lumii. 


După ce a fost ucis, Galina, fiica împăratului care era în taină creştină, a luat 
trupul Sfântului şi l-a îngropat cu mare cinste. 





Sfânta cuvioasă Galina 

Pr. George Aniculoaie - Sfântul sfinţit mucenic Haralambie 

Sfântul mucenic Haralambie a trăit în timpul împăratului Sever (222-235) şi a 
devenit cunoscut prin puterea credinţei sale şi prin râvna în propovăduirea lui 
Hristos. Haralambie a fost preot în Magnezia (Asia Mică), unde dregător era 
păgânul Luchian. Astfel, dregătorul a poruncit să fie prins bătrânul preot şi 
supus la chinuri. 


lar Sfântul Haralambie, grav rănit, a zis: „Mulţumesc vouă, fraților, că, strujind 
trupul meu cel vechi şi bătrân, m-aţi înnoit, îmbrăcându-mi sufletul cu haina cea 
nouă a suferințelor pentru Hristos”. 


Văzând cei de față răbdarea mucenicului şi rugăciunea sa pentru toţi, mulți au 
crezut în Hristos. Insă, din porunca dregătorului, li s-au tăiat capetele. 


Datorită Sfântului Haralambie, chiar şi Galina, fata împăratului, a crezut în 
Hristos şi s-a botezat. 


Sfântul Haralambie a murit în urma chinurilor în timp ce era în temniță, 
aşteptându-şi călăul care să-i taie capul. 

Arhid. Ştefan Sfarghie - Sinaxar - Sfântul sfinţit mucenic Haralambie 

Sfântul mucenic Haralambie a trăit pe vremea împăratului Sever (222-235) şi 
era preot al creştinilor din Magnezia, în Asia Mică. Era vestit pentru râvna cu 
care Îl mărturisea pe Mântuitorul lisus Hristos tuturor locuitorilor din acea 
regiune, pe care îi aducea la Hristos prin puterea cuvântului, dar mai ales prin 
puterea faptelor. 


In acea vreme, mai mare al cetăţii era păgânul dregător Luchian, care, nesu- 
ferind cuvintele şi râvna propovăduirii bătrânului preot, a poruncit soldaţilor să-l 
prindă şi să-l aducă la judecată. 


Sfântul Haralambie a mărturisit în faţa lui Luchian cu mult curaj şi cu strălucire 
dreapta credință creştină şi pe lisus Hristos Domnul. Pentru aceasta a fost 
cumplit chinuit, căci, dezbrăcat fiind de hainele sale, păgânii i-au jupuit tot 
trupul cu unghii de fier şi i-au tăiat fâşii carnea. 


Însă Sfântul Haralambie, grav rănit fiind, a zis: Mulţumesc vouă, fraţilor, că 
strujind trupul meu cel vechi şi bătrân, m-aţi înnoit, îmbrăcându-mi sufletul cu 
haina cea nouă a suferințelor pentru Hristos. 


Văzând cei de faţă răbdarea mucenicului în multele chinuri pe care le răbda, ru- 
gându-se neîncetat, mulți dintre ei, bărbaţi şi femei, au crezut în Hristos. lar 
dregătorul, cercetându-i şi chinuindu-i şi pe aceştia cumplit, a poruncit în cele 
din urmă să li se taie capetele. 

Atunci, însăşi fiica împăratului, Galina, auzind de puterea Sfântului Haralambie 
şi de tăria lui sufletească, s-a botezat în numele Preasfintei Treimi. Istovit fiind 
de atâtea suferinţe, 


Sfântul Haralambie şi-a dat sufletul în mâinile Domnului, pe când se afla în 
temniţă. 

Iulian Dumitraşcu - Calendar Ortodox - Sfântul sfinţit mucenic 
Haralambie; Sfintele muceniţe şi fecioare Enata şi Valentina şi mucenicul 
Pavel 

1. Sfântul mucenic Haralambie a trăit în vremea împărăției lui Septimiu Sever 
(193-211) şi s-a făcut vestit cu puterea credinţei sale şi cu râvna în propo- 
văduirea lui Hristos. EI era preot al creştinilor din Magnezia, în Asia Mică. 


In acea vreme era mai-mare al cetății păgânul dregător Luchian. Deci, acesta, 
nesuferind cuvintele şi râvna propovăduirii bătrânului preot Haralambie, care 
avea atunci vârsta de 113 ani, a poruncit ostaşilor să fie prins. 


Fiind dus la judecată înaintea lui Luchian, sfântul a mărturisit fără frică pe Hri- 
stos; drept aceea, dregătorul a poruncit să fie dezbrăcat de hainele sale şi, după 
ce i-au jupuit tot trupul cu unghii de fier, i-au tăiat fâşii de piele de pe trup. 


Tropar, glasul 4: Arătatu-te-ai, înțeleptule Haralambie, ca un stâlp neclintit al 
Bisericii lui Hristos, şi ca un sfeşnic pururea luminos al lumii, strălucit-ai în 
lume prin mucenicie, fericite, şi ai risipit întunecimea idolilor. Drept aceea, roa- 
gă-te lui Hristos cu îndrăzneală, să ne mântuiască pe noi. 


lar Sfântul Haralambie, grav rănit, a zis: „Mulţumesc vouă, fraților, că, strujind 
trupul meu cel vechi şi bătrân, m-aţi înnoit, îmbrăcându-mi sufletul cu haina cea 
nouă a suferințelor pentru Hristos”. 


Văzând cei de faţă răbdarea mucenicului în atâtea chinuri şi neîncetatele lui 
rugăciuni pentru toţi, mulţi dintre ei, bărbaţi şi femei, s-au lepădat de idoli şi au 
crezut în Hristos; iar dregătorul, cercetându-i şi chinuindu-i fără milă pe aceştia, 
a poruncit să li se taie capetele. 

Apoi sfântul a fost legat şi dus la Antiohia, înaintea împăratului. Şi acolo, 
marele mucenic a îndurat felurite chinuri şi a făcut multe minuni. 


Atunci însăşi fata împăratului, Galini, auzind de tăria de suflet cu care Sfântul 
Haralambie a răbdat cele mai grele chinuri, a crezut în Hristos şi s-a botezat. 


Deci, istovit de atâtea cumplite chinuri pe care a trebuit să le îndure, Sfântul 
Haralambie a fost osândit la moarte prin sabie. Dar mai înainte de a fi dus să i se 


taie capul, s-a mutat la Domnul, la 10 februarie în anul 202. 


2. Sfintele muceniţe şi fecioare Enata şi Valentina şi mucenicul Pavel 





Dintre aceste două fecioare, Enata era din ţinutul Gaza, iar Valentina din Ceza- 
reea. 


Când ighemonul Firmilian sta la judecată, a fost adusă viteaza fecioară Enata, 
care fiind întrebată dacă se leapădă de Hristos, şi ea mărturisind că Hristos este 
Dumnezeu, a fost chinuită cumplit. 


Atunci cinstita Valentina şi ea fecioară fiind şi nesuferind să vadă neomenia şi 
cruzimea celor săvârşite, s-a umplut de îndrăzneală, şi când i s-a poruncit ca să 
aducă jertfă idolilor, căci acolo lângă scaunul de judecată, se găsea un jertfelnic, 
ea l-a izbit cu picioarele şi l-a surpat împreună cu focul ce era pe el. 


Atunci tiranul mânuindu-se, a chinuit-o cumplit şi pe ea. Şi încetând a le mai 
chinui, a hotărât să fie arse în foc. 

După aceasta a fost adus la pătimire Sfântul Pavel. Şi după ce a suferit mai 
multe chinuri şi s-a arătat mai presus de patimi, cu harul lui Hristos, a fost osân- 
dit la moarte de sabie. 


Iar el, mulţumind lui Dumnezeu şi rugându-se pentru cei de o credinţă cu el, a 
primit tăierea cinstitului său cap, dându-și duhul în mâinile lui Dumnezeu. 

Proloagele din 10 februarie 





Luna februarie în 10 zile: pomenirea Sfântului  sfinţitului mucenic 
Haralambie (7) 202) 


Sfântul mucenic Haralambie a trăit în vremea împărăției lui Sever (193-211) şi 
s-a făcut vestit cu puterea credinţei sale şi cu râvna în propovăduirea lui Hristos. 
Şi era acest episcop în Magnezia, din Asia, iar mai-marele cetăţii era Luchian 
dregătorul. Deci, acesta, nesuferind cuvintele şi zelul propovăduirii bătrânului 
episcop, a poruncit ostaşilor să fie prins şi, dus fiind la judecată. 


Înaintea lui Luchian, sfântul a mărturisit cu strălucire şi fără frică, pe Hristos; 
drept aceea, dregătorul a poruncit să fie dezbrăcat de hainele sale şi, după ce 1- 
au jupuit tot trupul, cu unghii de fier, i-au tăiat fâşii de piele de pe trup. 


lar Sfântul Haralambie, rău rănit, a zis: "Mulţumesc vouă, fraților, că, strujind 
trupul meu cel vechi şi bătrân, m-aţi înnoit, îmbrăcându-mi sufletul cu haina cea 
nouă a suferințelor pentru Hristos". 


Şi, văzând cei de față răbdarea mucenicului în atâtea chinuri şi neîncetatele lui 
rugăciuni pentru toți, mulți din ei, bărbaţi şi femei, s-au lepădat de idoli şi au 
crezut în Hristos; iar dregătorul, cercetându-i şi chinuindu-i, fără milă pe 
aceştia, a poruncit să li se taie capetele. 


Se zice că însăşi fata împăratului, Galina, auzind de tăria de suflet cu care 
Sfântul Haralambie a răbdat cele mai grele chinuri, a crezut în Hristos şi s-a 
botezat. 

Deci, istovit de atâtea cumplite chinuri pe care a trebuit să le îndure, a fost 
osândit la moarte, prin sabie. Şi Sfântul Haralambie s-a mutat la Domnul, 
dându-și sufletul în temniţă, aşteptând să i se taie capul, şi s-a numărat cu sfinţii. 
Intru această zi, cuvânt despre ava Macarie, care a văzut pe dracul cu tigve. 
Ava Macarie petrecea singur în pustia cea mare şi era o mânăstire, mai jos, într- 
o altă pustie, având monahi mulţi. Deci, stareţul, şezând lângă cale, a văzut 
oarecând pe diavolul, mergând în chip de om, purtând o haină miţoasă şi de 
fiecare fir de lână spânzurând câte o tigvă omenească. 

Şi i-a zis lui bătrânul: "Unde mergi, răule?" 

Iar acela i-a răspuns: "Merg ca să tulbur pe frați”. 

Şi I-a întrebat pe el bătrânul: "Şi ce sunt tigvele acestea, pe care le porți?" 
Răspuns-a diavolul: "Gustări duc fraților”. 

Zis-a bătrânul: "In toate acestea sunt de-ale mâncării?" 

lar el a răspuns: "Aşa, pentru că, de nu-i va fi plăcută cuiva una, îi dau alta, şi pe 
toate de-a rândul, ca măcar să-şi ia fiecare câte una". Aceasta zicând, s-a dus 


mai departe. 


lar bătrânul a rămas, păzind calea, până se va întoarce. Şi, văzându-l pe el 
întorcându-se, i-a zis lui: "Ai umblat bine?" 


Iar el a răspuns: "Rău, chiar şi unde-mi era bine mie”. 
Zis-a bătrânul: "Pentru ce?" 


Răspuns-a acela: "Pentru că toţi monahii mi s-au făcut mie răi şi potrivnici şi 
nimeni nu m-a primit pe mine”. 


Zis-a bătrânul: "Dar nici unul dintre dânşii nu ţi-e prieten?" 


Răspuns-a diavolul: "Numai pe un monah am, care mă ascultă şi, când vin la 
dânsul, se învârteşte ca vârtelniţa înaintea mea". 


Intrebatu-l-a bătrânul: "Care-i numele monahului aceluia?" 


Zis-a diavolul: "Teopempt". Şi, zicând aceasta, s-a dus. 

Şi, sculându-se, ava Macarie s-a dus întru cea mai de jos pustie, la mănăstirea 
aceea şi, auzind, fraţii i-au ieşit cu ramuri întru întâmpinarea lui şi fiecare dintr- 
înşii îşi gătea chilia sa, socotind că la dânsul va să sălăşuiască bătrânul. 


Iar el a întrebat: "Cine este Teopempt?" Şi, văzându-l pe el, a intrat la dânsul în 
chilie, iar el l-a primit pe părintele, bucurându-se. Şi când au început a vorbi în 
taină, 1-a zis lui bătrânul: "Cum petreci, frate?" 


Răspuns-a acela: "Bine, cu rugăciunile tale”. 
Zis-a bătrânul: "Nu te supără pe tine vreun gând rău?" 


Răspuns-a fratele: "Acum îmi este bine", că se ruşina să-şi mărturisească 
gândurile sale cele păcătoase. 


Atunci i-a zis bătrânul: "lată, de atâția ani petrec postind şi nevoindu-mă şi toți 
mă cinstesc pe mine, ci încă şi la aceşti ani bătrâni, mă supără necuratul duh al 
desfrânării”. 


La aceasta a zis Teopempt: "Cu adevărat, părinte, eu sunt foarte stârnit de duhul 
desfrânării". Deci, bătrânul căuta şi celelalte gânduri pierzătoare de suflet, până 
ce fratele pe toate 1 le-a spus lui. 


După aceasta, cuviosul a întrebat pe fratele: "Cum posteşti?" 

Răspuns-a: "Până la al nouălea ceas". 

Grăit-a sfântul: "Să posteşti până seara şi să flămânzeşti şi să înveţi pe de rost 
din Evanghelie şi din cărți sfinte, ca să te îndeletniceşti totdeauna cu gândirea la 
Dumnezeu. Şi de-ţi va veni ţie gând rău, să nu-l primeşti pe el şi niciodată să nu 
te pogori cu mintea jos, la cele rele, ci, totdeauna, să iei aminte sus, la cele bune, 


şi-ţi va ajuta ţie Dumnezeu". 


Aşa, întărind pe acel frate, bătrânul s-a dus la pustia sa. Şi când străjuia calea, a 
văzut iarăşi pe acel diavol, mergând şi 1-a zis lui: "Unde mergi?" 


Răspuns-a diavolul: "Mă duc să tulbur pe frați". Şi aceasta zicând, a trecut mai 
departe. 


Iar când, iarăşi, s-a întors, i-a zis lui Sfântul: "Cum sunt fraţii?" 


Răspuns-a diavolul: "Toţi mi s-au făcut răi şi acela pe care îl aveam mai înainte 
prieten şi care mă asculta, şi acela nu ştiu de către cine s-a răzvrătit împotriva 

mea şi nicidecum nu mă mai ascultă. Ci, mai amar decât toți, mi s-a făcut şi m- 
am jurat, ca să nu mai merg acolo, decât după o lungă vreme". Aceasta zicând, 
s-a dus, iar sfântul s-a întors la chilia sa. 


Și aşa a mântuit pe fratele Teopempt, dând pe față meşteşugul cel rău al 
diavolului. 


Întru această zi, cuvânt din Pateric despre plângere. 


Un stareţ, oarecând, petrecea în luncă, aproape de fericitul Antonie, de cealaltă 
parte a râului. Şi odată s-a dus la Egipt pentru o trebuinţă a sa, luând pe ucenicul 
său, împreună cu sine. Și, ducându-se în cetatea ce se cheamă Kunt, a rămas 
acolo o săptămână. Şi a văzut bărbaţi şi femei în toate dimineţile, ieşind la 
morminte şi plângându-şi morţii, până la al treilea ceas din zi (ora 9), că aşa era 
obiceiul acolo. 


Deci, a zis stareţul către ucenicul său: "Vezi, fiule, ce fac aceşti oameni? Cum 
se scoală atât de dimineaţă şi merg la morminte de plâng, cu atâta tânguire, pe 
morţii lor? Să mă crezi că, de nu vom face şi noi aşa, în pierzare vom merge." 


lar după ce s-au întors la chilia lor, îndată şi-au zidit ei, departe unul de altul, 
morminte pentru ei, Şi, în toate zilele şedeau de dimineaţa, plângându-şi sufletul, 
ca pe un mort. lar de ar fi adormit, cumva, puţin, dimineaţa ucenicul, îl striga pe 
el starețul, zicând: "Frate, scoală, că acum egiptenii plâng la mormintele lor." 


Iar fratele, de-a pururea, zicea: "Părinte, împietrit îmi este sufletul meu şi nu pot 
să plâng". 


lar stareţul îi răspundea lui: "Sileşte-te fiule, şi osândeşte-te, că-ţi zic ţie, dacă 
Dumnezeu va răni odată inima spre plângere, apoi nu mai iese de la dânsa 
durerea, ci rămâne întru durere până la moarte. Şi oriunde ar merge unul ca 
acesta, cu dânsul împreună este, înlăuntru, plângerea şi durerea. Că orice lucru 
ar lucra, ori ar mânca, ori ar bea, ori ar dormi, de-a pururea îşi are sufletul lucrul 
său, adică plângerea." 


Într-una din zile, a văzut stareţul pe fratele săturându-se de bucate, că veniseră 
nişte oaspeţi la dânsul şi 1-a zis lui în taină: "Frate, au nu ştii că plângerea este 
ca o făclie ce luminează? Şi de nu o vei păzi pe ea bine, apoi se va stinge şi 
întunecată va fi. Aşa şi plângerea se stinge de bucatele cele multe şi fuge din 
pricina somnului celui mult. Asemenea şi clevetirea o stinge pe ea şi vorba cea 
multă o pierde, iar odihna cea trupească o strică pe ea cu totul. Deci, se cade 
celui ce iubeşte pe Hristos, din toate lucrurile să facă o parte şi pentru Hristos." 
Zis-a lui fratele: "Cum este cuvântul acesta, părinte?" 

Iar stareţul i-a răspuns: "Când vei avea pâine bună să o cruţi, pentru cei bolnavi, 
iar tu să mănânci pâine cu tărâţe, pentru Hristos. De vei bea vin, să torni într- 
însul puţin oţet şi să zici: "Pentru Hristos, Cel ce a primit oţet." De vei mânca 
orice fel de poame, să nu te saturi, ci să laşi puţin, zicând: "Aceasta-i partea lui 
Hristos". De-ţi vei avea căpătâiul moale, să-l laşi deoparte şi piatră să-ţi pui, sub 
cap, pentru Hristos. De-ţi va fi ție frig, când dormi, să rabzi, zicând: "Unii nu 
dorm deloc”. Dacă te-ar vorbi de rău cineva pe tine, să taci, pentru Hristos, 
zicând întru tine: "Şi pe EI, pentru mine, L-au vorbit de rău". De-ţi vei fierbe ție 
zeamă, apoi să o laşi nefiartă puţin, ca să nu-ţi fie dulce la mâncare şi să zici: 
"Alţii, vrednici fiind, nici pâine nu mănâncă, cu atât mai mult, eu, nevrednicul, 
cum să mănânc zeamă bună, vrednic fiind a mânca cenuşă şi ţărână ?" Şi, în 
toată mâncarea ta, tu totdeauna puţină cenuşă să amesteci. lar la lucru, cu 
osteneală şi cu smerenie să petreci, cugetând totdeauna, cum au vieţuit sfinţii. 


lar când va veni sfârşitul şi ne va afla pe noi întru smerenie şi grijă, atunci vom 
afla odihnă. De-ţi va zice ţie gândul tău că, în zi de praznic, bucate mai bune să 
faci, să nu-l asculți pe el, că nu trebuie să prăznuieşti păgâneşte, că bucatele 
monahului sunt plânsul şi lacrimile. Şi neîncetat să-ți mustri sufletul tău 
totdeauna, că atâtea a început şi nu le-a sfârşit. 


lar de ai făcut păcate trupeşti, să nu mai gândeşti cum le-ai făcut pe ele, că se 
spurcă sufletul tău, ci, mai vârtos, roagă pe Hristos, zicând: "Doamne, Tu le ştii 
pe ele şi Tu de vei voi, le vei curăţi pe ele, căci eu nu cutez nici a gândi la ele”, 
iar de cunoşti că te cercetează Dumnezeu pe tine, atunci să nu ţi se înalțe inima 
ta, ci, mai mult, să zici: "Pentru neputinţa şi slăbiciunea mea, Dumnezeu face 
milă cu mine, ca să rabd şi să nu mă slăbesc". Că de nu, apoi va lua Dumnezeu 
ajutorul Său de la tine şi vei pieri. 


Dacă războiul desfrânării îți aprinde inima, să cercetezi de unde este începutul 
acestei lupte lăuntrice şi să te îndreptezi; fie că va fi din multă mâncare sau 
băutură sau somn sau din mândria pe care o ai în tine, că ai fi mai bun decât 
mulți alții şi slujeşti lui Dumnezeu sau de ai osândit pe cineva că a greşit, pentru 
că afară de aceste pricini, nu se începe războiul desfrânării întru oameni şi de-ţi 
vei înfrâna pântecele şi nu vei osândi pe nimeni de greşeală şi de nu vei avea în 
tine gânduri că, adică, bine vieţuieşti şi că plăcut este lucrul tău lui Dumnezeu, 
de te vei păzi de acestea, se va duce de la tine războiul desfrânării. 


De vei da cuiva vreun ban cu dragoste, iar, mai pe urmă, te vei mâhni în gândul 
tău, zicând că mult i-ai dat lui, tu să nu asculţi gândurile tale, că drăceşti sunt. 


Şi, pe cât poţi, în sărăcie şi în lipsă să petreci, ca mai vârtos să ai trebuinţă să fii 
de toţi ajutat. 

Dumnezeului nostru slavă! 

Moaştele Sfântului Haralambie 





Mănăstirea Sfântului Ştefan de la Meteora: Un alt fragment (chiar mai mare) 
al craniului Sfântului Haralambie este păstrat în Mănăstirea Sfântului Ştefan de 
la Meteora. Este demn de remarcat faptul că racla în care se află moaştele 
datează din secolul XVII. 

Sfântul Mucenic Haralambie 

Moaştele Sfântului Haralambie (mâna). Se 
află într-un paraclis de la mănăstirea Mega Spileo din Grecia. 

are o mulțime de sfinte moaşte ce se păstrează în 
katholikonul mănăstirii, mai exact într-un mic paraclis din partea stângă a 
bisericii, cei care au avut răgaz să le numere, au spus că sunt aproape 200 de 
sfinte moaşte expuse spre închinare. Raclele cu Sfinte Moaşte de la Mănăstirea 
Iviron, Sfântul Muntele Athos în care se regăsesc şi moaştele Sfântului 
Haralambie: 





Sfinte moaşte ale cuviosului lerotei Iviritul, ale Sfântului mare mucenic 
Dimitrie, ale Sfântului Arsenie Capadocianul, ale Sfântului Grigorie al Nissei, 
ale Sfântului apostol Filip, ale Sfântului Haralambie, ale Sfântului nou mucenic 
Constantin din Idra, Mir de la Mormântul Sfântului Nicolae. 





Sfinte moaşte ale Sfântului Haralambie, ale Sfântului Nistor, ale cuviosului 
Ilarion, ale Sfintelor muceniţe Minodora, Nimfodora şi Mitrodora, ale Sfântului 
apostol Andrei, ale Sfântului Gheorghe, sângele Sfinților Doctori fără de arginţi 
Cosma şi Damian, al Sfintei cuvioase muceniţe Anisia, al Sfântului apostol 
Filip, al Sfântului mare mucenic Procopie, al Sfântului mare mucenic Mamant, 
al Sfântului nou mucenic Pahomie Aghiopavlitul, al Sfântului nou mucenic 
Teodor din Halicarnas, al Sfântului loan postitorul,patriarhul Constantinopo- 
lului, al Sfântului cuvios mucenic Cosma, protosul Sfântului Munte, al Sfintei 
mare muceniţe Varvara, al Sfântului Chiriac anahoretul, al Sfântului mare 
mucenic Eustatie, al Sfântului mucenic Modest, al Sfântului mare mucenic 
Iacob Persul, al Sfinţilor 20 000 de mucenici, al Sfântului Macarie Egipteanul, 
al Sfântului Mina Calicheladu, al Sfântului lerotei, episcopul Atenei, al 
Sfântului Dionisie Aeropagitul. 

Sfinte moaşte ale Sfântului mare mucenic Mercurie, ale Sfântului mucenic 
Haralambie, ale cuviosului Leontie şi ale Sfântului mucenic Modest. 





Sfinte moaşte ale Sfântului Ermolace, ale Sfintei Paraschevi, ale Sfântului 
Gheorghe din Ioannina, ale Sfântului Grigorie Palama, arhiepiscopul Tesa- 
lonicului, ale Sfântului Grigorie, patriarhul Constantinopolului, ale Sfântului 
Gheorghe purtătorul de biruinţă, ale Sfântului mucenic Haralambie, ale 
Sfântului mucenic Mamant, ale Sfântului Pantelimon tămăduitorul, ale celor 
cinci Sfinţi mucenici: Eustatie, Auxentie, Mardarie, Evghenie şi Oreste, Sfân- 
tului cuvios mucenic lacov Sihastrul, ale Sfântului Haralambie, ale Sfântului 
Teodor Stratilat, ale Sfântului loan Gură de Aur, ale Sfântului Eustatie, ale 
Sfântului Gheorghe nou, ale Sfintei Varvara, ale Sfintei Paraschevi, ale Sfân- 
tului Patrichie, ale Sfântului loan Botezătorul. 





Sfinte moaşte ale Sfântului mucenic Vasile, episcopul Amasiei, ale Sfântului 
Gheorghe purtătorul de biruinţă, ale Sfântului mucenic Haralambie, ale 
Sfântului mucenic Mamant, ale Sfântului Pantelimon tămăduitorul, ale celor 
cinci Sfinţi mucenici: Eustatie, Auxentie, Mardarie, Evghenie şi Oreste, ale 
Sfântului Varvar, ale Sfântului Procopie, ale Sfântului Mihail, episcopul 
Sinadelor, ale Sfântului Pantelimon, ale Sfântului loan Gură de Aur, ale Sfân- 
tului "Teodor Stratilat, ale Sfântului mucenic Haralambie, ale Sfinţilor 20000 de 
Mucenici. 





Sfinte moaşte ale Sfântului Amfilohie, episcopul Iconiei, ale Sfintei Pelaghia, 
ale Sfântului Ciprian, ale Sfântului Gheorghe purtătorul de biruinţă, ale Sfinţilor 
Doctori fără de arginți Chir şi loan, ale Sfântului mucenic Haralambie, ale 
Sfântului mucenic Modest, ale Sfântului Procopie, ale Sfintei Marina, ale 
Sfinţilor 20 000 de mucenici, ale Sfântului mucenic Elefterie, ale Sfântului loan 
Gură de Aur, ale Sfântului mare mucenic Procopie, ale Sfântului loan 
Botezătorul, ale Sfântului loan cel milostiv, ale Sfântului mare mucenic Pan- 
telimon, ale Sfântului Trifon, ale Sfântului Grigorie, episcopul Armeniei, ale 
cuvioasei Eupraxia. 





Sfinte moaşte ale Sfinților cuvioşi mucenici Eftimie, Ingnatie şi Acachie, ale 
Sfântului Amfilohie, episcopul Iconiei, ale Sfintei Pelaghia, ale Sfântului 
Ciprian, ale Sfântului Gheorghe purtătorul de biruinţă, ale Sfântului Pantelimon, 
ale Sfinților doctori fără de arginţi Chir şi loan, ale Sfântului mucenic Hara- 
lambie, ale Sfântului mucenic Modest, ale Sfântului Elefterie, ale Sfântului 
Artemie, ale Sfintei Paraschevi, ale Sfântului mucenic Eustratie, ale Sfântului 
mucenic Modest, ale cuvioasei Melania, ale Sfântului Mina Calicheladu, ale 
Sfintei Chiriachi, ale Sfântului mucenic Procopie, ale Sfântului mucenic Ignatie, 
ale Sfântului mucenic Eftimie. 

Sfinte moaşte ale Sfântului mare mucenic Procopie, ale Sfintei Paraschevi, ale 
Sfântului mucenic Eustratie, ale Sfântului mucenic Modest, ale cuvioasei 
Melania, ale Sfântului Mina Calicheladu, ale Sfântului mucenic Haralambie, ale 
Sfintei Chiriachi, ale Sfântului mucenic Procopie, ale Sfântului mucenic Ignatie, 
ale Sfântului mucenic Eftimie, ale Sfântului Modest, ale Sfântului Mercurie, ale 
Sfântului Mihail, episcopul Sinadelor, ale Sfântului Elefterie, ale Sfântului 
Artemie, ale Sfântului Pantelimon, ale Sfântului Chiricu, ale Sfântului Fotie, ale 
Sfântului loan Gură de Aur. 


: Moaştele Sfântului Haralambie 
(mai precis, un fragment mare din craniul său) se aflau în altarul bisericii 
Sfântului Gheorghe din Iraklitsa Veche (în Grecia). În anul 1922, au fost mutate 
la biserica din Iraklitsa Nouă. 


Locurile unde se găsesc părticele din moaştele Sfântului Haralambie pe pă- 
mântul românesc: 


În Bucureşti: 
— Biserica Paraclisului Patriarhiei (Dealul Patriarhiei); 
— Biserica “Sfântul Stelian-Lucaci” (Str. Logofăt Udrişte, lângă Poliţia 
Rutieră); 
— Biserica “Sfântul Dumitru — Poştă”, din spatele Muzeului Naţional de 
Istorie a României din Calea Victoriei; 

— Biserica “Sfinţii Arhangheli”, din Str. Oţetari — a 2-a str. la dr. de la 
Policlinica Batiştei; 

— Mânăstirea “Sfântul Nicolae — Mihai Vodă ”, de lângă Metrou „Izvor ”, 
BCR şi Springtime Izvor, Str. Sapienţei, Nr. 4; 

— Biserica “Sfântul Vasile”, din Calea Victoriei, Nr. 198 (vizavi de Muzeul 
Enescu); 

— Biserica “Sfântul Nicolae şi Sfânta Parascheva — Sfânta Vineri Nouă” 
(pe Bd. “N. Titulescu”, Nr. 157-159, de lângă Metrou “Gara Basarab”); 

— Mănăstirea „Sfinţii Arhangheli, Sfântul Atanasie, Sfântul Haralambie şi 
Sfântul Iustin Martirul şi Filosoful — Stavropoleos”, (Str. Stavropoleos, 
Nr.4, zona Centrul Vechi, Carul cu Bere, în spatele Muzeului Naţional de 
Istorie a României din Calea Victoriei); 

— Schitul Darvari (Str. Schitul Darvari, Nr. 3, lângă Grădina Icoanei); 

— Biserica “ Sfânta Treime — Delea Veche” (Str. Delea Veche, Nr. 39, în 
apropiere de Metrou “Piaţa Muncii"); 


— Capela Ortodoxă „Sfântul Mina ” din incinta Institutului de Medicină 
Legală Bucureşti; 

— Biserica „Sfânta Treime - Manu Cavafu ”, Bd. Gh. Şincai, Nr. 4, vizavi de 
Liceul Şincai, în diagonală peste intersecţie. 





În provincie: 
Biserica Mitropoliei de laşi; 
Biserica „Sfântul Lazăr ” din laşi (lângă Palatul Culturii); 
Biserica „Sfântul Haralambie ” din laşi; 

— Mănăstirea Miclăuşeni, sat Miclăuşeni, comună Butea, jud. laşi, 





În Mânăstirea Căldăruşani este o raclă mică aşezată la închinat în faţa altarului. 
În această raclă sunt aşezate spre închinare moaştele a treisprezece sfinţi: 
Sfântul mucenic Arhidiacon Ştefan, Sfântul Dimitrie, Sfântul Pantelimon, 
Sfântul Artemie, Sfântul Lavru, Sfântul Petru, Sfântul Haralambie, Sfântul 
Elefterie, Sfântul Trifon, Sfânta Paraschiva, Sfânta Marina, Sfântul Teodosie, 
Sfântul Stelian. Pe lângă acestea este şi o bucăţică din lemnul Sfintei Cruci 
încadrată în metal. 


— Biserica din com. Hălăuceşti, jud. laşi; 

— Mănăstirea Bogdana, comuna Ștefan cel Mare, jud. Bacău, 

— Biserica Spitalului Judeţean din Suceava, jud. Suceava (B-dul 1 
Decembrie 1915, nr.21) 

— Mănăstirea Râşca, comună Râşca, jud. Suceava; 

— Biserica comunei Rădășeni, jud. Suceava (în medalionul icoanei 
minunate a Maicii Domnului); 

— Mănăstirea Rarău, Com. Crucea, jud. Suceava; 

— Mănăstirea (Schitul) „Sfântul Mucenic Mina — Forăşti ” (stil vechi), sat 
Roşiori, com. Forăşti, jud. Suceava (lângă Fălticeni); 

— Mănăstirea Neamţ, com. Vânători, jud. Neamţ; 

— Mănăstirea Sihăstria, Com. Pipirig, jud. Neamţ; 

Mănăstirea Secu, comuna Vânători, jud. Neamţ, 

Biserica Mănăstirii Văratec, comună Agapia, sat Văratec, jud. Neamţ; 
Mănăstirea Ciolanu, comuna Tisău, jud. Buzău; 

Mănăstirea Răteşti, Sat Răteşti, Com. Berca, jud. Buzău; 

Catedrala Episcopiei din Galaţi, 

Mănăstirea Vladimireşti, com. Tudor Vladimirescu, jud. Galaţi; 
Mănăstirea Hurezi, jud. Vâlcea, 





Mănăstirea Cârcea, sat Cârcea, com. Coşoveni, jud. Dolj (9 km de la 
Craiova); 

Mănăstirea Brâncoveni, comuna Brâncoveni, jud. Olt (lângă Slatina); 
Biserica Vechii Catedrale a Episcopiei din Slobozia (Mânăstirea „Sfinţii 
Arhangheli — Slobozia Veche”, str. Mănăstirii, nr. 1); 

Biserica Memorială Mihai Viteazul „Sfântul Siluan Atonitul ” din Alba 
Iulia, jud. Alba, 

Mănăstirea Lupşa, comuna Lupşa, jud. Alba; 

Mănăstirea Țigăneşti, com. Ciolpani, jud. Ilfov; 

Mănăstirea Căldăruşani, com. Gruiu, jud. Ilfov; 

Mănăstirea Ghighiu, sat Ghighiu, com. Bărcăneşti, jud. Prahova (lângă 
Ploieşti, pe drumul spre Buzău); 

Schitului “ Sfânta Maria Cricov — Jercălăi ”, com. Jercălăi, jud. Prahova 
(lângă Urlaţi); 

Mănăstirea Turnu — Prahova, sat Târgşoru Vechi, nr. 1, jud. Prahova; 
Mănăstirea * Sfânta Treime”, sat Parepa-Ruşani, com. Colceag, jud. 
Prahova; 

Biserica “Sfinţii Arhangheli — Fotăcheşti ” din Videle, jud. Teleorman; 
Catedrala Episcopală din Giurgiu, jud. Giurgiu; 

— Schitul “Sfântul loan Rusul”, com. Slobozia, jud. Giurgiu (5 km de 
Giurgiu); 

— Mănăstirea Slănic, sat Slănic, com. Aninoasa, jud. Argeş; 

— Biserica “Buna Vestire — grecească ” din Tulcea (str. Buna Vestire, nr. 
2) 

Sfântul Nicolae Velimirovici - Proloagele de la Ohrida — Pomenirea 
Sfântului sfinţit mucenic Haralambie 





Marele Sfânt mucenic Haralambie a fost episcop în cetatea Magnesiei şi a 
suferit pentru Hristos în anul o sută treisprezece al vieţii sale. 


Când au început sângeroasele persecuții contra creştinilor, din timpul împă- 
ratului Septimius Severus, bătrânul Haralambie nu s-a ascuns de ele, ci cu 
hbertate şi pe faţă a predicat tuturor credinţa în Hristos. EI a îndurat schingiuiri 
cumplite ca şi când nu ar fi fost el în acel trup. 


Când l-au jupuit de viu, bătrânul iertător le-a zis ostaşilor: 

EI chiar în timpul chinurilor a făcut minuni mari şi 1-a adus pe mulţi la Hristos. 
Chiar fuca împăratului, Galina a lăsat închinarea la idoli a tatălui ei şi s-a făcut 
creştină. 


Osândit la moarte şi adus la locul execuţiei, Sfântul Haralambie şi-a înălțat 
mâinile către cer şi s-a rugat lui Dumnezeu pentru tot poporul ca Dumnezeu să 
le dăruiască sănătate trupească şi mântuire sufletească şi ca EI să le înmulțească 
roadele pe acest pământ. 






După rugăciune, acest sfânt bătrân şi-a dat sufletul în mâinile lui Dumnezeu 
încă înainte ca satrapul să-i lovească gâtul cu sabia. 

Sfântul Haralambie a luat mucenicia la anul 202 după Hristos. 
Fiica împăratului, Galina, a luat trupul Sfântului şi l-a îngropat cu cinste. 


Cântare de laudă la Sfântul Haralambie 





Sabia cea neştiutoare în zadar se învârte 
deasupra capului Sfântului Haralambie. 


Sfântul îngenunchează şi lui Dumnezeu se roagă: 


Doamne, slobozeşte pe robul Tău! 
Slobozeşte poporul Tău de toate păcatele lor; 
Arată milostivirea Ta din nou asupra lor, 
Binecuvântează osteneala lor şi 

înmulțeşte roadele pământului! 


Îndestulează-i cu de toate; 

căci trup şi sânge sunt ei. 

Dăruieşte-le mereu să-i cânte Ţie, 
Umple de sănătate şi bucurie inimile lor, 
Spre aducerea aminte de Tine! 


Alungă departe de ei tot răul, 

Mântuieşte-i de nevoi şi sărăcie, 
Milostiveşte-Te către ei toți, 

Iar după moartea lor, 

Fă-le parte cu Sfinţii Tăi, Doamne! 
Doamne, milostiveşte- Te către poporul Tău! 

Oricine lui Haralambie se va ruga, 
Și numele meu va pomeni, 

Ajută-l, Doamne, din chinurile mele 
Pentru Tine! 


Atunci din cer un glas a venit: 
Primită este rugăciunea ta, 
Sufletul tău la Mine să vină! 


Sfântul al său sulfet îl dă, 
EI către Rai zboară, 
înainte ca sabia să cadă. 


Cugetare 


Multe din greutățile mari care vin asupra omului îşi au cauza cunoscută sau nu, 
în trecutul lui. Totuşi, cauzele acestor mari greutăţi, cum ar fi, de exemplu, 
nebunia, nu sunt nimic altceva decât efectele călcării legii lui Dumnezeu. 


Când Sfântul Haralambie era schingiuit mai presus de minte, împăratul a aflat 
de harul sfântului în a vindeca nebunia şi a poruncit să fie adus acolo un nebun 
ca să se convingă şi împăratul că Haralambie putea vindeca de nebunie. 
Diavolul îl chinuia de treizeci şi cinci de ani pe cel adus, mânându-l în 
pustietăți şi în munţi şi aruncându-l în noroaie şi în repeziciunile apelor. Când 
acest om suferind s-a apropiat de Sfântul Haralambie, diavolul a simţit buna 
mireasmă ce venea de la trupul Sfântului şi a ţipat: „Rogu-te, robule al lui 
Dumnezeu, nu mă chinui înainte de vreme, ci porunceşte şi voi pleca de bună 
voie şi de vrei voi spune şi cum am intrat în acest om." 


Sfântul i-a poruncit să spună, iar demonul a zis:,Acest om voia să fure de la 
vecinul lui şi s-a gândit: Dacă nu-l voi ucide mai întâi pe vecin, nu-i voi putea 
fura ce-i al lui. Şi l-a omorât pe vecinul. Prinzându-l pe când făcea uciderea, 
am intrat în el şi iată treizeci şi cinci de ani de când locuiesc în el." 


Auzind acestea sfântul lui Dumnezeu a poruncit diavolului să iasă din om îndată 
şi să-l lase în pace. Diavolul a ieşit, iar omul nebun s-a vindecat şi a stat liniştit. 

Mitropolitului Augustin de Florina - Predică la Sfântul mucenic 
Haralambie - Credinţa făcătoare de minuni 





In această predică, iubiților, vom vorbi despre un mare mucenic al credinţei 
noastre, care ne aduce în memorie locurile cele sfințite ale Asiei Mici, acolo 
unde vreme de veacuri, până în 1922, a existat o întreagă lume creştină. 


Asia Mică, ţara de neuitat! Oriunde ar săpa cineva, va afla oseminte de eroi, 
moaşte de sfinţi, cruci şi iconiţe şi ruine ale bisericilor şi mănăstirilor. Acum, 
toate s-au pierdut şi cei care sunt originari din acele părți şi au venit în Elada, îşi 
amintesc cu emoție de patria pierdută, care a născut atâţia eroi şi martiri ca nici 
o altă ţară creştină. Unul din aceşti martiri este şi Sfântul Haralambie, pe care 
îl sărbătorim pe 10 februarie. Despre el vom vorbi, pentru că viaţa lui arată 
cât de mare este puterea credinţei pe care o învaţă Evanghelia. 


Sfântul Haralambie a trăit în veacul al II- lea după Hristos. S-a născut într-o 
cetate din Asia Mică, Magnisia, care nu este foarte departe de mult-regretata 
Smirna. Creştinii cetăţii îl preţuiau pe Sfântul Haralambie pentru caracterul lui 
curat, pentru marea lui credinţă şi l-au ales preot. 


Lumea astăzi aude cuvântul „preot” şi nu-i dă nici o importanţă. „Popă”, spune 
altul şi copiii auzindu-i pe cei mari vorbind despre preoţi cu dispreţ nu vor să 
devină preoţi când se fac mari. Şi preotul peste câţiva ani va fi ceva rar. Despre 
această dispreţuire faţă de preoţie sunt vinovaţi, desigur şi câţiva preoţi 
nevrednici, care nu-şi cinstesc sfânta misiune. Dar Sfântul Haralambie nu a 
fost unul din preoţii obişnuiţi, a fost preot care avea conştiinţa misiunii Sale. 
Liturghisea şi plângea de emoție. Propovăduia cuvântul lui Dumnezeu şi 

făcea ca şi cele mai reci inimi Să se emoţioneze şi să-L iubească pe Hristos. li 
iubea pe săraci şi pe bolnavi şi vizita casele creştinilor şi îi sfătuia pe toți, mici 
şi mari, Să rămână credincioşi lui Hristos. 


Pe preotul Haralambie îl iubeau şi îl preţuiau toţi. Prin cuvintele şi prin viaţa lui 
era o puternică lumină, care lumina nu doar pe creştinii cetății Magnisia, ci 
strălucirea lui ajungea chiar până foarte departe. Dar lumina aceasta nu era 
mulțumitoare pentru oamenii care trăiau în ruşinoasa închinare la idoli. Şi 
idolatrii nu erau puţini. Atunci erau mulți şi aveau cu ei şi statul. 


În acea epocă devenise împărat unul care îi ura pe creştini şi hotărâse să-i 
prigonească cu toată puterea de care dispunea. Se numea Septimiu Sever. 
Reprezentant al împăratului în părțile Asiei Mici, ca şi cum am spune prefect, 
era unul ce se numea Lucian. Şi acesta era un sălbatic prigonitor al creştinilor, 
ca şi împăratul. Acesta a dat dispoziţie să-l aresteze pe sfânt şi să-l aducă 
înaintea sa. Sfântul Haralambie era de acum foarte bătrân. Avea 113 ani. Şi 
totuşi, în ciuda adâncii lui bătrâneţi, nu înceta să liturghisească şi să slujească 
poporului. 


Vedeţi, atunci nu era în vigoare în Biserică legea de astăzi a statului, care-l 
obligă pe preot să se retragă din slujire la 75 de ani. Asta nu este conform cu 
Sfintele Canoane. Preotul, atâta vreme cât se simte bine, trebuie să rămână la 
locul său până la adânci bătrâneţi. Un preot bătrân cu părul alb este în parohia 
lui foarte respectat, iar cuvintele sale sunt ascultate cu mare atenţie, ca un glas 
care vine din veşnicie. 


Bătrân de 113 ani era Sfântul Haralambie, dar în acest trup bătrân exista o 
inimă care nu îmbătrânise de timp, o inimă care era pururi tânără. Aşa este: 
cel care crede în Hristos, chiar şi atunci când îmbătrâneşte, nu-şi pierde 
entuziasmul. Este întotdeauna tânăr. 


Tiranul Lucian a crezut că un om bătrân este uşor de înduplecat să se lepede de 
Hristos şi să se închine la idoli. Bătrânui iubesc mult viaţa şi tremură în faţa 
morţii şi fac orice ca să mai adauge la viaţa lor câteva zile. Dar Sfântul 
Haralambie nu se temea de moarte. În credinţă era stâncă. Nimic nu putea 
să-l clatine. Cuvintele pe care i le spunea tiranul ca să se lepede de Hristos, l-au 
făcut pe Sfântul Haralambie mai hotărât şi mai viteaz. Neliniştea creştea 
înăuntrul său. Răspundea cu îndrăzneală. 

Tiranul s-a mâniat din cale afară de eroica împotrivire a sfântului şi a poruncit 
groaznic martiriu, a poruncit să-l jupoaie pe Sfântul Haralambie de viu. Auzind 
cineva de un astfel de martiriu i se ridică părul. Sfântul nu s-a îngrozit. Inima lui 
era închinată lui Hristos şi Hristos i-a dat putere să învingă această ispită şi să 
triumfeze. Imediat ce soldaţii au început groaznicul martiriu, sfântul prin calda 
lui rugăciune a făcut o minune şi mâinile soldaților au înțepenit, iar tiranul s-a 
înfricoşat şi sfântul a ieşit din acest martiriu mai strălucit şi cu mai mare putere 
propovăduia pe Hristos. Faima lui se întindea pretutindeni. O, ce poate să facă 
un preot sfânt ca Sfântul Haralambie! 


Faima sfântului a ajuns până la palatele împărăteşti, iar când împăratul a 
străbătut Răsăritul şi s-a dus în Antiohia, a poruncit să-l aducă înaintea lui pe 
sfânt. 


Pentru a doua oară Sfântul Haralambie este judecat. Este judecat de însuşi 
împăratul. Dar şi a doua oară îşi mărturiseşte credinţa. Împăratul se sălbăticeşte 
şi poruncește să-l chinuiască şi în sfârşit să-l decapiteze. Sfântul a arătat atâta 
răbdare în mucenicia sa, încât trei soldaţi din călăi săi, necredincioşi până în 
acea clipă, au refuzat să aducă la îndeplinire dispoziția împăratului şi au strigat: 
Şi noi suntem creştini! 


Dar până şi fiica lui Galina, văzând minunea sfântului, a crezut în Hristos. Incă 
şi alţii, închinători la idoli, bărbaţi şi femei, împreună cu fiica împăratului au 
mărturisit credinţa lor şi au primit mucenicia împreună cu sfântul. 


Iubiții mei, toți câți citesc Vieţile Sfinților şi văd chinurile pe care le-au suferit 
pentru Hristos nu se pricep de unde aflau această putere. Dar la această 
nedumerire răspunde Evanghelia. 


Ne istoriseşte că o copilă, care era demonizată şi nici o putere nu era în stare să 
o vindece, deodată s-a făcut bine. Cum? Mama ei L-a rugat pe Hristos să o facă 
bine pe copila ei. L-a rugat cu credință mare şi Hristos a ascultat rugămintea 
mamei şi o putere nevăzută, puterea lui Hristos, a izgonit din sufletul copilei toţi 
demoni. 


Această credinţă în Hristos este cea care a dat putere Sfântului Haralambie să 
izgonească demonii, să vindece pe cei bolnavi, să facă minuni şi ceea ce e cel 
mai important, să sufere toate înfricoşatele chinuri şi până la ultima lui suflare 
să-şi mărturisească credinţa. Această credinţă dă putere celor care cred până 
astăzi, ca să biruiască ispitele, prigoanele şi chinurile şi cu îndrăzneală să 
mărturisească Ortodoxia pretutindeni. 

Fiecăruia din aceşti mucenici, bătrâni şi tineri, se potriveşte cuvântul pe care l-a 
spus Hristos către femeie: „O, femeie, mare este credinţa ta! Fie ţie după cum 
voieşti” (Matei 15, 28). 


O, mucenicilor, mare e credinţa voastră! Vă rugăm, rugaţi-vă Domnului să 
ne dăruiască şi nouă credinţa voastră. 

Părintele Ilie Cleopa - Predică la Sfântul mare mucenic Haralambie 





Cel ce va răbda până la sfârşit, acela se va mântui (Matei 10, 22) 


Iubiţi credincioşi, auzim pe marele Apostol Pavel, zicând: 4/ra este strălucirea 
soarelui, alta este strălucirea lunii şi alta strălucirea stelelor. Căci stea de stea 
se deosebeşte în strălucire (I Corinteni 15, 41). Acest mare adevăr se vede şi la 
slava sfinților lui Dumnezeu. Multe milioane de sfinți strălucesc pe cerul cel 
gândit al Bisericii şi sunt împodobiţi de Însuşi Dumnezeu, cu slavă şi nemurire 
veşnică înaintea Lui. Dintre aceştia este şi Sfântul, sfințitul şi marele mucenic 
Haralambie, a cărui pomenire o cinsteşte azi Biserica cea dreptmăritoare. 


Mare şi prea strălucit luceafăr al Ortodoxiei este Sfântul mucenic Haralambie, 
care prin viaţa, prin minunile şi pătimirile sale pentru Hristos, a luminat multe 
suflete întunecate de slujirea idolească şi le-a adus la lumina adevăratei credinţe 
în lisus Hristos cu minunile sale prea slăvite, a înspăimântat pe împărați, pe 
chinuitori şi pe cei necredincioşi şi i-a făcut să înţeleagă puterea adevăratului 
Dumnezeu, care lucra prin el minuni şi puteri negrăite, spre mântuirea celor ce 
se întorceau la credinţa în Hristos. Dar să vă spunem pe scurt pătimirea acestui 
mare mucenic: 


Pe timpul împăratului roman Sever, care se închina la idoli, era episcop al 
cetăţii Magneziei din Asia Mică un bărbat Sfânt şi foarte iubitor de 
Dumnezeu, anume Haralambie, care mărturisea pe Hristos şi păstorea bine 
sufletele credincioşilor pe calea mântuirii. Auzind despre râvna lui pentru 

La judecată l-a întrebat guvernatorul: Haralambie, jertfeşte zeilor ca să trăieşti şi 
să fii cinstit de împăratul. 

Iar Sfântul i-a răspuns: 






Atunci a poruncit Lucian ostaşilor să-l dezbrace de veşmintele arhiereşti şi să-l 
bată cumplit pe tot trupul cu toiege şi unghii de fier. 

Dar Sfântul Haralambie răbda cu bărbăţie zdrobirea trupului său şi dădea laudă 
lui Dumnezeu că pătimeşte pentru El. lar unii din ostaşi şi din cei ce priveau, 
văzând blândeţea şi răbdarea lui, au crezut în Hristos şi au fost ucişi cu sabia din 
porunca judecătorului. Alţii cereau botezul şi mustrau pe ostaşi pentru tirania 
lor, fiindu-le milă de bătrâneţea sfântului. 


Auzind despre Sfântul Haralambie, împăratul Sever a poruncit să fie adus la 
judecată înaintea lui, la Antiohia. Pătimind grele chinuri pe cale şi făcând mai 
multe minuni, marele episcop al Magneziei a stat la judecată înaintea lui Sever, 
care îi zicea: Jertfeşte idolilor, Haralambie, ca să scapi de moarte. Fie-ţi milă de 
bătrânețile tale şi nu te împotrivi legilor noastre părinteşti! Dar marele ierarh 
înfruntându-l, a fost legat şi târât prin cetate, în văzul tuturor. Atunci fiica lui 
Sever, anume Galinia, a crezut în Hristos şi îl mustra pe tatăl ei pentru 
necredinţa şi asprimea lui. Îmblânzindu-se împăratul, a dezlegat pe Sfântul 
Haralambie. Dar, auzind că fiica lui a sfărâmat toţi idolii şi mulţi oameni cred în 
Hristos, pentru minunile ce le făcea Sfântul, a poruncit să 1 se taie capul. 


Ducându-l la locul de tăiere, Sfântul Haralambie a stat în genunchi la 
rugăciune şi ridicându-şi mâinile, a zis: 







Și, deodată, s-au deschis cerurile şi Sfântul Haralambie a văzut Slava 
Domnului şi a auzit acest glas: 





În clipa aceea, Sfântul Haralambie şi-a dat duhul în mâinile lui Hristos şi toţi au 
strigat, plini de uimire: Mare este Dumnezeul lui Haralambie! Acesta este 
adevăratul Dumnezeu, iar de idoli, de păgâni şi de diavoli ne lepădăm! Toţi cei 
de față au crezut în Hristos şi au primit botezul, iar fericita Galinia, fiica 
împăratului a uns cu miresme moaştele Sfântului Haralambie şi le-a îngropat la 
loc de cinste. 

Iubiţi credincioşi, iată, pe scurt, viaţa, minunile şi sfârşitul mucenicesc al Sfân- 
tului mare mucenic Haralambie. A trăit pe pământ 113 ani şi este cel mai 
bătrân sfânt mucenic din câţi prăznuieşte Biserica lui Hristos. Vedeţi că la o 
vârstă atât de înaintată, el nu avea odihnă, nici nu se temea de acei păgâni tirani 
şi sălbatici, nici nu se ascundea de mânia lor? Ci stătea în mijlocul cre- 
dincioşilor săi şi îi sfătuia, îi învăţa dreapta credinţă, îi îmbărbăta, săvârşea 
Sfânta Liturghie şi era gata oricând să-şi dea şi viaţa pentru Hristos şi pentru 
credinţa ortodoxă pe care o mărturisea. 


Cu el se împlineau cuvintele Mântuitorului din Evanghelie, Care zice: Eu sunt 
păstorul cel bun. Păstorul cel bun îşi pune sufletul pentru oile sale. Iar cel 
plătit şi cel care nu este păstor şi ale cărui oi nu sunt ale lui, vede lupul 
venind şi lasă oile şi fuge, şi lupul le răpeşte şi le risipeşte. Dar cel plătit fuge, 
pentru că este plătit şi nu are grijă de oi. Eu sunt păstorul cel bun şi cunosc 
oile Mele şi ele Mă cunosc pe Mine. Precum Mă cunoaşte Tatăl şi Eu cunosc 
pe Tatăl şi sufletul Îmi pun pentru oi (loan 10, 11-15). 


Sfântul mare mucenic Haralambie şi-a pus sufletul său pentru oile lui 
Hristos, pentru credincioşii din oraşul Magnezia, pe care îi păstorea şi care 
ascultau de el, căci era părintele lor sufletesc. Avea credinţă tare în Hristos, 
trăia îngereşte pe pământ, în feciorie, în post şi în neîncetată rugăciune. De 
aceea avea şi darul înaintevederii şi al facerii de minuni. Că cei ce trăiesc ca 
sfinţii pe pământ, se învrednicesc de mari daruri de la Dumnezeu, nu se tem 
de moarte nici de cei ce ucid trupul, iar în cer petrec împreună cu îngerii 
întru Slava lui Dumnezeu. 


Aşa a fost Sfântul Haralambie, păstor adevărat, slujitor devotat al Bisericii, 
puternic în faptă şi în cuvânt, plin de bărbăţie şi foarte milostiv cu oamenii. Aţi 
văzut cum s-a rugat la sfârşit lui Dumnezeu, ca cei ce îl vor cinsti să fie izbăviți 
de foamete, de secetă, de primejdii şi de ciumă, adică de boli fără leac! De aceea 
şi sfintele lui moaşte se păstrează în biserici cu mare evlavie şi este cinstit în 
toate ţările creştine. 


Iubiţi credincioşi, Sfântul Haralambie se bucură de o mare cinstire şi în ţara 
noastră. Sunt biserici înălțate în numele lui, icoane şi chiar părţi mici din sfintele 
lui moaşte şi credincioşi care îi poartă numele. Azi, la ziua pomenirii lui, se fac 
slujbe cu litie, se face priveghere, Liturghie şi acatistul Sfântului Haralambie, că 
este grabnic ajutător celor ce îl cinstesc cu credinţă. 


Vă îndemnăm, deci să apăraţi credința ortodoxă şi Biserica întemeiată de 
Hristos pentru care s-a vărsat sângele a milioane de sfinţi martiri. Apoi să 
ascultați de mai-marii voştri, cum ne porunceşte Sfântul Pavel, adică de preoţi şi 
de episcopi, căci ei sunt păstorii Bisericii puşi de Hristos, care vor da seama de 

sufletele noastre, iar credincioşii sunt oile cele blânde şi ascultătoare care 
urmează pe păstorii cei buni. 


Rugaţi-vă lui Dumnezeu Să vă dea păstori şi preoţi buni! Rugaţi-vă pentru ei, 
în loc să-i judecaţi! Că pe mulţi păstori îi fac buni şi credincioşii buni care îi 
ascultă la cele bune şi se roagă pentru ei. Apoi citiţi cărţi sfinte, Vieţile 
Sfinţilor şi Acatistul Sfântului Haralambie care ajută mult în necazurile 
acestei vieţi. 


Deci, să sărutăm icoana marelui mucenic şi Să zicem din inimă această scurtă 
rugăciune: Sfinte mare mucenice Haralambie, roagă-te lui Dumnezeu pentru 
noi. Amin. 

PS Sebastian — Predică la pomenirea Sfântului mucenic Haralambie 





Predica rostită de P.S. Sebastian (Ilfoveanul), episcop vicar al Arhiepiscopiei 
Bucureştilor la hramul Sfântului mucenic Haralambie, ocrotitorul parohiei 
Flămânda din Bucureşti: 


lubiţi credincioşi, facem astăzi pomenirea unui bătrân de 113 ani. Atât a avut 
Sfântul Haralambie, ocrotitorul bisericii acesteia, când a fost arestat şi maltratat 
în fel şi chip, pentru ca să renunţe la credinţa sa creştină. 


Suntem în veacul al treilea, când Sfântul Haralambie era episcop în Cetatea 
Magneziei, din Asia mică, Turcia de astăzi, în vremea bătrânului împărat Sever, 
care a dat poruncă în întreg Imperiul Roman să fie prigoniţi creştinii, pentru că 
erau socotiți în vremea aceea periculoşi şi păguboşi, pentru societatea romană. 


Aşa se face că, la scurtă vreme şi episcopul Haralambie pârât fiind către mai 
marele cetăţii că este creştin, ba încă pentru că este căpetenia spirituală a 
creştinilor, a fost adus în faţa aceluia şi după o regie care se repetă în viaţa fie- 
cărui sfânt aproape, au căutat mai întâi să-l îmbuneze şi să-l măgulească cu 
cuvinte meşteşugite, alese şi frumoase, ca să renunţe la credința sa creştină. 
Promiţându-i-se fel de fel de lucruri, căutând în fel şi chip mai întâi să-l 
convingă de bunăvoie, în chip voluntar, să-şi abandoneze pe Hristosul său şi să 
îmbrăţişeze păgânătatea şi păgâna credinţă a Imperiului Roman. 


In faţa prigonitorilor, bătrânul acesta venerabil a arătat nu numai statornicie şi 
răbdare, ci a arătat şi o vitejie demnă de un om care a rămas tânăr cu spiritul în 

pofida, iată, a vârstei încărcate de ani, având 113 ani. Şi a uimit pe toți cu 
răbdarea sa, cu puterea sa, dar mai ales cu darul lui Dumnezeu Care-l păzea 
sănătos în ciuda tuturor chinurilor şi bătăilor pe care le-au găsit de cuviinţă să le 
îndrepte împotriva sa chinuitorii săi: A fost spânzurat - citim în viaţa sa - de 
mâini în sus şi întreg trupul său a fost strujit cu unghii de fier, aşa încât curgea 
sângele şiroaie din trupul său bătrân. A fost bătut, a fost târât fiind legat de cai, 
şi în câte alte feluri nu au gândit prigonitorii săi să-l convingă să treacă la 
credinţa păgână. De fiecare dată însă, prin darul lui Dumnezeu, s-a aflat 
vindecat şi în chip miraculos, din nou întreg, încât se minunau cu toţii. 


Ba încă, unii, impresionați de ceea ce se întâmplă cu el, au crezut şi ei în 
Hristos. Aşa s-a întâmplat şi cu chinuitorii săi care-l băteau cu toiege. Aceia 
văzând cum în chip minunat bătrânul acesta rezista şi este dăruit de Dumnezeu 
cu vindecare după fiecare maltratare, au cerut şi ei să fie botezați şi să se 
numească creștini. 


Până şi fiica împăratului Sever, care şi el a venit până la urmă să maltrateze şi să 
chinuie pe Haralambie, până şi fiica aceluia, cu numele Galini, s-a lăsat 
impresionată de răbdarea şi puterea dumnezeiască a sfântului care, în văzul 
tuturor, cerându-i-se în chip deosebit, a vindecat pe un îndrăcit, cunoscut fiind 
de mulţi ca pătimind aceasta de mulți ani, ba încă, a mai înviat şi pe un mort. 


Aşa a înţeles tânăra Galini, că această credinţă a tatălui ei - fie şi împărat - 
credința aceasta păgână chiar dacă era o credință de veacuri, a imperiului 
acestuia ce trecea drept o civilizaţie deosebită, toate acestea a înţeles Galini că 
sunt minciuni. De aceea spre dezamăgirea tatălui ei şi spre dezonorarea lui, a 
mers în templu unde erau înşiraţi zeii la care romanii, în frunte chiar cu tatăl ei, 
mergeau şi se închinau în chip ritual, a mers şi a distrus zeii, ca să le arate 
tuturor că zeii aceia — statui făcute de mâini omeneşti — nu pot nimic nici măcar 
împotriva acelora care, iată îndrăznesc să-i spargă şi să-i risipească la pământ. 


Aceasta a făcut-o în două rânduri, încât tatăl ei a rămas fără cuvânt şi nu ştia ce 
să creadă, timp în care foarte mulţi din oamenii care priveau la chinurile pe care, 
rând pe rând şi cu multă bărbăţie, le răbda Haralambie, treceau şi îmbrăţişau 
credinţa creştină. La un pas a fost până şi împăratul Sever. EI însuşi fiind 
vindecat de Haralambie, el însuşi fiind mântuit, pentru că provocându-L pe 
Dumnezeu într-un moment de indignare, tot vorbindu-i Haralambie de 
Dumnezeul Cel Adevărat, Hristos, adevărat faţă de zeii săi mincinoşi, se spune 
că a luat arcul şi în indignarea sa a tras către cer, provocându-L pe Hristos, dacă 
este Dumnezeu Adevărat, să facă să se vadă aceasta. Şi a rămas împăratul, prin 
mânia lui Dumnezeu, a rămas fără grai şi a rămas spânzurat în văzduh, 
chinuindu-se cumplit şi suferind a strigat la bătrânul Haralambie să se roage lui 
Dumnezeu pentru el ca să fie izbăvit. S-a rugat Haralambie şi s-a tămăduit acela 

şi şi-a revenit. Şi a fost, spun, cât pe-aci să se încreştineze şi el şi să ajungă el 
întâiul împărat roman creştin şi nu Constantin, ceva mai târziu. 


Însă, dragii mei, greu le este celor puternici să se smerească şi să accepte 
adevărul chiar dacă-l văd sau îl cunosc. Greu i-a fost împăratului Sever să-şi 
abandoneze credinţa, de acum strămoşească şi să recunoască că a trăit într-o 
minciună. De aceea, trecând ceva vreme, la sfatul celorlalți rău sfătuitori din 
jurul lui, a uitat minunea pe care a săvârşit-o Haralambie chiar cu dânsul şi a 
început din nou cu alte şi alte chinuri să se pornească împotriva bătrânului 
acestuia. Disperat, în cele din urmă văzând că tot mai mult se îngroaşă rândurile 
celor care cred în Hristos, văzând răbdarea şi credinţa lui Haralambie, a dat 
poruncă să i se taie capul. Nu s-a întâmplat însă aceasta, pentru că după ce a fost 
pronunţată sentința luându-l pe bătrân şi purtându-l la locul de tăiere s-a arătat — 
citim în viaţa sfântului — Hristos Însuşi, înconjurat de îngeri şi a luat sufletul 
bătrânului acestuia sfânt la ceruri împreună cu EI. 


Aceasta este, dragii mei, în scurte cuvinte, viaţa Sfântului Haralambie. Dacă veţi 
căuta în “Vieţile Sfinţilor” pe rând şi amănunţit sunt arătate chinurile şi faptele 
minunate ale acestui bărbat care ne stă nouă astăzi, pildă de credință 
nestrămutată mai ales atunci când se încearcă să fim corupți. Când cei din jurul 
nostru încearcă să ne provoace la compromis, într-o lume în care compromisul 
devine din ce în ce mai la modă, iar jertfa, statornicia, devin pe zi ce trece “o 
mare prostie”. Într-o astfel de lume, dragii mei, Sfântul Haralambie de astăzi ne 
stă pildă tuturor de felul în care ar trebui să ne păzim şi să ne cinstim credința 
noastră strămoşească. 


EI n-a înţeles să cedeze nici pentru promisiuni, nici pentru încântări, nici pentru 
mai ştiu eu ce planuri i-au fost puse înainte. EI a ştiut un singur lucru: zeii aceia 
păgâni, statuile acelea făcute de tâmplari, de pietrari, de fierari sau de argintari 
erau o prostie şi nu merită să-şi abandoneze sau să-şi trădeze Dumnezeul sau de 
dragul acelora, a unor funcţii sau promisiuni ce i-au fost puse înainte. 


Ni se potriveşte viaţa Sfântului Haralambie şi nouă celor care, de multe ori, ÎI 
trădăm pe Dumnezeu, nu de dragul zeilor, nici de dragul unor promisiuni pe 
care nu ni le face nimeni, ci de dragul păcatelor, poftelor, tentaţiilor, 
slăbiciunilor în braţele cărora ne aruncăm adeseori singuri, uitând pentru o 
clipă Sau mai multe: postul, rugăciunea, milostenia, înfrânarea, curăţenia 
trupească şi sufletească şi toate celelalte fapte bune, neglijându-le de dragul 
unor altfel de demoni pe care-i acceptăm adeseori de bunăvoie: sunt demonii 
slăbiciunilor, ai tentaţiilor, ai păcatelor în braţele cărora, repet, ne lăsăm de 
multe ori sau ne aruncăm chiar noi înşine. 

Ei bine, Sfântul Haralambie, bătrânul acesta venerabil, ne este model şi exemplu 
astăzi de viaţă adevărată în Hristos, plină de curaj până la sânge şi jertfă. De 
aceea au ajuns, dragii mei, oamenii aceştia — trecuţi în calendare — sfinţi. Nu 
pentru că au făcut compromisuri, cum facem noi adeseori, în viaţa de zi cu zi 
spunând: “Lasă că merge şi aşa!”, “Le fac eu şi aşa!” , “Trec eu şi de asta!” 
Sfinţii erau oameni dintr-o bucată: iubind până la capăt, crezând până la 
capăt, respectându-şi crezul lor până la capăt. lată de ce au ajuns în calendare! 


Iar noi credincioşii îi cinstim, doar, doar, vom putea lua şi noi ceva de la ei, de 
la fiecare. De aceea citim “Vieţile Sfinţilor”. De aceea i-a rânduit Biserica 
exemple, în fiecare zi, pentru noi toţi. “Vieţile Sfinţilor” nu sunt cărţi de 
poveşti, ci pilde şi modele de viaţă pe care să le urmăm în viaţa noastră. 
Hristos ni-i dă şi Biserica ni-i dă, drept exemplu, ca privind la viaţa lor, la 
petrecerea lor, la credinţa, la speranţa şi faptele lor, să încercăm şi noi să 
facem la fel şi să înţelegem că aceasta este va să zică adevărata “viaţă în 
Hristos”. 


De aceea să-l rugăm pe Sfântul Haralambie, astăzi, să ne binecuvânteze şi pe 
noi şi să mijlocească de la Dumnezeu şi pentru noi credinţa tare şi Statornică, 
curaj şi mai ales trăinicie în a ne mărturisi credinţa noastră strămoşească. 


lată, de 2000 de ani ne cinstim strămoşii ca şi astăzi - fiind sâmbăta celor 
adormiţi - aducând la biserică jertfe, pentru ca Dumnezeu să facă să li se ierte 
ceea ce le-a rămas neiertat. Este motivul pentru care şi în celelalte sâmbete ale 
Postului mare care urmează, aducem jertfe pentru înaintaşii noştri în chip 
solidar cu ei, ca prin această solidaritate să-l arătăm lui Dumnezeu că ne 
considerăm nepoţii şi strănepoțţii lor, urmaşi ai crezului lor, ai credinţei lor şi 
rugându-L totodată să-i împărtăşească în chip spiritual din jertfa aceasta 
materială a noastră. 


Să-l rugăm aşadar pe Sfântul Haralambie, să ceară de la Dumnezeu şi pentru 
noi binecuvântare, credinţă şi spirit de jertfă pentru viaţa noastră în Hristos, 
pentru credinţa noastră creştină. Amin. 

IPS Teodosie - Predică la pomenirea Sfântului mucenic Haralambie 





În numele Tatălui şi al Fiului şi al Sfântului Duh. Amin! 


Iubiţi credincioşi, Sfintele Evanghelii de astăzi ne-au adus multă lumină în 
suflet. Mai întâi, am ascultat pilda talanţilor, Evanghelia duminicii de astăzi. Se 
spune în această pildă că un om a împărțit averea sa unor slugi, urmând ca la 
sfârşit să ia această avere înapoi. A dat unuia cinci talanţi, altuia doi şi altuia 
unul. 


De ce aceste numere? De ce această diferenţă? Cine este omul? Omul este 
Dumnezeu ? Este numit om în această pildă ca să înţelegem cât de aproape este 
Dumnezeu de noi. 


Cine sunt slugile? Toţi oamenii! 


De ce se spune că unuia i-a dat cinci talanţi, altuia doi şi altuia unul? Cu 
adevărat, nu toţi avem aceleaşi puteri şi daruri de la Dumnezeu. Cei cinci talanți 
reprezintă cele cinci simţiri ale noastre. Unii îşi au simţirile atât de bogate, cum 
sunt oamenii care învaţă mult şi ajung în demnități înalte. Aceia pot să 
chivernisească bine talanţii sau pot să nu-i chivernisească. 


De ce se spune că altuia i-a dat doi talanţi? Doi talanţi arată cele două firi ale 
noastre: firea trupească şi firea cea duhovnicească. Fiecare dintre noi avem 
aceşti doi talanţi. 

De ce se spune că unuia i-a dat un talant? Care este acest singur talant? Este 
chipul lui Dumnezeu. Deci, mai puţin de un talant nu a primit nimeni. Acel 
talant reprezintă o bogăție nesfârşită. Chipul lui Dumnezeu din noi este mai 
scump, mai de valoare decât întregul universul material. Orice om este bogat 
prin ceea ce a primit de la Dumnezeu. Adevărat este că omul care se vede mai 
puţin înzestrat de Dumnezeu, uneori este harnic, alteori este leneş. Este harnic şi 
îşi face munca, cum poate el: ori sapă pământul, ori învaţă o meserie; nu ajunge 
pe culmi înalte, să conducă poporul său să conducă mai mulți oameni. El poate 
să îşi chivernisească talantul, pentru că ceea ce dă Dumnezeu celui mai simplu 
om, este o bogăție nesfârşită. Omul cu minte, nu atât de ageră invidiază pe cel 
cu minte ageră, invidiază pe cel ce poate dobândi mai mult. EI zice: „Eu şi-aşa 
am puţin!”. Unii dintre ei spun: „Să nu mai fac nimic! Şi-aşa nu pot să ajung eu 
mare, cum a ajuns celălalt!” Aşa, unii oameni simpli muncesc şi înmulţesc 
talantul. Se fac de folos altora, iar alții nu muncesc nimic şi îşi îngroapă talantul 
şi rămân în lene, în sărăcie, în nelucrare. 


Vedem că Stăpânul face socoteală cu slugile Sale şi ne dă pildă că cel care a 
primit cinci talanţi, a mai dobândit încă cinci. Adică, cu puterile sale, primite de 
la Dumnezeu a făcut loc de lumină în jurul său şi a luminat pe alții: i-a învăţat 
pe alţii, i-a oprit de la rău, i-a pus să chivernisească binele şi de aceea, a înmulţit 
cei cinci talanţi şi a făcut zece. De aceea, Dumnezeu îl binecuvântează şi spune 
că îl va pune peste multe în casa sa. La fel şi cu cel cu doi talanţi. Cel care are 
cinci talanţi şi îi foloseşte doar ca să se mândrească cu ei, ca şi cum el i-ar fi 
dobândit, acela îşi iroseşte talanţii săi. Nu îi îngroapă, dar îi risipește; încât şi 
acela poate să cadă, să nu mai aibă nici un talant întreg şi ceea ce a primit de la 
Dumnezeu să risipească. La fel şi cel cu doi talanţi; pilda ne arată că aici, în ce 
istoriseşte Mântuitorul despre cel cu un talant, care era cârtitor. A zis Stăpânului 
când a venit să îşi ia înapoi darul pe care i l-a dat: „Stăpâne te ştiam om aspru că 
seceri unde nu ai semănat şi aduni unde nu ai împrăştiat! Am îngropat talantul 
Tău.” Ce însemnează aceasta? El nu a făcut nimic, a fost leneş. Ce spune 
Mântuirorul? „Nu trebuia să faci aşa, dacă mă ştiai aspru. Trebuia să fii pus 
banii mei la zarafi şi eu, întorcându-mă, aş fi luat ce este al meu.” 


Ce însemnează a pune la zarafi, în înţelesul Evangheliei de astăzi? Din ceea ce 
ai dobândit tu din munca ta: dacă ai fost simplu lucrător de pământ şi ai putut să 
câştigi două pâini, nu o pâine şi o pâine ai ţinut-o pentru tine, să te saturi şi 
celalaltă pâine a împărţit-o săracilor, însemnează că ai pus talantul tău la zarafi. 


De unde ia Dumnezeu ceea ce ai înmulţi tu? la de la cei pe care i-ai ajutat. De 
aceea şi în această pildă, milostenia este slăvită de Dumnezeu. Este arătată ca o 
faptă care nu rămâne singură, care nu rămâne pe pământ, care nu rămâne la un 
singur om, ci care se înmulțeşte şi la alți oameni. Aceasta însemnează înmulţirea 

talanților: să nu trăieşti numai pentru tine, ci să trăieşti şi pentru alții, să nu 
munceşti numai pentru tine, ci să munceşti să ajuţi şi pe alţii. 


Ce porunceşte Stăpânul? A venit cu ceea ce a primit. Orice om când moare, îl 
aşteaptă judecata. Omul când moare, are chipul obişnuit. Orice om bun sau rău 
are acelaşi trup, are acelaşi suflet. Sufletul celui bun, noi nu îl vedem, dar îl văd 
îngerii şi îl vede Dumnezeu. Este îmbrăcat în lumină şi lumina este cu atât mai 
strălucitoare, cu cât faptele lui i-au fost mai bogate de ajutorarea semenilor şi de 
înălţarea sufletului către Dumnezeu. 


Omul leneş, necredincios şi egoist, atunci când moare, noi îl vedem ca pe un 
orice alt om. Îi vedem trupul la fel ca al celorlalţi oameni. Sufletul nu îl vedem, 
sufletul poartă chipul lui Dumnezeu. Acest suflet care poartă chipul lui 
Dumnezeu este îmbrăcat în întuneric, dacă omul nu a făcut bine. Când moare 
omul cel rău şi leneş, Dumnezeu Îşi ia chipul Său la Sine. De aceea, spune că: 
„Luaţi talantul cela cel căruia i l-am dat şi daţi-l celui care are zece talanţi! Tot 
celui ce are i se va da şi îi va prisosi şi de la cel ce nu are, ce 1 se pare că are i se 
va lua. 


Fiecare om când face rău, este egoist. Când ucide, când este zgârcit, când 
jigneşte, când loveşte, când necinsteşte pe Dumnezeu; acel om este lipsit de 
bună simţire şi se aseamănă mai mult cu cel viclean, care a fost lipsit de harul 
lui Dumnezeu şi firea lui este întunericul. Tocmai de aceea, întunericul rămâne 
pur în omul care nu a lucrat, care nu a iubit, care nu şi-a ajutat semenii şi 
Dumnezeu îşi ia chipul Său. 


Ce înseamnă chipul lui Dumnezeu? Chipul lui Dumnezeu este lumina pusă de 
Dumnezeu în noi. Această lumină este dar al lui Dumnezeu, este minte, voinţă, 
simţire. Acestea sunt nişte puteri ale sufletului nostru. Sufletul este creat de 
Dumnezeu din nimic, dar sufletul este înzestrat cu aceste puteri. Aceste puteri 
care sunt izvorâte din harul lui Dumnezeu, se întorc la Dumnezeu. 


lată, omul în iad nu mai are voinţă, nu mai are rațiune, nu mai are simțire. El 
există, dar existenţa lui este coşmar şi îi vin în față toate cele rele pe care le-a 
săvârşit în viaţă. Orice om are, prin creaţia lui Dumnezeu o existenţă de sine şi 
este îmbrăcat în aceste daruri. Existenţa de sine rămâne cum a rămas şi la îngerii 
care şi-au pierdut lumina, a rămas existenţa de sine, personală, dar nu a rămas 
harul. La om nu rămâne chipul, ci chipul care îl lumină în viaţă, dar nu a luat 
aminte la lumina acelui chip ci se dă celui care s-a ostenit în viaţa să 
strălucească în strălucirea sfinților lui Dumnezeu. 


Aşa s-a ostenit şi cel pe care noi îl pomenim astăzi, ocrotitorul acestei sfinte 
biserici, Sfântul Ierarh Haralambie. Acest părinte a trăit în secolele III şi IV şi 

ne dă nouă pildă de vieţuire. EI a fost un om al rugăciunii din copilărie. Fiind un 
om al rugăciunii, rugăciunea a fost pentru el puterea sufletului şi prin rugăciune, 
şi-a găsit dialogul cu Dumnezeu. 


Oamenii din ţinutul său l-au cunoscut. Preoţii şi episcopii i-au cunoscut 
mărinimia sufletului. De aceea, a ajuns ierarh, a ajuns episcop. Ca episcop, era 
un om foarte rugător, încât toţi cei ce şedeau împrejurul său, puteau să se bucure 
de rugăciunile sale. A venit şi vreme de primejdie. Era în secolul al III-lea. În 
timpul acesta, era împăratul Sever la Roma şi acest împărat Sever a început 
prigoana împotriva creştinilor. | s-a transmis şi celui ce aduna în jurul său 
mulțime de oameni la rugăciune şi la tămăduire, să se oprească din aceasta şi să 
asculte porunca împărătească. Porunca împărătească era să cinstească zeii, idolii 
la care romanii aduceau jertfă. Părintele Haralambie nu a voit să se supună 
acestei porunci. 


De aceea, însuşi împăratul a trimis doi slujitori ai săi să vină să-l prindă. Aceia 
au venit şi 1-au spus: „Opreşte-te de la a aduna oameni în jurul tău şi trimite-i să 
jertfească zeilor!” 


EI şi-a văzut în continuare de ale sale. A zis: 


De aceea, el a spus: 





Atunci, l-au prins şi au început să-l batjocorească. EI, însă striga către poporul 
cel credincios: Atunci, l-au 
dezbrăcat de veşminte. 





Era după sfârşitul sfintei slujbe, în toate veşmintele arhiereşti. L-au dezbrăcat de 
veşminte şi au început să-l batjocorească. Avea o barbă lungă pe care i-au 
împletit-o şi a început să-l tragă după nişte cai neînvăţaţi prin cetate, dar el nu se 
spăimânta, cu toate că era izbit trupul său. Atunci, s-au gândit să-l spânzure şi 
să-l chinuiască cu unghii de fier. Cei doi călăi care au fost puşi să-l chinuiască, 
au luat fiare încinse în foc şi căutau să-i strujească trupul, să îi dea pielea şi 
carnea, jos de pe oase. 


Bătrânul Haralambie le mulțumea şi le zicea: 


Ei se chinuiau cu acele fiare ascuţite şi înroşite în foc, iar bătrânul se ruga şi 
zâmbea în rugăciune şi mulțumea lui Dumnezeu. Atunci, cei ce îl chinuiau, au 
zis: „Noi am obosit şi el este mai uşurat decât noi. Ce însemnează aceasta? S-au 

mâniat stăpânii şi au zis: „De ce nu faceţi, ceea ce v-am pus să faceţi?” A 
început unul dintre ei să spună: „Noi credem că omul acesta este cu putere mare, 
pentru că am făcut ceea ce ne-aţi spus! Dar, fiarele noastre s-au înmuiat, noi am 
obosit şi el nu a păţit nimic!” 


Atunci, s-a poruncit de către ighemonii puşi de împărat, Lucie şi Luchian să fie 
UCiŞI cei doi şi aşa, şi-au primit moartea mucenicească Porfirie şi Vaptos. După 
aceea, au început ei înşişi, cei ce erau dregători, să strujească trupul Sfântului 
Haralambie. Unul dintre ei a venit şi l-a scuipat în faţă şi îndată, 1 s-a întors 
capul în cealaltă parte. Iar, celălalt care cu unghi de fier îi strujea trupul, i-au 
rămas mâinile, de la coate, prinse de trupul sfântului şi striga de durere. Atunci, 
mulțimea a început să spună către Sfântul Haralambie: „lată, atârnă greu 
mâinile celui pe care l-ai pedepsit! De ce l-ai pedepsit atât de aspru?” Acela se 
tânguia de durere. Au venit înainte şi s-au rugat de Sfântul Haralambie şi i-a 
vindecat pe amândoi şi aceia, vindecându-se nu au mai îndrăznit să fie 
împotriva Dumnezeului pe Care îl propovăduia Sfântul Haralambie. 


Mulțimea păgână era împotrivă, pentru că i-a spus împăratului: „Dacă acesta va 
rămâne viu, tot poporul se va duce după el !” Atunci, căutau cum să îl ruşineze 
şi cum să-l piardă. 


Cu adevărat, prin Sfântul Haralambie s-au făcut minuni. 


Un om cuprins de duhuri necurate, de treizeci şi cinci de ani, la porunca 
Sfântului Haralambie s-a vindecat. A poruncit Sfântul Haralambie cu rugăciune: 
şi omul s-a făcut sănătos. 


Apoi, a înviat un mort. Toţi spuneau că este fermecător şi însuşi împăratul l-a 
întrebat: „Care sunt farmecele tale şi ce vrăji ai?” Atunci, au poruncit să îl ardă 
în foc şi s-a făcut un foc mare după ce, mai întâi, i-au străpuns pieptul cu o 
suliță. EI răbda şi nu se tânguia. S-a făcut foc mare şi pară de foc era asupra lui 
şi o femeie, venind, a luat jarul de pe margine şi l-a aruncat asupra lui, zicând: 
„Mori, bătrâne, rău, că rău ai făcut în cetatea noastră!” După aceea, îndată, focul 
s-a stins. A rămas nevătămat. Ochi aveau şi nu vedeau. Urechi aveau şi nu 
auzeau. Ce să facă mai departe? S-au gândit să îl ucidă cu sabia. Au trimis 
împărații soldaţii să îl ducă la locul de execuţie. 


Sfântul Haralambie a început să se roage. Rugându-se, a văzut slava cerului. 
Văzând slava cerului, a mulţumit lui Dumnezeu şi l-a zis: 

Aşa, rugându-se, Dumnezeu i-a 
luat sufletul său şi au văzut aceia, cum sufletul, ca un abur, se suia către cer. 


Au veni şi au istorisit împăratului şi aşa, s-a sfârşit Sfântul Haralambie, în cinste 
deplină, slăvit de Dumnezeu, arătându-i Dumnezeu locaşurile Sale cele cereşti. 


Este, până în vremea noastră un mărturisitor al bunătăţilor dumnezeieşti şi al 
dragostei dumnezeieşti. De aceea, iată, cum a înmulțit talanții Sfântul Hara- 
lambie! Mulţime de păgâni ce au văzut minunile au crezut în Hristos Dumnezeu 
şi au venit şi s-au botezat. De aceea, până în vremea noastră, Sfântul 
Haralambie a rămas făcător de minuni. A trăit 113 ani şi a pătimit acestea ca să 
ia nu numai cunună de cuvios şi de ierarh, ci să ia şi cunună de mucenic. 
Acea cunună de mucenic este cea mai strălucitoare şi poartă Sfântul 
Haralambie cele trei cununi ale vieţii, după cele trei ceruri pe care le-a făcut 
Dumnezeu: cerul care este tăria, cerul care este lumea îngerilor şi cerul care 
este locuinţa lui Dumnezeu. 


Iubiţi credincioşi, această sfântă zi să rămână pentru noi ca o zi de lumină, de 
belşug şi de binecuvântare. Am avut această bucurie înmulțită prin prezenţa 
Prea sfinţitului Loghin, un om care arde de dragostea semenilor săi. Îi iubeşte şi 
se dăruieşte tuturor celor ce au nevoie de ajutorul său. 


Fiecare dintre noi să luăm pildă şi să căutăm pe cei ce se află în suferinţa: pe 
copii din orfelinate, pe copii necăjiţi ce nu au cele de trebuinţă, pe bolnavii 
abandonaţi, pe bolnavii din azile să îi mângâiem, pe cei închişi în temnițe, pe cei 
rătăciți de la credinţă, pe toţi să îi aducem în bucuria lui Dumnezeu, înaintea 
Părintelui ceresc ca să îi mângâie şi să îi aline de toate suferinţele lor. De aceea 
rugăm pe Bunul Dumnezeu, Cel ce ne-a dat astăzi învăţătura vie, prin Sfintele 
Evanghelii ce s-au citit şi ne-a dat pildă vie prin Sfântul Haralambie care a slujit 
şi nu a cârtit, să ne dea şi nouă slujirea lui Hristos necontenită. Slujirea lui 
Hristos se împlineşte prin slujirea semenilor noştri. 


Cine are credinţă şi se roagă, dar nu face bine, nu se jertfeşte pentru aproapele, 
are o credință ce seamănă cu sămânţa cea bună, dar care are nu ajunge în 
pământul cel roditor. Pământul roditor este în semenii noştri la care trebuie să 
ajungă nu numai credinţa, ci şi dragostea noastră, prin faptele jertfei noastre de 
care să ne învrednicească Bunul Dumnezeu, ca să avem răspuns bun înaintea 
judecății Sale şi să ne spună şi nouă: „Bine, bună slugă şi credincioasă, peste 
puţine ai fost pusă, peste multe te voi pune! Intră în bucuria Domnului tău! 
Amin!” 

(IPS Teodosie, arhiepiscopul Tomisului - Biserica „Sfântul mare mucenic 
Haralambie”, Constanţa, 10 februarie 2013) 

Sfântul Haralambie, marele făcător de minuni - Două minuni petrecute în 
vremurile noastre 





Sfântul Haralambie, pe care pentru chinurile cumplite pătimite fără clintire 
pentru Hristos, Biserica îl cinsteşte cu numele de mare mucenic, a primit de la 
Dumnezeu darul facerii de minuni. Pe aceia care îi cer cu credinţă ajutorul, 
Sfântul îi tămăduieşte din boli cumplite, precum ciuma sau nebunia, izgonind 
diavolii şi apărând pe cei drept-slăvitori de primejdiile dezlănţuite asupra lor — 
aşa cum o mărturisesc cele două minuni înfricoşătoare de mai Jos, petrecute în 
vremurile noastre. (R.H.) 


Cum a salvat Sfântul Haralambie oraşul Filiatra din Peloponez 


Această minune, pe care oamenii locului o pomenesc în fiecare an de praznicul 
Sfântului, a avut loc în orăşelul Filiatra, în anii ocupării Greciei de către 
germani. Pentru un sabotaj reuşit de luptătorii din rezistenţă, Comandamentul 
militar din Tripolis a ordonat guvernatorului german al Filiatrei, Kontau, să dea 
foc orăşelului, să ucidă un număr de notabilităţi şi să aresteze 1.500 de locuitori 
pentru a-i deporta în Germania, pe un drum fără întoarcere. Primind ordinul, 
Generalul Kontau a ordonat soldaţilor să-l execute întocmai, fără milă, în zorii 
zilei următoare. 


Lumea fu cuprinsă de jale şi mâhnire mare şi nu ştia ce să mai facă pentru a-i 
salva pe filiatreni. Aflat la Tripolis, părintele arhimandrit Theodor Kotakis, care 
se trăgea din Filiatra, luă pe cineva care cunoştea germana şi se duse la casa 

generalului din Tripolis. În timp ce aştepta pe hol să fie primit, auzi din biroul 
generalului strigăte, înjurături, tulburare mare. O servitoare grecoaică îl trase 
atunci de rasă şi-i spuse să plece, ca să nu fie şi el executat pe loc. leşind de 
acolo, Părintele dădu de veste la toate casele din Tripolis în care locuiau oameni 
originari din Filiatra să se roage în noaptea aceea sfântului ocrotitor al 
filiatrenilor, Haralambie, pentru a interveni. EI însuşi s-a închis în camera lui şi 
se rugă cu durere. La fel au făcut şi locuitorii din Filiatra, care simţiseră că li se 
pregăteşte ceva. 


Şi sfântul le-a auzit rugăciunea şi a săvârşit minuni. În noaptea aceea, pe când 
dormea, generalului Kontau i se înfățişă Sfântul Haralambie ca un bătrân grav, 
măreț, foarte cuviincios şi plin de sfinţenie, în haină preoțească şi cu o barbă 
albă, albă. Era un chip pe care protestantul (sau, mai degrabă, necredinciosul!) 
neamţ nu-l mai văzuse niciodată în viaţa lui. 


Cinstitul bătrân îi spuse cu glas dulce: 


Visul era ca viu şi-l impresiona pe ofițer. El se trezi, dar se culcă la loc, tot 
hotărât să execute ordinul. 


Sfântul i se înfăţişă iarăşi în somn şi-i spuse: 





Neamţul se trezi din nou. In minte i se rostogoleau cuvintele rostite de sfânt. 
Dar era imposibil să nu execute ordinal, fiindcă l-ar fi executat germanii pe el! 
Aşa că se culcă la loc. 


Pentru a treia oară i se înfăţişă Cuviosul bătrân şi-i spuse: 





La început, generalul a vrut să nesocotească porunca Sfântului Haralambie şi să 
se arate mare şi tare. Însă, cu toată necredinţa lui, a cedat... Căci tot în noaptea 
aceea, după cum el însuşi povestea mai târziu, a auzit glasuri şi plânsete ca de la 
nişte oameni asupriţi undeva în curtea lui. Apoi s-au apropiat nişte arătări vii, o 
adunare de femei multe, care-şi loveau capetele şi piepturile de nenorocire şi 
durere nesuferită. Jeleau, erau furioase şi aruncau blesteme pentru uciderea 
copiilor şi nepoților lor, care urma să fie. Toate glasurile s-au făcut apoi un nor 
şi au urcat la cer. Şi-a mai văzut în somn nişte nori lungi şi întunecaţi care 
ieşeau din camera lui şi întunecau soarele, ce se ascunsese în nori, la fel cum 

statura ofițerului întunecă feţele soldaţilor lui — soldaţi care îngroziţi, cereau 
ajutor făcându-şi cruce şi alergând să se ascundă pe după măslini. 


Kontau se trezi îngrozit. Voia să spună ceva, dar nu putea. Stătea cu gura 
căscată, copleşit de imaginea visului ce-l avusese. Îl avea încă în faţa ochilor pe 
bătrânul acela, care i se arătase de trei ori în vis şi avea chipul unui sfânt al 
Ortodoxiei. Trezit din coşmar, începu să se gândească la răul ce urma să se facă: 
să fie ucişi oameni ca nişte câini şi să rămână neîngropaţi! Să fie arse într-o 
clipită case care dăinuiau acolo de veacuri întregi! Deşi gândurile acestea l-au 
răvăşit pe general, tot îşi mai zicea în sine: “Am spus că ard oraşul şi o să-l 
ard!” 


Închise atunci ochii şi bătrânul, Sfântul Haralambie, îi apăru din nou în faţa 


ameninţător şi Stăruitor şi cu E a şi e îi zise: 


Atunci neamţul, ţinându-şi genunchii care tremurau, se sculă şi apucă telefonul. 
Cu glas tremurat, telefonă la Tripolis, la comandamentul german. Acolo însă, ce 
să vezi? Comandantul din Tripolis încerca să deschidă gura ca să dea ordinul, 
dar şovăia. Voia să se răstească să-i fie executat ordinul, însă n-avea putere. Ce 
se întâmplase? În aceeaşi noapte şi el îl văzuse în vis pe Sfântul Haralambie — 
la fel cum îl văzuse şi i-l descria acum la telefon ofiţerul din Filiatra! Până la 
urmă, îi spuse generalului Kontau: 

- Scrieţi! Revoc distrugerea oraşului. Să vă prezentaţi în faţa mea mâine la 
amiază! 


Odată cu ivirea zorilor, veni şi vestea revocării hotărârii nemților. Oamenii se 
revărsară atunci pe străzi şi prin pieţe, după cuvântul psalmistului: “Seara se va 
sălăşlui plângerea, iar dimineaţa bucuria” (Psalm 29: 5). 


Atunci, însoţit de o trupă de soldaţi şi ofiţeri germani, Kontau, împreună cu doi 
preoţi ortodocşi, străbătu străzile, mergând de la o biserică la alta. Începură de la 
Sfântul loan, trecură pe la Sfântul Nicolae, pe la Sfântul Atanasie şi acum se 
îndreptau spre biserică Născătoarei de Dumnezeu: ofiţerul căuta să găsească 
icoana sfântului care 1 se arătase în somn. Când i s-a deschis uşa bisericii, îl 
recunoscu printre icoane pe Sfântul Haralambie, care-l îngrozise şi care-i 
poruncise în vis. 1 se taie glasul, se ruşină de egoismul lui şi-şi acoperi faţa cu 
mâinile. După ce le cobori, acest protestant necredincios îşi făcu cruce şi rosti 
câteva rugăciuni în limba lui, apoi le ceru preoţilor să-i spună cine era Bătrânul 
din icoană. 

l-au povestit atunci că este Sfântul Haralambie, care a suferit multe chinuri 
pentru Hristos, că a făcut multe minuni şi face şi astăzi multe altele. 


Bucuria  filiatrenilor şi recunoştinţa lor faţă de Sfântul era de nedescris! Îl 
slăveau pe Dumnezeu şi-i mulțumeau Sfântului Haralambie pentru minune. 


Și, aşa cum i-a spus Sfântul generalului, după sfârşitul războiului, acesta 
împreună cu toţi oamenii lui, s-a întors în Germania — fiecare a ajuns la casa lui, 
fără să păţească ceva. Neamţul a păstrat vie amintirea minunii şi 1-a rămas 
recunoscător Sfântului, vrând să se întoarcă ca să i se închine. 


Aşa că, după doi ani, şi-a luat soția şi a plecat din Germania în Grecia, spre 
Filiatra. Însă n-a prins praznicul Sfântului, fiindcă a ajuns cu o zi mai târziu, pe 
11 februarie. De îndată ce l-au văzut, locuitorii s-au bucurat tare, încât s-au 
aşternut iarăşi pe sărbătoare, cântând slavoslovie, întinzând masă şi bucurându- 
se. De multe ori de-a lungul anilor, generalul, împreună cu soția, copiii şi alți 
compatrioți a mers în a zecea zi a lui februarie la Filatra şi s-a rugat Sfântului cu 
credinţă. În inima lui înflorise Ortodoxia. 


Starețul Iacov Tsalikis: “Sfântul Haralambie m-a vindecat”, 





Părintele Iacov Tsalikis 


Ne povestea odată părintele Iacov Tsalikis, stareţul mănăstirii cuviosul David: 

“Când eram copil mic, m-a prins o răceală atât de gravă, încât am căzut la pat, 
cu dispnee puternică şi cu o durere insuportabilă în partea stângă a toracelui. 
Doctor în sat nu exista şi singura scăpare erau Dumnezeu şi Sfinţii săi. Aveam 
în casă o iconiţă de argint făcătoare de minuni a Sfântului Haralambie, veche de 

şase sute de ani, pe care o aveam din moşi-strămoşi, adusă din Asia Mică. Atu- 
nci mama mea făcu multă rugăciune şi metanii la Sfântul, cerându-l ajutorul. 


La un moment dat, am văzut o mână de preot, de la încheietură în jos, cum trecu 
peste capul meu şi cobori spre piept, la locul care mă durea. Acolo mi-a făcut 
semnul Crucii şi m-a mângâiat. Îndată mi-a trecut durerea şi dispneea şi m-am 
făcut bine. 


I-am spus atunci mamei: 

- Mamă, am văzut o mână de preot care m-a însemnat cu semnul Crucii, m-a 
mângâiat şi m-am făcut bine. Toate au trecut atât de aproape am văzut mâna, 
încât am văzut părul de pe ea! 


- Copile, îmi zise mama, Sfântul Haralambie a fost acela care a venit şi te-a 


vindecat! Să-ţi aduci aminte pururea de ziua de azi, pentru că “mort ai fost şi ai 


înviat!” (era prăznuirea Sfântului apostol Toma când s-a petrecut minunea)”... 
Traducere de Caliopie Papacioc 


(în revista “Familia ortodoxă“, nr. 2 (49)/ 2013) 

Minunea săvârşită de Sfântul Haralambie cu Părintele Justin 





Revista Atitudini redă un fragment din cartea „Părintele Justin Pârvu şi bogăţia 
unei vieţi dăruită lui Hristos”, în care este spusă povestea minunii petrecute cu 
sfinția sa în noaptea Sfântului mucenic Haralambie, care e chiar ziua de naştere 
a bunului nostru duhovnic. 


“Relatăm aici o minune petrecută cu Părintele Justin la puţin timp după întoar- 
cerea sa din închisoare... 


„Cu sănătatea zdrobită, dar cu sufletul viguros, se întoarce în satul natal, unde 
are marea bucurie de a vedea că locurile şi oamenii de aici rămăseseră nealteraţi 
de arşiţa ateismului. Întâmpina însă o mare întristare - mama era grav bolnavă 
de pelagră şi nu a putut nicicum să o convingă că s-a întors acasă, că fiul ei cel 
mai iubit trăieşte. 


Rugăciunile mamei pentru fiul ei, nenumăratele parastase făcute de mama, care 
credea că fiul ei nu mai trăieşte, l-au întărit mult pe Părintele în închisoare, dar 
acum nu mai avea cui să-i mulțumească. 


A aşteptat ca mama să se stingă din viaţa aceasta pământească şi abia apoi s-a 
întors în mănăstire, adică după un an jumătate. În acest timp Părintele a încercat 
să se angajeze undeva, dar nu reuşea nicicum datorită legitimaţiei de deţinut. În 
cele din urmă reuşeşte să se angajeze ca muncitor în construcția şoselei din 
această zonă. 


Muncind din greu, istovit de puteri, Părintele se îmbolnăveşte încât abia mai 
putea urca o scară. Mama îi murise, dar se întâmplă o minune prin care această 
demnă mamă îşi arată recunoştinţa şi dragostea către fiul ei, stingând astfel 
amărăciunea Părintelui. 

Era în noaptea Sfântului mucenic Haralambie, ziua de naştere a Părintelui 
Justin. În acea noapte Părintele priveghează în cinstea Sfântului Haralambie 
împreună cu celelalte rude care mai erau în viaţă. Cu multă evlavie îşi aminteşte 
Părintele de acel moment în care citea acatistul înaintea icoanei Sfântului 
Haralambie şi cum a simţit prezenţa Sfântului, care nu a întârziat să-l ajute. 


Astfel că abia aţipind, o vede pe mama cum îl binecuvântează pe cap, după care 
Părintele se trezeşte şi uimit, se vede sănătos şi plin de puteri noi, tămăduindu-i- 
se orice boală căpătată de pe urma închisorii. Îi mulţumeşte Sfântului 
Haralambie şi mamei şi porneşte din nou spre mănăstire” 

Sfântul Haralambie şi Sfântul Arsenie din Capadocia 





St. Charalambos the Hieromartyr and Wonderworker 


Sfântul Paisie din Sfântul Munte, în Viaţa Sfântului Arsenie a Capadociei 
(Hatziefenti), se referă la un moment minunat întâmplat de ziua Sfântului 
Haralambie dintre Sfântul Arsenie şi dirijorul corului, Prodromos Kortsinoglou. 


"Odată, în timpul sărbătorii de Sfântul Haralambie, Prodromos a vrut să meargă 
la Panagia (în Kantsi). Când a ajuns la Laude [imnuri de la sfârşitul Utreniei], 
Hatziefentis a ieşit din Sfântul Altar, ca să cântăm împreună. În timp ce cântam 
am văzut un bătrân cu părul alb, care era aplecat, sprijinindu-se pe baston şi am 
început să tremur. 


Hatziefentis, când m-a văzut, a întrebat: "Ți-e frig?" 


Şi i-am spus " nu" , apoi am arătat spre cel bătrân cu părul alb care a venit pe la 
noi. Hatziefentis nu a fost deloc agitat şi i-a vorbit în limba turcă: " Vino şi 
cântă împreună cu noi." 


Bătrânul cu părul alb, cu toate acestea, nu a răspuns, ci doar a făcut semn să 
continuăm noi. A plecat şi l-am văzut că dispărea în vasul de apă sfințită, cu 
care se stropea peste tot în Biserică. 


Hatziefentis a spus că bătrânul cu părul alb a fost Sfântul Haralambie. 
La finalul Sfintei Liturghii, am mers în sat pentru a spune ceea ce s-a întâmplat. 


Apoi, oamenii de Farasa au alergat la Capela Panagia din respect pentru a aduna 
apa sfințită, cu care s-a stropit în jurul Bisericii. " 

St. Arsenios of Cappadocia 


După acest eveniment, Hatziefentis a rămas închis în chilia lui patruzeci de zile 
şi s-a spus că el nu este disponibil, în timp ce sătenii au crezut că el a fost 
bolnav. Alţii au spus că a fost zguduit de acest eveniment. " 


(Extras: Elder Paisios of the Holy Mountain, St. Arsenios the Cappadocian, 
published by the Holy Hesychasterion of St. John the Evangelist, the 
Theologian, Souroti, Thessaloniki 1999, pes. 62-63.) 

miracole noi ale Sfântului Haralambie 


= 


TA 
A Ra 


E Sa sa de caza sa Isi ata 






î- 





Sfântul Haralambie a fost preot al creştinilor în Magnesia, oraşul cel mai 


important din 'Thessala. La momentul muceniciei Sfântul avea 103 ani. 


Următoarele miracole sunt spuse de către măicuţele Mănăstirii Sfântului Ştefan 
de la Meteora din Tesalia, care are craniul Sfântului Haralambie: 

1. Epidemia de pe Muntele Athos 


Sfântul Haralambie are un dar special de vindecare a bolilor mortale, a oprit 
adesea epidemii de tifos, holeră şi ciumă. 


În 1908 o epidemie mortală a ajuns la Muntele Athos, iar craniul sfântului Hara- 
lambie a fost luat din Mănăstirea din Meteora şi dus la Protaton din Muntele 
Athos, unde a avut loc o priveghere de toată noaptea. Epidemia s-a oprit 
imediat. De atunci în fiecare an mănăstirile sărbătoresc aceasta prin priveghere 
de toată noasptea. 


Sfântul Haralambie este singurul sfânt pe lângă Maica Domnului onorat de 
întreaga populaţie a Sfântului Munte. 


2. Copilul Mariei 


In 1950, fiica Mariei, Nairi în vârstră de 4 ani a paralizat. Doctorii au zis că nu 
mai pot să facă nimic şi au trimis-o acasă să moară. 


După multe nopți de rugăciune, Maria a văzut pe Sfântul Haralambie într-un 
vis, astfel că a luat o icoană a sfântului de la biserică şi timp de 40 de zile a ţinut 
aprinsă o lumânare înaintea ei. 


În ajunul Sfinţilor Apostoli (30 iunie), Sfântul Haralambie s-a arătat copilei şi a 
vindecat-o. Camera s-a umplu de un parfum de nedescris de la mirul ce curgea 
din icoană. 

3. Un an fără vorbire 


Pe coasta de vest a Greciei există o biserică dedicată Sfântului Haralambie, ca 
mulțumire pentru salvarea oraşului de o epidemie de febră tifoidă. 


Intr-un an sărbătoarea Sfântului Haralambie a căzut în săptămâna dinaintea 
Postului mare. In Grecia, ca şi în alte părți ale lumii, în această săptămână este 
sărbătorit adesea un carnaval laic. 


Un cuplu care trecea pe lângă biserică în ajunul sărbătorii sfântului, a auzit 
cântându-se pentru priveghere. Soţia a vrut să meargă la slujba de priveghere, 
soțul a spus că vrea să meargă la carnaval, blasfemiind pe sfânt. A fost imediat 
pedepsit, soţia l-a dus în biserică, unde acesta a îngenunchiat şi s-a pocăit, 
recuperându-şi glasul fix după un an, la sărbătoarea Sfântului Haralambie. 


4. Economiile de o viaţă 


În 1966, domnul Nikolaou s-a întors în satul natal, acolo vrând să se retragă, 
aducând cu el şi economiile sale. Când a ajuns la destinaţie a observat că a 
pierdut toți banii. A doua zi dis de dimineaţă a pornit din nou spre Pireu, 
sperând că-i va găsi. 


Când a ajuns în satul Paligoyrgos, el a văzut o mică capelă dedicată Sfântului 
Haralambie şi a intrat cerându-i ajutorul sfântului. 


Imediat a auzit o voce spunându-i să se uite sub scaunul maşinii cu care a venit 
acasă cu o zi înainte. El a găsit maşina şi a constatat că banii au căzut într- 
adevăr sub scaun. 


5. Răbdare pentru Hristos 


Un om cu o boală incurabilă şi extrem de dureroasă s-a rugat Sfântului 
Haralambie frecvent şi cu fervoare să-l vindece. 


In cele din urmă, sfântul a apărut şi 1-a spus că suferinţele sale sunt cu mult mai 
mici decât cele pe care le-a suferit Hristos şi că ar fi mai bine pentru el să 
suporte boala cu răbdare, pentru că a fost trimisă să-l ajute la mântuirea sa. 


6. Sora măicuţei 
În 1978, o femeie tânără a venit la Mănăstirea Sfântului Ştefan să fie călugăriţă. 


Ea s-a îmbrăcat ca novice, însă a suferit teribil în primele luni, din cauza se- 
parării de familie. 

Sora ei mai în vârstră a venit să o vizite, însă acest lucru i-a adus tristeţe 
novicei, pentru că i-a cerut să plece din mănăstire, spunându-i de durerea 
părinţilor lor care suspinau după fiica lor cea mai tânără. 


În acea noapte sora mai mare a dormit în mănăstire, iar spre zori ea I-a visat pe 
Sfântul Haralambie care a mustrat-o pentru că i-a cerut sorei ei să părăsească 
mănăstirea şi că acest lucru i-ar dăuna foarte mult. În timp ce o certa, el a 
plesnit-o atât de tare peste obraz încât şi după ce s-a trezit a simţit urma palmei. 


Inutil să mai spunem că a ascultat de mustarea sfântului, una din măicuţe care o 
cunoaşte spune că şi în ziua de azi, mai simte urma palmei de pe obraz. 


7. Gemenii 


In ianuarie 1995, o femeie a venit să viziteze mănăstirea din oraşul Trikala şi le- 
a spus surorilor că a fost fără copii în primii ani, nouăsprezece a căsătoriei sale 
ŞI că medicii i-au spus că nu va putea concepe. 


La începutul anului 1994, ea a început să se roage la Sfântul Haralambie, care 1- 
a apărut într-o noapte în vis şi i-a spus: Vei avea copil.” 


Două luni mai târziu, femeia a rămas însărcinată şi la sfârşitul anului a dat 
naştere la doi băieţi gemeni. Ea vine mereu să viziteze mănăstirea împreună cu 
Copiii el. 


8. Mănăstirea Priest 


La începutul anilor 1990, un tânăr din satul din zonă a ajuns la Mănăstirea 
Sfântului Ştefan cu intenția de a se sinucide aruncându-se de pe pod. 


Când se afla pe pod, uitându-se în prăpastie şi era pregătit să sară, atunci a venit 
la el un preot bătrân care s-a prezentat a fi părintele spiritual al mănăstirii. Cu 
toate că nu s-au întâlnit înainte, el a început să vorbească tânărului despre viaţa 
şi studiile lui şi l-a încurajat să nu dispere, promiţându-i că Dumnezeu îl va 
ajuta. Tânărul a simţit o bucurie interioară şi pace. 


Și întorcându-se la el acasă a început să participe la Liturghie în mod regulat. 
Câteva săptămână mai târziu, el a mers la mănăstire din nou şi a cerut să 
vorbească cu bătrânul preot. 


Sora pe care a întâlnit-o la uşă 1-a spus că nu există nici un preot viu acolo, 
pentru că preoţii vin doar ocazional pentru a săvârşi Liturghia şi nu avea cum să 
fie un preot acolo în ziua aceea. 

Atunci ea l-a întrebat cum arată preotul bătrân şi când a început să-l descrie l-a 
recunoscut pe Sfântul Haralambie. 


(Sursa: http://www.johnsanidopoulos.com) 

Silviu Dascălu - Haralambie, sfântul mai puternic decât ciuma, martirizat 
la 113 ani 





Astăzi îl sărbătorim pe Sfântul mucenic Haralambie, unul dintre cei mai apro- 
piaţi sfinți de sufletul românilor, poate şi pentru aceea că în istorie şi-a arătat 
mila şi ajutorul când au fost epidemii de ciumă şi vremuri de foamete. Dar şi 
animalele le-a ocrotit, aşa încât ţăranii noştri nu puteau să nu-l iubească. 


Sfântul Haralambie a trăit în secolul al II-lea şi este cel mai bătrân mucenic 
dintre cei cunoscuţi de Biserică. A fost episcop al cetăţii Magnezia din Asia 
Mică şi şi-a închinat viaţa lui Hristos şi îndrumării credincioşilor. Pentru că prin 
fapta şi cuvântul său a adus mulți păgâni la creştinism, şi-a atras mânia 
prigonitorilor. În ciuda vârstei înaintate de 113 ani, i-au jupuit pielea de pe tot 
corpul şi i-au rupt carnea cu cârlige de fier. Văzând că sfântul rabdă durerile 
fără să scoată vreun cuvânt rău, doi soldaţi care îl păzeau şi-au mărturisit şi ei 
credinţa în Dumnezeul lui Haralambie, fiind şi omorâţi pe loc pentru aceasta. La 
fel, alte trei femei care au văzut puterea sfântului de a îndura chinurile L-au 
lăudat pe Hristos şi au fost şi ele imediat martirizate. Se spune că Luchie, 
comandantul armatei, cuprins de mânie, a apucat el însuşi instrumentele de 
tortură, începând să-l rănească pe sfânt, când, deodată, mâinile i-au căzut ca 
secerate. Atunci, l-a scuipat în faţă pe sfânt, dar gura i s-a strâmbat şi 1 s-a întors 

la ceafă. Luchie, disperat, l-a implorat pe sfânt să-l salveze cu rugăciunile sale şi 
să se milostivească de el. Sfântul Haralambie, în bunătatea lui, s-a rugat pentru 
Luchie, care s-a vindecat pe loc. Împăratul Septimiu Sever, când a auzit toate 
acestea, a fost cuprins de mânie şi a trimis pentru a-l aresta pe Haralambie şi a-l 
aduce în faţa lui. Ajuns în Antiohia, mucenicul a fost supus altor chinuri, însă s- 
a vindecat în chip miraculos. În cele din urmă, i s-a tăiat capul cu sabia. După 
execuţie, fiica împăratului, Galini, care trecuse la creştinism, a îngropat trupul 
martirului cu multă evlavie. 


Izbăvitor de ciumă şi de foamete 


Credinţa şi minunile Sfântului Haralambie au rămas vii în conştiinţa creștinilor, 
de-a lungul veacurilor, istoria consemnând numeroase situaţii în care oamenii 1- 
au cerut ajutorul în situaţii grele, iar el i-a ajutat. După cum se spune chiar în 
acatistul închinat lui, sfântul este "izbăvitor de ciumă şi de foamete". 


În 1813, În Ţara Românească s-a abătut o mare epidemie de ciumă, încât mu- 
reau zilnic 300 de bucureşteni. Numită "ciuma lui Caragea”, pentru că s-a 
petrecut în vremea acestui domnitor, aceasta a secerat 90.000 de morți. În 
această situaţie, nădejdea oamenilor a fost pusă în Sfântul Mucenic Haralambie 
ca singurul care putea să-i izbăvească de boală. Într-adevăr, după multe 
rugăciuni şi cereri adresate lui, ciuma a dispărut. 


Tot către Sfântul Haralambie şi-au îndreptat oamenii nădejdea şi cu câţiva ani 
înainte, în 1995, în timpul cumplitei foamete din vremea lui Alexandru Con- 
stantin Moruzi. 


Locuri unde se află fragmente din moaştele sale 


Imediat după martiriul Sfântului Haralambie, creştinii au început să cinstească 
moaştele sale cu multă credinţă şi evlavie. Părţi din cinstitele sale moaşte se află 
în momentul de faţă în biserici din mai multe ţări, inclusiv la noi în ţară. Capul 
Sfântului Haralambie se păstrează la Mănăstirea "Sfântul Ştefan" din Meteora, 
unde se săvârşesc nenumărate minuni. Din hrisoavele existente la mănăstire 
aflăm că, în 1398, domnul ungrovlah loan Vladislav a donat mănăstirii un 
fragment din lemnul Sfintei Cruci, părticele din moaştele Sfântului loan 
Botezătorul şi a închinat terenuri din Țara Românească, iar nepotul său, vornicul 
Dragumar, a făcut să parvină acestui sfânt lăcaş capul Sfântului Mucenic 
Haralambie. 


Apărătorul săracilor de la Flămânda 

În Bucureşti, una dintre bisericile cu hramul Sfântul Haralambie este situată pe 
strada Olimpului, şi mai este cunoscută sub numele de Flămânda. Aceasta a fost 
ridicată în perioada fanariotă, în a doua jumătate a secolului al XVIII-lea, la 
bariera sudică a Bucureştilor din acea vreme. Mahalaua Flămânda era atât de 
săracă pe atunci, încât nu a putut face faţă cheltuielilor ridicării bisericii decât 
cu ajutorul celor 100 de taleri acordaţi din fondul vistieriei de către domnitorul 
Alexandru Constantin Moruzi (1793-1796). Aşa s-a înfiinţat aici, la marginea 
oraşului, un mic schit de lemn, după cum stă scris în pisania veche, preluată de 
actuala biserică de zid. Schitul a funcţionat doar scurtă vreme, deoarece în 1782 
s-a început construcția din zid a bisericii actuale, ctitorie a fraților Istrate Vel- 
Vornic şi Constantin Creţulescu. La începutul secolului al XIX-lea, starea 
materială a Bisericii "Sfântul Haralambie - Flămânda" s-a îmbunătăţit, întrucât 
breasla croitorilor, care începuse să ia avânt aici, a ajutat la împodobirea cu 
odoare prețioase a lăcaşului. Una este Biserica "Bălăneanu - lancu Nou”, 
ctitorită în 1827 de boierul Bălăneanu, cu dublu hram: "Sfântul Nicolae” şi 
"Sfântul Haralambie". O altă biserică din Capitală cu acest hram este "Sfântul 
Dumitru" (Poştă), care a primit acest hram recent, pentru că în sfântul lăcaş se 
află părticele din cinstitele sale moaşte, iar al treilea sfânt lăcaş al mucenicului 
Haralambie este Biserica "Sfinţii Arhangheli" (Oţetari). 


Legenda unei ctitorii din laşi 


În laşi, există o singură biserică aflată sub oblăduirea Sfântului Haralambie. 
Biserica aflată pe strada Octav Botez a fost ridicată între anii 1799 şi 1804. 
Circulă două legende ale Bisericii "Sfântul Haralambie" din laşi. Principalul 
motiv al construirii se spune că ar fi fost cel al epidemiei de ciumă care a 
cuprins oraşul moldav la 1799. A doua legendă spune că ar fi ctitoria lui 
Gheorghe Leondari din Ianina, care ar fi avut un frate cu numele Haralambie. 
Ambii erau militari. Haralambie a devenit haiduc, iar Gheorghe a fost trimis să-l 
captureze şi în felul acesta, Gheorghe şi-a omorât fratele. Pentru a-i ierta 
Dumnezeu păcatul, el a zidit această biserică, dorind să fie închinată Sfântului 
Haralambie. 


Sfântul Haralambie în credinţa populară 


In popor, Sfântul Haralambie este ştiut drept ocrotitor nu numai împotriva 
ciumei, dar şi a holerei, de aceea ziua lui era ţinută cu evlavie mai înainte de 
țărani. 


În nordul Transilvaniei, în aşezările de pe Someş, în Bihor, oamenii duceau în 
această zi la biserică mălai, grăunţe şi sare spre a fi binecuvântate şi ca ofrandă 
pentru Sfântul mucenic Haralambie. După ce erau binecuvântate de către preot, 
le dădeau ca hrană animalelor din gospodărie, pentru a fi sănătoase tot anul. 

Păstrau însă o parte din această hrană a vitelor, ca leac pentru eventuale boli ale 
acestora. 


Tot în această zi se făcea pomană pentru cei care nu au murit de moarte bună. 


După diferite legende din Bucovina, Dumnezeu i-a dat sfântului ciuma în 
stăpânire, ca să-l răsplătească pentru chinurile prin care a trecut. Atunci, Sfântul 
Haralambie a legat-o de grumaz cu un lanţ de fier şi numai atunci când oamenii 
nu serbează ziua lui, îi dă drumul pe pământ. 


După o altă legendă, tot din Bucovina, Sfântul Haralambie s-a întâlnit într-o zi 
cu ciuma care umbla pe pământ şi aducea foarte multă stricăciune în omenire. Şi 
ciuma, cum l-a văzut pe sfânt, s-a repezit asupra lui, voind să-l omoare. Însă 
Sfântul Haralambie a prins-o şi a legat-o de gât cu un lanţ greu de fier pentru a 
nu mai face rău oamenilor. 


Legende despre Sfântul Haralambie sunt şi în zona Tecuciului. Aici se spune că 
Sfântul Haralambie, care fusese iniţial cioban, a învăţat de la un doctor lecuirea 
diferitelor boli şi tămăduind mulţi oameni fără plată, aceştia l-au făcut sfânt. 
Ivindu-se însă ciuma, oamenii au început să moară, astfel că în puţină vreme a 
rămas singur. Dumnezeu i-a dat atunci sfântului ciuma în seamă. De atunci el 
ține ciuma de păr, să nu îşi mai facă de cap. 

Pr. Ciprian Florin Apetrei - Sfântul Haralambie, flacără de lumină şi 
izbăvire în vreme de pandemie 





Biserica Ortodoxă îl sărbătoreşte astăzi, 10 februarie, pe Sfântul sfințit mucenic 
Haralambie, episcopul Magneziei, care este cunoscut ca izbăvitor de molimă 
(pandemie). Este socotit mai ales apărător al creştinilor în faţa cumplitei ciume 
care a marcat istoria umanităţii în vremea sa. În acelaşi timp, el este şi izbăvitor 
de foamete, de aceea în Acatistul său se spune: Bucură-te, izbăvitorule de ciumă 
şi de foamete! 


Pentru noi, românii, el este foarte cunoscut pentru ajutorul pe care l-a dat bucu- 
reştenilor în timpul ciumei din timpul domnitorului loan Gheorghe Caragea din 
anul 1813. Numai în Bucureşti, în vârful acelei epidemii, mureau zilnic 300 de 
oameni. În acest context, creştinii noştri şi-au pus nădejdea în ajutorul Sfântului 
Haralambie, care i-a izbăvit de boala cumplită. 


Este semnificativ faptul că anul trecut, la începutul pandemiei în care ne aflăm, 
în Muntele Athos, la toate mănăstirile şi schiturile s-a făcut priveghere în cinstea 
acestui sfânt izbăvitor, pentru a-i cere ajutorul în această vreme de grea încer- 
care. 


Sfântul Haralambie era din oraşul Magnezia, fiind născut undeva în jurul anului 
90 d.Hr., şi a suferit moarte martirică la venerabila vârstă de 113 ani. Evlavia şi 
dragostea pentru cele sfinte le-a primit în familia sa. Părinţii l-au crescut în 
credinţa în Domnul şi Mântuitorul nostru lisus Hristos şi au plămădit în inima 
lui conştiinţa mărturisirii până la martiraj. Având aceste rădăcini de credinţă şi 
evlavie creştină, era firesc ca tânărul Haralambie să devină un exemplu pentru 
ceilalți, închinându-şi întreaga viaţă slujirii lui Hristos. 

Creştinii, văzând râvna lui în mărturisirea credinţei, l-au îndemnat să devină 
preot, lucru care s-a întâmplat undeva către anul 130 d.Hr. 


Despre activitatea sa preoțească, paginile de Sinaxar (pemptousia.ro) ne rela- 
tează: „De pe această treaptă dumnezeiască a preoţiei, sfântul şi-a început pre- 
dicile sale înflăcărate în faţa păgânilor şi a creştinilor, angajându-se în marea 
luptă duhovnicească, pe de o parte pentru a deschide ochii oamenilor ce se aflau 
în înşelarea păgânească, iar pe de altă parte pentru a-i sfinți pe credincioşi cu 
Sfintele Taine, conducându-i pe calea desăvârşirii”. 


Sfântul era prețuit de toţi pentru viaţa lui curată şi pentru predicile sale. EI era o 
flacără de lumină pentru creştinii din epoca sa şi un model de urmare a Domnu- 
lui şi Mântuitorului nostru lisus Hristos. 


In toată lucrarea lui de propovăduire nu s-a ferit de martiraj, ci a căutat muce- 
nicia. Dumnezeu nu a îngăduit acest lucru decât atunci când el a ajuns în 
ultimele zile ale vieţii. 


Sfântul Haralambie a fost ales episcop al Magneziei şi, în această calitate, va fi 
chemat la judecată în timpul persecuției împăratului roman Septimiu Sever 
(193-211). 


Proconsulul Lucian, trimis de împărat să împlinească politica anticreştină a ace- 
stuia, aflând că Sfântul Haralambie i-a convertit la creştinism pe mulți păgâni 
din Magnezia, a ordonat arestarea lui. 


In timpul procesului intentat bătrânului episcop, văzând că nu poate fi deter- 
minat să apostazieze şi să jertfească idolilor, Lucian dă ordin să fie torturat, 
neţinând seama de vârsta lui înaintată. 


Sfântul suportă cu multă putere toate supliciile la care este supus, lucru ce îi 
determină pe unii dintre cei care participau la martirajul său să se convertească 
la creştinism. În timpul acestor chinuri ale sfântului se întâmplă mai multe 
minuni, ceea ce îl determină pe proconsul să se convertească la creştinism şi să 
oprească persecuția împotriva creştinilor din provincia pe care o guverna. 


Împăratul din Antiohia, aflând de cele întâmplate în Magnezia, a ordonat adu- 
cerea Sfântului Haralambie înaintea sa. Ajuns acolo, sfântul este supus din nou 
la chinuri şi cu puterea lui duhovnicească trece în chip minunat prin toate 
acestea. 

Împăratul Septimiu Sever, văzând minunile petrecute şi numărul mare al celor 
care s-au convertit la creştinism, la îndemnul prefectului Crispus al Antiohiei, 
ordonă decapitarea Sfântului Haralambie. 


Acest lucru nu se mai întâmplă, pentru că martirul lui Hristos, Haralambie, moa- 
re înainte de a fi împlinită sentinţa. 


Fiica împăratului, Galina, care se convertise la creştinism, a fost cea care a în- 
gropat trupul sfântului. 


Pe parcursul istoriei zbuciumate a sud-estului Europei, creştinii ortodocşi din 
această parte de lume, impresionați de curajul şi bărbăția arătate de Sfântul 
Haralambie în timpul martiriului său, l-au chemat în ajutor în vreme de grea în- 
cercare şi mai ales în timp de molimă, când a venit asupra lor cumplita epidemie 
de ciumă. 


În Ţările Române, el a fost socotit tot timpul izbăvitor de molimă şi foamete. 
Dacă parcurgem istoria noastră națională, constatăm că atât Ţara Românească, 
cât şi Moldova au fost greu încercate de epidemia de ciumă în anii: 1707, 1735, 
1737051795 51 1795: 


În toate aceste momente de grea încercare pentru neamul nostru, strămoşii noştri 
l-au chemat în ajutor pe Sfântul Haralambie, spunând: „Ne rugăm ție ca să fii 
mijlocitorul nostru către Preaputernicul Dumnezeu, pentru iertarea păcatelor 
noastre, pentru mântuirea noastră de toate bolile şi de toate primejdiile şi 
pentru întărirea noastră în credinţa cea adevărată, ca să nu mai greşim ”. 


Cinstirea Sfântului Haralambie în ziua de 10 februarie este legată de minunea 
făcută de el în anul 1908, când în Grecia a fost una dintre cele mai mari epi- 
demii de ciumă. „Molima s-a răspândit până în Sfântul Munte. În aceste con- 
diţii, un grup de monahi a mers la Meteora, de unde au adus cinstitul cap al 
mucenicului Haralambie, aşezându-l spre închinare în Biserica Protaton din 
Karies. 


În decursul nopţii, monahii au cântat paraclisul Sfântului Haralambie, iar în zo- 
rii zilei ciuma s-a retras. De atunci, în fiecare an, în ziua de 10 februarie a fost 
săvârşită această priveghere, cu citirea paraclisului Sfântului Haralambie de 
toate mănăstirile athonite” (Sinaxarul Sfântului Haralambie/ Monahia Teotekmi, 
Mănăstirea Sfântului Ștefan, Meteora). 


Astăzi, noi îl cinstim pe Sfântul Haralambie şi-l rugăm să ne ajute să trecem cât 
mai repede prin această pandemie, spunând: „Sfinte sfințite mucenice Hara- 
lambie, roagă-te lui Dumnezeu pentru noi!” 

Andrei Butu - Sfântul Haralambie cinstit la o biserică istorică din 
Bucureşti 





10 feb, 2021 


Biserica Flămânda din București, unul dintre lăcaşurile istorice cunoscute ale 
Capitalei închinat Sfântului sfințit mucenic Haralambie, şi-a sărbătorit miercuri, 
10 februarie 2021, ocrotitorul spiritual. Cu acest prilej, credincioşii s-au putut 
închina și la racla ce adăposteşte un fragment din cinstitele moaşte ale sfântului. 
La finalul Sfintei Liturghii, săvârşită de un sobor de slujitori, a fost oficiată şi 
slujba Parastasului pentru ctitorii şi binefăcătorii trecuţi la Domnul de-a lungul 
istoriei acestui lăcaș de cult. 


Intr-o atmosferă de comuniune și pace duhovnicească, enoriași şi credincioşi din 
diferite zone ale Capitalei au venit cu evlavie să se roage în zi de hram la 
Biserica Flămânda din Capitală. 


Ziua de sărbătoare a început de dimineaţă prin săvârşirea slujbei Utreniei, 
urmată de Sfânta Liturghie, oficiată de un sobor de slujitori conduşi de preotul 
conf. dr. David Pestroiu, parohul bisericii. 

În cuvântul de învățătură, părintele conf. dr. David Pestroiu a explicat că Sfântul 
mucenic Haralambie ne oferă o pildă de viețuire creştinească. „Ne-a chemat 
Sfântul mucenic Haralambie să-i aducem prinos de cinstire prin rugăciuni şi 
cântări în biserica aceasta, pusă sub ocrotirea lui, îmbrăcată astăzi în haine de 
sărbătoare. (...) Sfântul Haralambie revarsă prin cinstitele sale moaşte și prin 
icoana sa multă putere de a lupta cu ispitele şi cu încercările acestui veac, dar 
mai cu seamă cu această mare încercare ce s-a abătut asupra omenirii prin epi- 
demia actuală. Pentru că asemenea molimei ciumei, această epidemie s-a întins 
pe fața întregului pământ, secerând vieţi omenești, întristând pe mulți şi pu- 
nându-ne la încercare răbdarea în rugăciune, încrederea în mila și ajutorul lui 
Dumnezeu. 


Sunt vremuri de mari încercări, dar privind la viaţa Sfântului Haralambie și 
luând aminte la pilda pe care el ne-o oferă, putem să răzbim toate valurile 
acestei vieți deşarte și trecătoare care vin asupra noastră. Din Sfântul Hara- 
lambie izvorăsc multe pilde. Izvorăște ca o lumină însuși numele său, care s-ar 
traduce ca «luminător al harului», povăţuitor şi călăuzitor ca o candelă, care 
ne conduce pe toți prin bezna încercărilor vieții către limanul adâncului şi 
necuprinsului infinit, care se profilează pentru toți cei aleşi ca sens al existenţei 
lor”, a spus părintele David Pestroiu. 

De asemenea, părintele paroh a subliniat ce putem învăţa din viața Sfântului 
Haralambie: „În primul rând, învăţăm răbdarea, că în viaţă toate sunt la 
vremea lor. Sfântul Haralambie a văzut mulţi martiri. S-au succedat multe pri- 
goane în toată perioada în care sfântul a trăit. I-a văzut pe mulți dintre prietenii 
săi dându-și viața pentru Hristos. Și-a dorit şi el, dar această dorință i-a fost 
împlinită atunci când a binevoit Dumnezeu, ca să dea pildă şi pentru cei vâr- 
stnici, pentru că erau mulți martiri tineri. Vedem și pe cei mai în vârstă, care, la 
rândul lor, sunt pilde vii şi ne arată că, atunci când voiește Dumnezeu, se 
împlinește rânduiala cu fiecare dintre noi. Martiriul său a fost încununarea 
unei vieți întregi de credință şi de mărturisire. În al doilea rând, Sfântul Hara- 
lambie ne învaţă smerenia, această stare de transformare interioară a fiecăruia 
dintre noi, în așa fel încât să renunțăm la egoismul vieţii noastre, la sinele ace- 
sta care a ajuns în ziua de astăzi să fie idolatrizat. Apoi, la Sfântul Haralambie 
vedem curajul mărturisirii în fața ishemonului Lucian și în faţa tuturor prigo- 
nitorilor săi. De la acest sfânt învăţăm cu toții chipul desăvârșit al vâr- 


20 595) 


Stnicului ”. 


La finalul Sfintei Liturghii a fost săvârșită o slujbă de pomenire pentru ctitorii şi 
binefăcătorii lăcaşului de cult trecuţi la cele veşnice. 


In cadrul Parohiei Flămânda din Bucureşti funcționează un centru educaţional, 
aşezat tot sub ocrotirea Sfântului Haralambie, care cuprinde „Grădiniţa Florilor” 
şi un after-school. 


Sursa: 
https://ziarullumina.ro/actualitate-religioasa/stiri/sfantul-haralambie-cinstit-la-o- 





biserica-istorica-din-bucuresti-160492.html 

Mai putem fi la măsura sfinţilor? Cazul Sfântului Haralambie 





Edoxologia.ro 


Sfinţii reprezintă poate argumentul cel mai „tare” al existenţei lui Dumnezeu. 
Fără ei, ce-ar putea fi creştinismul dacă nu un simplu cod moral, o filosofie 
stearpă, un moft? „Dacă morţii nu înviază, să bem şi să mâncăm, căci mâine 
vom muri!” (| Corinteni 15, 32) - le spunea Sfântul apostol Pavel celor ce 
puneau la îndoială viaţa de apoi, Împărăţia cea veşnică. Tot aşa putem şi noi 
spune: „Dacă sfinţenia nu ne este accesibilă, atunci să trăim fiecare după cum ne 
taie capul, căci nimic nu ne foloseşte”. 


Odinioară, sfinţii erau imbold spre o lucrare mai intensă, spre împlinirea cu mai 
mult sârg a poruncilor Domnului, reprezentând şi garanția că plata este uriaşă şi 
„gătită” tuturor. Astăzi este îngrijorător cum, inclusiv prin multă romanţare şi 
idealizare, sfinţii sunt folosiţi mai degrabă drept argument că vieţuirea creştină 
este inaccesibilă sau, mai precis, accesibilă doar unor aleşi. Exclusiv pentru 
aceştia. Când într-un sfânt vedem un soi de superman, spiderman, batman, x- 
men etc., tendinţa este ca, preschimbând sinaxarul în cinema, să ne afundăm 
comozi în fotoliul resemnării, participând la viaţa Bisericii precum spectatorul 
la acţiunea derulată pe ecran. Cu emoție, cu ceva agitaţie, uneori, dar fără o 
implicare reală, fără o trăire nemijlocită. 

je us. 


aceea că noi nu mai avem condiţiile/ însuşirile/ experienţa celor ce acum sunt 
cinstiţi în calendarele bisericeşti. 


Să vedem dacă este chiar aşa. Nu voi da exemplul unor sfinți care au avut o 
viaţă păcătoasă sau au fost chiar prigonitori ai creştinilor înainte de a se 
converti. Am să aleg, ca reper, pe cineva cu o viaţa exemplară, plasat în cea mai 
rodnică epocă, cea de început, care l-a făcut pe Tertulian să exclame: „sângele 
martirilor, sămânţa creştinilor”. Este vorba despre Sfântul sfințit mucenic 
Haralambie. Un sfânt prea puţin cunoscut, din păcate. 


Eu însumi l-am cunoscut mai îndeaproape prin intermediul a doi prieteni dragi, 
Părintele Radu Brânză şi Părintele Mihail Ovidiu Ciobotaru. Ei slujesc la două 
biserici din laşi ce au ca ocrotitor pe acest mare ierarh al Bisericii care a trăit în 
secolul al II-lea după Hristos. Faptul că am participat adesea la momente 
prilejuite de prăznuirea hramului m-a impulsionat să caut a-l cunoaşte mai 
îndeaproape pe Sfântul Haralambie. Aşa mi-am mai câştigat un mijlocitor şi un 
prieten. Am făcut această scurtă divagaţie pentru a sublinia cât de important este 
să participăm la prăznuirea unor sfinţi de către diferite alte comunități parohiale 
sau mănăstireşti. Este prilej de împreună rugăciune, de întărire a comuniunii nu 
doar cu alţi frați în Domnul, ci şi cu alţi „casnici ai Săi” - sfinţi ocrotitori de 
biserici - pe care avem prilejul de a-i cunoaşte „mai pe viu”, nu doar din texte şi 
acatiste. 


Poate fi un model accesibil creștinului de azi Sfântul sfințit mucenic Halaram- 
bie? Veţi spune că nu prea are cum. Căci acesta a fost episcop, mare făcător de 
minuni, de o înţelepciune dumnezeiască, a vieţuit feciorelnic întreaga sa viaţă şi 
avea, la momentul muceniciei, experienţa a 113 ani. În plus, a trăit în epoca în 
care creştinismul însemna o opţiune „de viaţă şi de moarte”. Aşadar, sunt cel 
puţin şase aspecte descurajante, aparent, pentru creştinul de azi. Să le luăm pe 
rând. 


Sfântul Haralambie a avut slujire arhierească, un har pe care puţini îl primesc 
chiar şi astăzi. Preotul şi ierarhul au, într-adevăr, un har al slujirii sacramentale 
inaccesibil credinciosului obişnuit. Asta nu ridică însă clerul la rangul unei 
categorii favorizate, adică un soi de „nomenclatură”. Harul acesta nu înseamnă 
că cel hirotonit primeşte puteri speciale, precum supereroii de cinema. Prin el 
„doar” lucrează Dumnezeu „mai deplin” spre mântuirea oamenilor. Faptul că 
faci parte din cler înseamnă însă că, odată cu harul, şi ispitele cresc pe măsură. 
„ŞI oricui i s-a dat mult, mult i se va cere, şi cui i s-a încredinţat mult, mai mult i 
se va cere” (Luca 12, 48). Încât nu e nici o discriminare şi nici o persoană (mai) 
favorizată în Biserică. Toţi au aceeaşi şansă de a primi harul sfinţeniei, în 
funcţie de lucrarea specifică încredinţată fiecăruia, pe măsura sa. 

A fi taumaturg iarăşi nu constituie un „plus” faţă de credincioşii obişnuiţi. Nu-i 
face infailibili pe cei precum Sfântul Haralambie. S-au văzut cazuri în care 
oameni prin care făcea Dumnezeu minuni au căzut în păcate grele. 


A se vedea cazul Sfântului cuvios Iacob Sihastrul (prăznuit pe 28 ianuarie) care, 
după ani de sihăstrie, deşi feciorelnic toată viaţa, a căzut în păcate cumplite, 
violând şi ucigând apoi o tânără din care tocmai izgonise, cu câteva ore înainte, 
demonii ce o posedau. Şi în cazul acestuia, ca în cazul oricăruia dintre noi, 
diferenţa o face pocăinţa, starea de smerenie. 


În plus, cum zice Sfântul Isac Sirul: cel ce ce-şi simte (vede) păcatele este mai 
mare decât cel ce înviază morţii. Să luăm aminte, deci: „Nu oricine Îmi zice: 
Doamne, Doamne, va intra în Împărăţia Cerurilor, ci cel ce face voia Tatălui 
Meu Celui din Ceruri. Mulţi Îmi vor zice în ziua aceea: Doamne, Doamne, au 
nu în numele Tău am prorocit şi nu în numele Tău am scos demoni şi nu în 
numele Tău minuni multe am făcut? Şi atunci voi mărturisi lor: Niciodată nu v- 
am cunoscut pe voi. Depărtaţi-vă de la Mine cei ce lucraţi fărădelegea” (Matei 
7, 21-23). 


Acces la înţelepciunea dumnezeiască avem şi noi, cei de azi. Poate chiar mai 
mult decât Sfântul Haralambie, căci în cele 18 secole scurse de atunci s-au 
adunat tone de scrieri creştine. Mintea noastră se poate adăpa din izvorul curat 
al scrierilor sfinte mult mai uşor în epoca resurselor creştine de pe internet. Vom 
afla, astfel, răspunsuri chiar şi la întrebările pe care nu ni le-am pus încă. 


Nici a trăi în feciorie nu este o garanţie că te vei mântui. Să ne aducem aminte 
de cele cinci fecioare neînţelepte care au rămas în afara Împărăției (v. Matei 25, 
1-13). O desfrânată precum Maria Egipteanca a ajuns pe culmile sfinţeniei, 
depăşind cu mult pe feciorelnicul călugăr Zosima, cel ce a întâlnit-o în pustiul 
Iordanului. 


Sfântul Haralambie avea, într-adevăr, experienţa a 113 ani de viaţă şi trăia în 
epoca în care „preoţii erau de aur, chiar dacă potirele erau de lemn” (nu 
viceversa, cum se zice că ar cam fi astăzi). Dar şi noi avem o vârstă venerabilă. 
Avem fiecare nu mai puţin de 2000 de ani. Căci fiecare dintre noi nu porneşte 
de la zero când se naşte ci, din punct de vedere spiritual, beneficiază de câştigul 
adus în lume de cele două milenii de creştinism. Chiar dacă astăzi începe a 
renaşte păgânismul şi lumea cade, pe alocuri, în fapte demne mai degrabă de 
Sodoma şi de Gomora, totuşi umanitatea are, per ansamblu, o conştiinţă 
spirituală mai înaltă decât pe vremea Sfântului Haralambie. 


In final, să ne mai aducem aminte şi că, în zilele din urmă - şi noi cam în această 
etapă începem a fi - faptele creştinilor vor fi cu mult sub cele din creştinismul 

primar, dar cei ce se vor mântui azi şi în viitor vor fi mai slăviţi decât aceia. 
Lucrarea satanei este atât de intensă şi de vicleană în lume, încât cei ce se vor 
ține măcar de starea de normalitate, de firescul lucrurilor, vor fi oarecum 
asemenea sfinţilor de odinioară. Încât, ce scuze mai avem de ne lamentăm şi ne 
resemnăm atât de uşor tocmai noi, creştinii? 

Sfântul mucenic Haralambie - pilda de episcop ce L-a mărturisit pe Hristos 
cu preţul vieţii 








În fiecare an, pe 10 februarie, credincioşii ortodocşi sărbătoresc ziua Sfântului 
Haralambie, mucenic care a trăit în perioada împăratului roman Sever (193 — 
211 d.Hr.), martir care a devenit vestit prin puterea credinţei sale şi prin 
convingerea cu care propovăduia numele lui lisus Hristos. 


Sfântul Haralambie a fost episcop al cetăţii Magnezia, din Asia Mică, acolo 
unde guvernator al provinciei era Lucian dregătorul. Acesta nu suporta harul 
dumnezeiesc al bătrânului episcop, mergând până la a le porunci într-o zi 
ostaşilor să îl aresteze pe Haralambie şi să îl aducă în faţa sa, pentru a-l judeca. 


Sfântul Haralambie nu s-a arătat deloc înfricoşat de persecuțiile cu care îl 
ameninţa dregătorul, ba chiar a repetat cu mai multă convingere credinţa sa în 
Hristos. Atunci, Lucian a dat ordin ca episcopul să fie dezbrăcat de hainele 
preoţeşti şi să fie brăzdat — pe tot trupul — cu unghii de fier, pentru ca la sfârşit 
să 1 se taie fâşii de piele de pe corp. 


Groaznic rănit, Sfântul Haralambie a ţinut să mai spună doar atât: “Mulţumesc 
vouă, fraţilor, că - jupuind trupul meu cel vechi şi bătrân - m-aţi înnoit, 
îmbrăcându-mi sufletul cu haina cea nouă a suferințelor pentru Hristos”. Efectul 
a fost exact invers decât cel la care se aştepta crudul Lucian: numeroşii oameni 
aduşi să vadă torturarea lui Haralambie au fost impresionați de răbdarea şi 

curajul cu care mucenicul a îndurat atâtea chinuri, dar şi de neîncetatele sale 
rugăciuni pentru toţi cei de faţă. 


Şi, în loc să renunţe Sfântul Haralambie la credinţa sa, i-a convins pe toţi cei 
care au văzut tortura să se lepede de idoli şi să creadă în Hristos. Văzând 
acestea, dregătorul a poruncit să le fie tăiate capetele tuturor. Se spune că până 
şi fata împăratului, Galina, a fost convinsă de martirajul cu care Sfântul 
Haralambie a răbdat cele mai grele chinuri, l-a acceptat pe Hristos şi s-a botezat. 
Se întâmpla în anul 202 d.Hr., atunci când, nereuşind să-l determine să renunţe 
la credinţa sa, dregătorul Lucian a sfârşit prin a comanda ostaşilor să-i taie capul 
Sfântului Haralambie. 


Astfel a ajuns să se numere printre sfinți cel care este considerat apărător 
împotriva bolilor, ocrotitor al celor aflaţi în suferință. 


În credinţa populară, Sfântul Haralambie este imaginat ţinând bolile în lanţuri, 
în special ciuma, pentru a le da drumul atunci când oamenii îi nesocotesc ziua. 
Ca simplu om, înainte de a fi slujitor al bisericii şi martir, Haralambie a fost 
păstor, motiv pentru care a fost ales ca patron al animalelor domestice. Se 
consideră că el apără oamenii şi vitele de îmbolnăvire, dar protejează şi fiarele 
pădurilor. 


De Sfântul Haralambie, în funcţie de zonă, în provinciile româneşti (Bucovina, 
Maramureş, Muntenia şi Moldova) s-au împământenit mai multe obiceiuri, 
pentru a-i câştiga bunăvoința de ziua numelui său: se ajuna, se împărțeau 
pomeni, se stropeau vitele şi pomii fructiferi cu agheasmă şi erau interzise 
activităţile gospodăreşti legate de prelucrarea lânii şi a pielii animalelor. 


La Biserica “Sfântul Lazăr” din laşi se păstrează o părticică din sfintele moaşte 
ale mucenicului Haralambie. 

Dana Munteanu - Sfântul Haralambie, apărătorul de ciumă şi de foamete 





Sfântului mucenic Haralambie, apărătorul de ciumă, îi sunt închinate în ţara 
noastră mai multe biserici, ca urmare a evlaviei oamenilor faţă de el şi ca o 
consecinţă a marilor epidemii care au înfricoşat Ţările Române de mai multe ori 
în istoria lor. În Bucureşti, Galaţi, Iaşi, Turnu Măgurele există sfinte lăcaşuri cu 
hramul Sfântului Haralambie. În ceea ce priveşte moaştele, avem de asemenea, 
părticele atât în Capitală, cât şi în alte biserici din România. 


Alegerea acestui hram de către unele lăcaşuri sfinte este legată direct de 
imprejurările generate de „ciuma lui Caragea“, din 1813, dar şi de foametea din 
vremea lui Alexandru Constantin Moruzi, din 1795. Oamenii s-au îndreptat în 
situaţiile limită spre ajutorul lui Dumnezeu, dar şi-au luat de multe ori 
intermediari care au avut, de-a lungul vremii, câte o „specializare“. Sfântul 
Haralambie o are pe aceasta, a apărării de ciumă şi de foamete. Confirmarea o 
găsim în cuvintele Acatistului către sfânt care sună astfel: „Bucură-te, izbă- 
vitorule de ciumă şi de foamete!“ 


În iconografia ortodoxă bizantină, Sfântul Haralambie este reprezentat ca un 
preot, iar în cea rusească sub chip de ierarh. Există, de asemenea, icoane în care 
sfântul are sub picioare un schelet sau o figură urâtă, înfricoşătoare, 
reprezentând ciuma. Personajul malefic este arătat în lanţuri, ca semn al 
neputinței în faţa sfântului. O astfel de icoană pe lemn, veche, de mărime 
semnificativă, se poate vedea în muzeul Mănăstirii Cozia. 


Pe săracii din Flămânda îi proteja de foamete 
În Bucureşti, cel puţin două biserici au hramul Sfântului Haralambie. Una este 


cunoscută sub numele de Biserica Bălăneanu-lancu nou, ctitorită în 1827 de 
către boierul Bălăneanu, cu dublu hram: „Sfântul Nicolae“ şi „Sfântul Hara- 

lambie“. Cealaltă biserică avându-l protector pe sfântul nostru se numea în 
vechime Biserica Flămânda şi era situată în mahalaua săracilor cu acelaşi nume, 
astăzi pe strada Olimpului nr. 17. Aceasta a fost ridicată în perioada fanariotă, în 
a doua jumătate a secolului al XVIII-lea, la bariera sudică a Bucureştilor din 
acea vreme. Mahalaua Flămânda era atât de săracă pe atunci, încât nu a putut 
face faţă cheltuielilor ridicării bisericii decât cu ajutorul celor 100 de taleri 
acordaţi din fondul vistieriei de către domnitorul Al. Constantin Moruzi (1793- 
1796). Aşa s-a înfiinţat aici, la marginea oraşului, un mic schit de lemn, după 
cum stă scris în pisania veche, preluată de actuala biserică de zid. Schitul a fost 
închinat Mitropoliei. A funcționat doar scurtă vreme, deoarece, în 1782, s-a 
început construcţia din zid a bisericii actuale, ctitorie a fraților Istrate Vel- 
Vornic şi Constantin Creţulescu. La începutul secolului al XIX-lea, starea 
materială a bisericii „Sfântul Haralambie“ - Flămânda s-a îmbunătăţit, întrucât 
breasla croitorilor, care începuse să ia avânt aici, a ajutat la împodobirea cu 
odoare prețioase a lăcaşului. O sută de ani mai târziu, la biserica Flămânda erau 
arondaţi cam 150 de enoriaşi, destul de puţini, astfel încât statul era nevoit să-i 
acorde o subvenție anuală de 3.000 de lei pentru întreținere. 


Răscumpărarea unui fratricid 


În laşi, există o singură biserică aflată sub oblăduirea Sfântului Haralambie. 
Biserica aflată pe strada Octav Botez a fost ridicată între anii 1799-1804. 
Circulă două legende ale Bisericii „Sfântul Haralambie“ din laşi. Principalul 
motiv al construirii se spune că ar fi cel epidemiei de ciumă care a cuprins 
oraşul moldav la 1799. A doua legendă spune că ar fi ctitoria lui Gheorghe 
Leondari din Ianina care ar fi avut un frate cu numele Haralambie. Ambii erau 
militari. Haralambie a devenit haiduc, iar Gheorghe a fost trimis să-l captureze 
şi în felul acesta, Gheorghe şi-a omorât fratele. Pentru a-i ierta Dumnezeu 
păcatul, el a zidit această biserică, dorind să i se pună hramul „Sfântul 
Haralambie“. 


Copie a Mănăstirii Curtea de Argeş 


În Turnu Măgurele există o frumoasă biserică dedicată celui care apără de 
ciumă şi de foamete, ridicată între 1901-1905. Biserica de aici este o copie 
fidelă a Catedralei episcopale de la Curtea de Argeş, fiind construită după planul 
arhitectului francez Andre Lecomte du Nouy. 


În localitatea Grojdibodu, din Lunca Dunării, o biserică din 1863 are hram 
dublu, „Sfântul Haralambie“ şi „Sfântul Grigorie Decapolitul“, amintind tot de 
vremuri în care marile nenorociri se abăteau asupra oamenilor, de la ciumă şi 
holeră până la foamete şi altele asemenea şi care erau potolite prin rugăciuni 
către Dumnezeu, adesea trecute prin solia prietenilor Lui, sfinţii. De altfel, 

moaştele Sfântului Grigorie Decapolitul a fost aduse de la Mănăstirea Bistriţa în 
multe procesiuni, atât în Bucureşti, cât şi în alte localităţi atunci când ciuma sau 
holera nu mai conteneau. Totdeauna minunile nu întârziau să se arate. 


„Jupuindu-mi trupul, îmi întineriți sufletul“ 


Viaţa Sfântului Haralambie este una de adevărat mărturisitor al lui Hristos. A 
fost preot în cetatea Magnezia (Asia Mică). La vârsta de 113 ani, pe vremea 
împăratului roman Septimiu Sever (193-211), a fost denunţat autorităţilor pentru 
că învăţa despre Hristos. Înaintea guvernatorului Lucian şi a celor care îl 
judecau, Sfântul Haralambie a spus: „Nimic nu este mai avantajos sau mai 
plăcut decât chinurile pentru Hristos“ şi „Vă mulţumesc, fraţilor, că jupuindu- 
mi trupul bătrân, reînviaţi în mine sufletul şi-l pregătiţi pentru viaţa veşnică“. În 
timpul torturii, mâinile guvernatorului s-au lipit de trupul sfântului şi au rămas 
acolo până când mucenicul a făcut rugăciune. În faţa minunii, atât guvernatorul 
cât şi cei care îl torturau s-au convertit la creştinism. 


Judecata a fost mutată în Antiohia Pisidiei patronată chiar de împăratul Septimiu 
Sever. Aici i-au jupuit pielea, i-au zdrobit maxilarul, i-au ars faţa. Sfântul, în 
schimb, a vindecat un om posedat de 35 de ani de un duh rău şi a înviat un 
tânăr. Galina, fiica împăratului, s-a convertit şi ea, văzând atâtea minuni şi tăria 
credinţei lui Haralambie. În ziua de 10 februarie, chinurile sfântului au luat 
sfârşit, tăindu-i-se capul cu sabia. 


Fragmente din moaştele sfântului, în lume şi în ţară 


Capul Sfântului Haralambie se păstrează la Mănăstrirea „Sfântul Ştefan“ din 
Meteora, moaşte care săvârşesc nenumărate minuni. Din hrisoavele existente la 
mănăstirea amintită, ştim că în 1398, domnul ungro-vlah loan Vladislav a donat 
mănăstirii un fragment de lemn din Sfânta Cruce, părticele din moaştele 
Sfântului loan Botezătorul şi terenuri din Țara Românească, iar nepotul său, 
vornicul Dragumar, a făcut să parvină acestui sfânt lăcaş capul Sfântului 
Mucenic Haralambie. 


În anul 1545, micul naos al bisericii a fost mărit, iar preotul Nicolae a 
restaurant, parțial, pictura. Biserica „Sfântul Haralambie“, construită în anul 
1789, împodobită cu minunate sculpturi în lemn, a fost distrusă de 
bombardamente în 1943, iar, ulterior, reparată şi pictată de celebrul artist 
contemporan grec Vlasis Ţitomis. Este o construcție măreaţă şi impunătoare, cu 
trei turle. Altarul este sculptat în lemn, la fel şi sfânta masă. 


În biserica Mănăstirii Miclăuşeni, din judeţul Iaşi, se află moaştele (fragmente) 
a treizeci de sfinţi, printre care şi ale Sfântului Haralambie. De asemenea, 

părticele sunt şi la mănăstirea Râşca şi la Catedrala episcopală din Galaţi. În 
Bucureşti, fragmente din moaştele Sfântului mucenic Haralambie se găsesc la 
bisericile „Sfântul Dumitru“ (Poştă) şi „Sfinţii Arhangheli“ (Oţelari), unde se 
află un deget al sfântului şi la Biserica „Sfântul Stelian“ (Lucaci). 

Sfântul mucenic Haralambie - Povestiri populare, datini şi tradiţii 





Sfântul mucenic Haralambie, icoană grecească, secolul XVII 
Povestiri populare despre Sfântul Haralambie 


Sfântul Haralambie este cel care are putere asupra ciumei, holerei şi a morţii. În 
icoane apare ţinând ciuma de lanţ. 


Se zice că în vremea când Dumnezeu împărțea pravila fiecărui sfânt, Hara- 
lambie a întârziat. Ca să nu-l lase să plece cu mâna goală, Dumnezeu i-a dat o 
căţea legată la gât cu un lanţ de aur. Sfântul Haralambie ţinea ciuma legată de 
lanţ şi o slobozea numai când oamenii îşi pierdeau credinţa, atunci ciuma de- 
cima populaţia. 


Datini. Tradiţii. Obiceiuri 
Haralambie de ciumă; Aralampie/Aralambie, Haralam/Aralam. 


» Pentru că a fost păstor, el apără oamenii şi vitele de boli, dar şi de 
fiarele pădurii. 
Ca simplu om, înainte de a fi slujitor al bisericii şi martir, Haralambie a fost 
păstor, motiv pentru care a fost ales ca patron al animalelor domestice. 
» Femeile fac un colăcel, îl coc înainte de răsăritul soarelui, îl rup în 
patru bucăţi pe care le aruncă în cele patru vânturi. 
» Se dau de pomană colivă, covrigi, lumânări. 

» Pentru paza vieţii şi a gospodăriei - se stropesc cu apă sfinţită grădinile 
şi vitele; boii nu se înjugă. 

» Se face pomană pentru cei care n-au murit de moarte bună, se duce 
colivă la biserică sau grâu curat, boabele sfinţite de preot se dau vara la 
pasări, ca să nu le atingă boala. 

>» Oamenii duc colaci la biserică şi mănâncă din ei când sunt bolnavi. 

» Cu coliva sfinţită se ung pomii pe tulpini, ca să nu se usuce în timpul 
verii; 

» Cine ţine această sărbătoare are parte de cai buni şi sănătoşi, nu le 
şchiopătează vitele şi nu le mănâncă lupii. 

» Se ţine pentru câmp, ca să nu distrugă gândacii şi viermii recolta. 

» Dacă azi plouă, va mai ploua încă 40 de zile. 

» În credinţa populară, Sfântul Haralambie este imaginat ținând bolile în 
lanţuri, în special ciuma, pentru a le da drumul atunci când oamenii îi 
nesocotesc ziua. 

Semnificație nume 





Sfântul Mucenic Jaralambie 


Haralambie (masc.) - nume augural de origine greacă, este un compus din 
substantivului grecesc Kara, „bucurie, încântare, entuziasm” şi radicalul -lamp 
de la verbul lâmpo, „a lumina, a străluci”. 

Nume calendaristic creştin. 


Intermediar slav. 


Forme vechi: Haralamb, Aralambie, Haralampie, Haralamp, Arampie, Alampie 
etc. 

Sfântul Haralambie în pictura populară pe sticlă 





Receptat de Biserica ortodoxă în calitatea sa de martir, perceput de pietatea 
populară ca personaj exemplar care îşi pune toate abilităţile în slujba celor 
mulți, înfrângând prezenţe malefice între care ciuma este cea mai frecventă, 
cultul Sfântului Haralambie, prăznuit pe 10 februarie, este în directă relație cu 
eficacitatea dovedită, palpabilă a faptelor sale. Cultul său a fost maxim după 
cum arată însemnările, în secolele XVII - XIX, când lumea spaţiului rural era 
dominată de teamă în faţa morţii prin năpraznică boală a ciumei, în faţa căreia 
oamenii simpli se vedeau cu totul neputincioşi şi care a făcut, de altfel ravagii. 


Sfântul Haralambie în calendarul popular 


În calendarul popular, despre Haralambie se spune că este sfântul care are 
putere asupra ciumei, holerei şi a morţii, de aceea sărbătoarea este ţinută cu 
sfinţenie în mai toată ţara. “În nordul Transilvaniei, în aşezările de pe Someş, în 
Bihor, oamenii duceau în această zi la biserică, mălai, grăunte şi sare. După ce 
erau binecuvântate de către preot, le dădeau ca hrană animalelor din 
gospodărie, pentru a fi sănătoase tot anul. Păstrau însă o parte din această 
hrană a vitelor, ca leac pentru eventuale boli ale acestora”. 


Se crede că dacă plouă în această zi, atunci va ploua 40 de zile. Tot în această 
ZI, se face pomană pentru cei care nu au murit de moarte bună. 

Un alt ritual care era săvârşit în această zi era confecționarea «cămăşii ciumei». 
“Într-o singură noapte, un număr de nouă femei, alese după anumite criterii, 
torceau tortul, năvădeau firele, țeseau şi coseau cămaşa ciumei pentru a fi 
agăţată, înainte de ivirea zorilor, într-un copac de pe hotar sau pentru a fi 
îmbrăcată o păpuşă confecţionată din paie şi pusă în calea ciumei. În unele 
sate, prin gura acestei cămăşi, treceau toți membrii obştii. Protecţia magică 
prin tragerea unei brazde cu plugul tras de boi negri de-a lungul hotarului, sau 
ameninţarea ciumei prin implantarea pe hotar a unui buştean de stejar cioplit 
cu chip om, care purta ameninţător un arc cu săgeți într-o mână şi o sabie în 
altă mână, este atestată de documentele istorice(...). Cei atinşi de ciumă erau 
descântaţi, iar cei scăpaţi de moarte, cioclii, inmormântau victimele”. 


După diferite legende din Bucovina, Dumnezeu i-a dat sfântului ciuma în 
stăpânire, ca să-l răsplătească pentru muncile grele cu care a fost chinuit în 
viaţă. „Sfântul Haralambie..., cum a văzut că Dumnezeu i-a dat putere asupra 
ciumei..., a legat-o de grumaz cu un lanţ de fier... şi numai atunci când oamenii 
nu serbează ziua lui, o sloboade pe pământ. Şi ciuma, care are aripi şi o sabie 
lată în mână, cum se vede scăpată din lanţul în care e înferecată, îndată 
aleargă la oamenii ce nu-i ţin ziua şi pe toţi îi omoară”. 


După o altă legendă, tot din Bucovina, Sfântul Haralambie s-ar fi întâlnit într-o 
zi cu ciuma „care umbla pe pământ şi aducea foarte multă stricăciune în 
omenire. Şi ciuma..., cum a văzut pe Sfântul Haralambie, îndată s-a repezit 
asupra lui, voind numai decât să-l înghimpe şi să-l omoare. Însă Sfântul 

Haralambie, prinzând-o şi legând-o cu un lanţ greu de fier, a început a o bate şi 
a o chinui până ce s-a săturat. Şi tot aşa legată o ţine el până în ziua de 
astăzi...” 


În altă legendă, culeasă din judeţul Tecuci, Sfântul Haralambie, care fusese 
inițial cioban, a învăţat de la un doctor lecuirea tuturor felurilor de boli şi 
tămăduitul oamenilor fără plată şi lumea I-a făcut sfânt. Ivindu-se însă într-un 
rând ciuma, oamenii au început să moară cu droaia şi în puţină vreme a rămas 
singur, singurel. Dumnezeu i-a dat atunci Sfântului Haralambie ciuma în 
seamă. De atunci el ţine “ciumele de păr, ca să nu-şi mai facă de cap, cum şi- 
au făcut cu ai lui. Căte odată le scapă, şi atunci ciumele se reped în lume ca 
lupii între oi. Deosebirea este numai că lupul omoară cât omoară şi se duce, în 
vreme ce ciuma ia de-a rândul şi pe bun şi pe râu, până bagă Sfântul 
Haralambie de seamă şi o strânge din nou din lume, înhăţând-o de păr”. 


Sfântul Haralambie în pictura populară pe sticlă - icoana în relație 
cu calendarul popular 





In iconografia ortodoxă bizantină, Sfântul Haralambie este reprezentat ca un 
preot, iar în cea rusească sub chip de ierarh. 


Intâlnim, de asemenea, în spaţiul românesc, icoane pe sticlă, în care sfântul are 
sub picioare un schelet sau o figură urâtă, înfricoşătoare, reprezentând ciuma. 
Personajul malefic este arătat în lanţuri, ca semn al neputinței în faţa sfântului. 

Pictura pe sticlă este genul cel mai complicat şi laborios al picturii populare. Cu 
toate că pictura populară pe sticlă are de obicei teme religioase, caracterul 
profund popular este dat de folosirea elementelor de natură laică, cât şi 
interpretarea şi viziunea specifică asupra acestor teme, intrate de multe ori în 
concordanţă cu credinţe şi personaje fabuloase arhaice. 





Sfanul Haralambie omorând ciuma 


De remarcat este faptul că aceşti creatori ai picturii pe sticlă, în exprimarea 
tematicii religioase, au introdus o serie de elemente laice, luate din istorie, 
literatură, folclor sau din viaţa de toate zilele, contribuind la ceea ce Romulus 
Vulcănescu denumeşte "folclor religios”. 


Reprezentările Sfântului Haralambie, pe aceste icoane, îl arată ca apărător al 
oamenilor şi animalelor împotriva bolilor. Sfântul este zugrăvit în prim plan, iar 
la picioarele sale este figurată ciuma, sub forma unui bărbat cu picioarele pe 
cap, ce poartă coasă, simbolizând moartea, asociată cu această teribilă maladie 
care a decimat în mai multe rânduri populaţia Europei medievale. 


Boala personificată - "are un chip îngrozitor, adică cap ca de om, coarne ca de 
bou şi şi coadă ca de şarpe - este vizualizată într-o ipostază războinică, "cu 
aripi şi cu o sabie în mână”, un adversar redutabil al Sfântului Haralambie. 
Impresionantă este şi modalitatea închipuită prin mecanismele imaginarului 


popular de reprezentare a acţiunii efective, directe a ciumei personificate: boala 

este dată oamenilor prin contagiune directă a acestora cu un ghimpe mare aflat 
în vârful cozii, "cu care înghimpă pe oameni şi îi umple de boală”. 





Ciuma este ţinută în lanţ de către sfânt, artistul iconar subliniind biruinţa 
Sfântului Haralambie asupra bolii şi morţii aduse de aceasta. În trecut, se 
întâlneau în satele de la noi, în special în cele din Transilvania, mai multe 
icoane cu această tematică şi având unele deosebiri în ceea ce priveşte linia 
desenului. 

Similitudinile cu Sfântul Gheorghe sunt uneori frapante: amândoi luptă pentru o 
cauză dreaptă, unul cu balaurul, celălalt cu o boală aducând a balaur şi tot 
amândoi ies victorioşi prin sprijinul lui Dumnezeu şi prin efectuarea unui gest 
cu multe conotaţii simbolice: legarea monstrului în lanţuri şi subjugarea 
acestuia. Sfântul Haralambie se înscrie în acest fel în categoria sfinților 
războinici, eroi, care subordonează violenţa sacrului şi care dobândesc astfel 
puteri nemăsurate. 


Icoana Sfântului Haralambie de la Chilia „Sfântul Acachie” - Kavsokalivia, 
Athos 

Icoana Sfântului Haralambie de Ia Chilia „Sfântul Acachie” — Kavsokalivia, 
Athos 


Traducere și adaptare: Pr. Elisei Roncea 
Sursa: Monahul Patapie Kavsokalivitul, 

H lotopikm E1kova T0v Ay10v XapOlaunovo 1n0 
KOAvbHo T0v Ay1ov AKaKI0v 


Unul dintre odoarele Chiliei „Sfântul Acachie” de la Schitul „Sfânta Treime” 
Kavsokalivia este vechea icoană portabilă denumită „Sfântul Haralambie 

grabnic ajutător”, realizată la mijlocul secolului al XVIII-lea, într-un atelier 
aghiorit. 


Această mică icoană a Sfântului Haralambie, ocrotitoare a Chiliei „Sfântul 
Acachie”, a fost pictată în urma acestui eveniment minunat: 


În 1733 au găsite sfintele moaşte ale Sfântului Acachie Kavsokalivitul, care 
răspândeau o mireasmă de nedescris şi prezentau uimitoare elemente de 
sfinţenie recunoscute atât în Sfântul Munte, cât şi în Marea Biserică a lui 
Hristos. După aflarea sfintelor moaște ale Cuviosului Acachie, părintele Iona 
Kafsokalivitul, ucenicul cuviosului Acachie, dar și dicheul Schitului !, a mers la 
Constantinopol, în urma invitației Patriarhului, pentru a sluji ca duhovnic, dar şi 
pentru a se îngriji de găsirea unor surse de venit pentru construirea Kiriakonului 
Schitului Kavsokalivia, cât şi a bisericii Chiliei „Sfântul Acachie”. 


Tot atunci s-a întâmplat să se abată în oraş o înspăimântătoare şi ucigătoare 
ciumă, ce a provocat moartea a mii de locuitori ai cetății. Chiar şi părintele lona 
a fost atacat de boala fără leac în acea perioadă. Îndată s-a rugat stareţului său, 
cuviosului Acachie, dar și Sfântului Haralambie, ale cărui minuni cu privire la 
ciumă erau multe. 


Atunci i s-a arătat în vedenie Sfântul Haralambie care l-a asigurat că nu doar el 
însuşi se va vindeca, dar şi credinciosul popor va fi salvat de această înspăi- 
mântătoare nenorocire. 


Minunea s-a întâmplat, iar vindecarea a devenit repede cunoscută în cercul de fii 
duhovniceşti ai părintelui lona, care, ca martori oculari ai vindecării duhov- 
nicului lor, au răspândit vestea minunii în tot oraşul. Atunci, pentru slava lui 
Dumnezeu şi drept recunoştinţă faţă de duhovnicul kafsokalivit, credincioşii au 
efectuat o colectă în întreg oraşul, bani cu care părintele Iona a construit cele 
două biserici de care am amintit mai sus, înfăptuind astfel porunca starețului 
său. 


Intru pomenirea minunii întâmplate în Constantinopol, părintele Ilona a 
comandat pictarea unei icoane în cinstea Sfântului Haralambie, icoană care se 
păstrează și astăzi ca odor în Chilia „Sfântul Acachie”. 


In această mică, dar ocrotitoare icoană, în mijloc este înfățișat Sfântul Hara- 


lambie, purtând inscripţia „grabnic ajutător”, în timp ce în dreapta jos este 
înfățişat îngenuncheat Iona, cu îmbrăcăminte monahală. In stânga icoanei este 


1 Responsabilul pentru întreg Schitul pe o perioadă determinată (n. trad.) 

înfăţişată ciuma, sub forma unui mare diavol care se îndepărtează înspăimântat. 
Deosebit de importantă este şi inscripția care redă cuvântul Sfântului 
Haralambie: „Din ciumă pe lona am salvat, arătându-mi dorinţă şi râvnă”, care 
într-un limbaj mai simplu înseamnă că: „De la boala ciumei l-am salvat pe Iona, 


Sb) 


când acela a alergat la mine, cu dragoste şi râvnă”. 


Paşi de pelerin la Chilia „Sfântul Acachie” - Kavsokalivia, Athos (Galerie foto): 


https://doxologia.ro/locuri-sfinte/pasi-de-pelerin-la-chilia-sfantul-acachie- 
kavsokalivia-athos-galerie-foto 

(Foto) Odoarele Mănăstirii Mega Spileo 


Pelerinii ce vin să se închine la Mănăstirea Mega Spileo, se bucură de o mulțime 
de sfinte moaşte. Mulțimea moaștelor sunt păstrate, cu mare evlavie, într-o 
sacristie încăpătoare şi frumos împodobită. 


Moaşte: 


= Sfântul mare mucenic Mina, 

= Sfântul sfințit mucenic Haralambie, 

= Sfântul Mucenic Nicolae din Corint, 

= Sfântul apostol întâiul mucenic şi arhidiacon Ştefan, 
— Sfântul mare mucenic Gheorghe, purtătorul de biruinţă, 
= Sfântul mare mucenic Teodor Tiron, 

= Sfântul mare mucenic Procopie, 

= Sfântul mucenic Trifon, 

= Sfântul apostol Timotei, 

= Sfântul ierarh Vlasie, episcopul Sevastiei, 

= Sfântul mare mucenic Artemie, 

= Sfântul mare mucenic şi tămăduitor Pantelimon, 

= Sfântul ierarh Miron, episcopul Cretei, 

= Sfântul sfinţit mucenic lerotei, episcopul Atenei, 

= Sfântul ierarh Grigorie, episcopul Nissei, 

— Sfânta cuvioasă muceniţă Paraschevi din Roma, 

= Sfântul ierarh Cosma, episcopul Maiumei, 

— Sfânta mare muceniță Varvara, 

— Sfântul sfințit mucenic Foca, episcopul de Sinope, 

= Sfântul ierarh Eustatie, arhiepiscopul Antiohiei, 

= Sfântul mucenic Platon, 

= Sfântul mucenic Agatanghel, 

= Sfântul ierarh Chiril, arhiepiscopul Alexandriei, 

= Sfântul ierarh Ioan cel milostiv, patriarhul Alexandriei, 
= Sfântul cuvios Efrem Sirul, 

= Sfântul cuvios Macarie Egipteanul, 

= Sfântul mucenic Teoctist, 

= Sfântul apostol Andrei, cel întâi chemat, ocrotitorul României, 
=> S fântul ierarh Vasile mărturisitorul, episcopul Pariei, 
= Sfântul nucenic Leontie, 

= Sfântul mucenic Agatonic, 

= Sfântul sfințit mucenic Policarp, episcopul Smirnei, 
= Sfântul cuvios Pahomie, 

= Sfântul mucenic lachint, 

= Sfântul mucenic Elefterie Persul, 

= Sfântul mare mucenic Iacob Persul, 

= Sfântul sfințit mucenic Ignatie Teoforul, episcopul Antiohiei, 
= Sfântul cuvios Gheorghe Hozevitul, 

= Sfântul proroc loan Botezătorul şi Înaintemergătorul Domnului, 
= Sfântul ierarh Donat, episcopul Evriei, 

= Sfântul cuvios Gheorghe de la Maleon, 

= Sfântul mare mucenic Mercurie, 

= Sfântul ierarh Partenie, episcopul Lampsacului, 

= Sfântul Antim din Chios, 

= Sfânta mare muceniță Marina, 

= Sfinții mucenici Rafael, Irina și Nicolae din Insula Lesvos, 
= Sfântul Macarie Notara, episcopul Corintului, 

= Sfântul ierarh Nectarie taumaturgul de la Eghina, 

= Sfântul mare mucenic Teodor Stratilat 

= Sfinţii mucenici doctori fără de arginți Chir şi loan, 

= Sfânta cuvioasă Eufrosina de la Mega Spileo, 

= Sfântul cuvios Simeon de la Mega Spileo, 

= Sfântul cuvios Teodor de la Mega Spileo 

Relicvariul Mănăstirii Mega Spileo (Foto: Oana Nechifor) 

Moaştele Sfinţilor Mina, Haralambie, Nicolae cel nou şi o părticică din capul rs 


Sfântului arhidiacon Ştefan (Foto: Oana Nechifor) 

Moaştele Sfinţilor Mina, Haralambie, Nicolae cel nou şi o părticică din capul 
Sfântului arhidiacon Ştefan (Foto: Oana Nechifor) 

Capul şi mâna dreaptă a Sfintei Eufrosina de la Mega Spileo (Foto: Oana 
Nechifor) 

K, TIE Sfi inților FITE Teodor Tiron, Haralambie, Procopie, Trifon şi 
Si Timotei (Foto: Oana Nechifor) 

Haralambie, Pantelimon, Trifon şi Serafim (Foto: Oana Nechifor) 

Cinstitele capete ale Sfinţilor Simeon şi Teodor, ctitorii Mănăstirii Mega 
Aa Spileo (Foto: Oana Nechifor) 

Moaştele Sfinţilor Parachevi, Cosma, Varvara, Trifon, Pantelimon, Foca, 
Haralambie şi Evstatie (Foto: Oana Nechifor) 

Mâna Stângă a Sfântului Haralambie (Foto: Oana Nechifor) 

Moaştele Sfântului Trifon, Platon, Procopie, Pantelimon şi Agatanghel 
(Foto: Oana Nechifor) 

Agatonic, Olimpias din Mitilini, cuvios Pahomie şi apostol Artema, părticele 
din moaştele Sfinţilor 70 de mucenici din Hios (Foto: Oana Nechifor) 

Moaştele Sfinţilor Paraschevi, Gheorghe Hozevitul, Ioan Botezătorul, ŢI 
de Paramithias, cionstitul cap al Sfântului Gheoghe al Ciprului, Trifon şi 
Mercurie (Foto: Oana Nechifor 

TED Sfi ngilor M "Miron, ZE şi Fuste (Foto: Oana Nechifor) 








Moaştele Sfinţilor Iri Masina, Piriizliii ou Rafail, Macarie Notara al 
Corintului şi Nectarie al Pentapolei (Foto: Oana Nechifor) 

Icoane 


Dionisie din Furna arată că Sfinţitul mucenic Haralambie, episcop al Magneziei, 
cel care prin sabie s-a săvârşit, se zugrăveşte sub chipul unui bătrân cu barbă 
albă (lungă şi ascuţită, despicată în două). În hagiografia şi iconografia ortodoxă 
greacă, Sfântul Haralambie este reprezentat ca preot, pe când sursele ruseşti îl 
prezintă sub chip de ierarh (episcop). 

Sfântul Mucenic Haralambie) 





Frescă din biserica mănăstirii Sfântului Ştefan, Meteora-Grecia 

Sfântul Mucenic Haralambie, 


Icoana din biserica Maicii Domnului din Markopolus, Kefalonia 

Fresca din biserica Sfântului Dionisie din Zakynthos, Grecia 

Sfântul Sfintit Mucenic Haralambie 

Frescă din biserica mănăstirii Sfântului Ştefan, Meteora-Grecia 

Sfântul sfinţitul mucenic Haralambie şi Sfântul sfinţitul mucenic Vlasie, 
episcopul Armeniei 

10 februarie 

Sfântul Haralambie este cel 
mai bătrân mucenic dintre cei 
cunoscuţi de Biserică? 


113 ani 


B-dul Tomis, Nr. 314 Bis 


vis-a-vis de Boema, langa statia Petrom 
Tel: 0730 992 870 

Troparul Sfântului Sfintit Mucenic Maralambie 


10 Februarie - Glasul 4 


















Arătatu-te-ai, înteleptule 
Haralambie, ca un stâlp neclintit 
al Bisericii lui Jlristos, si ca un 
sfesnic pururea luminos al lumi, 
strălucit-ai în lume prin mucenicie, 


Troparul Sfântului Sfintit Mucenic Jaralambie 


10 Februarie - Glasul 4 










Arătatu-te-ai, înteleptule 
Haralambie, ca un stâlp neclintit 
al Bisericii lui Hristos, si ca un 
sfesnic pururea luminos al lumii, 
strălucit-ai în lume prin mucenicie, 
fericite, si ai risipit întunecimea 


TYOAGU să a 

Bucură-te, Sfinte mucenic Haralambie, slujitor al lui Hristos! 
De de de dr de febrei 

